
POPRATNA RIJEČ 


Nakon pada bezbožne komunističke diktature u Hrvatskoj, 
koja je iza sebe ostavila duhovnu i vjersku pustoš u jednom dijelu 
građanstva, više je nego potrebna osnova katoličke vjere. 

Ovoj potrebi za vjerskom obnovom našeg naroda uvelike će 
pomoći ovaj Veliki katekizam, propisan i odobren od svetog Pape 
Pija X, koji je sada po prvi put preveden na hrvatski jezik. 

Riječ je zapravo o Osnovama Kršćanskog nauka (kompendij), 
kako ih je zamislio i naslovio sv. Pijo X. Ove Osnove, uz Veliki 
katekizam, tvore još i Naputak o blagdanima Gospodinovim, 
Blažene Djevice Marije i svetaca, Kratka povijest vjere (gdje su 
doneseni momenti bitni za katoličku vjeru iz Starog zavjeta, 
Novog zavjeta i povijesti Crkve), te Dodatak. 

Kao što je poznato, od ove godine se u našim javnim školama 
predaje katolički vjeronauk. Time bi se mlađem naraštaju pružilo 
solidno poznavanje svoje vjere, ali dijelu našeg puka to je bilo 
uskraćeno za vrijeme komunističkog režima. Danas mnogi 
roditelji, javni društveni radnici, novinari, profesori i dr. dolaze u 
živi dodir s katoličkom vjerom, ali im nedostaje temeljno znanje o 
njoj. Jedna ovakva knjiga mogla bi im biti vrlo vrijedna u 
pravilnom upoznavanju njenih istina. Premda je sastavljena 
početkom stoljeća, nije ništa izgubila od svoje aktualnosti, što 
najbolje govori o njenoj neprolaznoj vrijednosti u doktrinarnom 
tumačenju sadržaja katoličke vjere. Zato nas ne smije iznenaditi 
činjenica da je samo od 1974.god. do danas doživjela osam izdanja 
u Italiji, gdje postoji golem broj knjiga koje obraduju istu 
tematiku. 

Imamo sreću da je ovo hrvatsko izdanje plod rada prvenstveno 
katoličkih laika, čime se ostvaruju nakane Drugoga vatikanskog 
sabora, dosljedno i naše, glede angažmana laika u životu Crkve. 
Potreba za jednim jasnim i konciznim katekizmom očituje se i u 
pripremi Sveopćeg katoličkog katekizma, koji Sveta stolica kani 
izdati. Izdavač je želio ovim izdanjem popuniti prazninu dok se ne 
pojavi Sveopći katekezam (iz kojeg će onda biti nužno prirediti 
slične Osnove za široki katolički puk). Kako su se prijevodi 
nacionalnih katekizama pokazali nedostatni, a ponekad i nejasni, 
priređivač se odlučio, u skladu s vjernosti Petrovim nasljednicima, 
za siguran nauk katoličke vjere propisan od sv. Pija X, u čije 
plodove se ne može sumnjati. 

I jedini nedostatak ovog katekizma, anakronizam glede odluka 
Drugog vatikanskog sabora, izbjegnut je time što su točke koje su 
doživjele pastoralne promjene označene i u Bilješkama je 
doneseno postkoncilsko naučavanje Katoličke Crkve. 

Zbog svega izloženog smatram ovaj Veliki katekizam izvorom 
jasnog nauka katoličke vjere i zato ga preporučam svećenicima, 
redovnicima i redovnicama, vjerničkom puku, kao i svima o nim a 
koji se zanimaju za istine katoličke vjere. 

U Splitu, na dan Božića 1991.god. 



Nadbiskup splitsko-makarski 


NAPOMENA 

i 

i 

Veliki katekizam, koji je proglasio sveti Papa Pio X, jedino je 
ovakvo djelo u ovom stoljeću, univerzalno i važeće za čitav 
katolički svijet. Mi ga donosimo po prvi put na hrvatskom jeziku 
uvjereni da prilažemo čitateljstvu povijesni dokument neprolazne i 
jedinstvene vrijednosti za svako tumačenje doktrinarnih sadržaja 
vjere. 

Pridržavajući se izvornika, sve tekstove objavljujemo u 
integralnoj verziji, s razumljivim jezičnim prilagodbama i neznatno 
skraćenim povijesnim tumačenjima. 

Mjesta uz broj pitanja, gdje se mjesto kockice (■) nalazi 
zvjezdica (*) upućuju na bilješke na str. 265. i dalje. 

VELIKI KATEKIZAM 

* * * 

Uvodna lekcija o kršćanskom nauku i 
njegovim glavnim dijelovima 

* * * 


■ 1. Pitanje: Jeste li Vi kršćanin? 

Odgovor: Da, ja sam kršćanin milošću Božjom. 

■ 2. P. Zašto kažete: milošću Božjom? 

O.Kažem milošću Božjom, jer biti kršćanin dar je milosti Božje 
koju mi nismo mogli zaslužiti. 

■ 3. P. Tko je pravi kršćanin? 

O. Pravi kršćanin je onaj tko je kršten, tko vjeruje i ispovijeda 
kršćanski nauk, tko po njemu živi i tko sluša zakonite crkvene 
pastire. 

v 

■ 4. P. Sto je kršćanski nauk? 

O. Kršćanski nauk je onaj koji nas je učio Isus Krist, naš 
Gospodin, da nam pokaže put spasenja. 

■ 5. P. Je li potrebno naučiti nauk Isusa Krista? 

O. Potrebno je naučiti Kristov nauk i teški propust čine oni, koji 
ga zanemare učiti. 

■ 6. P. Jesu li roditelji i gospodari obvezani slati na 
katekizam svoju djecu i podređene? 

O. Roditelji i gospodari dužni su se brinuti da njihova djeca i 
podređeni nauče kršćanski nauk; ako pak to ne učine, oni su krivi 
pred Bogom. 

VELIKI KATEKIZAM 


■ 7. P. Od koga moramo primiti i naučiti kršćanski 
nauk? 

O. Kršćanski nauk moramo primiti i naučiti od svete Katoličke 
Crkve. 

■ 8. P. Kako ćemo znati da je kršćanski nauk, koji 
primamo od svete Crkve Katoličke, zbilja istinit? 

O. Sigurni smo da je kršćanski nauk koji primamo od Crkve 
Katoličke istinit, jer je izvor toga nauka Isus Krist, a on je preko 
svojih apostola povjerio Crkvi, koju je on utemeljio i uredio, da 
bude nepogrešiva učiteljica svih ljudi, pa joj je u tome obećao 
božansku ppmoć sve do svršetka svijeta. 

( /B 9. P. Ima li i drugih dokaza istinitosti 
^ kršćanskoga nauka? 

O. Istinitost kršćanskog nauka vidi se iz očite svetosti mnogih koji 
su po njemu živjeli i koji i danas žive, vidi se iz junačke 
postojanosti mučenika, iz njegova brzog i čudesnog širenja u 
svijetu i njegova potpunog očuvanja tijekom tolikih stoljeća 
različitih i neprestanih borba. 

■ 10. P. Koliko ima glavnih i najpotrebnijih 
dijelova kršćanskoga nauka i koji su oni? 

O. Ima četiri glavna i najpotrebnija dijela kršćanskoga nauka; 
Vjerovanje, Očenaš, Zapovijedi i Sakramenti. 

■ 11. P. Što nas uči Vjerovanje? 

O. Vjerovanje nas uči temeljne članke naše svete vjere. 

■ 12. P. Što nas uči Očenaš? 

O. Očenaš nas uči sve ono čemu se imamo nadati od Boga i sve 
ono što ga moramo moliti. 

■ 13. P. Što nas uče zapovijedi? 

O. Zapovijedi nas uče sve ono što moramo činiti da bismo se 
svidjeli Bogu: da treba ljubiti Boga iznad svega, a bližnjega kao 
samoga sebe, iz ljubavi prema Bogu. 

VELIKI KATEKIZAM 


V 

■ 14. P. Sto nas uči nauk o sakramentima? 

O. Nauk o sakramentima uči nas, kakva su to sredstva, koja je Isus 
Krist ustanovio i kako se treba služiti tim sredstvima, koja je Isus 
Krist ustanovio da bi nam oprostio grijehe, udijelio svoju milost te 
ulio i povećao u nama kreposti vjere, nade i ljubavi. 

VELIKI KA TEKIZAM 


Prvi dio 

O APOSTOLSKOM SIMBOLU ILI 

"VJEROVANJU" 

* * * 

I. poglavlje 

O "Vjerovanju" općenito 

■ 15. P. Koji je prvi dio kršćanskoga nauka? 

O. Prvi je dio kršćanskoga nauka Apostolski simbol, što se 
narodnim jezikom kaže "Vjerovanje". 

■ 16. P. Zašto "Vjerovanje" nazivate Apostolskim 
simbolom? 

O. "Vjerovanje” se zove Apostolskim simbolom, jer sadrži kratak 
pregled vjerskih istina koje su naučavali apostoli. 

■ 17. P. Koliko u" Vjerovanju" ima članaka? 

O. U "Vjerovanju" ima dvanaest članaka. 

■ 18. P. Nabrojite ih. 

0.1. Vjerujem u Boga Oca svemogućega, stvoritelja neba i zemlje. 
2.1 u Isusa Krista, Sina njegova jedinoga, Gospodina našega. 

3. Koji je začet po Duhu Svetome, rođen od Marije Djevice. 

4. Mučen pod Poncijem Pilatom, raspet, umro i pokopan. 

5. Sišao nad pakao, treći dan uskrsnuo od mrtvih. 

6. Uzašao na nebesa, sjedi s desne Boga Oca svemogućega. 

7. Odonud će doći suditi žive i mrtve. 

8. Vjerujem u Duha Svetoga. 

9. Svetu Crkvu Katoličku, općinstvo svetih. 

10. Otpuštenje grijeha. 

11. Uskrsnuće tijela. 

12. Život vječni. Amen, 


■ 19. P. Sto znači riječ vjerujem koja se kaže na 
početku Simbola? 

O. Riječ "vjerujem" znači: držim daje potpuno istinito sve ono, što 
se nalazi u ovih dvanaest članaka i vjerujem u te istine jače nego da 
ih vidim svojim očima, jer ih je Bog, koji ne može prevariti ni 
prevaren biti, objavio svetoj Katoličkoj Crkvi, a preko nje ih 
objavljuje i nama. 

■ 20. P. Sto sadrže članci Vjerovanja? 

O. Članci Vjerovanja sadrže sve ono, što poglavito treba vjerovati 
o Bogu, o Isusu Kristu i o Crkvi, njegovoj zaručnici. 

■ 21. P. Je li vrlo korisno često moliti "Vjerovanje"? 
O. Vrlo je korisno često moliti "Vjerovanje" da bi nam se što više 
usjekle u srce vjerske istine. 

II. poglavlje 

O prvom članku Simbola 
§ 1. O Bogu Ocu i stvaranju 

■ 22. P. Sto nas uči prvi članak: Vjerujem u Boga 
Oca svemogućega, stvoritelja neba i zemlje? 

O. Prvi članak "Vjerovanja" uči naš da je samo jedan Bog, koji je 
svemoguć i koji je stvorio nebo, zemlju i sve stvari na nebu i na 
zemlji, a to znači sav svijet. 

■ 23. P. Kako znamo da ima Boga? 

O. Znamo da ima Boga, jer nam to dokazuje naš um, a vjera nam 
to potvrđuje. 

■ 24. P. Zašto kažemo da je Bog otac? 

O. Kažemo da je Bog OTAC 1) jer je po istoj naravi Otac druge 
osobe Presvetoga Trojstva, t.j. Sina svoga rođenoga, 2) jer je Bog 
otac svih ljudi, koje je stvorio, koje uzdržava i kojima upravlja, 3) 
jer je napokon po milosti otac svih dobrih kršćana, koji se zato 
zovu posinjena djeca Božja. 

U 25. P. Zašto je Otac prva osoba Presvetoga 
Trojstva? 

O. Otac je prva osoba Presvetoga Trojstva, jer ne proizlazi ni od 
koje druge osobe, nego iz njega proističe druga osoba, t.j. Sin, a od 
njega i Sina Duh Sveti. 

■ 26. P. Sto znači riječ svemogući? 

O. Riječ svemogući znači da Bog može učiniti sve ono što hoće. 

■ 27. P. Bog ne može sagriješiti ni umrijeti-kako se 
onda kaže da on može učiniti sve? 

O. Kaže se .da Bog može učiniti sve, iako ne može sagriješiti ni 
umrijeti, jer moći sagriješiti ili umrijeti nisu učinak snage, nego 
slabosti, a toga ne može biti u Bogu koji je u svemu savršen. 

■ 28. P. Što znači stvoritelj neba i zemlje? 

O.Stvoriti znači učiniti nešto ni iz čega; Bog se zove stvoritelj neba 
i zemlje zato što je ni iz čega stvorio nebo i zemlju i sve što se 
nalazi na nebu i na zemlji, t.j. sav svijet. 

■ 29. P. Je li svijet stvorio samo Otac? 

O. Svijet su stvorile jednako sve tri božanske osobe, jer sve ono što 
čini jedna osoba s obzirom na stvorenja, to istim činom čine i 
druge osobe. 

■ 30. P. Zašto se dakle stvaranje svijeta pripisuje 
napose Ocu? 

O. Stvaranje se pripisuje napose Ocu, jer je stvaranje učinak 
božanske svemoći, a koja se pripisuje Ocu upravo onako kako se 
mudrost pripisuje Sinu, a ljubav Duhu Svetome, iako sve tri osobe 
imaju istu svemoć, mudrost i ljubav. 

■ 31. P. Brine li se Bog za svijet i za sve stvari koje 
je stvorio? 

O. Da, Bog se brine za svijet i za sve stvari koje je stvorio, održava 
ih i njima upravlja svojom beskonačnom dobrotom i mudrošću, te 
se ovdje ništa ne događa bez njegove volje ili dopuštenja. 


■ 32. P. Zašto kažete da se ništa ne događa bez 
Božje volje i bez njegova dopuštenja? 

O. Kaže se da se na ovom svijetu ništa ne događa bez Božje volje 
ili dopuštenja, jer ima stvari koje Bog želi i zapovijeda, kao i 
drugih koje ne priječi, t.j. grijeh. 

■ 33. P. Zašto Bog ne priječi grijeh? 

O. Bog ne priječi grijeh, jer je čovjeku dao slobodu, ali, ako čovjek 
zloupotrebi svoju slobodu. Bog može zlo skrenuti na dobro i tako 
učiniti da njegovo milosrđe ili njegova pravednost još više zasja. 

§ 2. O anđelima 

■ 34. P. Koja su najplemenitija bića koja je Bog 
stvorio? 

O. Najplemenitija bića koja je Bog stvorio jesu anđeli. 

■ 35. P. Tko su anđeli? 

O. Anđeli su razumna i čisto duhovna bića. 

■ 36. P. Zašto je Bog stvorio anđele? 

O. Bog je stvorio anđele da bi ga oni častili, služili i da bi vječno 
bili sretni. 

■ 37. P. Kakav lik i oblik imaju anđeli? 

O. Anđeli nemaju ni lika ni vidljiva oblika jer su čisti duhovi, 
stvoreni od Boga da postoje bez ikakva tijela. 

■ 38. P. Zašto se dakle anđeli prikazuju kao vidljivi 
likovi? 

O. Anđeli se prikazuju u vidljivom obliku 1) da ih možemo lakše 
zamisliti, 2) jer su se često na taj način prikazivali ljudima, kako 
čitamo u Sv. pismu. 

■ 39. P. Jesu li svi anđeli bili Bogu vjerni? 

O. Ne, svi anđeli nisu bili Bogu vjerni, nego su mnogi od njih, 
podlegavši oholosti, težili za tim da budu njemu i od njega 
nezavisni. Oni su zbog toga grijeha zauvijek isključeni iz raja i 
osuđeni na pakao. 

■ 40. P. Kako se zovu anđeli koji su zauvijek 
isključeni iz raja i osuđeni na pakao? 

O. Anđeli koji su zauvijek isključeni iz raja i osuđeni na pakao 
nazivaju se đavli (vragovi ili sotone), a njihov se poglavica zove 
Lucifer ili Sotona. 

■ 41. P. Mogu li nama đavli učiniti neko zlo? 

O. Da, đavli mogu nama učiniti mnogo zla i u tijelu i u duši, ali 
samo ako im to Bog dopusti, poglavito da nas napastuju na grijeh. 

■ 42. P. Zašto nas napastuju? 

O. Đavli nas napastuju zbog svoje zavisti, pa zbog toga žele da mi 
budemo osuđeni na vječne muke, i zato što mrze Boga čiji lik 
odsijeva u nama. Bog im nadalje dopušta da nas napastuju da se 
mi, svojim pobjedama, koje smo postignuli njegovom milošću, 
vježbamo u krepostima i da tako stječemo zasluge za raj. 

■ 43. P. Kako možemo pobijediti napasti? 

O. Napasti se pobjeđuju budnošću, molitvom i kršćanskim 
trapljenjem. 

■ 44. P. Kako se zovu anđeli koji su ostali Bogu 
vjerni? 

O. Anđeli koji su ostali Bogu vjerni zovu se dobri anđeli, nebeski 
duhovi ili samo anđeli. 

v 

■ 45. P. Sto se dogodilo s anđelima koji su ostali 
Bogu vjerni? 

O. Anđeli koji su ostali Bogu vjerni potvrđeni su u milosti, uživaju 
zauvijek gledajući Boga, vole ga, blagoslivljaju ga i vječno ga slave. 

■ 46. P. Služi li se Bog anđelima kao svojim 
pomoćnicima? 

O. Da, Bog se služi anđelima kao svojim pomoćnicima i mnogima 
od njih osobito povjerava da nas čuvaju i da nam budu zaštitnici. 

■ 47. P. Moramo li iskazivati svomu anđelu čuvaru 
posebnu pobožnost? 


O. Da, moramo štovati svoga anđela čuvara posebnom 
pobožnošću, zazivati njegovu pomoć, slijediti njegova nadahnuća i 
biti mu zahvalni zbog njegove stalne pomoći. 

§ 3. O čovjeku 

■ 48. P. Koji je najplemenitiji stvor što ga je Bog 
stvorio na zemlji? 

O.Najplemenitiji stvor što ga je Bog stvorio na zemlji jest čovjek. 

■ 49. P. Što je čovjek? 

O. Čovjek je razumsko biće sastavljeno od duše i tijela. 

Hi 50. P. Što je duša? 

O. Duša je najplemenitiji dio čovjeka, jer je ona duhovna bit, 
obdarena umom i voljom, sposobna spoznati Boga te ga vječno 
uživati. 

■ 51. P. Može li se vidjeti i ticati ljudska duša? 

O. Naša se duša ne može ni vidjeti ni ticati jer je duh. 

■ 52. P. Umire li ljudska duša s tijelom? 

O. Ljudska duša nikad ne umire: vjera objavljuje a i sam razum 
shvaća da je ona besmrtna . 

■ 53. P. Je li čovjek slobodan u svom djelovanju? 

O. Da, čovjek je u svom djelovanju slobodan; i svatko osjeća sam u 
sebi da može nešto učiniti ili ne učiniti. 

■ 54. P. Razjasnite jednim primjerom ljudsku 
slobodu! 

O.Ako ja namjerno izreknem neku laž, osjećam da sam mogao tu 
laž ne reći i šutjeti, dotično da sam mogao i reći suprotno: istinu. 

■ 55. P. Zašto se kaže da je čovjek stvoren na sliku 
i priliku Božju? 

O. Kaže se da je čovjek stvoren na sliku i priliku Božju, jer je 
ljudska duša duhovna i razumska, slobodna u svojim postupcima i 
sposobna spoznati i ljubiti Boga te vječno uživati u njemu. To su 
savršenstva koja u nama odražavaju trag beskrajne Božje veličine. 

■ 56. P. U koje je stanje Bog stavio prve ljude - 
Adama i Evu? 

O. Stavio ih je u stanje nevinosti i milosti, ali su oni ubrzo 
sagriješili. 

■ 57. P. Je li Bog, osim nevinosti i posvetne milosti, 
dao prvim ljudima kakve druge darove? 

O. Osim nevinosti i posvetne milosti Bog je našim praroditeljima 
udijelio i druge darove, koje su oni morali prenositi zajedno s 
posvetnom milošću na svoje potomke, a to su: duhovna cjelovitost, 
t.j. potpuna podložnost volje razumu; besmrtnost, otpornost prema 
svakoj bolesti i bijedi, te znanje svega što je primjereno njihovim 
životnim prilikama. 

■ 58. P. Kako je Adam sagriješio? 

O. Adam je sagriješio ohološću i neposluhom. 

■ 59. P. Kako su Adam i Eva kažnjeni za svoj 
grijeh? 

O. Adam i Eva izgubili su milost Božju i pravo na nebo koje su 
imali, prognani su iz zemaljskog raja, pa su doživjeli brojne nevolje 
duše i tijela, a bili su osuđeni umrijeti. 

■ 60. P. Bi li oni bili oslobođeni od smrti da nisu 
sagriješili? 

O. Da Adam i Eva nisu sagriješili i da su ostali vjerni Bogu, bili bi 
sretno proveli neko doba na zemlji, a onda bi ih Bog prenio bez 
smrti na nebo gdje bi uživali život vječni i slavu. 

■ 61. P. Je li Bog bio dužan te darove dati čovjeku? 
O. Te darove Bog nije ni iz kojeg razloga bio dužan dati čovjeku, a 
čovjek ih nije mogao ni zaslužiti, jer nadvisuju njegovu narav, 
stoga, kad je Adam uskratio posluh Božjoj zapovijedi, Bog je 
mogao sasvim pravedno oduzeti te mimonaravne darove Adamu i 
njegovu potomstvu. 

■ 62. P. Je li to samo Adamov grijeh? 

O. Taj grijeh nije samo Adamov, nego i naš, ali na drugi način. 


Grijeh je Adamov zato, što ga je on učinio pristankom svoje volje i 
zbog toga je to njegov osobni grijeh. Ali je i naš grijeh, budući da 
je Adam sagriješio kao praroditelj i začetnik svega ljudskog roda, 
pa je njegov grijeh naravnim rađanjem prešao na sve njegove 
potomke, stoga je za sve nas ljude to istočni (izvorski, početni) 
grijeh, jer ističe od prvih ljudi, iz tog ljudskog izvora, pa ga svi ljudi 
nasljeđuju. 

■ 63. P. Kako je moguće da je istočni grijeh prešao 
na sve ljude? 

O. Istočni grijeh prelazi na sve ljude zbog Adamova grijeha. Bog 
je, naime, ljudskom rodu preko Adama udijelio posvetnu milost i 
druge nadnaravne darove uz uvjet da Adam bude Bogu poslušan. 
Ali Adam, kao poglavar i otac ljudskog roda, nije Boga poslušao 
pa je time prouzročio da se je ljudska narav usprotivila Bogu. 
Stoga su svi Adamovi potomci primili takvu ljudsku narav t.j. bez 
Božje milosti i drugih njegovih darova. 

■ 64. P. Koje nam je, dakle, štete prouzročio istočni 
grijeh? 

O. Štete su istočnog grijeha sljedeće: ljudi su ostali bez posvetne 
milosti, izgubili su pravo na raj, kažnjeni su neznanjem, sklonošću 
na zlo, svim nevoljama ovoga života i napokon smrću. 

■ 65. P. Prenosi li se istočni grijeh na sve ljude? 

O. Istočni se grijeh, prenosi na sve ljude samo je Marija, presveta 
Djevica bila oslobođena od tog grijeha posebnom povlasticom 
zbog predviđenih zasluga Isusa Krista, našega Spasitalja. 

■ 66. P. Jesu li se ljudi mogli spasiti poslije 
Adamova grijeha? 

O. Poslije Adamova grijeha ljudi se ne bi bili mogli spasiti, da im 
se Bog nije smilovao. 

■ 67. P. Kako se je Bog smilovao ljudskom rodu? 

O. Bog se je smilovao ljudskom rodu tako, da je Adamu odmah 

obećao božanskog Otkupitelja ili Mesiju, kojega je u svoje vrijeme 
poslao da oslobodi ljude od ropstva sotone i grijeha. 

■ 68. P. Tko je obećani Mesija? 

O. Obećani Mesija je Isus Krist, kako nas to uči drugi članak 
"Vjerovanja". 

III. poglavlje 

O drugom članku 

■ 69. P. Što nas uči drugi članak Vjerovanja: "/ u 
Isusa Krista, Sina njegova jedinoga, Gospodina 
našega"? 

O. Drugi članak Vjerovanja uči nas, da je Sin Božji, druga osoba 
Presvetog Trojstva, da je on vječni i svemogući Bog, Stvoritelj i 
Gospodin kao i Otac, da je postao čovjekom radi našega spasenja i 
da se Sin Božji, koji je postao čovjekom, zove Isus Krist. 

■ 70. P. Zašto se druga božanska osoba naziva 
Sinom? 

O. Druga se božanska osoba naziva Sinom, jer je od vječnosti 
rođena od Oca kao odraz njegova vječnog Uma i zato se također 
zove vječna Očeva Riječ. 

■ 71. P. S obzirom na to da smo djeca Božja, zašto 
se Isus Krist zove jedinorođenim Sinom Boga 
Oca? 

O. Isus Krist se zove jedinorođenim Sinom Boga Oca, jer je samo 
on po naravi njegov sin, a mi smo njegovi sinovi po tome što nas je 
stvorio i posvojio. 

■ 72. P. Zašto se Isus Krist zove našim 
Gospodinom? 

O. Isus Krist zove se našim Gospodinom zato što nas je zajedno s 
Ocem i Duhom Svetim kao Bog stvorio i što nas je kao Bog i 
čovjek otkupio. 


■ 73. P. Zašto se Sin Božji koji je postao čovjekom 
zove Isus? 

O. Sin Božji, koji je postao čovjekom, zove se Isus jer to znači 
Spasitelj, a on nas je spasio od vječne smrti koju smo zaslužili zbog 
svojih grijeha. 

■ 74. P. Tko je Sinu Božjem, koji je postao 
čovjekom, dao ime Isus? 

O. Vječni je Otac dao ime Isus Sinu Božjemu, koji je postao 
čovjekom, preko arkanđela Gabrijela, kad je došao navijestiti 
Djevici otajstvo Utjelovljenja. 

■ 75. P. Zašto se Božji Sin, koji je postao 
čovjekom, također zove i Kristom? 

O. Sin Božji, koji je postao čovjekom, zove se i Krist, što znači 
pomazan i posvećen, jer su u staro doba pomazanjem službu 
primali kraljevi, svećenici i proroci, a Isus je kralj kraljeva, vrhovni 
svećenik i najveći prorok. 

■ 76. P. Je li Isus Krist zaista pomazan i posvećen 
tjelesnim pomazanjem? 

O. Pomazanje Isusa Krista nije bilo tjelesno kao kod starih 
kraljeva, svećenika i proroka, nego sasvim duhovno i božansko, jer 
u njemu bitno prebiva punina božanstva. 

■ 77. P. Jesu li ljudi išta znali o Isusu Kristu prije 
njegova dolaska? 

O. Da, ljudi su nešto znali o Isusu Kristu prije njegova dolaska, jer 
je Bog bio obećao našim praroditeljima Adamu i Evi da će doći 
Mesija, a to je obećanje ponovio preko svetih patrijarha, preko 
proročanstava i mnogih likova Staroga zavjeta, koji su ga 
unaprijed označavali. 

■ 78. P. Odakle znamo da je Isus Krist zaista 
Mesija i obećani Otkupitelj? 

O. Mi znamo da je Isus Krist zaista Mesija i Otkupitelj odatle, što 

se na njemu ispunilo sve, što su navješćivali proroci i sve što su 
prikazivali likovi Staroga zavjeta. 

■ 79. P. Sto su proročanstva proricala o 
Otkupitelju? 

O. Proročanstva su o Otkupitelju proricala pleme i obitelj iz koje 
treba doći, mjesto i vrijeme njegova rođenja, njegova čudesa i 
najsitnije okolnosti njegove muke i smrti, njegovo uskrsnuće i 
uzlazak na nebo, njegovo duhovno kraljevstvo, koje će na ovom 
svijetu biti sveopće i trajno u Katoličkoj Crkvi. 

■ 80. P. Koje su glavne Otkupiteljeve slike u 
Starom zavjetu? 

O. Glavni likovi našeg Otkupitelja u Starom zavjetu su nevini 
Abel, prvosvećenik Melkisedek, Izakova žrtva, Josip prodan od 
svoje braće, prorok Jona, vazmeno janje i mjedena zmija koju je 
Mojsije podignuo u pustinji. 

■ 81. P. Odakle znamo da je Isus Krist pravi Bog? 

O. Znamo da je Isus Krist pravi Bog 1. zbog svjedočenja Oca koji 
je kazao: Ovo je Sin moj ljubljeni, koji mi je po volji, slušajte ga, 2. 
zbog svjedočenja samoga Isusa Krista koja su potvrđena upravo 
veličanstvenim čudesima, 3. iz nauka sv. apostola, 4. iz stalne 
predaje Katoličke Crkve. 

■ 82. P. Koja je glavna čudesa učinio Isus Krist? 

O. Glavna su čudesa, koja je Isus učinio, osim svoga uskrsnuća, 
vratio je zdravlje bolesnima, vid slijepima, sluh gluhima, život 
umrlima. 

IV. poglavlje 

O trećem članku 

■ 83. P. Sto nas uči treći članak: "Koji je začet po 
Duhu Svetome i rođen od Marije Djevice"? 

O. Treći članak "Vjerovanja" uči nas da je Sin Božji uzeo tijelo i 

dušu, kao što i mi imamo, u prečistoj utrobi Marije Djevice i to po 
Duhu Svetome, te da je i rođen od Marije Djevice. 

■ 84. P. Jesu li Otac i Sin također sudjelovali u 
oblikovanju ljudskog tijela Isusa Krista? 

O. Da, u oblikovanju ljudskog bića Isusa Krista sudjelovale su sve 
tri božanske Osobe. 

■ 85. P. Zašto se kaže samo začet po Duhu 
Svetome? 

O. Kaže se samo začet po Duhu Svetome, jer je utjelovljenje Sina 
Božjega djelo dobrote i ljubavi, a djela dobrote i ljubavi pripisuju 
se Duhu Svetome. 

■ 86. P. Je li Sin Božji, postavši čovjekom, prestao 
biti Bogom? 

O. Nipošto, Sin Božji je postao čovjekom, ali zbog toga nije 
prestao biti Bogom. 

■ 87. P. Isus Krist je prema tome istodobno Bog i 
čovjek ? 

O. Da, utjelovljeni Sin Božji, dakle Isus Krist, istodobno je i Bog i 
čovjek, on je potpuni Bog i potpuni čovjek. 

■ 88. P. Ima li Isus Krist dvije naravi? 

O. Da, Isus Krist, koji je Bog i čovjek, ima dvije naravi: božansku i 
ljudsku. 

■ 89. P. Prebivaju li u Isusu Kristu dvije osobe 
božanska i ljudska? 

O. Ne, Sin, koji je postao čovjekom, ima samo jednu osobu, i to 
božansku. 

■ 90. P. Koliko volja ima Isus Krist? 

O. U Isusu Kristu su dvije volje, jedna božanska, a druga ljudska. 

■ 91. P. Je li Isus Krist imao slobodnu volju? 

O. Da, Isus Krist je imao slobodnu volju, ali nije mogao činiti zla. 
Činiti zlo je, naime, mana, a ne savršenstvo slobode. 

■ 92. P. Jesu li Sin Božji i Marijin sin ista osoba? 

O. Sin Božji i sin Marijin je ista osoba, a to znači da je Isus Krist, 
pravi Bog i pravi čovjek. 

■ 93. P. Je li Djevica Marija Majka Božja? 

O. Da, Marija Djevica je Majka Božja, jer je majka Isusa Krista 
koji je pravi Bog. 

■ 94. P. Na koji je način Marija postala Majka 
Božja? 

O. Marija je postala Majkom Isusa Krista samo po djelovanju i 
moći Duha Svetoga. 

■ 95. P. Je li vjerska istina da je Marija bila vazda 
Djevica? 

O. Da, vjerska je istina da je presveta Marija vazda bila Djevicom i 
zato je nazvana Djevicom u najizvrsnijem smislu riječi. 


V. poglavlje 

O četvrtom članku 

■ 96. P. Što nas uči četvrti članak - "Mučen pod 
Poncijem Mlatom, raspet, umro i pokopan"? 

O. Četvrti članak Vjerovanja uči nas, da je Isus Krist, zbog potrebe 
otkupljenja svijeta svojom dragocjenom krvlju, trpio muku pod 
Poncijem Pilatom, upraviteljem Judeje, i umro na drvu križa, s 
kojega je skinut i bio pokopan. 

■ 97. P. Sto znači riječ - mučen? 

O. Riječ mučen iskazuje ono što je Isus Krist pretrpio tijekom 
svoje muke. 

■ 98. P. Je li Isus Krist mučen kao Bog ili kao 
čovjek? 

O. Isus Krist mučen je samo kao čovjek, jer kao Bog nije mogao 
biti mučen niti je mogao umrijeti. 

■ 99. P. Kakvo je to mučenje bilo raspinjanje na 
križ? 

O. Raspinjanje na križ bilo je u ono doba najokrutnije i 
najsramotnije od svih mučenja. 

■ 100. P. Tko je osudio Isusa Krista na smrt na 
križu? 

O. Isusa Krista je na smrt na križu, osudio Poncije Pilat upravitelj 
Judeje, koji je priznao Njegovu nevinost, ali je kukavički popustio 
pred prijetećim zahtjevima jeruzalemske svjetine. 

■ 101. P. Nije li se Isus Krist mogao osloboditi iz 
ruku Židova i Pilata? 

O. Isus Krist se svakako mogao osloboditi iz ruku Židova i Pilata, 
ali kako je znao volju svog vječnog Oca, a Otac je želio da on 
pretrpi mučenje i da umre za spas svijeta, dobrovoljno se 
podvrgnuo mučenju, štoviše, izišao je ususret svojim 
neprijateljima i slobodno se predao da ga uhite i odvedu u smrt. 

■ 102. P. Gdje je raspet Isus Krist? 

O. Isus Krist je raspet na brdu Kalvariji. 

■ 103. P. Što je sve Isus Krist izvršio na križu? 

O. Isus Krist je na križu molio za svoje neprijatelje, svoju je 
presvetu majku Mariju dao učeniku sv. Ivanu za majku, a preko 
njega i svima nama, prikazao je svoju smrt za otkupiteljsku žrtvu i 
zadovoljio pravdi Božjoj za grijehe svih ljudi. 

■ 104. P. Zar ne bi bilo dovoljno da je neki anđeo 
zadovoljio Božju pravdu za nas? 

O. Ne bi bilo dovoljno da je bilo koji anđeo zadovoljio Božju 
pravdu za nas, jer je uvreda učinjena Bogu grijehom bUa 
beskonačna, i takvu uvredu mogla je ispraviti samo osoba s 
beskonačnom zaslugom. 

■ 105. P. Je li trebalo da Isus Krist bude ujedno 
Bog i čovjek da bi zadovoljio božansku pravdu? 

O. Da, trebalo je da Isus Krist bude čovjek, da bi mogao trpjeti i 
umrijeti, s druge strane on je morao biti Bog, da bi njegove muke 
imale beskonačnu vrijednost. 

■ 106. P. Zašto je trebalo da zasluge Isusa Krista 
imaju beskonačnu vrijednost? 

O. Zasluge Isusa Krista trebale su imati beskonačnu vrijednost, jer 
je Božje veličanstvo koje je uvrijeđeno grijehom, neizmjerno. 

■ 107. P. Je li Isus trebao toliko trpjeti? 

O. Ne, nije nikako bilo potrebno da Isus toliko trpi, jer bi najmanji 
dio njegovih muka bio dovoljan za naše otkupljenje, budući da je 
svaki njegov čin neizmjerno vrijedan. 

■ 108. P. Zašto je onda Isus htio toliko trpjeti? 

O. Isus je želio toliko trpjeti da bi najobilnije zadovoljio božansku 
pravdu, da bi nam u najvišoj mjeri pokazao svoju ljubav i napokon 
da bi nam udahnuo što veću odbojnost prema grijehu. 

■ 109. P. Jesu li se dogodila čudesa u času Isusove 
smrti? 

O. Da, u času Isusove smrti sunce se pomračilo, zemlja se potresla, 
grobovi su se otvorili i mnogi su tada uskrsnuli. 

■ 110. P. Gdje je bilo pokopano Isusovo tijelo? 

O. Tijelo Isusovo bilo je pokopano u novoj grobnici izdubenoj u 
litici, nedaleko od mjesta gdje je bio raspet. 

■ 111. P. Je ti se Isusova božanska narav odvojila 
od tijela i duše kad je umro? 

O. Kad je Isus umro, njegovo božanstvo nije se odvojilo ni od 
tijela ni od duše, nego se samo duša odvojila od tijela. 

■ 112. P. Za koga je Isus Krist umro? 

O. Isus Krist je umro za spasenje svih ljudi pa je on za sve ljude 
prikazao zadovoljštinu. 


■ 113. P. Ako je Isus Krist umro za spasenje svih 
ljudi, zašto se svi ne spašavaju? 

O. Isus Krist je umro za sve, ali svi se ne spašavaju zato, što ga 
mnogi neće priznati, što ne poštuju njegov zakon, što se ne koriste 
sredstvima spasenja koja nam je on ostavio. 

H 114. P. Je ti dovoljno za naše spasenje da je Isus 
Krist umro za nas? 

O. Da bismo se spasili, nije dovoljno što je Isus Krist umro za nas, 
nego je potrebno da svakome od nas budu primijenjeni plodovi i 
zasluge njegove muke i smrti. Ta se primjena najviše događa 
pomoću svetih sakramenata, koje je sam Isus Krist zato ustanovio. 
Međutim, mnogo ljudi ili uopće ne prima sakramente ili ih prima 
nedostojno, pa su sami sebi krivi, ako im smrt Kristova nije 
korisna za spasenje. 

VI. poglavlje 

O petom članku 

■ 115. P. Što nas uči peti članak - "Sišao nad 
pakao i treći dan uskrsnuo od mrtvih"? 

O. Peti članak "Vjerovanja" uči nas da je Isusova duša odvojena od 
njegova tijela otišla u Limb k svetim očima da bi se treći dan 
ponovno sjedinila s tijelom i to zauvijek. 

■ 116. P. Sto znače riječi "nadpakao"? 

O. "Nad pakao" se ovdje označuje Limb svetih otaca, a to znači 
"podzemlje" gdje su bile zadržane duše pravednika koje su čekale 
spasenje od Isusa Krista. 

■ 117. P. Zašto duše svetih otaca nisu pošle u raj 
prije Isusove smrti? 

O. Duše svetih otaca nisu pošle u raj prije Isusove smrti, jer je raj 
bio ljudima zatvoren zbog Adamova grijeha. Tek ga je Isus mogao 
otvoriti svojom smrću pa se dolikovalo da on bude prvi koji će u nj 
ući. 


26 


27 


VELIKI KA TEKIZAM 


VELIKI KA TEKIZAM 


■ 118. P. Zašto je Isus htio uskrsnuti tek treći dan? 
O. Čekao je treći dan da uskrsne kako bi jasno pokazao da je zaista 
umro. 

■ 119. P. Je li Isusovo uskrsnuće slično uskrsnuću 
drugih ljudi? 

O. Nije. Isusovo uskrsnuće nije slično uskrsnuću drugih ljudi, jer je 
Isus uskrsnuo vlastitom snagom, dok su drugi ljudi uskrsnuli 
Božjom snagom. 

VII. poglavlje 
O šestom članku 

■ 120. P. Sto nas uči šesti članak - "U zašao na 
nebesa, sjedi s desne Boga Oca svemogućega"? 

O. Šesti članak Vjerovanja uči nas, da je Isus Krist četrdeset dana 
poslije svoga uskrsnuća pred svojim učenicima uzašao na nebo i, 
premda je kao Bog jednak Ocu u slavi, da je kao čovjek uzvišen 
iznad svih anđela i svih Svetih te postavljen za Gospodara svega 
Sto je stvoreno. 

■ 121. P. Zašto je Isus Krist čekao četrdeset dana 
na zemlji da bi uzašao na nebesa? 

O. Isus Krist je ostao četrdeset dana na zemlji po svom uskrsnuću 
prije uzlaska na nebo, da bi raznim ukazanjima pokazao kako je 
zaista uskrsnuo i da bi još bolje poučio i utvrdio apostole u 
istinama sv. vjere. 

■ 122. P. Zašto je Isus Krist uzašao na nebo? 

O. Isus Krist je uzašao na nebo - 1. da bi ušao u posjed svoga 
kraljevstva, koje je zaslužio svojom smrću, 2. da bi nam pripremio 
mjesto u slavi i da bi bio našim posrednikom i odvjetnikom pred 
Ocem, 3. da bi svojim apostolima poslao Duha Svetoga. 

■ 123. P. Zašto se kaže da je Isus uzašao na nebo, 
a da je njegova presveta Majka uznesena? 

O. Za Isusa Krista se kaže da je uzašao na nebo, a za njegovu 
presvetu Majku da je uznesena jer je Isus Krist kao Bogočovjek po 
vlastitoj moći uzašao na nebo, dok je njegova Majka bila doduše 
najzaslužnija od svih stvorenja, ali je uznesena na nebo po Božjoj 
volji i moći. 

■ 124. P. Objasnite mi riječi - "sjedi s desne Boga 
Oca svemogućega". 

O. Riječ "sjedi" označuje da Isus Krist mirno posjeduje svoju slavu, 
a riječi: "s desne Boga Oca svemogućega" izražavaju da on ima 
najčasnije mjesto iznad svih stvorenja. 

VIII. poglavlje 
O sedmom članku 

_ v 

■ 125. P. Sto nas uči sedmi članak odonud će 
doći suditi žive i mrtve"? 

O. Sedmi članak "Vjerovanja" uči nas da će na svršetku svijeta Isus 
Krist doći u slavi i veličanstvu suditi sve ljude, dobre i zle, te da će 
svakome dati nagradu koju je zaslužio. 

■ 126. P. Ako će svatko odmah poslije smrti morati 
posebno pred sud Isusa Krista, zašto ćemo onda 
svi biti suđeni na sudu svijeta ? 

O. Svi moramo biti suđeni na sudu svijeta zbog više razloga - 1. 
zbog Božje slave, 2. zbog slave Isusa Krista, 3. zbog slave svetaca, 4. 
zbog kazne zlih ljudi, 5. napokon da bi i tijelo s dušom Bog osudio 
na nagradu ili kaznu. 

B 127. P. Kako će se na općem sudu pokazati slava 
Božja? 

O. Božja slava pokazat će se na općem sudu tako, što će svi 
spoznati da Bog u pravednosti vlada svijetom, premda se više puta 
opaža da dobre ljude prate nevolje, a zle uspjesi. 

■ 128. P. Kako će se na općem sudu pokazati 
Isusova slava? 

O. Na općem će se sudu očitovati Isusova slava zato što će se on, 
koji je od ljudi bio nepravedno osuđen, na sudnjem danu pojaviti 
pred čitavim svijetom kao vrhovni sudac sviju. 

■ 129. P. Kako će se na sudnjem danu pokazati 
slava svetaca? 

O. Na sudnjem danu pokazat će se slava svetaca jer će mnogi od 
njih, koji su umrli prezreni od opakih ljudi, tada biti proslavljeni 
pred čitavim svijetom. 

■ 130. P. Kako će na sudnjem danu zli ljudi biti 
zbunjeni? 

O. Zli ljudi će na sudnjem danu biti vrlo zbunjeni a osobito oni 
koji su tlačili pravednike i oni koji su se u ovom životu nastojali 
prikazivati tako da ih ljudi smatraju kreposnima i dobrima, 
gledajući kako će svemu svijetu biti otkriveni grijesi, koje su 
učinili, pa i oni najtajniji. 

IX. poglavlje 

O osmom članku 

■ 131. P. Što nas uči osmi članak - "Vjerujem u 
Duha Svetoga"? 

O. Osmi članak Vjerovanja uči nas da postoji Duh Sveti kao treća 
osoba Presvetog Trojstva, te da je on vječan, neizmjeran, 
svemoguć, Stvoritelj i Gospodar svih stvari, isto kao Otac i Sin. 

■ 132. P. Od koga proizlazi Duh Šved? 

O. Duh Sveti proizlazi od Oca i Sina preko njihove iste volje i 
ljubavi kao jednog jedinog izvora. 

■ 133. P. Ako Sin proizlazi od Oca, a Duh Sveti od 
Oca i Sina, onda izgleda da su Otac i Sin u nekoj 


prednosti pred Duhom Svetim. Zašto se onda 
kaže da su sve osobe vječne? 

O. Kaže se da su sve tri osobe vječne zato što Otac iz vječnosti 
rađa Sina, a od Oca i Sina oduvijek proizlazi Duh Sveti. 

■ 134. P. Zašto se treća osoba Presvetoga Trojstva 
zove upravo Duh Sveti? 

O. Treća osoba Presvetoga Trojstva zove se upravo Duh Sveti jer 
proizlazi od Oca i Sina nadisanjem i ljubavi. 

■ 135. P. Koje se djelo posebno pripisuje Duhu 
Svetome? 

O. Duhu Svetome se posebno pripisuje posvećenje duša. 

■ 136. P. Posvećuju li nas Otac i Sin jednako kao i 
Duh Sveti? 

O. Da, sve tri božanske osobe jednako nas posvećuju. 

■ 137. P. Ako je tako, zašto se posvećenje duša 
posebno pripisuje Duhu Svetome? 

O. Posvećenje duša posebno se pripisuje Duhu Svetome, jer je to 
djelo ljubavi, a djela ljubavi se pripisuju Duhu Svetome. 

■ 138. P. Kad je Duh Sveti sišao nad apostole? 

O. Duh Sveti je sišao nad apostole na Duhove, tj. pedeset dana 
poslije Isusova uskrsnuća, a deset dana poslije njegova uzašašća. 

■ 139. P. Gdje su bili apostoli deset dana prije 
Duhova? 

O. Apostoli su bili zajedno s Marijom Djevicom i drugim 
učenicima, ustrajali su u molitvi i čekali Duha Svetoga, kojega im 
je obećao Isus Krist 

■ 140. P. Kako je Duh Sveti djelovao na apostole? 
O. Duh Sveti utvrdio je vjeru apostola, on ih je ispunio svjetlom, 
snagom, djelotvornom ljubavlju i obiljem svojih darova. 

■ 141. P. Je li Duh Sveti poslan samo zbog 
apostola? 

O. Duh Sveti poslan je zbog čitave Crkve i zbog svake vjerne duše. 

■ 142. P. Koja je uloga Duha Svetoga u Crkvi? 

O. Duh Sveti djeluje u Crkvi kao duša u tijelu, on joj daje život 
svojom milošću i svojim darovima, utvrđuje kraljevstvo istine i 
ljubavi te joj pomaže sigurno voditi svoju djecu u život vječni. 

X. poglavlje 

O devetom članku 

§ 1,0 Crkvi općenito 

m 143. P. Što nas uči deveti članak - "sveta Crkva 
Katolička, općinstvo svetih"? 

O. Deveti članak Vjerovanja uči nas da je Isus Krist na zemlji 
utemeljio vidljivo društvo, koje se zove Katolička Crkva, i da se svi 
ljudi, koji su članovi te Crkve, nalaze u međusobnom zajedništvu. 

■ 144. P. Zašto se poslije članka koji govori o 
Duhu Svetome odmah govori o Katoličkoj 
Crkvi? 

O. Poslije članka, koji govori o Duhu Svetome, odmah se govori o 
Katoličkoj Crkvi, da bi se time istaknulo da sva njezina svetost 
potječe od Duha Svetoga, koji je začetnik svake svetosti. 

■ 145. P. Sto znači riječ Crkva? 

O. Riječ Crkva znači sazivanje i okupljanje mnogih osoba. 

■ 146. P. Tko nas je sazvao i pozvao u Crkvu Isusa 
Krista? 

O. Mi smo pozvani u Crkvu Isusa Krista posebnom milošću 
Božjom, da bismo po svjetlu vjere i po ispunjavanju božanskog 
zakona davali Bogu dužno štovanje i tako ušli u život vječni. 

■ 147. P. Gdje se nalaze udovi Crkve? 

O. Udovi Crkve nalaze se dijelom u nebu i tvore Crkvu koja 
pobjeđuje, dijelom u čistilištu, gdje tvore Crkvu koja se čisti, i 

napokon dijelom na zemlji, gdje čine Crkvu, koja se bori 
("vojujuću"). 

■ 148. P. Tvore li svi ovi dijelovi jednu jedinstvenu 
Crkvu? 

O. Da, ovi različiti dijelovi Crkve tvore samo jednu Crkvu, samo 
jedno tijelo, jer imaju istu glavu a to je Isus Krist, isti duh, koji je 
oživljava i sjedinjuje te istu svrhu, a to je vječna sreća, koju jedni 
već uživaju, dok je drugi očekuju. 

■ 149. P. Na koji se dio Crkve osobito odnosi ovaj 
deveti članak? 

O. Ovaj deveti članak Vjerovanja odnosi se u prvom redu na 
Crkvu, koja se bori i u kojoj mi sada živimo. 

§ 2. O Crkvi posebno 

■ 150. P. Što je Katolička Crkva? 

O. Katolička Crkva je društvo ili zbor svih krštenika na zemlji, koji 
priznavaju istu vjeru i zakon Kristov, primaju iste sakramente i 
slušaju zakonite pastire, a osobito Rimskog Prvosvećenika. 

■ 151. P. Recite pobliže što je potrebno da bi 
čovjek bio članom sv. Crkve! 

O. Da bismo postali članovi sv. Crkve potrebno je biti kršten, 
vjerovati i javno ispovijedati nauk Isusa Krista, primati iste 
sakramente i priznavati Papu i ostale zakonite pastire sv. Crkve. 

■ 152. P. Tko su zakoniti crkveni pastiri? 

O. Zakoniti crkveni pastiri su rimski natpastir, a to znači Papa, 
koji je opći pastir i biskupi. Osim toga pod vlašću biskupa i Pape 
sudjeluju u pastirskoj službi i drugi svećenici, a osobito župnici. 

■ 153. P. Zašto kažete da je rimski natpastir opći 
pastir cijele Crkve? 

O. Zato što je Isus Krist kazao svetom Petru, prvom papi: "Ti si 
Petar i na toj stijeni sagradit ću Crkvu svoju, dat ću ti ključeve 
kraljevstva nebeskog i sve što svežeš na zemlji bit će svezano i na 

nebu i sve Sto odvežeš na zemlji bit će odvezano i na nebu." I još 
mu je kazao: "Pasi moje janjce, pasi moje ovce". 

■ 154. P. Pripadaju li Kristovoj Crkvi mnoge 
zajednice ljudi koji su kršteni, ali ne priznaju 
Papu za svog poglavara? 

O. Ne, oni koji ne priznaju Papu za svog poglavara ne pripadaju 
Isusovoj Crkvi. 

■ 155. P. Kako se može razlikovati Crkva Isusa 
Krista od mnogih društava i sekti koje su 
osnovali ljudi i koji se nazivaju kršćanskima? 

O. Prava Kristova Crkva lako se može razlikovati od svih tih 
društava i sekti koje su utemeljili ljudi, a zovu se kršćanskima. 
Razlikuju se po četiri znaka - Ona je jedna, sveta, katolička i 
apostolska. 

■ 156. P. Zašto se za Crkvu kaže da je jedna? 

O. Za pravu Crkvu se kaže da je jedna, jer su njezina djeca svakog 
vremena i mjesta sjedinjena istom vjerom i istim bogoslužjem, 
istim zakonom, primanjem istih sakramenata i pod istom vidljivom 
glavom - rimskim biskupom. 

■ 157. P. Zar ne bi moglo biti više crkava? 

O. Ne može biti više crkava, jer kao što je Bog jedan i vjera je 
jedna, i jedno krštenje, tako nije niti može biti nego samo jedna 
prava Crkva. 

■ 158. P. Zar se Crkvama ne zovu vjernici 
sjedinjeni u jednom narodu i jednoj biskupiji? 

O. Crkvama se nazivaju i vjernici sjedinjeni u jedan narod ili 
biskupiju. Ali oni su ipak uvijek samo dijelovi opće Crkve i s njom 
tvore jednu jedinu Crkvu. 

■ 159. P. Zašto se prava Crkva naziva svetom? 

O. Prava se Crkva naziva svetom, jer je sveta njezina nevidljiva 
glava, a to je Isus Krist. Sveti su mnogi njezini udovi, sveta je 


njezina vjera, zakon i njezini sakramenti, te izvan nje ne može biti 
prave svetosti. 

■ 160. P. Zašto se Crkva zove katolička? 

O. Prava Crkva zove se katolička što znači općenita, jer obuhvaća 
vjernike svih vremena i mjesta, svake dobi i svakog položaja, i svi 
su ljudi svijeta pozvani biti njezini članovi. 

■ 161. P. Zašto se Crkva zove još i apostolska? 

O. Prava Crkva zove se i apostolska jer potječe neprekidno od 
apostola, jer vjeruje i naučava sve ono što su apostoli vjerovali i 
naučavali i napokon jer je vode i njome vladaju njihovi zakoniti 
nasljednici. 

■ 162. P. Zašto se prava Crkva zove još i rimska? 

O. Prava Crkva zove se još i rimska jer se četiri njezine oznake: 
jedinstvo, svetost, općenitost i apostolstvo nalaze samo u Crkvi 
koja priznaje svojim poglavarom rimskog biskupa, nasljednika 
svetog Petra. 

■ 163. P. Kako je ustrojena Crkva Isusa Krista? 

O. Crkva Isusa Krista ustrojena je kao pravo i savršeno društvo, pa 
u njoj kao u moralnoj osobi možemo razlikovati dušu i tijelo. 

■ 164. P. U čemu se sastoji duša Crkve? 

O. Duša Crkve sastoji se u onome što tvori njezinu unutrašnju 
duhovnost, a to je vjera, nada, ljubav, darovi milosti i Duha 
Svetoga i sva nebeska bogatstva koja potječu od zasluga Isusa 
Krista našeg otkupitelja i svetaca. 

■ 165. P. U čemu se sastoji tijelo Crkve? 

O. Tijelo Crkve sastoji se u onome što tvori njezinu vidljivu i 
vanjsku stranu, i to bilo u združivanju okupljenih ljudi, bilo u 
bogoslužju i službi naučavanja, ili pak u njezinu vanjskom 
uređenju i upravi. 

■ 166. P. Je li dovoljno biti članom Katoličke 
Crkve da bi se Čovjek spasio? 

O. Ne, nije dovoljno biti samo članom Katoličke Crkve da bi se 
čovjek spasio, nego treba biti živim članom. 

■ 167. P. Koji su živi članovi Crkve? 

O. Živi članovi Crkve su svi pravednici, dakle svi oni koji su u 
milosti Božjoj. 

■ 168. P. A koji su njezini mrtvi udovi? 

O. Mrtvi udovi Crkve su vjernici koji žive u smrtnom grijehu. 

■ 169. P. Može li se tko spasiti izvan katoličke, 
apostolske i rimske Crkve? 

O. Ne, izvan katoličke, apostolske i rimske Crkve nitko se ne može 
spasiti, isto kao što se nitko nije mogao spasiti od općeg potopa 
ako nije bio u Noevoj korablji, koja je bila slika ove Crkve. 

■ 170. P. Kako su se onda spasili drevni patrijarsi, 
proroci i drugi pravednici Staroga zavjeta? 

O. Pravednike Staroga zavjeta spasila je njihova vjera koju su imali 
u Kristov dolazak. Po toj vjeri oni su već pripadali toj Crkvi. 

■ 171. P. Ako bi se tkogod bez svoje krivnje našao 
izvan Crkve, da li bi se mogao spasiti? 

O. Ako se tkogod bez svoje krivnje nalazi izvan Crkve, a u dobroj 
je vjeri, pa je primio krštenje, ili je barem tu želju na neki način u 
sebi imao, ako je iskreno tražio istinu i vršio Božju volju kako je 
najbolje znao i umio iako je odvojen od tijela Crkve, bio bi 
sjedinjen s njezinom dušom i prema tome na putu spasenja. 

■ 172. P. Ako je tko član Katoličke Crkve, a ipak 
ne živi po njezinu nauku, može li se spasiti? 

O. Ako je tko član Katoličke Crkve, a ne živi po njezinu nauku, on 
je njezin mrtvi član i prema tome se neće spasiti, jer se za spasenje 
odrasla čovjeka ne traži samo krštenje i vjera, nego i djela, koja se 
slažu s vjerom. 

■ 173. P. Jesmo li dužni vjerovati sve istine koje 
naučava Crkva? 


O. Da, mi smo dužni vjerovati sve istine koje naučava Crkva, a Isus 
Krist izjavljuje da su oni koji ne vjeruju već osuđeni. 

■ 174. P. Jesmo li isto tako dužni činiti sve ono što 
nam Crkva zapovijeda? 

O. Da, dužni smo činiti sve ono što nam zapovijeda Crkva, jer je 
Isus Krist kazao njezinim pastirima: "Tko vas sluša, mene sluša, a 
tko vas prezire, mene prezire." 

■ 175. P. Može li Crkva pogriješiti u onome što nas 
uči vjerovati? 

O. Ne, u onome što nas Crkva uči vjerovati ona ne može pogriješti, 
jer Crkvi uvijek pomaže Duh Sveti prema Isusovu obećanju. 

■ 176. P. Katolička je Crkva prema tome 
nezabludiva? 

O. Da, Katolička je Crkva nezabludiva i zbog toga oni, koji 
odbacuju njezine odredbe, gube vjeru i postaju krivovjercima. 

■ 177. P. Može li se Katolička Crkva srušiti i može 
li ona nestati? 

O. Ne, Katoličku Crkvu mogu progoniti, ali je ne mogu uništiti ni 
razoriti. Ona će trajati do kraja svijeta, jer će do kraja svijeta Isus 
Krist biti s njom kako je to obećao. 

■ 178. P. Zašto je Katolička Crkva toliko 
progonjena? 

O. Katolička je Crkva toliko progonjena, jer je i njezin božanski 
utemeljitelj bio progonjen, jer ona osuđuje poroke, bori se protiv 
strasti, osuđuje sve nepravde i sve zablude. 

■ 179. P. Postoje li druge dužnosti katolika prema 
Crkvi? 

O. Svaki katolik mora Crkvu neograničeno ljubiti, mora se 
smatrati beskonačno sretnim i počašćenim što joj pripada, mora 
činiti sve za slavu i boljitak te Crkve i to svim sredstvima kojima 
raspolaže. 


36 


37 




VELIKI KA TEKIZAM 


VELIKI KA TEKIZAM 


§ 3. O Crkvi učiteljici i Crkvi poučavanoj 

■ 180. P. Postoji li neka razlika izmađu udova od 
kojih se sastoji Crkva? 

O. Razlika je među udovima Crkve velika, jer se u Crkvi zna tko 
zapovijeda, a tko sluša, tko naučava i tko je poučavan. 

■ 181. P. Kako se zove onaj dio Crkve koji 
naučava? 

O. Dio Crkve koji naučava zove se učiteljskom Crkvom. 

■ 182. P. Kako se zove onaj dio Crkve koji je 
poučavan? 

O. Dio Crkve koji je poučavan zove se poučavajućom Crkvom. 

■ 183. P. Tko je odredio tu razliku u Crkvi? 

O. Tu razliku je u Crkvi ustanovio sam Isus Krist. 

■ 184. P. Jesu li učiteljska i poučavajuća Crkva 
dvije različite Crkve? 

O. Učiteljska i poučavajuća Crkva dva su različita dijela jedne i 
jedine Crkve, isto kao što se u ljudskom tijelu glava razlikuje od 
ostalog dijela tijela, ali s njim ipak tvori samo jedno tijelo. 

■ 185. P. Od čega je sastavljena učiteljska Crkva? 

O. Učiteljska Crkva sastoji se od svih biskupa, kojima stoji na čelu 
rimski biskup. Biskupi su učiteljska Crkva bilo da su u svojim 
biskupijama ili okupljeni na Saboru. 

■ 186. P. Od čega se sastoji poučavajuća Crkva? 

O. Poučavajuća Crkva sastavljena je od svih vjernika osim biskupa. 

■ 187. P. Tko ima u Crkvi pravo i vlast naučavati? 

O. Vlast naučavati imaju u Crkvi Papa i biskupi i ostali službenici 
pod njihovim nadzorom. 

■ 188. P. Jesmo li dužni slušati učiteljsku Crkvu? 

O. Da, bez dvojbe smo dužni slušati učiteljsku Crkvu pod 
prijetnjom vječnog prokletstva, jer je Isus Krist kazao o crkvenim 

pastirima, a to su apostoli: "Tko sluša vas, mene sluša, a tko 
prezire vas, mene prezire." 

■ 189. P. Ima li Crkva druge vlasti osim vlasti 
naučavanja? 

O. Osim vlasti naučavanja, Crkva ima vlast upravljati svim svetim 
stvarima, donositi zakone i tražiti da se vjernici pokoravaju tim 
zakonima. 

■ 190. P. Proizlazi li vlast članova crkvene 
hijerarhije iz naroda? 

O. Vlast crkvene hijerarhije ne proizlazi iz naroda i bilo bi 
krivovjerje kad bi se to kazalo, ona dolazi jedino od Boga. 

■ 191. P. Tko vrši tu vlast? 

O. Ta vlast pripada jedino hijerarhiji, a to znači Papi i njemu 
podložnim biskupima. 

§ 4. O Papi i biskupima 

■ 192. P. Tko je Papa ? 

O. Papa kojega mi još nazivamo i rimskim prvosvećenikom, 
nasljednik je svetog Petra na rimskoj Stolici, namjesnik Isusa 
Krista na zemlji i vidljiva glava Crkve. 

■ 193. P. Zašto je rimski prvosvećenik nasljednik 
svetoga Petra? 

O. Rimski prvosvećenik je nasljednik svetoga Petra, jer je sveti 
Petar u svojoj osobi sjedinio dostojanstvo rimskog biskupa i glave 
Crkve. On je po božanskoj providnosti izabrao Rim za svoje 
sjedište, pa je tamo i umro. Prema tome, tko god je izabran za 
rimskoga biskupa nasljednik je čitave njegove vlasti. 

■ 194. P. Zašto je rimski biskup namjesnik Isusa 
Krista? 

O. Rimski biskup je namjesnik Isusa Krista, jer ga zastupa na 
zemlji i jer u njegovo ime vlada Crkvom. 

■ 195. P. Zašto je rimski biskup vidljiva glava 
Crkve? 

O. Rimski biskup je vidljiva glava Crkve zato što on njom upravlja 
vidljivo po ovlastima samog Isusa Krista, koji je nevidljiva glava 
Crkve. 

■ 196. P. Kakvo je, dakle, papino dostojanstvo? 

O. Papino je dostojanstvo najviše dostojanstvo na zemlji pa ima 
najvišu i neposrednu vlast nad svim i pojedinim pastirima i 
vjernicima. 

■ 197. P. Može li Papa pogriješiti kad upravlja 
Crkvom? 

O. Papa ne može pogriješiti, ili bolje: on je nepogrešiv u 
definicijama koje se odnose na vjeru i ćudoređe. 

■ 198. P. Zbog čega je Papa nepogrešiv? 

O. Papa je nepogrešiv zbog obećanja Isusa Krista i zbog 
neprestane pomoći Duha Svetoga. 

■ 199. P. Kad je Papa nepogrešiv? 

O. Papa je nepogrešiv samo onda, kad kao pastir i učitelj svih 
kršćana svojom najvišom apostolskom vlašću definira nauk vjere i 
ćudoređa, koji obvezuje svu Crkvu. 

■ 200. P. Kako griješi onaj koji ne vjeruje u svečane 
papine definicije? 

O. Tko ne vjeruje u svečane papine definicije, ili u njih samo 
sumnja, taj griješi protiv vjere, pa ako u toj nevjeri otvrdne nije 
više katolik nego krivovjerac. 

■ 201. P. Zašto je Bog dao papi nepogrešivost? 

O. Bog je dao papi nepogrešivost da bismo svi bili sigurni u 
istinitost crkvenog naučavanja. 

■ 202. P. Kada je određena papina nepogrešivost? 
O. Papinu nepogrešivost definirala je Crkva na I. Vatikanskom 
saboru i ako bi se tkogod pokušao suprotstaviti toj definiciji, on bi 
time upao u krivovjerje i bio bi izopćen. 


■ 203. P. Je li Crkva svojom definicijom da je Papa 
nepogrešiv ustanovila neku novu vjersku istinu? 

O. Ne, definicijom papine nepogrešivosti Crkva nije ustanovila 
neku novu vjersku istinu, nego je samo definirala papinu 
nepogrešivost da bi se suprotstavila novim zabludama. No papina 
nepogrešivost sadržana je već u Svetom pismu i Predaji, ona je 
istina koju nam je objavio Bog pa je treba smatrati dogmom ili 
člankom vjere. 

■ 204. P. Kako se svaki katolik mora ponašati 
prema papi? 

O. Svaki katolik mora priznavati papu za oca, pastira i sveopćeg 
učitelja i s njime biti sjedinjen dušom i srcem. 

■ 205. P. Tko su poslije pape Božjom odredbom 
najčasnije osobe u Crkvi? 

O. Poslije pape biskupi su po božanskoj odredbi najčasnije osobe 
u Crkvi. 

■ 206. P. Tko su biskupi? 

O. Biskupi su pastiri vjernika, koje je Duh Sveti postavio 
upravljati Božjom Crkvom u sjedištima, koja su im povjerena, u 
povezanosti s rimskim biskupom. 

■ 207. P. Sto je biskup u svojoj biskupiji? 

O. Biskup je u svojoj biskupiji zakoniti pastir, otac i učitelj, on je 
poglavar svih vjernika, svećenika i laika, koji pripadaju istoj 
biskupiji. 

■ 208. P. Zašto se biskup zove zakonitim pastirom? 
O. Biskup se zove zakonitim pastirom jer je jurisdikciju t.j. vlast 
upravljanja vjernicima vlastite biskupije dobio po crkvenim 
odredbama i zakonima. 

v fll 

■ 209. P. Čiji su nasljednici pape i biskupi? 

O. Papa je nasljednik sv. Petra, apostolskog prvaka, dok su biskupi 
nasljednici apostola u stvarima što se odnose na redovito 
upravljanje Crkvom. 

U 210. P. Mora li vjernik biti sjedinjen sa svojim 
biskupom? 

O. Da, svaki vjernik, svećenik ili laik, mora biti sjedinjen dušom i 
srcem sa svojim biskupom, koji je u milosti i jedinstvu s 
Apostolskom Stolicom. 

■ 211. P. Kako se vjernik mora ponašati prema 
svom biskupu? 

O. Svaki vjernik, svećenik ili laik, mora svog biskupa voljeti i 
poštovati, mora mu biti poslušan u svemu što se odnosi na 
dušobrižništvo i duhovnu upravu u biskupiji. 

■ 212. P. Tko pomaže biskupima u dušobrižništvu? 
O. Biskupu u dušobrižništvu pomažu svećenici, i to prije svega 
župnici. 

■ 213. P. Tko je župnik? 

O. Župnik je svećenik koji je određen da biskupovom vlašću vodi i 
predsjeda dijelu biskupije, koji se zove župa. 

■ 214. P. Kakve su dužnosti vjernika prema svome 
župniku? 

O. Vjernici moraju biti sjedinjeni sa svojim župnikom, moraju ga 
pokorno slušati, iskazivati mu poštovanje i poslušnost u svemu što 
se odnosi na upravljanje župom. 

§ 5. O općinstvu svetih 

■ 215. P. Što nas uči deveti članak Vjerovanja 
riječima - općinstvo svetih? 

O. Riječima: "općinstvo svetih", deveti članak Vjerovanja uči da su 
u Crkvi zbog duhovnog jedinstva svih njezinih članova, zajednička 
sva duhovna dobra, unutrašnja i vanjska koja njoj pripadaju. 

■ 216. P. Koja su unutrašnja dobra zajednička u 

Crkvi? \ 

O. U Crkvi su unutrašnja zajednička dobra: milost koja se prima 
preko sakramenata, vjera, ufanje, ljubav, neizmjerne zasluge Isusa 

Krista, preobilne zasluge Djevice i svetaca i plodovi svih dobrih 
djela koja se čine u Crkvi. 

■ 217. P. Koja su vanjska dobra zajednička u 
Crkvi? 

O. Vanjska su dobra zajednička u Crkvi: sakramenti, žrtva svete 
mise, javne molitve, vjerski obredi i sva druga vanjska djela koja 
sjedinjavaju vjernike. 

■ 218. P. Sudjeluju li u toj zajednici dobara sva 
djeca sv. Crkve? 

O. U zajednici unutrašnjih dobara sudjeluju kršćani koji su u 
stanju milosti Božje, oni, koji žive u smrtnom grijehu, nemaju 
dijela u ovim dobrima. 

■ 219. P. Zašto nemaju dijela u tim dobrima oni 
koji žive u smrtnom grijehu? 

O. Zato što samo milost Božja sjedinjuje vjernike i s Bogom i 
međusobno. Oni pak, koji žive u smrtnom grijehu nemaju milosti 
Božje pa su samim tim i isključeni iz zajedništva duhovnih dobara. 

■ 220. P. Prema tome, kršćani koji žive u smrtnom 
grijehu nemaju nikakve koristi od unutrašnjih i 
duhovnih dobara Crkve? 

O. Kršćani, koji žive u smrtnom grijehu, imaju neku korist od 
unutrašnjih i duhovnih crkvenih dobara, kojih su lišeni, jer 
zadržavaju neizbrisivi biljeg krštenja, pomažu im molitve i dobra 
djela vjernika da bi ponovno dobili milost i obratili se Bogu. 

■ 221. P. Mogu li oni koji žive u smrtnom grijehu, 
sudjelovati u vanjskim dobrima Crkve? 

O. Oni, koji žive u smrtnom grijehu, mogu sudjelovati u vanjskim 
dobrima Crkve, samo ako od Crkve nisu odvojeni izopćenjem. 

■ 222. P. Zašto se članovi zajednice svi zajedno 
zovu sveti? 

O. Članovi ove zajednice nazivaju se svetima, jer su svi pozvani na 

svetost i bili su posvećeni krštenjem, a mnogi su od njih došli i do 
savršenstva u svetosti. 

■ 223. P. Odnosi li se općinstvo svetih i na nebo i 
na čistilište? 

O. Da, općinstvo svetih obuhvaća nebo i čistilište, jer milost 
sjedinjuje tri Crkve, slavodobitnu, čistilišnu i vojujuću, a sveci 
mole Boga za nas i za duše u čistilištu, mi pak častimo svece i 
možemo olakšati patnje duša u čistilištu tako da namjenjujemo za 
njih svete mise, dajemo milostinju, oproste i uopće da činimo 
dobra djela. 

§ 6. O onima što se nalaze izvan Crkve 

■ 224. P. Tko su oni koji ne pripadaju općinstvu 
svetih? 

O. Općinstvu svetih ne pripadaju u drugom životu oni koji su 
osuđeni, a u ovom životu oni koji su izvan prave Crkve. 

■ 225. P. Tko su oni koji su izvan prave Crkve? 

O. Izvan prave Crkve su: nevjernici, Židovi, krivovjernici, 
odmetnici, raskolnici i izopćenici. 

■ 226. P. Tko su nevjernici? 

O. Nevjernici su oni koji nisu kršteni i ne vjeruju u Isusa Krista, 
bilo zato što vjeruju i štuju lažne bogove, kao idolopoklonci ili 
zato što doduše vjeruju u pravoga Boga, ali ne u Isusa Krista niti 
da je došao kao osoba, niti da će doći. 

■ 227. P. Tko su Židovi? 

O. Židovi su oni koji priznavaju Mojsijev zakon, ali nisu primili 
krštenja i ne vjeruju u Isusa Krista. 

■ 228. P. Tko su krivovjernici? 

O. Krivovjernici su oni krštenici, koji tvrdoglavo odbijaju vjerovati 
neke istine koje je Bog objavio i koje Katolička Crkva naređuje 
vjerovati. To su npr. arijevci, nestorijevci i razne protestantske 
sljedbe. 

■ 229. P. Tko su odmetnici? 

O. Odmetnici su oni koji su se odrekli ili vanjskim činom odbacili 
katoličku vjeru koju su prije ispovijedali. 

■ 230. P. Tko su raskolnici? 

O. Raskolnici su kršćani koji ne odbacuju izričito nijednu dogmu, 
ali se hotimično odvajaju od Crkve Isusa Krista i njezinih 
zakonitih pastira. 

■ 231. P. Tko su izopćenici? 

O. Izopćenici su oni koji su zbog vrlo teških propusta kažnjeni 
izopćenjem od pape ili od biskupa pa su prema tome odvojeni od 
tijela Crkve kao nedostojni. No Crkva očekuje i želi njihovo 
obraćenje. 

■ 232. P. Treba li se bojati izopćenja? 

O. Treba se mnogo bojati izopćenja, jer je to najteža kazna, kojom 
Crkva kažnjava svoju buntovnu i nepokornu djecu. 

■ 233. P. Od kojih su dobara lišeni izopćenici? 

O. Izopćenici ostaju bez javne molitve, sakramenata i oprosta te 
bez crkvenog sprovoda. 

■ 234. P. Možemo li na neki način koristiti 
izopćenicima? 

O. Možemo pomoći ne samo izopćenicima, nego i svima ostalima 
koji su izvan prave Crkve tako da im dajemo dobre savjete, za njih 
molimo, da im pomažemo dobrim djelima, te molimo Boga da im 
dade milost obraćenja na pravu vjeru, da i oni uđu u općinstvo 
svetih. 

XI. poglavlje 

O desetom članku 

v 

■ 235. P. Sto nas uči deseti članak: "oproštenje 
grijeha"? 

O. Deseti članak Vjerovanja uči nas da je Isus Krist podijelio 
svojoj Crkvi vlast opraštanja grijeha. 

■ 236. P. Može li Crkva opraštati sve vrste grijeha? 

O. Da, Crkva može oprostiti svaki grijeh bez obzira na to koliko ih 
je i koliko su teški, jer je Isus Krist dao Crkvi potpunu vlast 
odrješivati i zadržavati grijehe. 

■ 237. P. Tko u Crkvi ima vlast opraštanja grijeha? 

O. Prvi, koji ima vlast otpuštanja grijeha, je papa i on jedini 
posjeduje puninu te vlasti, zatim biskupi, a u zavisnosti od biskupa 
svećenici. 

■ 238. P. Kako Crkva otpušta grijehe? 

O. Crkva otpušta grijehe po zaslugama Isusa Krista na taj način, 
što dijeli sakramente koje je on u tu svrhu ustanovio, a to su prije 
svega krštenje i ispovijed. 

XII. poglavlje 

O jedanaestom članku 

■ 239. P. Što nas uči jedanaesti članak - "u 
uskrsnuće tijela"? 

O. Jedanaesti članak Vjerovanja uči nas da će svi ljudi uskrsnuti, te 
da će svaka duša uzeti ponovno svoje tijelo, koje je imala u ovom 
životu. 

■ 240. P. Kako će se dogoditi uskrsnuće mrtvih? 

O. Do Uskrsnuća mrtvih doći će snagom svemogućega Boga, 
kojemu ništa nije nemoguće. 

■ 241. P. Kada će biti uskrsnuće mrtvih? 

O. Uskrsnuće svih umrlih dogodit će se na svršetku svijeta, a 
poslije toga će biti opći sud. 

■ 242. P. Zašto Bog hoće uskrsnuće tijela? 

O. Bog hoće uskrsnuće tijela zato, što je duša djelovala dobro ili ! 
zlo, dok je imala svoje tijelo. Pa ako je tako, onda mora biti 
nagrađena ili kažnjena zajedno s tijelom. 

■ 243. P. Hoće li ljudi uskrsnuti svi na isti način? 

O. Ne, nego će biti velika razlika u uskrsnuću tijela između 


izabranih i prokletih, zbog toga što će samo tijela izabranih sličiti 
uskrsnulom Isusu, t.j. imat će darove slavnih tijela. 

■ 244. P. Kakvi će to darovi resiti tijela izabranih? 
O. Darovi koji će resiti slavna tijela izabranih jesu: 1. nemogućnost 
trpljenja, zbog čega oni više neće biti podložni nikakvu zlu, 
nikakvoj boli, neće im biti potrebna hrana, počinak, ni bilo što 
drugo; 2. sjajnost, tako da će oni biti sjajni poput sunca i zvijezda, 
3. pokretljivost, po kojoj će moći za tili čas i bez ikakva napora 
prijeći s jednog mjesta na drugo, sa zemlje na nebo, 4. 
produhovljenost pa će moći bez zapreke prodrijeti kroz svako 
tijelo, kako je to mogao Isus Krist kad je uskrsnuo. 

■ 245. P. Kakva će biti tijelaprokletnika? 

O. Tijela prokletnika neće imati darova proslavljenih tijela 
blaženika nego će nositi strašno obilježje vječne osude. 

XIII. poglavlje 

O dvanaestom Članku 

■ 246. P. Što nas uči posljednji članak - "život 
vječni"? 

O. Posljednji članak Vjerovanja uči nas da poslije ovog života ima 
drugi život, koji će biti vječno blažen za izabrane u raju ili vječno 
nesretan za prokletnike u paklu. 

■ 247. P. Možemo li mi shvatiti sreću raja ? 

O. Ne, mi ne možemo shvatiti sreću u raju, jer ona nadilazi 
sposobnost našega ograničena uma, a k tome se i dobra ovoga 
svijeta ne mogu uspoređivati s nebeskim dobrima. 

■ 248. P. U čemu se sastoji sreća izabranika? 

O. Sreća izabranika sastoji se u tome, što oni vide, ljube i zauvijek 
posjeduju Boga, koji je izvor svakog dobra. 

■ 249. P. U čemu se sastoji nesreća prokletnika? 

O. Nesreća prokletnika sastoji se u tome, što su oni zauvijek lišeni 
gledanja Boga i kažnjeni vječnim mukama u paklu. 

■ 250. P. Jesu li rajska dobra i paklena zla 
ograničena samo na dušu? 

O. Rajska dobra i paklena zla odnose se sada samo na dušu, jer su 
sada samo duše u raju odnosno u paklu. Međutim poslije 
uskrsnuća tijela ljudi će biti sretni ili će biti na vječnim mukama u 
punini svoga bića, a to znači u duši i tijelu. 

■ 251. P. Hoće li sreća raja i muke pakla biti 
jednaki za blažene u raju, odnosno za one što su 
osuđeni na paklene muke? 

O. Sreća raja za blažene, odnosno paklene muke za osuđene bit će 
u biti jednake i vječne. Međutim u mjeri i stupnju one će biti veće 
ili manje već prema zaslugama odnosno zločinima. 

■ 252. P. Što znači riječ amen na svršetku 
Vjerovanja? 

O. Riječ amen na svršetku molitava znači: "tako neka bude”, a na 
svršetku "Vjerovanja” znači: "tako je", što znači: vjerujem da je sve 
istina, što se nalazi u ovih dvanaest članaka i u tome sam sigurniji, 
nego da gledam svojim očima. 

Drugi dio 

O MOLITVI 

* * * 

I. poglavlje 

O molitvi općenito 

■ 253. P. O čemu se raspravlja u drugom dijelu 
kršćanskog nauka ? 

O. U drugom dijelu kršćanskog nauka raspravlja se o molitvi 
općenito, i o Očenašu posebno. 

■ 254. P. Što je to molitva? 

O. Molitva je uzdizanje pameti prema Bogu da bismo mu se 
klanjali, da bismo mu zahvaljivali i da bismo od njega izmolili ono 
što nam je potrebno. 

■ 255. P. Kako se razlikuje molitva? 

O. Molitvu dijelimo na: mislenu i usmenu. Mislena molitva je ona 
koja se moli samo umom, dok je usmena molitva ona, u kojoj svoje 
riječi pratimo mislima i pobožnošću srca. 

■ 256. P. Može li se molitva razlikovati i na koji 
drugi način? 

O. Molitva može k tome biti zasebna (privatna) i javna. 

■ 257. P. Kakva je zasebna molitva? 

O. Zasebna je molitva ona koju pojedini ljudi napose obavljaju za 
sebe ili za druge. 

■ 258. Kakva je javna molitva? 

O. Javna molitva je ona molitva koju sveti službenici obavljaju u 
ime Crkve i za spasenje vjernog naroda. Javnom molitvom može se 

zvati i zajednička javna molitva vjernika, npr. molitva u 
procesijama, na hodočašćima i u svetom hramu. 

■ 259. P. Imamo li pouzdanu nadu da ćemo 
molitvom dobiti pomoć i milost koje nam 
trebaju? 

O. Nada da ćemo od Boga dobiti milost, koja nam treba, temelji se 
na obećanjima svemogućeg Boga, koji je milosrdan i vjeran, kao i 
na zaslugama Isusa Krista. 

■ 260. P. U čije ime trebamo moliti Boga da nam 
podari milosti koje su nam potrebne? 

O. Moramo moliti Boga da nam udijeli potrebne milosti u ime 
Isusa Krista, onako kako nas je on sam učio i kako to čini Crkva 
koja zaključuje sve svoje molitve ovim riječima: "po Gospodinu 
našem Isusu Kristu". 

■ 261. P. Zašto moramo moliti Boga da nam 
udijeli milost u ime Isusa Krista? 

O. Moramo moliti Boga da nam udijeli milost u ime Isusa Krista, 
jer je on naš posrednik i samo se po njemu mi možemo približiti 
prijestolju Božjem. 

■ 262. P. Ako molitva ima toliku snagu, zašto naše 
molitve često ostanu neuslišane? 

O. Mnogo puta naše molitve nisu uslišane bilo zato što molimo za 
nešto što ne koristi našem vječnom spasenju ili zato što ne molimo 
onako kako treba. 

■ 263. P. Što mi trebamo u prvom redu moliti od 
Boga? 

O. Najprije moramo moliti Boga za širenje njegove slave, za naše 
vječno spasenje i za sredstva za postizanje spasenja. 

■ 26)4. P. Je li dopušteno moliti Boga i za vremenita 
dobra? 

O. Jest, dopušteno je moliti Boga da nam udijeli i vremenita 


dobra, ali uvijek uz uvjet da budu u skladu s njegovom presvetom 
voljom, te da ne budu zapreka našem vječnom spasenju. 

■ 265. P. Ako Bog zna sve što nam je potrebno, 
zašto ga onda moramo moliti? 

O. Premda Bog zna sve što nam je potrebno on ipak želi da mu se 
molimo da bismo ga time priznali kao davatelja svih dobara, da 
bismo time potvrdili svoju poniznu podložnost i time zaslužili 
njegovu naklonost. 

■ 266. P. Koja je prva i najbolja priprema da bi 
naše molitve bile uspješne? 

O. Prva i najbolja priprema koja će naše molitve učiniti 
uspješnima jest biti u stanju milosti, a ako nismo, onda treba 
nastojati to postignuti. 

■ 267. P. Sto je još potrebno da bi se molilo kako 
treba? 

O. Da bi se molilo kako treba, potrebna je prije svega sabranost, 
poniznost i pouzdanje, postojanost i predanost volji Božjoj. 

■ 268. P. Sto znači moliti sabrano? 

O. To znači biti svjestan da razgovaramo s Bogom i zbog toga 
moramo moliti s dužnim štovanjem i pobožnošću. Moramo što 
više izbjegavati rastresenost, t.j. svaku misao koja je nespojiva s 
molitvom. 

■ 269. P. Smanjuje ti rastresenost zaslugu molitve? 
O. Dakako, ako je uzrok rastesenosti duha u nama samima, ili ako 
je ne izbjegavamo pažljivo. Ako pak činimo sve što možemo, da 
budemo sabrani prema Bogu, onda rastresenost ne smanjuje 
zaslugu naše molitve, nego je čak i povećava. 

■ 270. P. Sto je potrebno da bismo sabrano molili? 
O. Prije molitve moramo se osloboditi svih uzroka rastresenosti 
duha, a za doba molitve moramo misliti da smo sada u nazočnosti 
Božjoj, te da nas Bog vidi i sluša. 

■ 271. P. Sto znači moliti ponizno? 

O. To znači iskreno priznati da smo nedostojni, nemoćni i bijedni 
te pratiti molitvu odgovarajućim položajem tijela. 

■ 272. P. Što znači moliti spouzdanjem? 

O.To znači da se moramo čvrsto nadati da će nas Bog uslišati, ako 
je to na slavu Božju i za naše stvarno dobro. 

■ 273. P. Sto znači moliti postojano? 

O. To znači da se ne smijemo umoriti u molitvi ni odustati ako nas 
Bog nije odmah uslišio, nego moramo i dalje moliti, dapače i s više 
žara. 

■ 274. P. Što znači moliti predano? 

O. To znači da se moramo podvrgnuti Božjoj volji, jer Bog bolje 
od nas zna što je potrebno da zadobijemo vječno spasenje, pa i 
onda kad ne usliši našu molitvu. 

■ 275. P. Usliši li Bog uvijek dobru molitvu? 

O. Da, Bog uvijek usliši molitvu, ako se moli kako treba, ali na 
najbolji način za naše vječno spasenje, što on bolje zna, a to nije 
uvijek prema našoj volji. 

■ 276. P. Koje učinke molitva proizvodi u nama? 
O. U molitvi spoznajemo našu ovisnost o Bogu, vrhovnom 
gospodaru svega što je stvoreno. Molitva nas upućuje na nebeske 
stvari, potiče nas napredovati u krepostima, postiže nam Božje 
milosrđe, jača nas protiv napasti, tješi u nevoljama, pomaže u 
našim potrebama i zaslužuje nam milost konačne postojanosti. 

■ 277. P. U kojim prilikama moramo osobito 
moliti? 

O. Osobito moramo moliti u opasnostima, u napastima i kad nam 
se približuje smrt. Osim toga moramo često moliti, a dobro je 
moliti se ujutro, navečer i na početku važnijih dnevnih poslova. 

■ 278. P. Za koga moramo moliti? 

O. Moramo moliti za sve, a to je za same sebe, za svoje roditelje, 
pretpostavljene, dobrotvore, prijatelje i neprijatelje, za obraćenje 

jadnih grešnika i onih koji se nalaze izvan prave Crkve, za svete 
duše u čistilištu. 


II. poglavlje 
O molitvi Gospodnjoj 
§ 1. O Gospodnjoj molitvi općenito 

■ 279. P. Koja je najbolja usmena molitva? 

O. Najbolja usmena molitva je ona koju nas je naučio sam Isus 
Krist, a to je Očenaš. 

■ 280. P. Zašto je Očenaš najizvrsnija molitva? 

O. Očenaš je najizvrsnija molitva, jer ju je sastavio i naučio nas 
moliti Isus Krist. Ta molitva sadrži jasno i u malo riječi sve ono, 
čemu se možemo nadati od Boga. Ta molitva je pravilo i uzor svim 
ostalim molitvama. 

■ 281. P. Je li Očenaš i najuspješnija molitva? 

O. Očenaš je najuspješnija molitva zbog toga, što je Bogu 
najmilija, jer se molimo istim riječima, koje nas je naučio njegov 
božanski Sin. 

■ 282. P. Zašto se Očenaš zove Gospodnjom 
molitvom? 

O. Očenaš se zove Gospodnjom molitvom, što znači Isusovom 
molitvom, upravo zato što nas je tako naučio moliti sam Isus Krist 
svojim jezikom. 

■ 283. P. Koliko se prošnja nalazi u Očenaša? 

O. Očenaš ima sedam prošnja koje počinju uvodom. 

■ 284. P. Kažite Očenaš! 

O. Oče naš, koji jesi na nebesima, 

1. Sveti se ime tvoje. 

2. Dođi kraljevstvo tvoje. 

3. Budi volja tvoja kako, na nebu tako i na zemlji. 

4. Kruh naš svagdanji daj nam danas. 

5.1 otpusti nam duge naše kako i mi otpuštamo dužnicima našim. 

6.1 ne uvedi nas u napast. 

7. Nego izbavi nas od zla. Amen. 

■ 285. P. Zašto na početku molitve Gospodnje 
zazivamo Boga tako da ga nazivamo svojim 
ocem? 

O. Na početku Gospodnje molitve nazivamo Boga svojim ocem da 
time pobudimo svoje povjerenje u njegovu beskonačnu dobrotu s 
obzirom da smo njegova djeca. 

■ 286. P. Zašto možemo reći da smo djeca Božja? 
O. Mi smo djeca Božja: 1. Jer nas je Bog stvorio na svoju sliku i 
priliku, jer nas čuva i nama upravlja po svojoj providnosti, 2. jer 
nas je po posebnoj svojoj naklonosti posvojio krštenjem kao braću 
Isusa Krista i kao njegove subaštinike vječne slave. 

■ 287. P. Zašto Boga nazivamo našim ocem, a ne 
svojim? 

O. Boga nazivamo našim, a ne svojim ocem, jer smo svi njegovi 
sinovi pa se stoga moramo svi osjećati braćom i moliti jedni za 
druge. 

■ 288. P. Ako je Bog na svakom mjestu zašto onda 
kažemo: koji jesi na nebesima? 

O. Bog je na svakom mjestu, a mi kažemo "Oče naš koji jesi na 
nebesima" da bismo uzdignuli svoja srca prema nebu gdje se Bog u 
slavi očituje svojoj djeci. 

§ 2. O prvoj prošnji 

v 

■ 289. P. Sto tražimo u prvoj prošnji: "sveti se ime 
tvoje"? 

O. U prvoj prošnji "sveti se ime tvoje”, tražimo da svi ljudi na 

svijetu Boga spoznaju, vole, štuju i služe, a osobito mi, koji ga 
zazivamo. 

■ 290. P. Sto razumijevamo ako tražimo da čitav 
svijet Boga upozna, ljubi i služi mu? 

O. Ovim kažemo da želimo da i nevjernici spoznaju pravoga Boga, 
da krivovjerci spoznaju svoje zablude, da se raskolnici vrate 
jedinstvu Crkve, da se grešnici pokaju, a pravednici ustraju u 
dobru. 

■ 291. P. Zašto prije svega tražimo da Božje ime 
bude sveto? 

O. Prije svega tražimo da Božje ime bude sveto, jer nam Božja 
slava mora više biti na srcu, nego sva naša dobra i sve naše koristi. 

■ 292. P. Na koji način možemo pribaviti Božju 
slavu? 

O. Slavu Božju možemo pribaviti molitvom, dobrim primjerom i 
time da prema Bogu usmjerimo sve misli, osjećaje i sva svoja djela. 

§ 3. O drugoj prošnji 

■ 293. P. Što razumijevamo pod "kraljevstvom 
Božjim"? 

O. Pod "kraljevstvom Božjim" razumijevamo trostruko duhovno 
kraljevstvo, a to znači kraljevstvo Božje u nama, ili kraljevstvo 
milosti, kraljevstvo Božje na zemlji, a to je sveta Crkva Katolička i 
kraljevstvo Božje na nebu, a to je raj. 

■ 294. P. Što molimo riječima dođi kraljevstvo 
Tvoje u odnosu na milost? 

O. U odnosu na milost molimo da Bog vlada u nama svojom 
posvetnom milošću po kojoj on voli prebivati u nama kao kralj u 
svom kraljevstvu, da nas drži sjedinjene s njim krpostima vjere, 
ufanja i ljubavi po kojima on vlada našim umom, srcem i voljom. 

■ 295. Što molimo riječima "dođi kraljevstvo tvoje " 
u odnosu na Crkvu? 

O. U odnosu na Crkvu molimo da se ona neprestano širi i grana 
po svem svijetu na spasenje ljudima. 

■ 296. P. Što molimo riječima,"dođi kraljevstvo 
tvoje " u odnosu na slavu? 

O. U odnosu na slavu molimo dopuštenje da jednog dana budemo 
primljeni u sveti raj za koji nas je stvorio i u kojem ćemo biti 
potpuno sretni. 


§ 4. O trećoj prošnji 

■ 297. P. Što molimo u trećoj prošnji "budi volja 
tvoja kako na nebu tako i na zemlji"? 

O. U trećoj prošnji, "budi volja tvoja kako na nebu tako i na 
zemlji" molimo milost da u svemu činimo volju Božju tako što 
ćemo slijediti njegove svete zapovijedi isto onako spremno, kako 
njegove zapovijedi slijede sveci i anđeli na nebu. Nadalje molimo 
milost da bismo odgovorili na božansko nadahnuće, da živimo 
predani volji Božjoj, čak i onda kad nam on pošalje nevolje. 

■ 298. P. Je li potrebno izvršavati Božju volju? 

O. Potrebno je vršiti Božju volju, jer je potrebno postignuti vječno 
spasenje. Isus Krist nam je, naime, kazao da će u nebo unići samo 
oni koji budu vršili volju Očevu. 

■ 299. P. Na koji način možemo spoznati Božju 
volju? 

O. Božju volju možemo spoznati osobito preko Crkve i naših 
duhovnih poglavara, koje je postavio Bog da nas vode na putu 
spasenja. Možemo također upoznati ovu presvetu volju preko 
Božjih nadahnuća pa i samih okolnosti u koje nas je Gospodin 
postavio. 


■ 300. P. Moramo li uvijek priznati Božju volju u 
povoljnim kao i u nepovoljnim prilikama života? 

O. U povoljnim i nepovoljnim prilikama uvijek moramo spoznati 
Božju volju koja sve određuje ili dopušta samo naše dobro. 

§ 5. O četvrtoj prošnji 

■ 301. P. Što molimo u četvrtoj prošnji "kruh naš 
svagdašnji daj nam danas"? 

O. O četvrtoj prošnji "kruh naš svagdašnji" molimo Boga, da nam 
dade ono, što nam je svaki dan potrebno za tijelo i dušu. 

■ 302. P. Što molimo Bogu za dušu? 

O. Za svoju dušu molimo Boga, da nam održi duhovni život, t.j. 
molimo Boga da nam dade svoju milost, koja nam je trajno 
potrebna. 

■ 303. P. Kako se hrani život naše duše? 

O. Život se duše hrani božanskom riječju i Presvetim oltarskim 
Sakramentom. 

v 

■ 304. P. Sto molimo Boga za svoje tijelo? 

O. Za svoje tijelo molimo ono što je potrebno za vremeniti život. 

■ 305. P. Zašto kažemo "kruh naš svagdašnji daj 
nam danas", a ne kruh svagdašnji daj nam 
danas? 

O. Kažemo "kruh naš svagdašnji", a ne: "kruh svagdašnji", da 
bismo isključili svaku želju za tuđim stvarima. Zbog toga molimo 
Boga da nam pomogne u pravednoj i poštenoj zaradi, da bismo 
sebi osigurali hranu radom, a ne krađom i prijevarama. 

■ 306. P. Zašto kažemo daj nam ga a ne daj mi? 

O. Kažemo daj nam ga, a ne daj mi da se prisjetimo kako s 
obzirom da nam svaka stvar dolazi od Boga, tako Bog, ako nam 
daje u izobilju, to čini da bismo ono što nam pretekne dali 
siromasima. 


56 


57 



VELIKI KA TEKIZAM 


■ 307. P. Zašto dodajemo svagdašnji? 

O. Dodajemo svagdašnji, jer moramo željeti ono što nam je 
potrebno za život, a ne obilje hrane i zemaljskih dobara. 

■ 308. P. Što znači još i riječ danas u četvrtoj 
prošnji? 

O. Riječ danas znači da ne trebamo biti previše zahtjevni prema 
budućnosti, nego tražiti ono što nam je potrebno u sadašnjosti. 

§ 6. O petoj prošnji 

■ 309. P. Što molimo petom prošnjom "otpusti 
nama duge naše, kako i mi otpuštamo dužnicima 
našim ? 

O. Petom prošnjom "i otpusti nama duge naše kako i mi 
otpuštamo dužnicima našim" molimo Boga da nam oprosti naše 
grijehe onako kako mi opraštamo onima koji nas uvrijede. 

■ 310. Zašto se naši grijesi zovu dugovi? 

O. Naši grijesi zovu se dugovi, jer mi za njih moramo zadovoljiti 
božanskoj pravdi u ovom ili onom životu. 

■ 311. P. Mogu li se oni koji ne praštaju bližnjemu 
nadati da im Bog oprosti? 

O. Oni, koji ne opraštaju bližnjemu, ne mogu se nadati ni da Bog 
njima oprosti, to više što oni sami sebe osuđuju time, što govore 
Bogu da im oprosti onako, kako sami opraštaju bližnjemu. 

§ 7. O šestoj prošnji 

■ 312. P. Što molimo u šestoj prošnji ", i ne uvedi 
nas u napast"? 

O. U šestoj prošnji "i ne uvedi nas u napast" molimo Boga da nas 
oslobodi napasti, tako da ne dopusti da budemo napastovani, ili da 
nam dade milost da ne budemo pobijeđeni u napasti. 


VELIKI KA TEKIZAM 


■ 313. P. Sto su to napasti? 

O. Napasti su pobude na grijeh koje potječu od đavla, od zlih ljudi 
ili pak od naših strasti. 

■ 314. P. Je li grijeh biti u napasti? 

O. Nije grijeh biti u napasti, ali je grijeh pristati uz te napasti ili se 
svjesno izložiti opasnosti da na njih pristanemo. 

■ 315. P. Zašto Bog dopušta da budemo 
napastovani? 

O. Bog dopušta da budemo napastovani da bi iskušao našu 
vjernost, da bi pojačao naše kreposti i da bi porasle naše zasluge. 

■ 316. P. Što moramo učiniti da bismo izbjegli 
napasti? 

O. Da bismo izbjegli napasti moramo izbjegavati opasne prilike, 
moramo čuvati svoje osjećaje, često primati svete sakramente i 
moliti se. 

§ 8. O sedmoj prošnji 

■ 317. P. Što molimo u sedmoj prošnji "nego izbavi 
nas od zla"? 

O. U sedmoj prošnji "nego izbavi nas od zla" molimo Boga da nas 
izbavi od prošlih, sadašnjih i budućih zala, a osobito od najvećeg 
zla, a to je grijeh, te od vječnog prokletstva, koje je njegova kazna. 

■ 318. P. Zašto kažemo izbavi nas od zla, a ne od 
zala? 

O. Kažemo izbavi nas od zla, a ne od zala jer ne možemo 
očekivati da budemo oslobođeni od svih zala ovoga života, nego 
samo od onih koja ne donose korist našoj duši pa zbog toga 
molimo da bismo bili oslobođeni od zla kao takvog, a to znači od 
svega onoga, što Bog vidi da je za nas zlo. 

U 319. P. Je li dopušteno moliti izbavljenje od 
nekog posebnog zla, kao što su npr. neke bolesti? 
O. Da, dopušteno je moliti oslobođenje od nekog posebnog zla, ali 
uvijek tako da se predamo Božjoj volji, a Bog nam može poslati i 
neku nevolju, koja će nam biti duhovno korisna. 

■ 320. P. Što nam koriste nevolje, koje nam Bog 
šalje? 

O. Te nevolje nam koriste zato, da činimo pokoru zbog naših 
grijeha, da se vježbamo u krepostima, a prije svega da 
nasljedujemo Isusa Krista, koji je naša glava. Pravedno je da ga 
nasljedujemo u trpljenju, ako želimo imati dio u njegovoj slavi. 

■ 321. P. Sto znači Amen na kraju Očenaša? 

O. Amen, znači - tako neka bude, to želim, tako molim Gospodina 
i tako se nadam. 

■ 322. P. Je li dovoljno moliti na bilo koji način 
Očenaš da bismo dobili milost koju tražimo? 

O. Da bismo dobili željenu milost valja moliti Očenaš bez žurbe, 
pažljivo i pratiti ga srcem. 

■ 323. P. Kad moramo moliti Očenaš? 

O. Očenaš moramo moliti svaki dan, jer nam je Božja pomoć svaki 
dan potrebna. 

III. poglavlje 

O "Zdravo Marijo" 

■ 324. P. Koju molitvu obično molimo poslije 
Očenaša? 

O. Poslije Očanaša obično molimo anđeoski pozdrav Zdravo 
Marijo kojim se obraćamo presvetoj Djevici. 

■ 325. P. Zašto se "Zdravo Marijo" zove anđeoski 
pozdrav? 

O. "Zdravo Marijo" zove se anđeoski pozdrav jer počinje 
pozdravom arkanđela Gabrijela Djevici Mariji. 

■ 326. P. Od koga potječu riječi "Zdravo Marijo"? 

O. Riječi "Zdravo Marijo" potječu dijelom od arkanđela Gabrijela, 
dijelom od svete Elizabete, a dijelom od Crkve. 

■ 327. P. Koje su riječi arkanđela Gabrijela? 

O. Riječi arkanđela Gabrijela su: ” Raduj se, Marijo, milosti puna, 
Gospodin s tobom, blagoslovljena ti među ženama”. 

■ 328. P. Kada je arkanđeo Gabrijel kazao Mariji 
te riječi? 

O. Arkanđeo je kazao Mariji te riječi onda kad joj je došao 
navijestiti otajstvo utjelovljenja, koje se po njoj trebalo ostvariti. 

■ 329. P. Sto mi želimo učiniti pozdravljajući 
presvetu Djevicu istim riječima kao i arkanđeo? 

O: Pozdravljajući presvetu Djevicu istim riječima kao i arkanđeo 
mi se radujemo zajedno s njom, sjećamo se posebnih povlastica i 
darova, koje joj je Bog podijelio cijeneći je više od svih ostalih 
stvorova. 

■ 330. P. Koje su riječi svete Elizabete? 

O. Riječi svete Elizabete su: "Blagoslovljena ti među ženama, 
blagoslovljen plod utrobe tvoje." 

■ 331. P. Kada je sveta Elizabeta kazala ove riječi? 
O. Sveta je Elizabeta kazala ove riječi po Božjem nadahnuću, tri 
mjeseca prije negoli je rodila svetog Ivana Krstitelja, kad ju je 
posjetila presveta Djevica koja je tada nosila Božjega Sina. 

■ 332. P. Sto činimo kad kažemo ove riječi? 

O. Kad izgovaramo ove riječi svete Elizabete mi se radujemo s 
presvetom Marijom zbog njezina uzvišenog dostojanstva Majke 
Božje i blagoslivljamo Boga i zahvaljujemo mu što nam je dao 
Isusa preko Marije. 

■ 333. P. Čije su ostale riječi Zdravo Marije? 

O. Sve ostale riječi Zdravo Marije dodala je sv. Crkva. 

■ 334. P. Što molimo posljednjim riječima Zdravo 
Marije? 

O. Posljednjim riječima Zdravo Marije molimo zaštitu presvete 
Djevice u ovom životu, a osobito u času naše smrti, jer će nam ona 
tada najviše trebati. 

■ 335. P. Zašto poslije Očenaša obično molimo 
Zdravo Marijo, a ne bilo koju drugu molitvu? 

O. Zato što je presveta Djevica najmoćnija odvjetnica u Isusa 
Krista i zato nakon molitve, koju nas je naučio Krist, molimo 
presvetu Djevicu da nam dade milosti koje smo molili. 

■ 336. P. Zašto je presveta Djevica tako utjecajna? 
O. Presveta Djevica je tako moćna jer je Majka Božja pa nije 
moguće da je on ne usliša. 

■ 337. P. Što nas uče sveci o pobožnosti prema 
Mariji? 

O. O pobožnosti prema Mariji sveci nas uče da su pravi pobožni 
ljudi oni, koje ona voli i štiti ljubavlju nježne majke. Tako smo 
uvjereni da ćemo preko nje naći Isusa i zadobiti raj. 

■ 338. P. Kakvu Marijinu pobožnost Crkva osobito 
preporuča? 

O. Crkva osobito preporuča kao Marijinu pobožnost moljenje 
svete krunice. 

IV. poglavlje 

O zazivanju svetaca 

■ 339. P. Je li dobro i korisno moliti zagovor 
svetaca? 

O. Vrlo je korisno moliti se svecima i to treba činiti svaki kršćanin. 
Moramo moliti osobito naše anđele čuvare, svetog Josipa 
zaštitnika sv. Crkve, svete apostole, naše svete imenjake i svete 
zaštitnike naše biskupije i župe. 


■ 340. P. Koja je razlika između molitve Bogu i 
svecima? 

O. Razlika između molitava koje upućujemo Bogu i svecima je u 
tome što Boga molimo, da nam kao izvor milosti dade dobra i 
oslobodi nas od zala, dok svece molimo, da bi oni kao odvjetnici 
pred Bogom posredovali za nas. 

■ 341. P. Kada kažemo da svecima dugujemo koju 
milost, što time hoćemo reći? 

O. Kad kažemo da svecima dugujemo koju milost mislimo da je 
taj svetac od Boga postignuo za nas tu milost. 

Treći dio 

O BOŽJIM I CRKVENIM ZAPOVIJEDIMA 

* * * 

I. poglavye 

Općenito o Božjim zapovijedima 

■ 342. P. O čemu se radi u trećem dijelu 
kršćanskog nauka ? 

O. U trećem dijelu kršćanskog nauka radi se o Božjim i crkvenim 
zapovijedima. 

■ 343. P. Koliko ima zapovijedi Božjeg zakona? 

O. Ima deset zapovijedi Božjeg zakona: 

1. Ja sam Gospodin Bog tvoj; nemaj drugih bogova uz mene. 

2. Ne izusti imena Gospodina Boga svoga uzalud. 

3. Spomeni se da svetkuješ dan Gospodnji. 

4. Poštuj oca i majku, da dugo živiš i dobro ti bude na zemlji. 

5. Ne ubij. 

6. Ne sagriješi bludno. 

7. Ne ukradi. 

8. Ne reci lažna svjedočanstva. 

9. Ne poželi tuđeg ženidbenog druga. 

10. Ne poželi nikakve tuđe stvari. 

■ 344. P. Zašto se Božje zapovijedi tako zovu? 

O. Božje zapovijedi zovu se tako, jer ih je sam Bog utisnuo u dušu 
svakoga čovjeka, on ih je proglasio na brdu Sinaju, a ovaj drevni 
zakon urezan je u dvije kamene ploče. Isus Krist ih je potvrdio u 
Novom zavjetu. 


■ 345. P. Koje su zapovijedi bile napisane na 
ploči? 

O: Zapovijedi na prvoj ploči su prve tri, koje se izravno odnose na 
Boga i na naše dužnosti prema njemu. 

■ 346. P. Koje su zapovijedi na drugoj ploči? 

O. Zapovijedi na drugoj ploči su sedam ostalih zapovijedi koje se 
odnose na bližnjega i na naše dužnosti prema njemu. 

■ 347. P. Moramo li poštovati zapovijedi? 

O. Da, moramo poštovati zapovijedi, jer svi moramo živjeti po 
Božjoj volji, koji nas je stvorio, i dovoljno je prekršiti teškim 
grijehom samo jednu zapovijed da zaslužimo pakao. 

■ 348. P. Možemo li poštovati zapovijedi? 

O. Možemo bez dvojbe poštovati Božje zapovijedi, jer nam Bog ne 
zapovijeda ništa nemoguće, a svima onima koji ga dostojno mole 
daje milosti da ih mogu izvršavati. 

■ 349. P. Našto valja općenito paziti u svakoj 
zapovijedi? 

O. U svakoj zapovijedi valja paziti na njezin pozitivni i negativni 
dio, t.j. na ono što se zapovijeda i ono što se zabranjuje. 

II. poglavlje 

O zapovijedima koje se odnose na Boga 
§ 1. O prvoj zapovijedi 

■ 350. P. Zašto se kaže na početku: "Ja sam 
Gospodin Bog tvoj"? 

O: Na početku zapovijedi kaže se Ja sam Gospodin Bog tvoj zato 
da bismo znali da Bog kao naš Stvoritelj i Gospodin može 
zapovijedati ono što želi, a mi da ga moramo slušati. 

■ 351. P. Što nam Bog zapovijeda riječima prve 
zapovijedi - " Nemaj drugih bogova uz mene"? 

O. Riječima prve zapovijedi nemaj drugih bogova uz mene Bog 
nam zapovijeda da samo njega priznajemo, štujemo i ljubimo i 
samo njemu služimo kao našem vrhovnom Gospodinu. 

■ 352. P. Kako se izvršuje prva zapovijed? 

O. Prva zapovijed se vrši unutrašnjim i vanjskim štovanjem. 

■ 353. P. Sto je to unutrašnje štovanje? 

O. Unutrašnje štovanje je počast koja se iskazuje Bogu 
sposobnostima duha, t.j. uma i volje. 

■ 354. P. Sto je vanjsko štovanje? 

O. Vanjsko štovanje je počast Bogu koju mu iskazujemo vanjskim 
činima i preko opipljivih predmeta. 

■ 355. P. Zar nije dovoljno klanjati se Bogu samo 
srcem iznutra? 

O. Ne, nije dovoljno klanjati se Bogu samo srcem iznutra, nego mu 
se treba klanjati na vanjski način, duhom i tijelom zajedno, jer je 
on Stvoritelj i Gospodar jednoga i drugoga. 

■ 356. P. Može li biti vanjsko štovanje bez 
unutrašnjeg? 

O. Ne, nema vanjskoga štovanja bez unutrašnjeg, jer ako je ono 
razdijeljeno jedno od drugoga ostaje mrtvo i bez života, bez 
zasluge i bez učinka kao tijelo bez duše. 

■ 357. P. Sto nam zabranjuje prva zapovijed? 

O. Prva zapovijed nam zabranjuje idolopoklonstvo, praznovjerje, 
svetogrđe, krivovjerje i svaki drugi grijeh protiv vjere. 

■ 358. P. Sto je idolopoklonstvo? 

O. Idolopoklonstvo se zove štovanje bilo kojega stvorenja npr. 
kipa, slike ili čovjeka, onako kako se jedino Bog smije štovati. 

■ 359. P. Kako je ta zabrana izražena u Svetomu 
pismu? 

O. U Svetome pismu ta zabrana je izražena riječima: Nemoj 
praviti kipa ni bilo kakva lika onoga što je gore na nebu i dolje na 
zemlji. I ne štuj i na klanjaj se tim stvarima. 

■ 360. P. Zabranjuju li te riječi svaku vrst slike? 

O. Sigurno ne, nego samo slike i kipove lažnih bogova napravljene 
radi štovanja kako su to radili idolopoklonici. To je toliko istinito 
da je sam Bog zapovjedio Mojsiju da napravi neke kipove kao dva 
kipa kerubina na luku i brončanu zmiju u pustinji. 

■ 361. P. Što je praznovjerje? 

O. Praznovjerje se zove svako štovanje protivno nauku i običajima 
Crkve, a isto tako pripisivanje nekog čina ili neke nadnaravne 
snage nekoj stvari koja te snage nema. 

■ 362. P. Što je to svetogrđe? 

O. Svetogrđe je oskvrnuće mjesta, osobe ili stvari posvećene Bogu 
i namijenjene za njegovo štovanje. 

■ 363. P. Što je to krivovjerje? 

O. Krivovjerje je zabluda krivnjom razuma kojom se uporno 
poriče vjerska istina. 

■ 364. P. Koje druge stvari zabranjuje prva 
zapovijed? 

O. Prva zapovijed nam zabranjuje također bilo kakav odnos s 
đavlom i pristupanje protukršćanskim sljedbama. 

■ 365. P. Bi li onaj koji bi pristupio đavlu, ili bi ga 
zazvao, počinio težak grijeh? 

O. Onaj koji bi pristupio đavlu ili bi ga zazvao počinio bi teški 
grijeh, jer je đavao najopakiji neprijatelj Boga i čovjeka. 

■ 366. P. Je li dopušteno ispitivati na stolovima, za 
koje se kaže da govore ili pišu, ili na bilo koji 
način pitati duše pokojnika preko spiritizma? 

O. Nikakve radnje spiritizma nisu dopuštene, jer su praznovjerne i 
podložne đavolskom utjecaju, pa ih Crkva s pravom zabranjuje. 

■ 367. P. Zabranjuje li možda prva zapovijed 
štovati i zazivati anđele i svece? 

O. Ne, nije zabranjeno štovati i zazivati anđele i svece. Dapače, 
Crkva nam to preporuča kao dobro i korisno djelo, jer su oni Božji 
prijatelji i naši posrednici pred Bogom. 

■ 368. P. Ako je Isus Krist naš jedini posrednik 
pred Bogom, zašto se onda utječemo 
posredništvu svete Marije i svetaca? 

O. Isus Krist je naš posrednik pred Bogom, s obzirom na to da je 
on pravi Bog i pravi čovjek, samo on nas je snagom vlastitih 
zasluga izmirio s Bogom i stekao sve milosti. Djevica i sveci nas po 
Isusovim zaslugama i po ljubavi koja ih sjedinjuje s Bogom i s 
nama, pomažu svojim posredovanjem da postignemo milosti koje 
tražimo. A to je jedno od velikih dobara općinstva svetih. 

■ 369. P. Možemo li štovati i svete slike Isusa 
Krista i svetaca? 

O. Da, budući da se štovanje svetih slika Isusa Krista i svetaca 
odnosi na njih same. 

■ 370. P. Smiju li se štovati relikvije svetaca? 

O. I relikvije svetaca treba štovati, jer su njihova tijela živi udovi 
Isusa Krista i hramovi Duha Svetoga. Oni će uskrsnuti u slavi 
vječnoj. 

■ 371. P. Koja je razlika između štovanja Boga i 
štovanja svetaca? 

O. Između štovanja Boga i štovanja svetaca razlika je u tome što se 
Bogu klanjamo zbog njegove beskonačne savršenosti, a svecima se 
ne klanjamo nego ih štujemo i častimo kao Božje prijatelje i naše 
posrednike pred Bogom. Pobožnost koja se iskazuje Bogu zove se 
latria, to jest klanjanje dok se štovanje svetaca naziva dulia, a to je 
štovanje Božjih slugu. Posebno štovanje koje iskazujemo presvetoj 
Mariji zove se hiperduiia, a to znači osobito štovanje koje se 
dolikuje Majci Božjoj. 


§ 2. O drugoj zapovijedi 

■ 372. P. Što nam zabranjuje druga zapovijed - "Ne 
izusti imena Gospodina Boga svoga uzalud'? 

O. Druga zapovijed: ne izusti imena Gospodina Boga svoga 
uzalud, zabranjuje nam - 1. Spominjati ime Božje bez poštovanja, 
2. Psovati Boga, blaženu Djevicu i svece, 3. Kleti se krivo, 
nepotrebno ili bilo na koji način nedopušteno. 

■ 373. P. Što to znači spomenuti ime Božje bez 
poštovanja? 

O. Spomenuti ime Božje bez poštovanja znači izustiti ovo sveto 
ime i sve što se odnosi na poseban način na samog Boga, kao ime 
Isusovo, Marijino, svetaca, u bijesu, u šali ili na drugi način bez 
poštovanja. 

■ 374. P. Što je to psovka? 

O. Psovka je strašni grijeh koji se sastoji u riječima i djelima kojim 
se Bog, Djevica i sveci ili svete stvari preziru ili proklinju. 

■ 375. P. Ima li razlike između psovke i kletve? 

O. Ima razlike jer se psovkom Bog, Gospa i sveci proklinju i želi 
im se zlo, dok se kletvom proklinje ili želi zlo sebi ili bližnjemu. 

■ 376. P. Što je to zakletva? 

O. Zakletvom zazivamo Boga za svjedoka istine onoga, što kažemo 
ili obećamo. 

■ 377. P. Je li uvijek zabranjeno zaklinjati se? 

O. Nije uvijek zabranjeno zaklinjati se, dapače, dopušteno je i 
časno zaklinjati se onda kad smo u nevolji, ali to mora biti zakletva 
po istini, sudu i pravednosti. 

■ 378. P. Kada se čovjek krivo kune? 

O. Kada se zakletvom tvrdi nešto što se zna i vjeruje da je laž, ili 
kada se zakletvom obećava učiniti nešto, što ne namjeravamo 
učiniti. 

■ 379. P. Kada se nepromišljeno zaklinjemo? 

O. Onda kad se zaklinjemo nerazborito, bez zrela razmišljanja ili u 
nevažnim stvarima. 

■ 380. P. Kada se nepravedno kunemo? 

O. Onda kada se kunemo da ćemo učiniti nešto što nije pravedno 
ili dopušteno, kao npr. da ćemo se osvetiti, ukrasti ili učiniti nešto 
slično. 

■ 381. P. Moramo li održati zakletvu da ćemo 
učiniti što nepravedno i nedopušteno? 

O. Ne samo da ne moramo, nego bismo teško sagriješili ako bismo 
to uradili, jer je to zabranjeno Božjim i crkvenim zakonom. 

■ 382. P. Kakav grijeh čine oni koji se krivo kunu? 
O. Tko se krivo zakune čini smrtni grijeh jer teško vrijeđa Boga, 
koji je beskonačna istina zato, što ga zaziva za svjedoka krive 
zakletve. 

■ 383. Sto nam nalaže druga zapovijed? 

O. Druga zapovijed nalaže častiti sveto Božje ime i osim zakletvi 
ispunjavati i zavjete. 

■ 384. P. Što je to zavjet? 

O. Zavjet je obećanje Bogu da ćemo učiniti kakvo dobro djelo 
koje nam je moguće i koje je bolje od onoga što mu je suprotno, 
na što se obvezujemo kao da nam je zapovjeđeno. 

■ 385. P. Ako bi ispunjenje zavjeta bilo vrlo teško, 
u svemu ili dijelom, što bi onda trebalo učiniti? 

O. Prema vrsti zavjeta može se zamoliti biskupa ili Papu da 
zamijeni nemogući zavjet s mogućim ili da nas od njega oslobodi. 

■ 386. P. Je li grijeh prekršiti zavjet? 

O: Prekršiti zavjet je grijeh i zbog toga se ne smijemo nikada 
zavjetovati bez zrela razmišljanja i, u pravilu, bez savjeta svoga 
ispovjednika ili koje druge razborite osobe, da se ne bismo izložili 
opasnosti da griješimo. 

■ 387. Možemo li se zavjetovati Gospi ili svecima? 


O. Zavjetujemo se samo Bogu, ali se može obećati Bogu da ćemo 
nešto učiniti u čast Gospi ili svecima. 

§ 3. O trećoj zapovijedi 

■ 388. P. Što nam zapovijeda treća zapovijed: 
"spomeni se da svetkuješ dan Gospodnji"? 

O. Treća zapovijed - spomeni se da svetkuješ dan Gospodnji - 
nalaže nam častiti Boga bogoslužnim djelima na dane Gospodnje. 

■ 389. P. Koji su dani Gospodnji? 

O. U Starom su zavjetu Gospodnji dani bile sve subote i drugi 
blagdani koje je slavio židovski narod. U Novom zavjetu to su 
nedjelje i druge svetkovine koje je Crkva ustanovila. 

■ 390. P. Zašto Novi zavjet posvećuje nedjelju 
mjesto subote? 

O. Nedjelja, što znači dan Gospodnji, u Novom je zavjetu zamjena 
za subotu, jer je toga dana Isus uskrsnuo. 

■ 391. Koje nam je bogoslužno djelo naređeno za 
dan Gospodnji? 

O. Naređeno nam je pobožno sudjelovanje u svetoj misnoj žrtvi. 

■ 392. P. Kakvim drugim djelima dobar kršćanin 
posvećuje blagdane? 

O. Dobar kršćanin posvećuje blagdane: 1. sudjelovanjem u 
kršćanskom nauku, propovijedi i službi Božjoj, 2. čestim 
primanjem uz dužne preduvjete sakramenata pokore i euharistije, 
3. obavljanjem molitve i djelima kršćanskog milosrđa prema 
bližnjemu. 

v 

■ 393. P. Sto nam zabranjuje treća zapovijed? 

O. Treća zapovijed nam zabranjuje "ropske" poslove i sva djela 
koja nam priječe štovati Boga. 

■ 394. P. Koji su nam "ropski" poslovi zabranjeni 
na dan Gospodnji? 

O. Na dan Gospodnji zabranjeno nam je raditi ručne poslove, 
dakle, one materijalne poslove u kojima radi više tijelo nego duša, 
a to su poslovi koje obično rade sluge, radnici i obrtnici. 

■ 395. P. Kakav grijeh činimo, ako radimo na dan 
Gospodnji? 

O. Ako radimo na dan Gospodnji, činimo smrtni grijeh, ali, ako 
rad samo kratko traje, nema teške krivnje. 

■ 396. P. Ima li koji teški rad koji je dopušten na 
dan Gospodnji? 

O. Na dan Gospodnji je dopušteno raditi samo ono što je 
potrebno za život ili za bogoslužje, a za ono, što se radi zbog vrlo 
ozbiljna razloga, treba pitati, ako je moguće, dopuštenje od svoga 
župnika. 

■ 397. P. Zašto su na dan Gospodnji zabranjeni 
teški poslovi? 

O. Na dan Gospodnji zabranjeni su teški poslovi da bi se više i 
bolje posvetili službi Božjoj i spasenju svoje duše, a k tome da se 
odmorimo od truda. Zbog toga (međutim) nije zabranjena poštena 
zabava. 

■ 398. P. Sto još moramo osobito izbjegavati na 
dan Gospodnji? 

O. Na dan Gospodnji moramo se prije svega čuvati grijeha i svega 
što nas može na grijeh navesti, kao što su zabave i nedolični 
sastanci. 

III. poglavlje 

O zapovijedima koje se odnose na bližnjega 

§ 1. O četvrtoj zapovijedi 

v 

■ 399. P. Sto nam nalaže četvrta zapovijed :" poštuj 
oca i majku, da dugo živiš i dobro ti bude na 
zemlji"? 


O. Četvrta zapovijed "poštuj oca i majku, da dugo živiš i dobro ti 
bude na zemlji" zapovijeda nam poštovati oca i majku, biti im 
poslušni u svemu što nije grijeh, i također pomagati im u njihovim 
duhovnim i vremenitim potrebama. 

■ 400. P. Što nam zabranjuje četvrta zapovijed? 

O. Četvrta zapovijed nam zabranjuje vrijeđati roditelje riječima, 
djelima ili na bilo koji drugi način. 

■ 401. P. Koje druge osobe obuhvaća ova 
zapovijed pod imenom oca i majke? 

O. Ova zapovijed pod imenom oca i majke obuhvaća još sve 
poglavare, bilo crkvene bilo svjetovne, koje moramo slušati i 
štovati. 

■ 402. P. Odakle roditeljima vlast zapovijedati 
djeci, a djeci dužnost biti im poslušni? 

O. Vlast roditelja zapovijedati djeci i dužnost djece pokoravati im 
se dolazi od Boga koji je ustanovio i uredio obitelj, da bi čovjek u 
njoj našao prva sredstva potrebna za svoje tjelesno i duhovno 
usavršavanje. 

■ 403. P. Imaju li roditelji dužnosti prema svojoj 
djeci? 

O: Roditelji moraju svoju djecu voljeti, hraniti i uzdržavati, 
moraju se brinuti za njihov vjerski i građanski odgoj, moraju im 
dati dobar primjer, udaljavati ih od prilika za grijeh, popravljati 
njihove manjke, pomagati ih i prihvatiti zvanje, na koje ih Bog 
zove. 

■ 404. P. Je li nam Bog dao primjer savršene 
obitelji? 

O. Bog nam je dao primjer savršene obitelji u svetoj Obitelji u 
kojoj je Isus živio u podložnosti prema presvetoj Mariji i svetom 
Josipu sve do svoje tridesete godine, dakle, sve do doba kad je 
počeo obavljati poslove koje mu je povjerio vječni Otac t.j. 
propovijedati Evanđelje. 

m 405. P. Ako bi obitelji živjele same i odvojene 
jedna od druge, bi li mogle zadovoljiti sve svoje 
materijalne i moralne potrebe? 

O. Ako bi obitelji živjele same i odvojene jedna od druge, one ne 
bi mogle zadovoljiti svoje potrebe, pa je potrebno da budu 
udružene u građanskom društvu da bi se uzajamno pomagale zbog 
usavršavanja i zajedničke sreće. 

■ 406. P. Sto je to građansko društvo? 

O. Građansko društvo je zajednica mnogih obitelji, koje zavise od 
vlasti jednog poglavara, a međusobno se pomažu da bi došle do 
uzajamne usavršenosti i vremenite sreće. 

■ 407. P. Odakle građanskom društvu vlast koja 
njime upravlja? 

O. Vlast koja upravlja građanskim društvom dolazi od Boga koji 
želi da svaka vlast bude usmjerena prema zajedničkom dobru. 

■ 408. P. Jesmo li dužni poštovati i biti poslušni 
vlasti koja upravlja građanskim društvom? 

O. Svi koji pripadaju građanskom društvu dužni su poštovati vlast i 
pokoravati joj se, jer ona dolazi od Boga, a to traži i zajedničko 
dobro. 

■ 409. P. Treba li poštovati sve zakone koje je 
donijela građanska vlast? 

O. Valja poštovati sve zakone koje je donijela građanska vlast, 
samo ako nisu suprotni Božjem zakonu, prema zapovijedi i 
primjeru našeg Gospodina Isusa Krista. 

■ 410. P. Osim poštovanja i posluha zakonima, 
koje je donijela vlast, imaju li sudionici u 
građanskom društvu i drugih dužnosti? 

O. Članovi građanskog društva, osim što moraju poštovati zakone 
i pokoravati im se, moraju živjeti složno i truditi se svatko svojim 

sredstvima i snagama da bi društvo bilo puno vrlina, mirno, 
sređeno i uspješno na zajedničku korist. 

§ 2. O petoj zapovijedi 

■ 411. P. Što nam zapovijeda peta zapovijed - "ne 
ubij"? 

O. Peta zapovijed - "ne ubij" zabranjuje ubiti, tući, raniti ili učiniti 
bilo kakvu drugu štetu tijelu bližnjega, sami ili preko drugih. Isto 
tako zabranjuje vrijeđati bližnjega pogrdnim riječima i željeti mu 
zlo. Tom zapovijedi Bog nam zabranjuje i sami sebe ubiti, t.j. 
učiniti samoubojstvo. 

■ 412. P. Zašto je teški grijeh ubiti bližnjega? 

O. Zato što ubojica drzovito prisvaja pravo na čovječji život, koje 
samo Bog ima, zato što ruši sigurnost ljudskog društva; što 
oduzima bližnjemu život, koje je najveće prirodno dobro na zemlji. 

■ 413. P. Ima li slučajeva u kojima je dopušteno, 
ubiti bližnjega? 

O. Dopušteno je ubiti bližnjega, kad se bori u pravednom ratu, kad 
se po naredbi najviše vlasti izvršava smrtna osuda zbog nekog 
zločina i, napokon, kad se radi o nužnoj i zakonitoj samoobrani 
života protiv nepravedna napadača. 

■ 414. P. Zabranjuje li Bog u petoj zapovijedi štetiti 
i duhovnom životu bližnjega? 

O. Svakako, Bog u petoj zapovijedi zabranjuje štetiti duhovnom 
životu bližnjega raznim sablaznima. 

■ 415. P. Što je to sablazan? 

O. Sablazan je sve ono što se kaže, čini ili propušta tako da 
drugima bude prigoda za grijeh. 

■ 416. P. Je li sablazan težak grijeh? 

O. Sablazan je težak grijeh, jer teži rušiti najveće Božje djelo - 
otkupljenje i to, upropašćivanjem duša; bližnjemu ubija dušu jer 
mu oduzima život milosti koji je dragocjeniji od tjelesnog života; 


75 


! 






VELIKI KATEKIZAM 


VELIKI KA TEKIZAM 


uzrok je velikom mnoštvu grijeha. Zbog toga Bog sablažnjivcima 
prijeti vrlo strogim kaznama. 

■ 417. P. Zašto u petoj zapovijedi Bog zabranjuje 
oduzimanje života samom sebi, dakle 
samoubojstvo? 

O. Bog u petoj zapovijedi zabranjuje samoubojstvo zato, što 
čovjek nije gospodar svog života, kao što nije gospodar života 
drugih ljudi. Crkva stoga kažnjava samoubojice time, što im 
uskraćuje crkveni sprovod. 

■ 418. P. Zabranjuje li peta zapovijed i dvoboj? 

O. Da, petom je zapovijedi zabranjen i dvoboj, jer dvoboj sadrži 
zloću ubojstva i samoubojstva. Zbog toga je izopćen iz Crkve tko 
god u dvoboju hotimično sudjeluje, pa čak ako sudjeluje i kao 
obični gledatelj. 

■ 419. P. Je li dvoboj zabranjen i onda kad je 
isključena smrtna opasnost? 

O. I ta je vrsta dvoboja zabranjena, jer ne samo što ne smijemo 
ubiti, nego ne smijemo namjerno ni raniti drugoga. 

■ 420. P. Može li obrana časti opravdati dvoboj? 

O. Ne može, jer nije istina da dvoboj liječi uvredu. Osim toga 
nepravednim se činom ne može obraniti čast, a dvoboj je 
nerazumni i divljački čin. 

■ 421. P. Što nam naređuje peta zapovijed? 

O. Peta zapovijed nam naređuje opraštati svojim neprijateljima i 
ljubiti sve ljude. 

■ 422. P. Sto mora učiniti onaj, tko je bližnjemu 
oštetio život tijela ili duše? 

O. Ako je tko nanio drugome štetu, nije se dovoljno samo 
ispovjediti, nego mora popraviti zlo koje je učinio tako da 
bližnjemu nadoknadi učinjenu štetu, opozove zablude koje je 
naučavao i dade dobar primjer. 


§ 3. O šestoj i devetoj zapovijedi 

v 

■ 423. P. Sto nam zabranjuje šesta zapovijed: "ne 
sagriješi bludno"? 

O. Šesta zapovijed "ne sagriješi bludno" zabranjuje svaki čin, 
pogled ili razgovor koji se protivi čistoći, te ženidbenu nevjemost. 

■ 424. P. Što nam zabranjuje deveta zapovijed? 

O. Deveta zapovijed izričito zabranjuje svaku želju, koja je 
suprotna vjernosti, koju su supružnici jedan drugome prisegnuli 
pri sklapanju ženidbe. Zabranjuje također svaku grešnu misao ili 
želju prema činu koji zabranjuje šesta zapovijed. 

■ 425. P. Je li nečistoća veliki grijeh? 

O. To je preteški grijeh i vrlo odvratan pred Bogom i ljudima, zato 
što snizuje čovjeka na razinu životinje, vuče ga u mnoge druge 
grijehe i poroke, te izaziva najstrašnije kazne na ovom i na drugom 
svijetu. 

■ 426. P. Jesu li grijesi sve misli, što nam padnu na 
pamet protiv čistoće? 

O. Misli što nam padnu na pamet protiv čistoće, same po sebi još 
nisu grijeh, nego su više napasti i pobude na grijeh. 

■ 427. P. Kada su nečiste misli grijeh? 

O. Nečiste su misli grijeh, ako i nisu ostvarive, onda kad im 
dademo grešni povod, kad na njih pristanemo ili se izložimo bližoj 
opasnosti da na njih pristanemo. 

■ 428. P. Sto nam zapovijedaju šesta i deveta 
zapovijed? 

O. Šesta zapovijed nam zapovijeda da budemo čisti i čedni u našim 
djelima, pogledima, ponašanju i riječima. Deveta zapovijed nam 
nalaže da budemo čisti i čedni u nutrini duše i srca. 

■ 429. P. Sto moramo činiti da bismo poštovali 
šestu i devetu zapovijed? 

O. Da bismo dobro poštovali šestu i devetu zapovijed, moramo 
često moliti Boga svim srcem, biti pobožni Djevici Mariji, majci 
svake čistoće, znati da nas Bog vidi, misliti na smrt, na Božju 
kaznu, na Isusovu muku, čuvati svoje osjećaje, vježbati se u 
kršćanskom odricanju i primati dostojno sakramente. 

■ 430. P. Što moramo izbjegavati da bismo ostati 
čisti? 

O. Da bismo ostali čisti treba izbjegavati lijenost, loše društvo, 
čitanje sablažnjivih knjiga i časopisa, neumjerenost, gledanje 
nečednih slika, besramnih priredaba, opasnih razgovora i svih 
ostalih grešnih prigoda. 

§ 4. O sedmoj zapovijedi 

■ 431. P. Što nam zabranjuje sedma zapovijed:"'Ne 
ukradi"? 

O. Sedma zapovijed "ne ukradi" zabranjuje uzeti i nepravedno 
zadržati tuđu stvar i činiti štetu tuđim stvarima na bilo koji način. 

■ 432. P. Što znači ukrasti? 

O. To znači nepravedno uzeti tuđu stvar protiv volje njezina 
gospodara t.j. kad on ima razlog i pravo zadržati tu stvar. 

■ 433. P. Zašto je zabranjeno krasti? 

O. Zato što time griješimo protiv pravednosti što bližnjemu 
činimo nepravdu jer protiv njegova prava i protiv njegove volje 
uzimamo ili zadržavamo ono što njemu pripada. 

■ 434. P. Što je to tuđa stvar? 

O. Sve što pripada bližnjemu, što je njegovo vlasništvo, ili posjed, 
ili što on drži u pohrani. 

■ 435. P. Na koliko načina se može nepravedno 
uzeti tuđa stvar? 

O. Može se uzeti na dva načina - krađom ili otimačinom. 

■ 436. Kako se griješi krađom? 


O. Krađu činimo tako da potajno uzmemo tuđu stvar. 

■ 437. P. Kako se griješi otimanjem? 

O. Otimanjem se griješi ako se tuđu stvar uzima nasilno i 
bjelodano. 

■ 438. U kojim se slučajevima može uzeti tuđa 
stvar, a da se time ne počini grijeh? 

O. Onda kad vlasniku to ne bi bilo krivo ili kad on to ne bi htio 
dati, a ne bi imao pravedna razloga za to uskraćivanje. To bi se 
dogodilo, kad bi netko bio u krajnjoj nevolji pa bi od tuđega uzeo 
samo toliko, koliko mu je najnužnije za pomoć u hitnoj i krajnjoj 
potrebi. 

■ 439. P. Oštećuje ti se imovina bližnjega samo 
krađom i otimačinom? 

O. Imovina bližnjega može se oštetiti i prijevarom, lihvom i 
drugim nepravednim postupcima. 

■ 440. P. Kako se počini prijevara? 

O. Prijevara se počini tako da se bližnji dovodi u zabludu u 
trgovačkom poslu utezima, mjerama ili lažnim novcem, pa još tako 
da mu prodamo loše stvari, da krivotvorimo pismo i isprave, dakle 
da ga zavedemo varanjem u kupovini, u prodaji ili bilo u kojem 
drugom ugovoru, kao i tada, ako nećemo dati ono što je pravedno i 
što je ugovoreno. 

■ 441. P. Na koji se način griješi tihvarenjem? 

O. Lihva je grijeh kojim se bez zakonita naslova potražuje 
nedopuštena kamata na posuđenu svotu zlorabeći potrebu i 
neznanje druge strane. 

■ 442. P. Kakve se druge nepravde čine prema 
dobrima bližnjega? 

O. Te nepravde činimo, kad bližnjemu nepravedno prouzročimo 
gubitak nečega što je imao, kad oštetimo njegov posjed, kad ne 
radimo onako kako smo dužni, kad zlonamjerno ne plaćamo 
dugove i dužne obveze, kad ranimo ili ubijamo njegovu stoku, kad 

oštetimo stvari koje smo uzeli na čuvanje, kad nekome 
onemogućimo primiti pravednu zaradu, kad pomažemo lopovima, 
kad potajno primamo, skrijemo ili kupimo ukradene stvari. 

■ 443. P. Je li krađa težak grijeh? 

O. Krađa je težak grijeh protiv pravednosti, ako se radi o teškim 
stvarima. Naime, vrlo je važno da se poštuje pravo koje svatko ima 
na svoja dobra, bilo da se radi o dobrima pojedinaca, obitelji ili 
društva. 

■ 444. P. Koja ukradena količina tvori teški grijeh? 
O. Teški je grijeh, onda, kad se ukrade vrijedna stvar, a i onda kad 
se ukrade kakva sitna stvar, ako bližnji zbog toga pretrpi tešku 
štetu. 

■ 445. P. Sto nam naređuje sedma zapovijed? 

O. Sedma zapovijed nam naređuje poštovati stvari koje pripadaju 
drugima, radnicima dati pravednu nagradu, te poštovati pravdu u 
svemu, što se tiče tuđeg vlasništva. 

■ 446. P. Je li dovoljno da se onaj, koji je sagriješio 
protiv sedme zapovijedi, samo ispovjedi? 

O. Ako je tko sagriješio protiv sedme zapovijedi sama ispovijed 
nije dovoljna, nego on mora učiniti sve što može da bi vratio tuđu 
imovinu i nadoknadio štetu. 

■ 447. P. Što je to nadoknada štete? 

O. Nadoknada štete je ono što valja dati bližnjemu zbog izgubljena 
ploda i zarade, zato što je pokraden, ili zbog druge nepravde 
počinjene na njegovu štetu. 

■ 448. P. Komu valja vratiti ukradenu stvar? 

O. Onomu kome je stvar ukradena, t.j. njegovim nasljednicima, 
ako je on umro, ako to ne bi bilo moguće, valja vrijednost dati za 
siromahe i dobrotvorne svrhe. 

■ 449. P. Što valja učiniti kad se nađe kakva vrlo 
vrijedna stvar? 

O. Valja uporno tražiti vlasnika i vratiti mu vjerno njegovu stvar. 

§ 5. O osmoj zapovijedi 

■ 450. P. Što nam zabranjuje osma zapovijed - "Ne 
reci lažna svjedočanstva"? 

O. Osma zapovijed: "ne reci lažna svjedočanstva" zabranjuje nam 
krivo svjedočiti na sudu, a osim toga zabranjuje ogovaranje, 
klevete, ulagivanje, krivu prosudbu, neopravdanu sumnju i svaku 
vrstu laži. 

■ 451. P. Što je ogovaranje (ili brbljanje)? 

O. Ogovaranje je grijeh koji se sastoji u tome, da se bez pravedna 
razloga otkivaju grijesi i mane drugih. 

■ 452. P. Sto je to kleveta? 

O. Kleveta je grijeh, koji se sastoji u tome, da se drugima zlobno 
pripisuju grijesi i mane, koje on nema. 

■ 453. P. Što je to ulagivanje? 

O. Ulagivanje je grijeh koji se sastoji u tome da nekoga prevarimo 
time, što o njemu ili drugima lažno kažemo nešto dobro u namjeri 
da iz toga izvučemo kakvu korist. 

■ 454. P. Što je to nepromišljena prosudba ili 
sumnja? 

O. To je grijeh kad sumnjamo ili krivo prosuđujemo druge, a da za 
to nemamo pravedna razloga. 

■ 455. P. Što je to laž? 

O. Laž je grijeh kad tvrdimo da je istina ili laž, riječima i djelima, 
ono što ne vjerujemo da je tako. 

■ 456. P. Koliko ima vrsta laži? 

O. Ima tri vrsti laži: šaljiva, uslužna i štetna. 

■ 457. P. Što je šaljiva laž? 

O. Šaljiva laž je ona kad se laže za šalu, bez ikakve štete za bilo 
koga. 

■ 458. P. Što je to uslužna laž? 

O. Uslužna laž je kriva tvrdnja zbog vlastite koristi ili koristi 
drugoga, ali bez štete za drugoga. 

■ 459. P. Što je to štetna laž? 

O. Štetna laž je kriva tvrdnja kojom se bližnjemu nanosi šteta. 

■ 460. P. Je li ikad dopušteno lagati? 

O. Nije dopušteno lagati ni za šalu, ni zbog vlastite ni zbog tuđe 
koristi s obzirom da je stvar po sebi opaka. 

■ 461. P. Kakav je grijeh laž? 

O. Ako je laž šaljiva ili uslužna, onda to nije smrtni grijeh, ali, ako 
je štetna, ona je smrtni grijeh ako je šteta, koju čini, velika. 

■ 462. P. Moramo li uvijek reći sve što mislimo? 

O. Ne moramo, osobito ako onaj koji nas pita, nema pravo znati 
ono što traži. 

■ 463. P. Ako je tko sagriješio protiv osme 
zapovijedi, je ti mu dovoljno da se ispovjedi? 

O. Ako je tko sagriješio protiv osme zapovijedi, nije mu dovoljno 
ispovjediti se, nego mora popraviti što je drugoga oklevetao i 
nadoknaditi na najbolji mogući način štete koje je prouzročio. 

■ 464. P. Sto nam naređuje osma zapovijed? 

O. Osma zapovijed nam naređuje u pravo vrijeme i na pravom 
mjestu govoriti istinu i tumačiti s dobre strane, koliko god 
možemo, djelo našega bližnjega. 

§ 6. O desetoj zapovijedi 

■ 465. P. Što nam zabranjuje deseta zapovijed ne 
poželi nikakve tuđe stvari"? 

O. Deseta zapovijed - "Ne poželi nikakve tuđe stvari". Zabranjuje 
nam željeti tuđe stvari za sebe i nepravedno sticati tuđe stvari. 

■ 466. P. Zašto nam Bog zabranjuje željeti tuđe 
stvari? 

O. Bog nam zabranjuje neumjerenu žudnju za tuđim stvarima 

zato, što želi da mi u sebi budemo pravedni i da uvijek budemo 
daleko od nepravednih djela. 

■ 467. P. Što nam zapovijeda deseta zapovijed? 

O. Deseta zapovijed nam zapovijeda da se zadovoljimo stanjem 
koje nam je Bog dao, te da strpljivo podnosimo siromaštvo, ako bi 
to bila volja Božja. 

■ 468. P. Kako kršćanin može biti zadovoljan u 
siromaštvu? 

O. Kršćanin može biti zadovoljan i u siromaštvu, znajući da je 
najveće dobro čista i mirna savjest, a naša prava domovina je nebo, 
te da je Isus postao siromahom iz ljubavi prema nama pa je obećao 
posebnu nagradu svima onima koji strpljivo podnose siromaštvo. 

IV. poglavlje 

O crkvenim zapovijedima 

§ 1. O crkvenim zapovijedima općenito 

v 

■ 469. P. Čega se još moramo držati osim Božjih 
zapovijedi? 

O. Osim Božjih zapovijedi moramo se držati i crkvenih zapovijedi. 

■ 470. P. Jesmo li dužni slušati Crkvu? 

O. Svakako, dužni smo slušati Crkvu jer nam to zapovijeda sam 
Isus Krist, i jer nam crkvene zapovijedi pomažu bolje vršiti Božje 
zapovijedi. 

■ 471. P. Otkada nas počinju obvezivati crkvene 
zapovijedi? 

O. Crkvene zapovijedi počinju nas obvezivati onda kad dođemo u 
doba upotrebe razuma. 

■ 472. Je ti grijeh prekršiti crkvenu zapovijed? 

O. Tko namjerno krši crkvenu zapovijed u velikoj stvari čini 
smrtni grijeh. 

■ 473. P. Tko nas može osloboditi obveza crkvenih 
zapovijedi? 

O. Obveza crkvenih zapovijedi može nas osloboditi samo Sveti 
Otac i oni koje on za to ovlasti. 

* 474. P. Koliko ima crkvenih zapovijedi i koje su 
to? 

O. Ima pet crkvenih zapovijedi: 1. Ići na misu u sve nedjelje i 
zapovjedane blagdane, 2. Postiti korizmu, kvatrene dane i 
zapovjedane blagdane i uoči određenih blagdana, te ne mrsiti u 
zabranjene dane, 3. Ispovjediti se bar jednom godišnje i pričestiti 
se o Uskrsu, svatko u svojoj župi, 4. Plaćati desetine Crkvi prema 
običajima, 5. Ne pirovati u zabranjena doba, a to je od prve 
nedjelje došašća, pa do Bogojavljenja i od prvog dana korizme do 
uskrsne osmine. 

§ 2. O prvoj crkvenoj zapovijedi 

v 

■ 475. P. Sto nam zapovijeda prva zapovijed 
Crkve:"Ići na misu u nedjelju i druge zapovjedne 
blagdane"? 

O. Prva crkvena zapovijed: ići na misu u nedjelju i druge 
zapovjedane blagdane nalaže nam sabrano i pobožno sudjelovati u 
svetoj misi na sve nedjelje i zapovjedane blagdane. 

■ 476. P. Na kojoj misi Crkva želi sudjelovanje 
svojih vjernika u nedjelju i nedjeljom i druge 
zapovjedane blagdane? 

O. Crkva želi po mogućnosti naše sudjelovanje u nedjelju i druge 
zapovjedane blagdane na župnoj misi. 


■ 477. P. Zašto Crkva preporuča vjernicima ići na 
župnu misu? 

O. Crkva preporuča vjernicima ići na župnu misu: 1. da bi se oni, 
koji pripadaju istoj župi, sjedinili u molitvi zajedno sa župnikom 
koji je njihov poglavar, 2. da bi župljani što više sudjelovali u 
svetoj žrtvi, koja je u prvom redu namijenjena za njih, 3. da bi 
slušali evanđeosku istinu, koju su župnici dužni izložiti u sv. misi, 
4. da bi doznali propise i obavijesti što se obznanjuju na toj misi. 

■ 478. P. Sto to znači nedjelja? 

O. Nedjelja znači dan Gospodnji, a to je dan koji je osobito 
posvećen službi Božjoj. 

■ 479. P. Zašto prva crkvena zapovijed spominje 
osobito nedjelju? 

O. Prva crkvena zapovijed spominje osobito nedjelju, jer je to 
glavna kršćanska svečanost isto kao što je subota glavna židovska 
svečanost, koju je ustanovio sam Bog. 

■ 480. P. Koje su druge svetkovine, koje je 
ustanovila Crkva? 

O. Crkva je ustanovila svečanosti Gospodinove, presvete Djevice, 
anđela i svetaca. 

■ 481. P. Zašto je Crkva ustanovila druge 
svečanosti našega Gospodina? 

O. Crkva je ustanovila druge svečanosti našega Gospodina na 
spomen njegovih otajstava. 

■ 482. P. Zašto su ustanovljene svetkovine presvete 
Djevice, anđela i svetaca? 

O. Svetkovine presvete Djevice, anđela i svetaca ustanovljene su: 
1. na uspomenu milosti, koje im je iskazao Bog i u znak 
zahvalnosti zbog njegove božanske dobrote, 2. da bismo ih mi 
štovali, nasljedovali njihove primjere i da bi nam pomogle njihove 
molitve. 


84 


85 




VELIKI KA TEKIZAM 


VELIKI KATEKIZAM 


§ 3. O drugoj crkvenoj zapovijedi 

v 

483. P. Sto nam naređuje druga crkvena 
zapovijed: "posti na zapovjedane dane"? 

O. Druga nam crkvena zapovijed "posti na zapovjedane dane" 
naređuje da poštujemo post, 1. u korizmi, 2. u neke dane došašća 
kad je propisan post, 3. u kvatrene dane i 4. u neka predvečerja. 

■ 484. U čemu se sastoji post? 

O. Post se sastoji u tome da samo jednom dnevno jedemo i da se 
uzdržimo od zabranjene hrane. 

■ 485. P. Može li se u doba posta na večer pojesti 
neki skroman obrok? 

O. Po dopuštenju Crkve može se u dane posta navečer uzeti neki 
skroman obrok. 

■ 486. P. Čemu služi post? 

O. Post služi da nas bolje spremi za molitvu, da činimo pokoru za 
naše grijehe, da nas brani da ne počinimo nove grijehe. 

■ 487. P. Koga obvezuje post? 

O. Post obvezuje sve kršćane, koji su navršili 21 godinu života i 
koji nisu oprošteni ili ispričani zbog opravdana razloga. 

■ 488. P. Jesu li oni, koji nisu obvezni na post, 
potpuno oslobođeni od svakog odricanja? 

O. Oni koje ne obvezuje post nisu oslobođeni odricanja jer smo svi 
dužni činiti pokoru. 

■ 489. P. U koju je svrhu ustanovljena korizma? 

O. Korizma je ustanovljena zato da bi se na neki način nasljedovao 
strogi Isusov post, koji je četrdeset dana proveo u pustinji i da 
bismo se pokorom pripremili što svetije proslaviti Uskrs. 

■ 490. P. U koju svrhu je ustanovljen post u 
došašću? 

O. Post u došašću ustanovljen je da bismo se pripremili sveto 
proslaviti Rođenje spasitelja Isusa Krista. 

■ 491. P. Zbog čega je ustanovljen post kvatrenih 
dana? 

O. Post kvatrenih dana ustanovljen je da bi se posvetilo svako 
godišnje doba pokorom od nekoliko dana, da bismo Boga molili 
da nam sačuva plodove zemlje, da bismo zahvalili na plodovima 
koje nam je već dao i da bismo ga molili da njegovoj Crkvi dade 
dobrih službenika koji primaju sv. red u kvatrene subote. 

■ 492. P. Zbog čega je ustanovljen post u 
predvečerja? 

O. Post u predvečerja ustanovljen je da bismo se pripremili na svet 
način proslaviti glavne svetkovine. 

■ 493. P. Sto je zabranjeno petkom i subotom bez 
posebnog oprosta? 

O. U petak i u subotu bez posebnog oprosta zabranjeno nam je 
jesti meso, osim u potrebi. 

■ 494. P. Zašto je Crkva htjela da ne jedemo mesa 
u te dane? 

O. Zato da svakog tjedna učinimo nešto pokore i to osobito u 
petak na čast muke Isusove te u subotu na spomen Isusova pokopa 
i na čast presvetoj Mariji. 

§ 4. O trećoj crkvenoj zapovijedi 

■ 495. P. Što nam zapovijeda Crkva riječima treće 

zapovijedi - " ispovjediti se barem jednom 

godišnje"? 

O. Riječima treće zapovijedi - "ispovjediti se barem jednom 
godišnje" - Crkva obvezuje sve kršćane, koji su u doba upotrebe 
razuma, da bar jednom godišnje pristupe sakramentu pokore. 

■ 496. P. Koje je doba najprikladnije da 
zadovoljimo zapovijedi o godišnjoj ispovijedi? 

O. Najprikladnije doba da zadovoljimo zapovijedi godišnje 
ispovijedi je korizma, prema običaju koji je čitava Crkva uvela i 
potvrdila. 

■ 497. P. Zašto Crkva kaže da se moramo 
ispovjediti barem jednom godišnje? 

P. Crkva kaže barem da bi nam priopćila svoju želju da češće 
pristupamo svetim sakramentima. 

■ 498. P. Je li dakle korisno često se ispovijedati? 

O. Vrlo je korisno češće se ispovijedati, a osobito zato što je teško 
onima, koji se rijetko ispovijedaju, dobro obavljati ispovijed i 
čuvati se smrtnoga grijeha. 

499. P. Sto nam Crkva propisuje ostalim riječima 
treće zapovijedi -"pričestiti se barem o Uskrsu", 
svatko u svojoj župi? 

O. Ostalim riječima treće zapovijedi "pričestiti se barem o Uskrsu, 
svatko u svojoj župi" Crkva obvezuje sve kršćane koji su došli u 
doba razuma da svake godine prime presvetu Euharistiju u svojoj 
župi u uskrsno doba. 

■ 500. P. Jesmo li se dužni pričešćivati i u drugo 
doba osim uskrsnog? 

O. Dužni smo se pričestiti i onda kad smo u smrtnoj pogibelji. 

■ 501. P. Zašto se kaže da se moramo pričestiti 
barem o Uskrsu? 

O. Zato što Crkva živo želi da ne samo o Uskrsu nego što češće 
primamo svetu pričest koja je božanska hrana naših duša. 

■ 502. P. Zadovoljava li se ova zapovijed 
svetogrdnom ispovijedi ili pričesti? 

O. Onaj koji bi se svetogrdno ispovjedio ili pričestio, ne bi izvršio 
treću crkvenu zapovijed, jer je namjera Crkve da se ovi sakramenti 
primaju radi cilja zbog kojega su ustanovljeni, a to je naše 
posvećenje. 


§ 5.0 Četvrtoj crkvenoj zapovijedi 

■ 503. P. Kako se izvršava četvrta crkvena 
zapovijed - "Plaćati Crkvi desetinu"? 

O. Četvrta zapovijed “plaćati Crkvi desetinu" poštuje se tako što se 
plaćaju određeni prilozi kao znak priznanja najviše vlasti, koju 
Bog ima nad svim stvarima i da bi se osiguralo pristojno 
uzdržavanje njegovih službenika. 

■ 504. P. Kako treba plaćati desetinu? 

O. Desetinu valja plaćati od onih stvari i na onaj način kako to 
traže mjesni običaji. 


§ 6. O petoj crkvenoj zapovijedi 

* 505. P. Što nam Crkva zabranjuje u petoj 
zapovijedi - "ne pirovati u zabranjeno doba?" 

O. U petoj zapovijedi Crkva ne zabranjuje slaviti sakrament 
ženidbe nego samo svečanost svadbe u doba od prve nedjelje 
došašća do Bogojavljenja i od prvog dana korizme do uskrsne 
osmine. 

■ 506. P. Kakva je svadbena svečanost 
zabranjena? 

O. Svečanost koju ova zapovijed zabranjuje sastoji se u tome da se 
ne može slaviti vlastita misa za zaručnike, dati ženidbeni blagoslov 
niti držati raskošno veselje za ženidbu. 

■ 507. P. Zašto se raskoš ne priliči u došašću i 
korizmi? 

O. Raskoš se ne dolikuje u došašću i korizmi, jer su to doba godine 
koja su posebno posvećena pokori i molitvi. 

V. poglavlje 

O posebnim dužnostima svoga staleža i o evanđeoskim 

savjetima 

§ 1. O dužnostima svoga staleža 

■ 508. P. Što su dužnosti svoga staleža? 

O. Pod dužnostima svoga staleža razumijevaju se posebne obveze, 
koje svatko ima prema svome zvanju, položaju i zanimanju koje 
obavlja. 

■ 509. P. Tko je ustanovio različite staleže i njihove 
posebne dužnosti? 

O. Sam Bog je ustanovio različite staleže i njihove posebne 
dužnosti, jer te dužnosti potječu iz njegovih božanskih zapovijedi. 

■ 510. P. Objasnite mi kojim primjerom, kako 
posebne dužnosti potječu od Deset zapovijedi. 

O. U četvrtoj zapovijedi imenom oca i majke obuhvaćeni su i svi 
naši pretpostavljeni i zbog toga od te zapovijedi potječu i dužnosti 
posluha, ljubavi i poštovanja podložnika prema njihovim 
starješinama, kao i sve dužnosti brige, koje poglavari imaju prema 
onima koji su im podložni. 

■ 511. P. Od kojih zapovijedi potječu dužnosti 
obrtnika, trgovaca, upravitelja tuđih dobara i si. ? 

O. Sve dužnosti vjernosti, iskrenosti, pravde, i nepristranosti, koje 
oni imaju, potječu od sedme, osme i desete zapovijedi, koje 
zabranjuju svaku prijevaru, nepravdu, nemar i dvoličnost. 

■ 512. P. Od koje zapovijedi potječu dužnosti ljudi 
posvećenih Bogu? 

O. Dužnosti osoba, koje su se posvetile Bogu, potječu od druge 
zapovijedi, koja nalaže ispunjavanje zavjeta i obećanja učinjenih 
Bogu. Te osobe su se pak obvezale na taj način poštovati sve ili 
samo neke evanđeoske savjete. 


VELIKI KATEKIZAM 


§ 2. O evanđeoskim savjetima 

■ 513. P. Što su evanđeoski savjeti? 

O. Evanđeoski savjeti su neka sredstva, koja nam je Isus 
preporučio u svetom Evanđelju, da bismo došli do kršćanskog 
savršenstva. 

■ 514. P. Koji su to evanđeoski savjeti? 

O. Evanđeoski savjeti su dragovoljno siromaštvo, doživotna 
čistoća i poslušnost u svemu što nije grijeh. 

■ 515. P. Čemu služe evanđeoski savjeti? 

O. Evanđeoski savjeti služe zato da se olakša izvršavanje 
zapovijedi i da se bolje osigura vječno spasenje. 

■ 516. P. Zašto evanđeoski savjeti olakšavaju 
izvršavanje zapovijedi? 

O. Evanđeoski savjeti olakšavaju izvršavanje zapovijedi, jer nam 
pomažu da se ne priljubimo uz materijalna dobra, uživanja i časti, 
te nas tako udaljavaju od grijeha. 

Četvrti dio 

O SAKRAMENTIMA 

* * * 

I. poglavlje 

O sakramentima općenito 

§ 1. O naravi sakramenata 

■ 517. P. O čemu raspravlja četvrti dio kršćanskog 
nauka? 

O. Četvrti dio kršćanskog nauka raspravlja o sakramentima. 

518. P. Što znači riječ "sakrament"? 

O. Riječ sakrament znači vidljivi i učinkoviti znak milosti, koji je 
ustanovio Isus Krist za posvećivanje naših duša. 

■ 519. P. Zašto nazivate sakramente vidljivim i 
učinkovitim znakovima milosti? 

O. Sakramente nazivamo vidljivim i učinkovitim znakovima 
milosti, jer svi sakramenti preko vidljivih stvari označuju božansku 
milost, koju oni proizvode u našoj duši. 

■ 520. P. Objasnite primjerom kako su sakramenti 
vidljivi i učinkoviti znakovi milosti. 

O. Na krštenju izlijevanje vode na glavu djeteta i riječi ja te krstim, 
t.j. perem u ime Oca i Sina i Duha Svetoga, vidljivi su znak onoga 
što krštenje čini u duši. Kao što, naime, voda pere tijelo, tako i 
krsna milost čisti dušu od grijeha. 

(■j 521. P. Koliko je sakramenata i koji su? 

O. Ima sedam sakramenata, a to su: krštenje, potvrda, pričest, 
pokora, bolesničko pomazanje, sveti red i ženidba. 

jl/522. P. Što je sve potrebno da bi se podijelio 
sakrament? 

O. Da bi se podijelio sakrament potrebna je tvar, oblik i djelitelj 
koji ima nakanu učiniti ono što čini Crkva. 

/im] 523. P. Što je tvar sakramenata? 

O. Tvar sakramenata je vidljiva stvar, kojom se služimo da ga 
podijelimo. Tako npr. prirodna voda za krštenje, ulje i balzam kod 
krizme. 

yu) 524. P. Što je oblik sakramenata? ‘' 

O. OMik sakramenata su riječi koje se izgovaraju prigodom 
dijeljenja sakramenata. 

§ 2. O glavnom učinku sakramenata, t.j. o milosti 

■ 525. P. Tko je djelitelj sakramenta? 

O. Djelitelj sakramenta jest osoba, koja tvori ili podjeljuje 
sakrament. 

■ 526. P. Što je milost? 

O. Božja milost je unutrašnji i nadnaravni dar, koji nam se daje 
bez ikakve naše zasluge nego po zaslugama Isusa Krista radi 
postizanja vječnog života. 

■ 527. P. Kako se milost razlikuje? 

O. Milost se dijeli na posvetnu, koja se naziva stalna (habitualna) i 
djelatnu. 

■ 528. P. Što je to posvetna milost? 

O. Posvetna milost je nadnaravni dar, koji se spaja s našom dušom, 
i koji nas čini pravednicima, posvojenom Božjom djecom i 
baštinicima raja. 

■ 529. P. Koliko ima vrsta posvetite milosti? 

O. Dvije su vrsti posvetne milosti: - prva i druga milost. 

■ 530. P. Koja je prva milost? 

O. Prva milost je ona kojom čovjek prelazi iz stanja smrtnog 
grijeha u stanje pravednosti. 

■ 531. P. A druga milost? 

O. Druga milost je povećanje prve milosti. 

■ 532. P. Sto je djelamo milost? 

O. Djelatna milost je nadnaravni dar koji prosvjetljuje naš um, 
pokreće i jača našu volju da bismo činili dobro i uzdržavali se od 
zla. 

■ 533. P. Možemo li se oprijeti Božjoj milosti? 

O. Možemo se oprijeti Božjoj milosti, jer ona ne uništava našu 
slobodnu volju. 

■ 534. P. Možemo li mi samo svojim snagama 
učiniti nešto za vječni život? 

O. Bez pomoći Božje milosti ne možemo samo svojim snagama 
učiniti nešto što nam koristi za vječni život. 

■ 535. P. Kako nam Bog dijeli svoju milost? 

O. Bog nam dijeli svoju milost osobito primanjem svetih 
sakramenata. 

■ 536. P. Daju li nam sakramenti osim posveme 
milosti i neku drugu milost? 

O. Sakramenti nam osim, posvetne milosti daju i sakramentalnu 
milost. 

v 

■ 537. P. Sto je to sakramentalna milost? 

O. Sakramentalna milost sastoji se u pravu koje se stječe bilo 
kojim sakramentom da u određeno doba dobijemo djelatne 
milosti, koje su potrebne da ispunimo dužnosti što potječu od 
primljenog sakramenta. Tako mi s krštenjem dobivamo pravo na 
one milosti, po kojima možemo kršćanski živjeti. 

■ 538. P. Daju li sakramenti uvijek milost onima 
koji ih primaju? 

O. Sakramenti uvijek daju milost, ako se primaju s potrebnim 
preduvjetima. 

■ 539. P. Tko je sakramentima dao snagu da daju 
milost? 


O. Isus Krist je svojom mukom i smrću dao sakramentima snagu 
da daju milost. 



540. P. Koji sakramenti daju prvu posvetnu 
milost? 


O. Dva su sakramenta, koja daju prvu posvetnu milost, koja nas 
čini Božjim prijateljima, - krštenje i pokora. 

^ 541. P. Kako se zapravo zovu ova dva 
sakramenta? 


O. Ova dva sakramenta, t.j. krštenje i pokora, zovu se 
sakrementima mrtvih, jer su ustanovljeni prije svega zato da 
dušama, koje su umrle po grijehu, ponovno vrate život milosti. 
/'"/mj542. P. Koji sakramenti povećavaju milost 
onima, koji je već imaju? 

O. Sakramenti, koji povećavaju milost onima koji je već posjeduju 
su: potvrda, euharistija, bolesničko pomazanje, sveti red i ženidba, 


dakle, pet sakramenata, koji daju drugu milost. 

'fm. 543. P. Kako se prema tome zove ovih pet 
sakramenata? 


O. Ovih pet sakramenata, a to su: potvrda, euharistija, bolesničko 
pomazanje, sveti red i ženidba, zovu se sakramentima živih, jer oni 
koji ih primaju, moraju biti bez smrtnog grijeha, t.j. živi u 
posvetnoj milosti. 

■ 544. P. Kakav grijeh čine oni koji primaju 
sakramente živih, a znaju da nisu u stanju Božje 
milosti? 


O. Tko primi jedan od sakramenata živih, a zna da nije u milosti 
Božjoj, čini teško svetogrđe. 

(M 545. P. Koji su sakremenati najpotrebniji da se 

' spasimo? ,, _... 

O. Dva su sakramenta najpotrebnija da se spasimo, to su krštenje i 
pokora. Krštenje je potrebno svakome, a pokora je potrebna 
onima, koji su smrtno sagriješili poslije krštenja. 

546. P. Koji je sakrament najveći? 

O. Najveći je sakrament euharistija, jer sadrži ne samo milost, 
nego i Isusa Krista, koji je izvor milosti i ustanovitelj svih 
sakramenata. 

S'j § 3. O biljegu koji ostavljaju neki sakramenti 

fh 547. P. Koji se sakramenti mogu primiti samo 
| jedanput? 

O. Tri se sakramenta mogu primiti samo jedanput - to su: krštenje, 
krizma {sveti red. 

(W 548. P. Zašto se ta tri sakramenta mogu primiti 
samo jedanput? 

O. Tri sakramenta - krštenje, potvrda i sveti red - mogu se primiti 
samo jedanput zbog toga, što svaki od njih utiskuje u duši svoj 
neizbrispđ biljeg. 

W549. P. Što je to biljeg koji svaki od ova tri 
sakramenta,a to su: krštenje, krizma i sveti red - 
utiskuje u duši? 

O. Biljeg koji ova tri sakramenta, a to su krštenje, krizma i sveti 
red, utiskuju u dušu, jest duhovni znak, koji se više nikada ne može 
izbrisati. 

(0 550. P. Čemu služi biljeg koji ova tri sakramenta 
ostavljaju u duši? 

O. Biljeg koji ova tri sakramenta utiskuju u duši, služi da nas 
krštenjem označi kao članove Isusa Krista, taizmom kao njegove 
vojnike, a svetim redom kao njegove službenike. 


II. poglavlje 

O krštenju 

§ 1. Narav i učinci krštenja 

(MČŠ51. P. Što je sakrament krštenja? 

O. Krštenje je sakrament, kojim se ponovno rađamo u milosti 
Božjoj i time postajemo kršćanima. 

■Č0Č552. P. Koji su učinci sakramenta krštenja? 

O. Sakrament krštenja daje prvu posvetnu milost, kojom se briše 
istočni grijeh, a i svaki osobni, ako ga ima; otpušta svu kaznu, koju 
ti grijesi zaslužuju, utiskuje biljeg kršćanina, čini nas Božjom 
djecom, članovima Crkve i baštinicima raja, i osposobljuje nas za 
primanje drugih sakramenata. 

■ 553. P. Koja je tvar krštenja? 

O. Tvar krštenja je prirodna voda, koja se izlijeva po glavi osobe 
koja se krsti, u tolikoj količini da teče po glavi. 

■ 554. P. Kakav je oblik krštenja? 

O. Oblik je krštenja ovaj: ja te krstim u ime Oca i Sina i Duha 
Svetoga. 

§ 2. Djelitelj krštenja 

■ 555. P. Tko može biti djelitelj krštenja? 

O. Po crkvenom pravu krštenje mogu dijeliti biskupi i župnici, ali 
u iznimnoj potrebi može krstiti svaka osoba, muškarac ili žena, pa 
i krivovjernik i nevjernik, samo ako se drži obreda krštenja te ima 
namjeru činiti ono što čini Crkva. 

■ 556. P. Ako je potrebno krstiti koga tko je u 
životnoj opasnosti, a nazočno je više ljudi, tko bi 
trebao krstiti? 

O. Ako bi bilo potrebno krstiti koga tko je u životnoj opasnosti, a 
nazočno je mnogo ljudi, trebao bi ga krstiti svećenik, ako je tu 
nazočan, a u njegovoj odsutnosti klerik nižeg stupnja, ako ni njega 

nema, tada svjetovnjak ima prednost pred ženom, osim ako je tu 
nazočna iskusnija žena, ili ako pristojnost daje prednost ženi. 

■ 557. P. Kakvu namjeru mora imati onaj tko 
krsti? 

O. Tko krsti mora imati namjeru učiniti ono, što čini sveta Crkva u 
dijeljenju krštenja. 

§ 3. Obred krštenja i odredbe za krštenje odraslih 

■ 558. P. Kako se podjeljuje krštenje? 

O. Krsti se tako da se na glavu krštenika polije voda, ili ako se ne 
može na glavu, onda na neki drugi glavni dio tijela i u isto doba se 
izgovaraju riječi: Ja te krstim u ime Oca i Sina i Duha Svetoga. 

■ 559. P. Ako bi jedan čovjek polijevao vodom, a 
drugi izgovarao riječi, bi li ta osoba bila krštena? 

O. Ako bi jedan čovjek polijevao vodom, a drugi izgovarao riječi ta 
osoba ne bi bila krštena, jer je potrebno da ista osoba polijeva 
vodom i izgovara riječi. 

■ 560. P. Kad se sumnja da je osoba već umrla, 
valja li onda izostaviti krštenje? 

O. Ako postoji sumnja da je osoba već umrla, valja je krstiti pod 
uvjetom govoreći: ako si živ, ja te krstim u ime Oca, i Sina i Duha 
Svetoga. 

■ 561. P. Kada treba odnijeti djecu u Crkvu da se 
krste? 

O. Djecu treba odnijeti u Crkvu da se krste što je prije moguće. 

■ 562. P. Zašto se treba žuriti da se djeca krste? 

O. Treba se žuriti krstiti djecu jer djeca u toj dobi mogu lako 
umrijeti, a ako nisu krštena ne mogu se spasiti. 

■ 563. P. Griješe li očevi i majke ako zbog njihova 
nemara umru njihova djeca bez krštenja ili ako 
odgađaju njihovo krštenje? 

O. Očevi i majke koji zbog nemara ne krste djecu, pa se dogodi da 


bez krštenja umru, teško griješe i tada kad dugo odgađaju krštenje, 
jer na taj način izlažu djecu opasnosti da umru bez krštenja. 

■ 564. P. Koje uvjete za krštenje mora imati odrasli 
čovjek? 

O. Ako se odrasli čovjek krsti, mora osim vjere imati barem 
nesavršeno pokajanje za smrtne grijehe, ako ih je učinio. 

■ 565. P. Ako bi se odrasli čovjek krstio u smrtnom 
grijehu, a bez takva kajanja, što bi se dogodilo? 

O. Ako bi se odrasli čovjek krstio u smrtnom grijehu bez takva 
kajanja, dobio bi krsni biljeg, ali ne bi dobio oproštenje grijeha ni 
posvetnu milost. Ti se učinci ne bi ostvarili sve dok se ta zapreka 
ne bi uklonila savršenim pokajanjem za grijehe ili sakramentom 
pokore. 

§ 4. Potreba krštenja i dužnosti krštenika 

■ 566. P. Je li krštenje potrebno da bismo se 
spasili? 

O. Krštenje je bezuvjetno potrebno da bismo se spasili, jer je 
Gospodin izričito rekao: "Tko se ne rodi od vode i Duha Svetoga 
ne može ući u kraljevstvo nebesko." 

■ 567. P. Može li se na koji način dopuniti 
izostanak krštenja ? 

O. Izostanak sakramenta krštenja može nadoknaditi mučeništvo, a 
to se zove krštenje krvlju, a isto tako i savršeni čin ljubavi prema 
Bogu i čin pokajanja, koje se postiže uključnom željom za 
krštenjem, pa se zove još i krštenje željom. 

■ 568. P. Na što se obvezuje krštenik? 

O. Krštenik se obvezuje da će uvijek ispovijedati vjeru i da će vršiti 
zakon Isusa Krista i njegove Crkve. 

■ 569. P. Čega se odričemo kad primamo sveto 
krštenje? 

O. Primajući sveto krštenje odričemo se zauvijek đavla, njegovih 
djela i njegove taštine. 

■ 570. P. Sto se smatra đavolskim djelom i 
taštinom? 

O. Kao đavolsko djelo i taština smatraju se grijesi i načela svijeta, 
koji su suprotni načelima svetog Evanđelja. 

§ 5. Ime i kumovi 

■ 571. P. Zašto se kršteniku daje svetačko ime? 

O. Kršteniku se daje ime nekoga sveca, da bismo ga stavili pod 
osobitu zaštitu toga nebeskog zaštitnika i da bismo potaknuli da 
slijedi primjer svoga zaštitnika. 

* 572. P. Tko su kumovi ili kume na krštenju? 

O. Kumovi ili kume na krštenju su osobe koje po odredbi Crkve 
drže dijete kod krstionice, odgovaraju u njegovo ime i jamče pred 
Božjim licem za njegov kršćanski odgoj, a osobito, ako bi to 
roditelji propustili. 

■ 573. P. Jesmo li se dužni držati obećanja i 
odricanja, koja su mjesto nas učinili naši 
kumovi? 

O. Bez dvojbe moramo se držati svih obećanja i odricanja koja su 
mjesto nas učinili naši kumovi, jer nas je Bog primio u svoju milost 
pod tim uvjetima. 

■ 574. P. Kakve osobe valja izabrati za kumove i 
kume? 

O. Za kumove i kume moraju se izabrati katolici, ljudi dobra 
ponašanja koji izvršavaju crkvene zakone. 

■ 575. P. Koje su obveze kumova i kuma? 

O. Kumovi i kume dužni su se brinuti da njihova duhovna djeca 
budu poučena u vjerskim istinama, da žive kao dobri kršćani i da 
im pružaju dobar primjer. 

■ 576. P. Koju svezu stječu kumovi krštenjem? 

O. Kumovi postaju duhovna rodbina s krštenikom i njegovim 
roditeljima, a ta sveza tvori zapreku za ženidbu s njima. 

III. poglavlje 

O krizmi ili potvrdi 

(M*577. P. Što je sakrament krizme? 

O. Krizma je sakrament koji nam daje Duha Svetoga, u našoj duši 
utiskuje biljeg Isusova borca i čini nas potpunim kršćaninom. 

(4^578. P. Na koji nas način sakrament krizme čini 
potpunim kršćanima? 

O. Krizma nas čini potpunim kršćanima time što nam učvršćuje 
vjeru te usavršava druge kreposti i darove koje smo primili u 
svetom krštenju, pa se zbog toga naziva potvrdom. 

i ■ 579. P. Koji su darovi Duha Svetoga, Što se 
primaju krizmom? 

O. Krizmom se prima sedam darova Duha Svetoga: mudrost, 
razum, savjet, jakost, znanje, pobožnost i strah Božji. 

(W 580. P. Stoje tvar ovoga sakramenta? 

O. Uz polaganje biskupovih ruku tvar je ovoga sakramenta 1 
mazanje na čelu krštenika svetom krizmom i zato se ovaj 
sakrament zove krizma (tj, ulje kojim se maže). 

■ 581. P. Sto je sveta krizma? 

O. Sveta krizma je ulje pomiješano s balzamom, koje biskup 
posvećuje na Veliki četvrtak. 

(Vkj582. P. Što znači ulje i balzam u ovom 
sakramentu? 

O. Ulje, koje ima svojstvo razlijevanja i jačanja u ovom 
sakramentu označuje obilje milosti koja se izlijeva u dušu 
kršćanina da ga učvrsti u vjeri, dok balzam, koji miriše i čuva od 

truljenja znači da je kršćanin, koji je ojačan ovom milošću, 
sposoban davati miris kršćans k ih kreposti i čuvati se od truleži svih 
poroka. 

* 583. P. Kakav je oblik sakramenta krizme? 

O. Oblik sakramenta krizme je ovaj: "znamenujem te znakom 
križa i potvrđujem krizmom spasenja u ime Oca i Sina i Duha 
Svetoga, amen". -5* 

ćm)584. P. Tko dijeli sakrament krizme? 

O. Redoviti djelitelj sakramenta krizme je samo biskup. 

* 585. P. Kakav je obred kojim biskup podjeljuje 
krizmu? 

O. Kad biskup dijeli sakrament krizme naprije pruži ruke nad 
onima što se krizmaju, zaziva na njih Duha Svetoga, zatim maže u 
obliku križa svetom krizmom čelo svakoga krizmanika govoreći 
riječi sakramentalnog oblika te desnom rukom daje lagani udarac 
po licu svakog krizmanika govoreći mu: "mir s tobom" i na kraju 
svečano blagoslovi sve krizmanike. 

■ 586. P. Zašto se maže čelo? 

O. Budući da se na čelu vide znakovi straha i stida, biskup 
krizmaniku maže čelo, da bi krizmanik shvatio, da se ne smije 
stidjeti ni imena ni priznanja svog kršćanstva i da se ne boji 
vjerskih neprijatelja. 

■ 587. P. Zašto daje lagani udarac? 

O. Biskup daje lagani udarac krizmaniku zato, da bi znao da mora 
biti spreman podnijeti svaki napadaj i svaku kaznu za vjeru Isusa 
Krista. 

■ 588. P. Mora li svatko primiti sakrament krizme? 

O. Svatko mora primiti sakrament krizme i pobrinuti se da ga 
prime i oni koji o njemu ovise. 

* 589. P. U kojoj je dobi dobro primiti sakrament 
krizme? 


102 


VELIKI KATEKIZAM 


O. Za primanje sakramenta krizme prikladno je doba od sedam 
godina, jer tada se počinju javljati napasti, i u toj dobi već se može 
dobro spoznati milost ovog sakramenta i sjećati se da smo ga 
primili. 

■ 590. P. Koji su uvjeti potrebni da bismo dostojno 
primili sakrament krizme? 

O. Da bismo dostojno primili sakrament krizme, treba biti u stanju 
milosti Božje, poznavati glavna otajstva naše svete vjere i pristupiti 
sakramentu s poštovanjem i pobožnošću. 

■ 591. P. Bi li sagriješio tko bi išao na krizmu po 
drugi put? 

O. Počinio bi svetogrđe jer je krizma jedan od sakramenata koji 
ostavljaju biljeg u duši, pa se zbog toga može primiti samo 
jedanput. 

■ 592. P. Što kršćanin mora činiti da bi sačuvao 
milost krizme? 

O. Da bi sačuvao milost krizme, kršćanin mora često moliti, činiti 
dobra djela i živjeti po zakonu Isusa Krista bez ikakvih ljudskih 
obzira. 

■ 593. P. Zašto su i na krizmi nazočni kumovi i 
kume? 

O. Nazočni su da riječima i primjerima usmjere krizmanika na put 
spasenja i da ga pomažu u duhovnoj borbi. 

■ 594. P. Koji se uvjeti traže za kuma? 

O. Kum mora imati prikladnu dob, mora biti katolik i krizman, te 
poučen u najvažnijim pitanjima vjere i ćudoređa. 

* 595. P. Ulazi ti kum na krizmi u neki odnos 
srodstva s krizmanikom i njegovim roditeljima? 

O. Kum na krizmi ulazi u isto duhovno srodstvo s krizmanikom 
kao i krsni kum s krštenikom. 

IV. poglavlje 

O euharistiji 

§ 1. O naravi ovog sakramenta i stvarnoj nazočnosti Isusa Krista 

u njemu 

<fp^59đ. P. Što je to sakrament euharistije? 

O. Euharistija je sakrament u kojem se po divnoj pretvorbi čitave 
biti kruha u tijelo Isusa Krista i vina u njegovu dragocjenu krv 
nalazi pravo, stvarno i bitno Tijelo, Krv, Duša i Božanstvo samog 
Isusa Krista našeg Gospodina pod prilikama kruha i vina da bi bio 
naša duhovna hrana. 

■ 597. P. Je li u euharistiji isti Isus Krist, koji je na 
nebesima, i koji je na zemlji rođen od presvete 
Djevice? 

O. Da, u euharistiji je doista isti Isus Krist, koji je na nebesima i 
koji je na zemlji rođen od presvete Djevice. 

■ 598. P. Zašto vjerujete da je u euharistiji zaista 
Isus Krist? 

O. Vjerujem da je u sakramentu euharistije zaista nazočan Isus 
Krist, jer je on sam to rekao, a to me uči i sveta Crkva. 

599. P. Koja je tvar sakramenta euharistije? 

O. Tvar sakramenta euharistije je ista kojom se služio Isus Krist, a 
to je kruh od žita ivino od trsa. I=U- 1 1 ' ; >' : ' 

(m)600. P. Koji je oblik sakramenta euharistije? 

O. Oblik sakramenta euharistije sastoji se u riječima koje je 
izgovorio Isus Krist - "ovo je tijelo moje", "ovo je krv moja". 

■ 601. P. Sto je, dakle, hostija prije posvećenja? 

O. Hostija je prije posvećenja kruh. 

■ 602. P. Sto je hostija poslije posvećenja? 

O. Poslije posvećenja hostija je pravo Tijelo našeg Gospodina 
Isusa Krista pod prilikom kruha. 

■ 603. P. Što je u kaležu prije posvećenja? 

O. U kaležu je prijejrosvećenja vino s nekoliko kapi vode. 

■ 604. P. Sto je u kaležu poslije posvećenja? 

O. Poslije posvećenja u kaležu je prava krv našeg Gospodina Isusa 
Krista pod prilikom vina. 

■ 605. P. Kada se kruh pretvara u tijelo i vino u krv 
Isusa Krista? 

O. Pretvorba kruha u tijelo i vina u krv Isusa Krista događa se u 
samom činu, u kojem svećenik pod svetom misom izgovara riječi 
posvećenja. 

■ 606. P. Što je posvećenje? 

O. Posvećenje je ponavljanje čuda koje je Isus Krist učinio na 
posljednjoj večeri, kad je kruh i vino pretvorio u svoje presveto 
tijelo i krv govoreći: "ovo je tijelo moje" i "ovo je krv moja". To 
ponavljanje čini svećenik u sv. misi. _ - 

■ 607. P. Kako Crkva zove čudesnu pretvorbu ) /f 
kruha i vina u tijelo i krv Isusa Krista ? 

O. Čudesnu pretvorbu, koja se svaki dan vrši na našim oltarima, 
Crkva zove transupstancijacija (promjena biti neke stvari). 

■ 608. P. Tko je riječima pretvorbe dao toliku 
snagu? 

O. Riječima pretvorbe dao je toliku snagu sam Gospodin naš Isus 
Krist, koji je svemogući Bog. 

■ 609. P. Ostaje li poslije posvećenja što od kruha i 
vina? 

O. Poslije posvećenja ostaju samo prilike kruha i vina. 

■ 610. P. Sto su to prilike kruha i vina ? 

O. Prilike su: vidljiva količina i kakvoća kruha i vina, a to je oblik, 
boja i okus. 

■ 611. P. Na koji način kruh ivino mogu ostati bez 
svoje unutrašnje biti? 

O. Vanjske prilike kruha i vina ostaju na čudesan način bez svoje 
unutrašnje biti posredovanjem svemogućega Boga. 

■ 612. P. Je li pod prilikom kruha samo tijelo 
Isusovo, a pod prilikom vina samo njegova krv? 

O. Koliko pod prilikom kruha, toliko i pod prilikom vina čitavi je i 
živi Isus Krist sa svojim tijelom, krvlju, dušom i božanstvom. 

■ 613. P. Možete li mi reći zašto je u hostiji i u 
kaležu čitav Isus Krist? 

O. U hostiji je, kao i u kaležu, čitav Isus Krist, jer je on u 
euharistiji živ i besmrtan isto kao što je i na nebu, stoga gdje je 
njegovo tijelo tu je i njegova krv, duša i božanstvo, a gdje je Krv, tu 
je i tijelo, duša, božanstvo. Sve je ovo neodvojivo u Isusu Kristu. 

■ 614. P. Prestaje li Isus postojati na nebu onda 
kada je u hostiji? 

O. Kad je Isus u hostiji, on ne prestaje postojati na nebu, nego se 
istodobno nalazi na nebu i u presvetom Sakramentu. 

■ 615. P. Nalazi li se Isus u svim posvećenim 
hostijama na svijetu? 

O. Da, Isus Krist se nalazi u svim posvećenim hostijama na svijetu. 

■ 616. P. Kako je moguće da se Isus nalazi u svim 
posvećenim hostijama? 

O. Isus se nalazi u svim posvećenim hostijama po Božjoj svemoći 
kojoj nije ništa nemoguće. 

■ 617. P. Lomi ti se Isusovo tijelo onda kada se 
lomi hostija? 

O. Tijelo Isusovo se ne lomi onda, kad se lomi hostija nego se 
lome prilike kruha. 

■ 618. P. U kojem dijelu hostije ostaje Isusovo 
tijelo? 

O. Isusovo tijelo ostaje čitavo u svim dijelovima, na koje se hostija 
dijeli. 

■ 619. P. Je li Isus jednako nazočan u velikoj 
hostiji kao što je i u svakom komadiću? 

O. On je u velikoj hostiji kao i u svakom komadiću isti Isus Krist. 

■ 620. P. Zašto se u crkvama čuva presveta 
euharistija? 

O. Presveta euharistija čuva se u crkvama da bi joj se tamo vjernici 
klanjali i da bi se mogla prema potrebi odnijeti i bolesnicima. 

■ 621 . P. Moramo ti se klanjati euharistiji? 

O. Moramo se svi klanjati euharistiji, jer ona zaista sadrži stvarno i 
bitno samoga Isusa Krista. 

\ 

§ 2. O ustanovljenju i učincima sakramenta euharistije 

622. P. U koje je doba Isus Krist ustanovio 
sakrament euharistije? 

O. Isus Krist je ustanovio sakrament euharistije na posljednjoj 
večeri, koju je sa svojim učenicima blagovao uoči svoje muke. 

u'623. P. Zašto je Isus Krist ustanovio presvetu 
euharistiju? 

O. Isus Krist je ustanovio presvetu euharistiju zbog tri glavna 
razloga: 

1. da bude žrtva Novoga zavjeta, 

2. da bude hrana našoj duši i 

3. da bude vječna uspomena njegove muke i smrti, dokaz njegove 
dragocjene ljubavi prema nama i zalog života vječnoga. 

■ 624 . P. Zašto je Isus Krist ustanovio ovaj 
sakrament pod prilikama kruha i vina? 

O. Isus Krist ustanovio je ovaj sakrament pod prilikama kruha i 
vina zato što euharistija mora biti naša duhovna hrana, pa je zato 
trebalo da nam je dade u obliku jela i pića. 

čm^25. P. Koje učinke proizvodi u nama presveta 
euharistija? 

O. Glavni učinci presvete euharistije na one koji je dostojno 
primaju jesu: 1. čuva i umnožava milost u duši, t.j. milost kao što 
materijalna hrana uzdržava i razvija život tijela; 2. oprašta lake 
grijehe i čuva od smrtnih, 3. daje duhovnu utjehu. 

■ 626. P. Stvara li presveta euharistija u nama i 
druge učinke? 

O. Da, presveta euharistija stvara u nama još tri učinka, a to je: 1. 
ublažuje naše strasti, i prije svega gasi u nama plamen pohote, 2. 
jača žar ljubavi prema Bogu i bližnjemu, te nam pomaže da 
postupamo u skladu sa željama Isusa Krista; 3. daje zalog buduće 
slave i uskrsnuća našega tijela. 

§ 3. O nužnim odredbama da bismo se dobro pričestili 


■ 627. P. Postiže li sakrament euharistije u nama 
uvijek svoj čudesni učinak? 

O. Sakrament euharistije proizvodi u nama svoje čudesne učinke, 
ako se prima s dostojnim raspoloženjem. 

. v t 

628. P. Sto je sve potrebno da bismo se dobro 
pričestili? 

O. Da bismo se dobro pričestili potrebne su tri stvari: 1. biti u 
milosti Božjoj, 2. biti natašte od ponoći do časa pričesti, 3. znati 
što primamo i pristupiti na pričest sa svom pobožnošću. 

■ 629. P. Sto znači biti u milosti Božjoj? 

O. Biti u milosti Božjoj znači imati čistu savjest od svih smrtnih 
grijeha. 

■ 630. P. Ako je tko u smrtnom grijehu, što mora 
učiniti prije negoli se pričesti? 

O. Ako tko zna da je u smrtnom grijehu, mora se dobro ispovjediti 
prije negoli se pričesti, jer samo kajanje bez ispovijedi nije 


dovoljno onome tko je u smrtnom grijehu, i tko se želi dostojno 
pričestiti. 

■ 631. P. Zašto nije dovoljno samo potpuno 
kajanje onome tko zna da je u smrtnom grijehu 
da bi se mogao pričestiti? 

O. Zato što je Crkva radi časti sakramenta odredila da se onaj tko 
je u smrtnom grijehu ne usudi pričestiti, ako se prije toga nije 
ispovjedio. 

■ 632. P. Prima li Isusa Krista tko se pričesti u 
smrtnom grijehu? 

O. Ako se tko pričesti u smrtnom grijehu, on prima Isusa Krista, 
ali ne i njegovu milost, dapače, počinio bi svetogrđe i zaslužio bi 
prokletstvo. 

* 633. P. Kakav je post potreban prije pričesti? 

O. Prije pričesti potreban je potpuni post, ali taj razbija svaka 
mala stvar koja se uzme kao hrana ili piće. 

634. P. Sto bi bilo ako bi tko progutao kakvu 
sitnicu koja mu je ostala među zubima, ili koju 
kap vode što mu je ušla u usta? Smije li se i onda 
pričestiti? 

O. Tko bi progutao kakvu sitnicu, što mu je ostala medu zubima ili 
kakvu kap vode, koja mu je došla u usta zbog pranja, mogao bi se 
pričestiti, jer se to ne uzima na način hrane ili pića, budući da su ti 
ostaci izgubili značenje hrane. 

v -3 / 635. P. Je li dopušteno pričestiti se ako nismo 
natašte? 

I _ _ r 

O. Pričestiti se bez prethodnog posta dopušteno je samo 
bolesnicima kojima je smrt blizu, ili onima koji su zbog duge 
bolesti dobili posebno ovlaštenje od Pape. Pričest bolesnika na 
smrti zove se poputbina, jer jača na putu od ovog života do 
vječnosti. 7 .~ 

■ 636. P. Što znači",znati što primamo u pričesti"? 
O. Znati "što se prima u pričesti" znači poznavati ono što o tome 
uči kršćanski nauk i u to čvrsto vjerovati. 

■ 637. P. Sto znači"pričestiti se pobožno”? 

O. Pričestiti se pobožno znači pristupiti pričesti s poniznošću i 
skromnošću u držanju i odijelu, pripremiti se prije pričesti i 
zahvaliti poslije. 

■ 638. P. U čemu se sastoji priprema za pričest? 

O. Priprema za pričest sastoji se u tome da se neko vrijeme 
zadržimo u razmatranju koga primamo i tko smo mi, da učinimo 
djela vjere, ufanja i ljubavi, pokajanja, klanjanja, poniznosti i želje 
da primimo Krista. 

■ 639. P. U čemu se sastoji zahvala poslije pričesti? 
O. Zahvala poslije pričesti sastoji se u tome da se zadržimo u 
sabranosti i u sebi častimo Boga, da obnovimo djela vjere, ufanja, 
ljubavi, klanjanja, zahvale, prikazanja i prošnje, osobito onih 
milosti koje su potrebne nama i onima koje smo dužni moliti. 

■ 640. P. Sto valja učiniti na dan pričesti? 

O. Na dan pričesti treba biti što više sabran, treba se baviti djelima 
milosrđa i osobitom marljivošću ispuniti dužnosti svoga zvanja. 

■ 641. P. Koliko Krist ostaje u nama poslije svete 
pričesti? 

O. Krist ostaje u nama poslije svete pričesti sa svojom milošću dok 
god na sagriješimo smrtno, a svojom stvarnom nazočnošću ostaje u 
nama dok traju prilike sakramenta. 

§ 4. Kako se treba pričešćivati? 

■ 642. P. Kako se treba držan u času kad 
pristupamo sv. pričesti? 

O. U času kad pristupamo sv. pričesti, treba klečati, osrednje 

podignute glave, očiju skromno okrenutih prema svetoj hostiji, a 
usta dovoljno otvorena i jezik malo podignut na usnama. 

■ 643. P. Kako treba držan pliticu ili podložak za 
hostiju? 

O. Pliticu ili položak treba držati tako da prihvati svetu česticu ako 
se dogodi da padne. 

■ 644. P. Kada treba progutati česticu? 

O. Moramo se pobrinuti da svetu česticu progutamo što prije 
možemo i da neko doba ne pljujemo. 

■ 645. P. Sto valja učiniti ako se sveta hostija 
prilijepi za nepce? 

O. Ako se sveta hostija zalijepi za nepce, treba je odlijepiti 
jezikom, a nikada prstom. 

§ 5. O dužnosti primanja sv. pričesti 

* 646. P. Kada smo se dužni pričestiti? 

O. Dužni smo se pričestiti svake godine o Uskrsu, svatko u svojoj 
župi, a i onda kad smo u životnoj opasnosti. 

■ 647. P. U kojoj dobi počinje obveza da se 
pričešćujemo o Uskrsu? 

O. Obveza pričesti o Uskrsu počinje onda kad je dijete već u stanju 
pristupiti pričesti s dužnim uvjetima. 

■ 648. P. Griješe li koji se ne pričešćuju, a imaju 
dob i ostale uvjete za to? 

O. Oni, koji su u dobi da mogu biti pripušteni pričesti, a ne 
pričešćuju se, ili neće zbog toga što sami neće, ili zato što zbog 
svoje krivnje nisu poučeni kršćanskom nauku sigurno griješe. Isto 
tako griješe i njihovi roditelji, ili oni koji ih zamjenjuju ako 
odlaganje pričesti dolazi njihovom krivnjom i oni će zbog toga 
morati položiti Bogu račune. 

■ 649. P. Je ti dobro i korisno često se pričešćivati? 

O. Vrlo je dobro i korisno često se pričešćivati, ali to valja činiti s 
potrebnom pripremom. 

■ 650. P. Kako često se može pričešćivati? 

O. Svatko može ići na pričest tako koliko mu to savjetuje pobožni 
i učeni ispovjednik. 

V. poglavlje 

O svetoj misnoj žrtvi 

§ 1. O biti, ustanovljenju i namjenama svete misne žrtve 

1 . ■ 6 51. P. Je li euharistija samo sakrament? 

O. Euharistija nije samo sakrament nego je i neprestana žrtva 
Novoga zavjeta, koju je Isus Krist ostavio svojoj Crkvi da je 
prikazuje Bogu po rukama svojih svećenika. 

■ 652. P. U čemu se općenito sastoji žrtva? 

O. Žrtva se općenito sastoji u tome da se Bogu prikaže neka 
vidljiva stvar, koja se na neki način uništi kako bi se time priznala 
njegova najviše vlast nad nama i svim stvarima. 

■ 653. P. Kako se zove ova žrtva Novoga zavjeta? 

O. Ova žrtva Novoga zavjeta zove se sveta misa. 

■ 654. P. Sto je dakle sveta misa? 

O. Sveta misa je žrtva tijela i krvi Isusove, koja se prikazuje na 
našim oltarima pod prilikama kruha i vina, a na uspomenu 
Kristove žrtve na križu. 

■ 655. P. Je li žrtva sv. mise ista kao i žrtva na 
križu? 

O. Žrtva sv. mise je u biti ista kao žrtva na križu, jer se isti Isus 
Krist, koji se prikazao kao žrtva na križu, prikazuje po rukama 
svećenika, svojih službenika, na našim oltarima. Ali, što se tiče 
načina, na koji se prikazuje, misna žrtva razlikuje se od žrtve na 
križu, premda je s njom najuže i bitno povezana. 


■ 656. P. Kakva je dakle razlika i odnos između 
misne žrtve i žrtve na križu ? 

O. Između misne žrtve i žrtve na križu razlika je u tome, što se Isus 
na križu žrtvovao prolivši svoju krv i stekao zasluge za nas, dok se 
na oltarima žrtvuje bez prolijevanja krvi, ali nam primjenjuje 
plodove svoje muke i smrti. 

■ 657. P. Kakav drugi odnos postoji između misne 
žrtve i žrtve na križu? 

O. Drugi odnos između misne žrtve i žrtve na križu je u tome, što 
se misna žrtva prikazuje na vidljivi način prolijevanja Isusove krvi 
na križu, jer snagom riječi pretvorbe pod prilikama kruha 
ponazočuje se samo tijelo, a pod prilikama vina samo krv našeg 
Spasitelja, premda se naravnim vezivanjem i osobnim 
sjedinjavanjem pod svim prilikama nalazi nazočan živi i pravi Isus 
Krist. 

■ 658. P. Nije li možda Isusova žrtva na križu 
jedinstvena žrtva u Novom zavjetu? 

O. Žrtva na križu je jedinstvena žrtva Novoga zavjeta u tome, što 
je Isus tom žrtvom zadovoljio božanskoj pravdi, stekao sve zasluge 
potrebne da se spasimo i time sa svoje strane završio naše 
otkupljenje. Te svoje zasluge on primjenjuje preko sredstava koje 
je on ustanovio u svojoj Crkvi, među kojima je i sveta misna žrtva. 

■ 659. P. Za koje se, dakle, svrhe prikazuje misna 
žrtva? 

O. Misna žrtva prikazuje se Bogu za četiri svrhe: 1. da ga častimo 
kako treba, pa se ta svrha zove latreutska ili poklonstvena; 2. da 
mu zahvalimo za njegova dobročinstva, pa se zato zove 
euharistijska ili zahvalna; 3. da se odužimo pravdi i damo dužnu 
zadovoljštinu za svoje grijehe te da pomognemo dušama u 
čistilištu, pa se zato naziva propicijatorna ili pomirbena; i 4. da 
postignemo sve milosti koje su nam potrebne, pa se zato zove 
impetratornailiprozbena. / /,, 

■ 660. P. Tko prikazuje Bogu misnu žrtvu? 

O. Prvi i glavni prinositelj misne žrtve je Isus Krist. Svećenik je 
njegov službenik koji u ime Isusa Krista prikazuje tu istu žrtvu 
vječnom Ocu. 

■ 661. P. Tko je ustanovio misnu žrtvu? 

O. Misnu žrtvu ustanovio je Isus Krist, kad je ustanovio sakrament 
euharistije i rekao da se ponavlja u spomen njegove muke. 

■ 662. P. Kome se prikazuje sveta misa? 

O. Sveta misa se prikazuje samo Bogu. 

■ 663. P. Ako se sveta misa prikazuje samo Bogu, 
zašto se onda čitaju mnoge mise u čast presvete 
Djevice i svetaca? 

O. Misa koja se slavi na čast Djevice i svetaca uvijek je žrtva koja 
se prikazuje samom Bogu. Ipak se kaže da se slavi u čast presvete 
Djevice i svetaca zato da zahvalimo Bogu na darovima koje je 
njima dao i da od njega po njihovu zagovoru dobivamo obilje 
milosti koje su nam potrebne. 

■ 664. P. Tko je dionik plodova sv. mise? 

O. Čitava Crkva ima udio od plodova sv. mise, a osobito: 1. 
svećenik i oni koji sudjeluju na misi, jer se tako smatraju sjedinjeni 
sa svećenikom, 2. oni za koje se namjenjuje sv. misa, a oni mogu 
biti živi ili pokojni. 


§ 2. O načinu sudjelovanja u svetoj misi 

■ 665. P. Što je potrebno da dobro i korisno 
sudjelujemo u svetoj misi? 

O. Da bismo dobro i korisno sudjelovali u svetoj misi potrebne su 
dvije stvari -1. vanjska osobna čednost; 2. unutrašnja pobožnost. 

■ 666. P. U čemu se sastoji vanjska osobna 
čednost? 

O. Osobna čednost sastoji se posebno u skromnoj odjeći, u 
čuvanju šutnje i sabranosti te, ako je moguće, sudjelovati klečeći, 
osim za vrijeme čitanja dvaju evanđelja, koja se slušaju stojeći. 

■ 667. P. Koji je najbolji način pobožnosti srca dok 
se sluša sveta misa ? 

O. Najbolji način pobožnosti, dok se sluša sveta misa je sljedeći: 

1. od početka sjediniti svoju nakanu sa svećenikom, pa tako 
prikazujemo Bogu svetu žrtvu u svrhe za koje je ona ustanovljena, 

2. pratiti svećenika u svakoj molitvi i kretnji u misnoj žrtvi, 

3. razmišljati o Isusovoj muci i smrti i odbacivati srcem sve grijehe 
koji su joj bili uzrokom, 

4. učiniti sakramentalnu pričest ili barem duhovnu u času kad se 
svećenik pričešćuje. 

, ■ 668. P. Što je to duhovna pričest? 

O. Duhovna pričest je velika želja da se čovjek sakramentalno 
sjedini s Isusom Kristom, govoreći npr.: Gospodine moj Isuse 
Kriste, želim se od svega srca sjediniti s tobom sada i za svu 
vječnost, te čineći sve ono, što se obično čini prije i poslije 
sakramentalne pričesti. 

■ 669. P. Priječi li molitva krunice ili druge molitve 
za doba mise da u njoj korisno sudjelujemo? 

O. Te molitve ne priječe da korisno sudjelujemo u sv. misi, ako se 
brinemo za to da pozorno pratimo sve dijelove sv. mise. 

■ 670. P. Je li dobro moliti i za druge za vrijeme 
sudjelovanja na misi? 

O. Dobro je moliti i za druge dok sudjelujemo na misi, dapače, za 
vrijeme svete mise najbolje je moliti Boga za žive i mrtve. 

■ 671. P. Što treba učiniti kad misa svrši? 

O. Kad misa svrši trebalo bi zahvaliti Bogu na milosti što smo 

mogli sudjelovati ovoj velikoj žrtvi, te moliti da nam oprosti 
propuste koje smo učinili za vrijeme mise. 


VI. poglavlje 

C' 

O pokori 


§ 1. O pokori općenito 

k?72. P. Što je sakrament pokore? 


O. Pokora, koja se zove i ispovijed je sakrament koji je ustanovio 
Isus Krist da bi oprostio grijehe koje smo učinili poslije krštenja. 

■ 673. P. Zašto se ovaj sakrament naziva 
pokorom? 

O. Ovaj se sakrament naziva pokorom zato, što je potrebno 
kajanjem odbaciti grijehe ako želimo da nam se oproste i zato što 
onaj, tko je učinio grijeh, mora prihvatiti kaznu, koju odredi 
svećen i k. 

■ 674. P. Zašto se ovaj sakrament još naziva 
ispovijed? 

O. Ovaj se sakrament još naziva i ispovijed, jer, ako želimo 
postignuti oproštenje grijeha, nije dovoljno zamrziti te grijehe, 
nego se za njih treba optužiti pred svećenikom, a to znači 
ispovjediti se. 

/m \J675. P. Kad je Isus Krist ustanovio sakrament 
' pokore? 

O. Isus Krist ustanovio je sakrament pokore na dan svoga 
uskrsnuća, kad je ušao u dvoranu gdje se bili apostoli te im 
svečano podijelio vlast otpuštanja grijeha. 

( ■ 676. P. Kako je Isus Krist podijelio apostolima 
vlast opraštanja grijeha? 


116 


VELIKI KATEKIZAM 


O. Isus Krist je svojim apostolima podijelio vlast otpuštanja 
grijeha tako što je u njih dahnuo govoreći: “Primite Duha Svetoga: 
kojima oprostite grijehe, opraštaju im se, a kojima zadržite, 
zadržani su im". 

/■ 677. P. Koja je tvar sakramenta pokore? 

O. Tvar sakramenta pokore dijeli se na dalju i bližu. Dalju tvar 
sačinjavaju grijesi, koje je pokornik učinio poslije krštenja, a bliža 
tvar su čini samog pokornika, a to su pokajanje, priznanje i 
zadovoljština. 

* 678. P. Kakav je oblik sakramenta pokore? 

O. Oblik sakramenta pokore je ovaj: "ja te odrješujem od tvojih 
grijeha." 

■ 679. P. Tko je službenik sakramenta pokore? 

O. Službenik sakramenta pokore je svećenik, kojega biskup 
potvrdi za to da sluša ispovijedi. 

■ 680. P. Zašto ste rekli da svećenika mora 
potvrditi biskup? 

O. Biskup mora potvrditi svećnika koji će slušati ispovijedi, jer 
svećeniku nije dovoljna vlast sv. reda da bi valjano dijelio ovaj 
sakrament nego mu je potrebna i vlast jurisdikcije, dakle 
sposobnost suđenja koju mora dati biskup. 

■ 681. P. Koliko je dijelova sakramenta pokore? 

O. Dijelovi sakramenta pokore su: pokajanje) ispovijed, 
pokornikova zadovoljština i svećenikovo odrješenje. 

■ 682. P. Sto je pokajanje, odnosno bol za grijehe? 
O. Pokajanje odnosno bol za grijehe je nezadovoljstvo duše kojim 
se mrze i odbacuju učinjeni grijesi i odlučuje da ih više nećemo 
činiti. 

v t 

■ 683. P. Sto znači skrušeno pokajanje? 

O. Riječ skrušenost znači lom ili razbijanje, isto kao kad uzmemo 
kamen pa ga smrvimo tako da postane prah. 

■ 684. P. Zašto se kajanje za grijehe naziva 
skrušenošću? 

O. Kajanje za grijehe naziva se skrušenošću zato da bi se time 
označilo da se tvrdo grešnikovo srce, na neki način lomi zbog boli 
što je uvrijedio Boga. 

■ 685. P. U čemu se sastoji ispovijed grijeha ? 

O. Ispovijed grijeha sastoji se u potankom optuživanju naših 
grijeha pred ispovjednikom da bismo od njega dobili odrješenje i 
pokoru. 

■ 686. P. Zašto se ispovijed naziva optuživanjem? 
O. Ispovijed se naziva optuživanjem zato što to ne smije biti 
ravnodušno pripovijedanje, nego istinito i bolno očitovanje svojih 
grijeha. 

v 

■ 687. P. Sto je to zadovoljština ili pokora? 

O. Zadovoljština ili pokora je ona molitva, ili drugo dobro djelo, 
koje ispovjednik naređuje pokorniku da učini kao kaznu za 
grijehe. 

■ 688. P. Što je odrješenje? 

O. Odrješenje je presuda koju svećenik izgovara u ime Isusa Krista 
da bi otpustio pokornikove grijehe. 

M J689. P. Koji je najvažniji dio sakramenta pokore? 
O. Najvažniji dio sakramenta pokore je pokajanje, jer bez 
pokajanja nema oproštenja grijeha, a s njim samim, ako je 
savršeno, može se dobiti oproštenje, ako je barem uključno vezano 
sa željom da se ispovjedimo. 

§ 2. O učincima i potrebi sakramenta pokore i o uvjetima da ga 
dobro obavimo 

■ 690. P. Kakvi su učinci sakramenta pokore? 

O. Sakrament pokore daje posvetnu milost, kojom se otpuštaju 
smrtni grijesi, a i laki koji smo ispovjedili i zbog kojih osjećamo 

bol; mijenja vječnu kaznu u vremenitu, koja se također više ili 
manje otpušta prema snazi kajanja; vraća zasluge dobrih djela 
učinjenih prije smrtnoga grijeha i daje duši potrebnu pomoć da ne 
upadne ponovno u grijeh, te vraća mir savjesti. 

■ 691. P. Je li sakrament ispovijedi potreban 
svakome za spasenje? 

O. Sakrament ispovijedi potreban je svakome tko je poslije 
krštenja učinio smrtni grijeh. 

■ 692. P. Je li dobro često se ispovijedati? 

O. Česta ispovijed je vrlo dobra, jer sakrament pokajanja ne samo 
što briše grijehe, nego daje potrebne milosti da se grijesi u 
budućnosti izbjegavaju. 

■ 693. P. Može li sakrament pokore otpustiti sve 
grijehe bez obzira koliko ih je i koliko su teški? 

O. Sakrament pokore može otpustiti sve grijehe bez obzira na to 
koliko ih ima i koliko su teški, samo ako se prima s dužnim 
raspoloženjem. 

i čjpp>94. P. Što je sve potrebno da bi se čovjek dobro 
ispovjedio? 

O. 21a dobru ispovijed potrebno je pet stvari: (i.„.ispitivanje 
savjesti; 2. bol zbog toga što smo uvrijedili Boga, 3.. čvrsta odluka 
da nećemo više griješiti, 4. ' priznanje vlastitih grijeha; 5. 
zadovoljština ili pokora. 

■ 695. P. Što treba učiniti prije svega da se dobro 
ispovjedimo? 

O. Da bismo se dobro ispovjedili najprije moramo srcem moliti 
Boga da nam prosvijetli um da spoznamo sve svoje grijehe i da 
nam udijeli snage da ih odbacimo. 

§ 3. Ispitivanje savjesti 

■ 696. P. Što je ispitivanje savjesti? 

O. Ispitivanje savjesti je marljivo istraživanje grijeha, koje smo 
počinili nakon posljednje dobre ispovijedi. 

■ 697. P. Kako se ispituje savjest? 

O. Savjest se ispituje tako da se vrlo marljivo prisjetimo svih 
grijeha koje smo pred Bogom učinili, a nismo ih ispovjedili, i to 
grijeha mišlju, riječju, djelom i propustom, protiv Božjih i 
crkvenih zapovijedi, i protiv obveza svoga zvanja. 

■ 698. P. Što se još moramo ispitati? 

O. Još se moramo ispitati o zl im sklonostima i prigodama. 

■ 699. P. Moramo li u ispitivanju savjesti još 
razmišljati o broju grijeha? 

O. U ispitivanju savjesti moramo još razmišljati i o broju smr tnih 
grijeha. 

v 

■ 700. P. Sto je potrebno da grijeh bude smrtni? 

O. Smrtni grijeh ovisi o tri uvjeta: teški prekršaj, puna svijest i 
potpuna suglasnost volje. 

■ 701. P. Što je to teški prekršaj? 

O. O teškom prekršaju govorimo onda, kad se radi o nečemu, što 
se jako protivi Božjem i crkvenom zakonu. 

■ 702. P. Kad se može reći da griješimo u punoj 
svijesti? 

O. Griješimo u punoj svijesti onda kad točno znamo da činimo 
veliko zlo. 

■ 703. P. Kad se kaže da griješimo uz potpunu 
suglasnost svoje volje? 

O. Potpuna suglasnost volje u grijehu postoji onda kad se 
promišljeno hoće učiniti nešto, iako znamo da je to što činimo 
grešno. 

■ 704. P. S koliko marljivosti treba ispitivati 
savjest? 


120 


VELIKI KA TEKIZAM 


O. U ispitivanju savjesti treba biti onako marljiv kao što smo 
marljivi i pažljivi u vrlo važnom poslu. 

■ 705. P. Koliko vremena treba za ispitivanje 
savjesti? 

O. Za ispitivanje savjesti treba nam više ili manje vremena, već 
prema potrebama, t.j. prema brojnosti i vrsti grijeha, koji tište 
našu savjest i prema vremenu koje je proteklo od posljednje dobre 
ispovijedi. 

■ 706. P. Kako se može olakšati ispitivanje savjesti 
za ispovijed? 

O. Ispitivanje savjesti olakšavamo, ako svake večeri ispitujemo 
savjest o svemu što smo radili tijekom dana. 

§ 4. O kajanju 

■ 707. P. Što je pokajanje za grijehe? 

O. Pokajanje za grijehe sastoji se u nezadovoljstvu i u iskrenu 
odbacivanju uvrede koju smo nanijeli Bogu. 

■ 708. P. Koliko ima vrsti pokajanja? 

O. Ima dvije vrsti pokajanja: savršeno^ odnosno skrušenost; 
nesavršeno, odnosno žaljenje. 

■ 709. P. Sto znači savršeno pokajanje odnosno 
skrušenost? 

O. Savršeno pokajanje je nezadovoljstvo što smo uvrijedili Boga, 
koji je beskrajno dobar i po sebi dostojan jedino da bude voljen. 

■ 710. P. Zašto skrušenost nazivate savršenim 
pokajanjem? 

O. Skrušenost nazivamo savršenim pokajanjem zbog dva razloga: 
1. jer se isključivo odnosi na Božju dobrotu, a ne na naše prednosti 
ili štete, 2. jer po njoj odmah stječemo otpust grijeha, ali ostaje 
obveza ispovijedi. 

■ 711. P. Prema tome, savršenim pokajanjem 

stječemo oproštenje grijeha bez obzira na 
ispovijed? 

O. Samo savršeno pokajanje nije dovoljno da bismo dobili 
oproštenje grijeha bez obzira na ispovijed, jer takvo kajanje po 
sebi uključuje žudnju za ispovijedi. 

■ 712. P. Zašto nam savršeno pokajanje ili 
skrušenost vraća milost Božju? 

O. Savršeno pokajanje ili skrušenost ima takav učinak, jer nastaje 
iz ljubavi, koja ne može biti u duši zajedno sa smrtnim grijehom. 

■ 713. P. Kakvo je nesavršeno pokajanje ili 
žaljenje? 

O. Nesavršeno pokajanje ili žaljenje je ono kajanje zbog kojeg se 
kajemo, što smo uvrijedili Boga kao vrhovnog suca. Dakle, kajanje 
zbog straha od kazne na ovom ili drugom svijetu, ili zbog 
nakaznosti samog grijeha. 

■ 714. P. Kakve uvjete mora imati kajanje da bude 
dobro? 

O. Da bi kajanje bilo dobro mora ispunjavati četiri uvjeta: mora 
biti unutrašnje, nadnaravno, najveće i općenito. 

■ 715. P. Sto znači unutrašnje pokajanje? 

O. To znači da mora biti u srcu i volji, a ne samo na riječima 

■ 716. P. Zašto pokajanje mora biti unutrašnje? 

O. Pokajanje mora biti unutrašnje, jer se volja, koja se grijehom 
udaljila od Boga, mora Bogu vratiti tako što će odbaciti učinjeni 
grijeh. 

v 

■ 717. P. Sto znači da pokajanje mora biti 
nadnaravno? 

O. To znači da pokajanje mora u nama biti potaknuto Božjom 
milosti i pokrenuto vjerskim razlozima. 

■ 718. P. Zašto pokajanje mora biti nadnaravno? 

O. Pokajanje mora biti nadnaravno, jer mu je svrha nadnaravna, a 

to je Božje oproštenje, stjecanje njegove posvećujuće milosti i 
pravo na vječnu slavu. 

■ 719. P. Objasnite bolje razliku između 
nadnaravnog i naravnog pokajanja! 

O. Tko žali što je uvrijedio beskrajno dobroga Boga, koji je po sebi 
dostojan da bude ljubljen, zato što je izgubio raj, a zaslužio pakao 
ili zbog unutrašnje zloće grijeha, takav čovjek ima nadnaravno 
pokajanje, jer su to razlozi vjere. Međutim, onaj koji bi se pokajao 
samo zbog gubitka časti, ili kazne kojom kažnjavaju ljudi, ili zbog 
neke vremenite štete, imao bi naravno pokajanje, jer bi se kajao 
samo zbog ljudskih razloga. 

■ 720. P. Zašto pokajanje mora biti najveće? 

O. Pokajanje mora biti najveće, jer se moramo čuvati grijeha i 
mrziti ga kao najveće od svih zala, budući da njime vrijeđamo 
Boga, koji je najveće dobro. 

■ 721. P. Je li možda potrebno plakati kada se 
kajemo za grijehe, što se dogodi u nesrećama 
koje nas snađu u životu? 

O. Nije potrebno plakati zbog kajanja za grijehe. Dovoljno je da u 
srcu osjetimo da je nesreća što smo uvrijedili Boga, veća od bilo 
koje druge nesreće. 

■ 722. P. Sto znači da pokajanje mora biti 
općenito? 

O. To znači da se ono mora protegnuti na sve počinjene grijehe. 

■ 723. P. Zašto se pokajanje mora protezati na sve 
smrtne grijehe, koje smo počinili? 

O. Zato što onaj tko se ne bi kajao samo za jedan smrtni grijeh, 
ostaje Božji neprijatelj. 

■ 724. P. Što moramo učiniti da osjetimo kajanje 
za svoje grijehe? 

O. Da bismo osjetili kajanje za svoje grijehe moramo ga srcem 

tražiti od Boga i poticati ga u nama razmatrajući veliko zlo koje 
smo počinili griješeći. 

■ 725. P. Sto biste učinili da se potaknete na 
mržnju prema grijesima? 

O. Da se potaknemo na mržnju prema grijesima, treba: 1. 
razmotriti strogost Božje beskonačne pravde i nakaznost grijeha u 
kojem je otupjela moja duža pa sam zaslužio vječne paklene muke, 
2. razmotriti gubitak milosti, prijateljstvo, Božje posinstvo i 
bažtinu raja, 3. promisliti da smo uvrijedili našeg Otkupitelja, koji 
je umro za nas, a naši su grijesi bili uzrokom njegove smrti, 4. da 
smo omalovažili Stvoritelja, da smo mu okrenuli leđa, njemu 
najvećem dobru koje treba ljubiti više od svega i vjerno mu služiti. 

■ 726. P. Kad idemo na ispovijed moramo li se 
truditi postignuti pravo pokajanje za svoje 
grijehe? 

O. Svakako, kad idemo na ispovijed, moramo se truditi da učinimo 
pravo pokajanje, jer je najvažnije od svega pa, ako nema 
pokajanja, nema ni ispovijedi. 

■ 727. P. Moraju li se oni koji se ispovijedaju zbog 
lakih grijeha, pokajati za sve grijehe? 

O. Tko se ispovijeda samo za lake grijehe, dovoljno je za valjanu 
ispovijed, ako se pokaje samo za neke grijehe. Ali, da bi dobio 
oprost od svih grijeha, potrebno je učiniti pokajanje za sve što zna 
da je sagriješio. 

■ 728. P. Čini li dobru ispovijed onaj koji se 
ispovijeda samo zbog grijeha, a nije se pokajao ni 
za jednoga? 

O. Ako se tko ispovijeda zbog lakih grijeha, a nije se pokajao ni 
zbog jednog, ispovijeda se bez ikakve vrijednosti. K tome je takva 
ispovijed svetogrdna, ako je čovjek svjestan da se ni za koji grijeh 
nije pokajao. 

U 729. P. Što treba učiniti da bi što sigurnija bila 
ispovijed lakih grijeha? 

O. Da bi ispovijed lakih grijeha bila sigurnija, razborito je s 
kajanjem ispovijediti neki teži grijeh iz prošlog života, premda smo 
ga već prije ispovijedali. 

■ 730. P. Je ti dobro činiti često djelo skrušenja? 

O. Vrlo je dobro i korisno često činiti djelo skrušenja, osobito 
prije spavanja, ili kad se tko sjeti ili posumnja da je počinio smrtni 
grijeh, jer će time ponovno dobiti milost Božju. To osobito koristi, 
da možemo lakše dobiti milost Božju u najvećoj potrebi t.j. na času 
smrti. 

§ 5. O odluci da se popravimo 

v 

■ 731. P. Sto znači odluka popraviti se? 

O. Ta se odluka sastoji u odrješitoj volji nikada više ne sagriješiti i 
upotrijebiti sva sredstva, koja će nam pomoći izbjegnuti grijeh, 
i ■ 732. P. Kakve uvjete mora imati takva odluka da 
bi bila dobra? 

O. Da bi bila dobra, takva odluka mora imati tri svojstva: mora biti 
bezuvjetna, općenita i učinkovita. 

v t 

■ 733. P. Sto znači bezuvjetna odluka? 

O. To znači da odluka ne smije biti uvjetovana ni vremenom, ni 
mjestom ni osobom. 

■ 734. P. Sto znači da odluka mora biti općenita? 

O. "Odluka mora biti općenita", znači da se moramo čuvati od svih 
smrtnih grijeha, kako od onih koje smo učinili tako od onih koje 
bismo mogli učiniti. 

v 

■ 735. P. Sto znači učinkovita odluka? 

O. "Odluka mora biti učinkovita" znači imati čvrstu volju radije sve 
izgubiti nego ponovno sagriješiti, izbjegavati grešne prigode, 

iskorijeniti zle navike te izvršiti preuzete obveze koje se odnose na 
naše grijehe. 

■ 736. P. Što znače riječi "zle navike"? 

O. Zle navike označuju stečene sklonosti po kojima lako 
upadnemo u one grijehe na koje smo naviknuli. 

■ 737. P. Sto moramo činiti da bismo popravili zle 
navike? 

O. Da bismo popravili zle navike, moramo bdjeti sami nad sobom, 
mnogo moliti, ići često na ispovijed, imati dobra i stalna 
ispovjednika i prihvaćati savjete koje nam on daje. 

■ 738. P. Što znači izraz "grešne prigode"? 

O. Grešne prigode su sve one okolnosti vremena, mjesta, osoba ili 
stvari koje nas po svojoj naravi ili zbog naše slabosti navode na 
grijeh. 

■ 739. P. Jesmo li dužni pod teški grijeh kloniti se 
svih grešnih prigoda? 

O. Mi smo se dužni pod teški grijeh kloniti se svih grešnih prigoda, 
koje nas redovito navode na smrtni grijeh, a one se zovu bliže 
grešne prigode. 

■ 740. P. Sto mora učiniti onaj koji ne može 
izbjegnuti neku grešnu prigodu? 

O. Tko ne može izbjegnuti neku grešnu prigodu, mora kazati 
ispovjedniku i slušati njegove savjete. 

■ 741. P. Koja nam promišljanja služe da učinimo 
dobru odluku? 

O. Da učinimo dobru odluku služe ista promišljanja koja vrijede 
onda kad u sebi moramo probuditi kajanje a to je promišljanje o 
razlozima zbog kojih se moramo bojati Božje pravde i ljubiti 
njegovu neizmjernu dobrotu. 

§ 6. O ispovijedanju grijeha 

v 

■ 742. P. Sto valja učiniti pošto smo se odlučili na 

ispovijed poslije ispitivanja savjesti, pokajanja i 
odluke da ne griješimo više? 

O. Pošto smo donijeli odluku nakon ispitivanja savjesti, kajanja i 
odluke da ne griješimo, valja otići ispovjedniku, priznati svoje 
grijehe da bismo dobili odrješenje. 

■ 743. P. Koje grijehe moramo ispovjediti? 

O. Moramo ispovjediti sve smrtne grijehe, ali je dobro ispovjediti i 
lake grijehe. 

■ 744. Koji su uvjeti za pravo očitovanje grijeha ili 
ispovijedi? 

O. Pet je glavnih uvjeta za očitovanje grijeha, t.j. mora biti 
ponizno, potpuno, iskreno, razborito i kratko. 

■ 745. O. Sto znači da očitovanje mora biti 
ponizno? 

O. "Očitovanje grijeha mora biti ponizno", to znači da pokornik 
mora sam sebe optužiti pred svojim ispovjednikom bez nadutosti 
duha i govora, nego s osjećajem krivca, koji priznaje svoj grijeh i 
dolazi pred svoga suca. 

■ 746. P. Sto znači da očitovanje mora biti 
potpuno? 

O. "Očitovanje mora biti potpuno", znači da treba iskazati s 
okolnostima i brojem sve smrtne grijehe, koje smo ih učinili 
poslije prethodne valjane ispovijedi, i kojih se sjećamo. 

■ 747. P. Koje se okolnosti moraju navesti da bi 
očitovanje bilo potpuno? 

O, Da bi očitovanje bilo potpuno, treba navesti sve okolnosti koje 
mijenjaju vrst grijeha. 

■ 748. P. Kakve okolnosti mijenjaju vrst grijeha? 

O. Okolnosti koje mijenjaju vrst grijeha, su: 1. one po kojima neki 
grešni čin od lakog grijeha postaje smrtni; 2. one po kojima neki 
grešni čin sadrži dva ili više smrtnih grijeha. 

■ 749. P. Dajte primjer jedne okolnosti kojom mali 
grijeh postaje smrtnim. 

O. Ako bi netko zbog isprike lagao, a od toga bi drugi pretrpio 
veliku štetu, onaj koji je slagao, morao bi reći tu okolnost, koja 
mijenja laž od lakomislene u vrlo štetnu. 

■ 750. P. Dajte mi sada primjer okolnosti kojom 
jedno grešno djelo poprima krivnju dvaju ili više 
grijeha. 

O. Ako tko ukrade neki sveti predmet, nije samo učinio grijeh 
krađe, nego i svetogrđa. 

■ 751. P. Ako tko sagriješi, a nije svjestan da je 
sagriješio, mora li se ispovjediti? 

O. Ako tkogod ne bi bio svjestan da je sagriješio, ne bi se morao 
ispovjediti, ali ako bi se ipak ispovjedio, morao bi dodati da nije 
siguran je li sagriješio. 

■ 752. P. Što mora učiniti onaj, koji se ne sjeća 
točnog broja svojih grijeha? 

O. Tko se točno ne sjeća broja svojih grijeha, mora kazati približan 
broj. 

■ 753. P. Je li se dobro ispovjedio onaj, tko je iz 
zaboravi prešutio koji grijeh ili koju grešnu 
okolnost? 

O. Ako je tko prešutio smrtni grijeh ili koju grešnu okolnost iz 
zaboravi, dobro se ispovjedio, ako je upotrijebio svu dužnu 
marljivost, da se sjeti svih svojih grijeha. 

■ 754. P. Moramo li ispovjediti smrtni grijeh na 
drugoj ispovijedi, ako smo ga na prošloj 
zaboravili ispovjediti? 

O. Ako smo zaboravili koji smrtni grijeh u ispovijedi, pa se poslije 
prisjetimo, moramo ga bez oklijevanja ispovjediti na sljedećoj 
ispovijedi. 

■ 755. P. Što čini onaj tko zbog stida, ili kojega 
drugog razloga, namjerno prešuti na ispovijedi 
koji smrtni grijeh? 

O. Onaj tko zbog stida ili zbog kojega drugog razloga namjerno 
prešuti neki smrtni grijeh na ispovijedi, pogrđuje sakrament pa je 
zbog toga krivac teškog svetogrđa. 

■ 756. P. Kako se mora vladati prema vlastitoj 
savjesti onaj koji je na ispovijedi prešutio 
namjerno kakav smrtni grijeh? 

O. Onaj tko je na ispovijedi namjerno prešutio neki smrtni grijeh, 
mora taj grijeh ispovjediti i kazati na koliko je ispovijedi taj grijeh 
prešutio, i tako obnoviti sve ispovijedi od posljednje valjane 
ispovijedi. 

■ 757. P. Sto mora promišljati onaj, tko bi bio u 
napasti prešutjeti neki grijeh na ispovijedi? 

O. Tko bi bio u napasti u ispovijedi prešutjeti teški grijeh, mora 
promišljati: 1. da se nije stidio sagriješiti u nazočnosti Boga koji 
sve vidi; 2. da je bolje ispovjediti svoje grijehe ispovjedniku u 
tajnosti, negoli živjeti u nemiru grijeha, nesretno umrijeti i biti 
postiđen na sudnjem danu pred cijelim svijetom; 3. da je 
ispovjednik obvezan na sakramentalnu tajnu pod prijetnjom vrlo 
teškog grijeha i vrlo strogih vremenitih i vječnih kazni. 

■ 758. P. Sto znači da očitovanje grijeha mora biti 
iskreno? 

O. "Očitovanje grijeha mora biti iskreno" znači da treba iznijeti 
svoje grijehe kakvi god jesu, bez ispričavanja, umanjivanja ili 
uvećavanja. 

■ 759. P. Sto znači da ispovijed mora biti 
razborita? 

O. Razborita ispovijed je takva da se u ispovijedanju grijeha 

moramo služiti vrlo skromnim rječnikom i da se moramo čuvati 
toga da otkivamo tuđe grijehe. 

■ 760. P. Sto znači da ispovijed mora biti kratka? 

O. Znači da ne smijemo ispovjedniku govoriti ništa beskorisno. 

■ 761. P. Nije li mučno ispovjediti drugome svoje 
grijehe, osobito ako se radi o grijesima zbog kojih 
se stidimo? 

O. Može biti mučno ispovjediti drugome svoje grijehe, ali to ipak 
valja učiniti, jer je to Božja zapovijed, a na drugi način se i ne 
može dobiti otpust grijeha. Osim toga neugodnosti ispovijedanja 
nagrađene su mnogim koristima i velikim utjehama. 

§ 7. O načinu na koji se ispovijedamo 

■ 762. P. Kako se dolazi pred ispovjednika? 

O. Treba kleknuti pred ispovjednikom i reći: blagoslovite me, oče, 
jer sam sagriješio. 

■ 763. P. Što ćete učiniti dok vam ispovjednik daje 
blagoslov? 

O. Ponizno ću se nakloniti i primiti blagoslov križajući se. 

■ 764. P. Poslije nego što se prekrižimo što 
moramo reći? 

O. Poslije nego se prekrižimo, moramo reći: ispovijedam se Bogu 
svemogućemu, blaženoj Mariji vazda Djevici, svim svetima i tebi, 
oče duhovni da sam sagriješio. 

■ 765. P. Što poslije toga treba reći? 

O. Poslije toga treba reći: kad smo se prošli put ispovjedili, da smo 
milošću Božjom primili odrješenje da smo izvršili pokoru i bili na 
pričesti. Nakon toga slijedi očitovanje grijeha. 

■ 766. P. Kad se završi očitovanje grijeha, što valja 
učiniti? 

O. Pošto smo rekli grijehe, kazat ćemo: ja se kajem također za sve 


svoje prošle grijehe, osobito protiv te i te kreposti, npr. protiv 
čistoće, protiv četvrte zapovijedi itd. 

■ 767. P. Što ćemo reći pošto smo rekli svoje 
grijehe? 

O. Treba reći: za sve ove grijehe i za sve, kojih se više ne sjećam, 
molim se svim srcem da mi Bog oprosti, a vas, moj duhovni oče, 
molim za pokoru i odrješenje. 

■ 768. P. Kad smo na ovaj način završili 

očitovanja svojih grijeha, što nam još valja 
učiniti? 

O. Kad smo rekli sve svoje grijehe, treba s poštovanjem saslušati 
ono što nam kaže ispovjednik i primiti pokoru s iskrenom 
namjerom da je izvršimo. Dok nam on daje odrješenje, valja od 
srca obnoviti djelo skrušenja. 

■ 769. P. Što valja učiniti kad smo primiti 

odrješenje? 

O. Kad smo dobili odrješenje, valja zahvaliti Gospodinu, što prije 
izvršiti pokoru i provesti u djelo ispovjednikove savjete. 

§ 8. O odrješenju 

■ 770. P. Moraju ti ispovjednici uvijek dati 

odrješenje onima koji se ispovijedaju? 

O. Ispovjednici moraju dati odrješenje samo onima, za koje 
prosude da su za to potpuno dostojno raspoloženi. 

■ 771. P. Mogu ti ispovjednici ponekad uskratiti 
odrješenje? 

O. Ispovjednici ne samo da mogu, nego i moraju uskratiti 
odrješenje u nekim slučajevima da se sakrament ne bi obeščastio. 

■ 772 P. Koji se pokornici moraju smatrati 

nedostojnima pa im se mora redovito uskratiti ili 
odgoditi odrješenje? 

O. Pokornici, koje treba smatrati nedostojnima, poglavito su: 1. 

oni koji ne znaju najvažnija otajstva svete vjere ili zanemaruju 
učiti druge odredbe kršćanskog nauka, koje su dužni znati zbog 
potreba svoga zvanja; 2. oni koji su vrlo nemarni u ispitivanju 
savjesti i koji ne pokazuju nikakva znaka nutarnjeg ozbiljnog 
kajanja; 3. oni koji bi mogli, a neće vratiti tuđe stvari ili popraviti 
dobar glas, koji su drugome nepravedno oduzeli; 4. oni koji ne 
opraštaju od sveg srca svojim neprijateljima; 5. oni koji neće 
prihvatiti potrebna sredstva, da bi popravili svoje zle navike; 6. oni 
koji ne odluče ostaviti se bližnjih grešnih prigoda. 

■ 773. P. Nije li odviše strog ispovjednik, koji 
uskraćuje odrješenje pokorniku zato što misli da 
još nije dostojan odrješenja? 

O. Ispovjednik, koji uskraćuje odrješenje pokorniku zato što 
smatra da još nije dostojan, nije odviše strog, nego je čak vrlo 
dobrostiv, jer postupa kao dobar liječnik, koji pokušava davati 
svaki lijek, pa i onaj koji je neugodan i bolan, samo zato da bi 
spasio bolesniku život. 

■ 774. P. Grešnik, kome se odgađa ili uskraćuje 
odrješenje, treba li zato očajavati ili napuštati 
ispovijed? 

O. Grešnik, kojemu se odgađa ili uskraćuje odrješenje ne treba 
očajavati, a još manje napuštati ispovijed, nego treba biti ponizan, 
priznati žalosno stanje svoje duše, koristiti se dobrim savjetima 
svog ispovjednika i tako se najbolje pripremiti za odrješenje. 

■ 775. P. Sto mora činiti pokornik kad bira 
ispovjednika? 

O. Pravi se pokornik mora preporučiti Bogu da mu pomogne 
izabrati pobožna, učena i razborita ispovjednika, a zatim se 
povjeriti njegovu vodstvu i predati mu se kao svom sucu i 
liječniku. 


§ 9. O zadovoljštini ili pokori 

U ,776. P. Što je zadovoljština? 

O. Zadovoljština koja se zove i sakramentalna pokora, jedan je 
pokornikov čin, kojim on zadovoljava Božju pravdu zbog 
počinjenih grijeha, vršeći ona djela, koja mu ispovjednik naloži. 

■ 777. P. Je li pokornik dužan prihvatiti pokoru 
koju mu ispovjednik naloži? 

O. Pokornik je dužan prihvatiti pokoru koju mu ispovjednik 
naloži ako mu je to moguće. Ako pak to ne može, mora to ponizno 
reći istom ispovjedniku i tražiti od njega drugu pokoru. 

■ 778. P. Kada treba izvršiti pokoru? 

O. Ako ispovjednik nije propisao nikakav rok, pokoru treba 
izvršiti što prije i pobrinuti se da je izvršimo u stanju milosti. 

■ 779. P. Kako treba izvršiti pokoru? 

O. Pokoru treba izvršiti cjelovito i pobožno. 

■ 780. P. Zašto se poslije ispovijedi naređuje 
pokora? 

O. Pokora se naređuje, jer redovito poslije sakramentalnog 
odrješenja, kojim se otpušta krivnja i vječna kazna, ostaje 
vremenita kazna, koju treba izvršiti na ovom svijetu ili u čistilištu. 

■ 781. P. Zašto je Gospodin htio u sakramentu 
krštenja oprostiti svu kaznu, koju smo zaslužili 
grijesima, a ne u sakramentu ispovijedi? 

O. Gospodin je htio u sakramentu krštenja otpustiti svu kaznu, 
koju smo zaslužili svojim grijesima, a ne u sakrementu ispovijedi, 
zato što su grijesi poslije krštenja mnogo teži, jer smo ih učinili 
većom sviješću i nezahvalnošću za Božja dobročinstva i zato da bi 
nam obveza zadovoljštine bila kočnica da ponovno ne upadnemo u 
grijeh. 

■ 782. P. Možemo li mi sami dati Bogu 
zadovoljštinu? 

O. Mi sami po sebi ne možemo Bogu dati zadovoljštinu. To 
možemo jedino tako da se sjedinimo s Isusom Kristom, koji je 
zaslugama svoje muke i smrti dao vrijednost našim djelima. 

■ 783. P. Je li pokora, koju nam daje ispovjednik, 
dovoljna da nam zauvijek izbriše kaznu zbog 
naših grijeha? 

O. Pokora, koju nam daje ispovjednik, obično nije dovoljna da 
ispuni kaznu koju smo zaslužili za svoje grijehe. Zato se moramo 
pobrinuti da nadopunimo tu pokoru drugim dobrovolj nim 
pokorničkim djelima. 

■ 784. P. Koja su djela pokore? 

O. Pokornička djela mogu se svesti na tri vrsti - molitvu, post i 
milostinju. • •- 

■ 785. P. Sto označujete molitvom? 

O. Molitvom nazivamo svaku vrst pobožnih djela. 

■ 786. P. Što se smatra postom? 

O. Postom se smatra svaki oblik mrtvljenja. 

■ 787. P. Sto se zove milostinjom? 

O. Milostinjom se naziva svako djelo duhovnog i tjelesnog 
milosrđa. 

■ 788. P. Koja je pokora najzaslužnija, je li ona 
koju nam naređuje ispovjednik, ili ona koju 
činimo po svom izboru? 

O. Pokora, koju nam naređuje ispovjednik zaslužnija je zato što je 
ona dio sakramenta pa prima veću snagu zasluga muke Isusa 
Krista. 

■ 789. P. Oni koji umiru pošto su primili 
odrješenje, ali prije nego što su potpuno 
zadovoljili Božjoj pravdi, idu li odmah u raj? 

O. Ne; oni idu u čistilište da tamo zadovolje Božjoj pravdi i da se 
potpuno očiste. 


■ 790. P. Možemo li mi pomoći dušama u čistilištu 
s obzirom na njihove kazne? 

O. Možemo pomoći dušama u čistilištu da im se kazne ublaže ili 
skrate i to svojim molitvama, djelima milosrđa, svim drugim 
dobrim djelima, oprostima, a prije svega svetom žrtvom mise. 

■ 791., P. Što još pokornik mora učiniti poslije 
ispovijedi osim pokore? 

O. Ako je pokornik nepravedno oštetio bližnjega u njegovim 
stvarima ili u njegovoj časti, ili ga je sablaznio, mora poslije 
ispovijedi osim naređene mu pokore, koliko god mu je moguće i 
što može prije, nadoknaditi štetu, vratiti čast i popraviti sablazan. 

■ 792. P. Kako se može popraviti sablazan,koju 
smo prouzročili? 

O. Sablazan, koju smo prouzročili, možemo popraviti tako da 
prestanemo davati zli povod te riječima i dobrim primjerom 
potičemo na dobro one, koje smo sablaznili. 

■ 793. P. Na koji način ćemo zadovoljiti bližnjega 
kojega smo uvrijedili? 

O. Bližnjega, kojega smo uvrijedili, zadovoljit ćemo tako što ćemo 
od njega pitati oproštenje ili mu dati neku drugu nadoknadu. 

■ 794. P. Koje nam plodove daje dobra ispovijed? 
O. Dobra ispovijed: 1. oprašta nam učinjene grijehe i daje nam 
Božju milost; 2. vraća mir našoj savjesti; 3. otvara nam vrata raja i 
zamjenjuje vječnu kaznu u paklu vremenitom kaznom; 4. čuva nas 
od ponovnog grijeha i otvara nam blago crkvenih oprosta. 

§ 10. O oprostima 

■ 795. P. Što su to oprosti? 

O. Oprosti su otpuštanje vremenite kazne koju smo zaslužili 
svojim grijesima, koji su nam oprošteni, što se tiče krivnje. To je 
otpust, koji daje Crkva izvan sakramenta ispovijedi. 

■ 796. P. Od koga je Crkva primila vlast dijeliti 
oproste? 

O. Crkva je primila vlast dijeliti oproste od samoga Isusa Krista. 

■ 797. P. Na koji način nam Crkva otpušta 
vremenitu kaznu preko oprosta? 

O. Crkva otpušta vremenitu kaznu preko oprosta tako, što nam 
primjenjuje preobilne zadovoljštine Isusa Krista, presv. djevice 
Marije i svetaca, koje sve zajedno tvore blago svete Crkve. 

■ 798. P. Tko ima vlast davati oproste? 

O. Vlast dijeliti oproste ima samo papa u čitavoj Crkvi i biskup u 
svojoj biskupiji, prema ovlastima, koje dobije od pape. 

■ 799. P. Koliko je vrsti oprosta? 

O. Ima dvije vrsti oprosta, to su potpuni i djelomični oprost. 

■ 800. P. Kakav je potpuni oprost? 

O. Potpuni oprost je onaj kojim se oprašta čitava vremenita kazna, 
koju smo zaslužili svojim grijesima. Stoga, ako bi tkogod umro 
pošto je primio takav oprost, išao bi ravno u raj i bio bi izuzet od 
svake kazne u čistilištu. 

■ 801. P. Kakav je djelomični oprost? 

O. Djelomični oprost otpusta samo jedan dio vremenite kazne 
koju smo zaslužili svojim grijesima. 

■ 802. Sto Crkva želi postignuti davanjem oprosta? 
O. Davanjem oprosta Crkva želi pomoći našoj nesposobnosti da 
bismo na ovom svijetu izvršili svu vremenitu kaznu, pa nam daje 
da preko pobožnih djela i milosrdne kršćanske ljubavi postignemo 
ono što se u prvim stoljećima kršćanstva dobivalo strogo prema 
zakonima o pokori. 

•b v 

803. P. Sto označuje oprost od četrdeset ili sto 
dana, ili pak od sedam godina i slično? 

O. Oprostom od četrdeset ili sto dana ili pak od sedam godina i 
slično, označuje se otpuštanje toliko vremenite kazne, koliko bi se 
učinilo s četrdeset ili sto dana ili pak sedam godina pokore, kakvu 
je u staro doba određivala Crkva. 


■ 804. P. Kako moramo cijeniti oproste? 

O. Oproste moramo mnogo cijeniti, jer preko njih dajemo 
zadovoljštinu Božjoj pravdi, te brže i lakše postižemo rajsku slavu. 

■ 805. P. Sto se traži da bismo stekli oproste? 

O. Da bismo stekli oproste traži se: 1. stanje milosti barem u 
posljednjem djelu oprosta, koje činimo te da budemo čisti od 
malih grijeha, za koje želimo brisati kaznu; 2. ispunjenje onih 
djela, koja Crkva propisuje za postignuće oprosta; 3. namjera 
postignuti oprost. 

* 806. P. Mogu li se oprosti namijeniti za duše u 
čistilištu? 

O. Da, oprosti se mogu namijeniti i za duše u čistilištu, ako onaj 
koji ih daje izjavi da se mogu namijeniti i za njih. 

■ 807. P. Što je to jubilej? 

O. Jubilej, koji se obično daje svakih 25 godina, potpuni je oprost, 
s kojim su povezane različite povlastice i posebna dopuštenja, kao 
npr. da možemo dobiti sakramentalno odrješenje nekih zadržanih 
grijeha i cenzura te da možemo promijeniti neke zavjete. 

VII. poglavlje 

O posljednjem pomazanju 

/%..PŠ08. P. Što je to sakrament posljednjeg 
pomazanja, koji se još zove sveto ulje? 

O. Posljednje pomazanje, koje se još zove sveto ulje, sakrament je 
koji je ustanovljen za duhovnu, a i vremenitu okrepu bolesnika u 
smrtnoj pogibelji. 

■ 809. P. Koje učinke proizvodi sakrament 
posljednjeg pomazanja ? 

O. Sakrament posljednjeg pomazanja proizvodi sljedeće učinke: 

1. povećava posvećujuću milost, 2. briše male grijehe, a i smrtne, 

ako ih raskajani bolesnik više ne može ispovjediti, 3. uklanja onu 
slabost i mlitavost volje za dobra djela, koja ostaje i poslije nego 
smo primili oproštenje od grijeha, 4. daje nam snage strpljivo 
podnositi zlo, suprotstaviti se napastima i sveto preminuti, 5. 
pomaže nam ponovno zadobiti zdravlje tijela, ako je to korisno 
spasenju duše. 

■ 810. P. Kada treba primiti posljednje 
pomazanje? 

O. Posljednje pomazanje treba primiti kad je tko teško bolestan i 
pošto je primio sakramente sv. ispovijedi i pričesti, ali je dobro 
primiti ovaj sakrament dok je čovjek još zdrav duhom i kad još 
postoji nada da će preživjeti. 

■ 811. P. Zašto je dobro primiti posljednje 
pomazanje dok je bolesnik još pri svijesti i dok 
još postoji nada da će preživjeti? 

O. Dobro je primiti posljednje pomazanje, dok je bolesnik još pri 
svijesti i dok postoji nada da će preživjeti, jer, ako se primi s boljim 
raspoloženjem, sakrament će dati bolji plod, a osim toga, ako ovaj 
sakrament daje tijelu zdravlje, koje koristi duši, time što potiče 
prirodne sile, ne valja čekati da spasenje bude ugroženo. 

■ 812. P. Kako treba pripremiti dušu da dostojno 
primi posljednje pomazanje? 

O. Za dostojno primanje posljednjeg pomazanja treba biti u 
milosti Božjoj, imati povjerenje u snagu sakramenta i u Božje 
milosrđe te se spremno prepustiti volji Božjoj. 

■ 813. P. Kako se mora osjećati bolesnik, kad mu 
svećenik dođe podijeliti posljednje pomazanje? 

O. Bolesnik mora osjećati zahvalnost prema Bogu, zato što mu je 
poslao svećenika, treba ga rado primiti i zatražiti, ako to može 
sam, vjerske utjehe. 

VIII. poglavlje 

O svetom redu 

(m/814, p. Što je sakrament svetog reda ? 

O. Sveti red je sakrament, koji ovlašćuje obavljati sveta otajstva, 
kojima se iskazuje štovanje Bogu i osigurava spasenje duša, te koji 
u duši onih, što ga primaju, ostavlja neizbrisivi biljeg Božjeg 
službenika. 

m 815. P. Zašto se zove red? 

O. Zove se red, jer se sastoji od više stupnjeva koji su jedan 
drugome^podređeni i od kojih potječe sveta hijerarhija. 

W 816. P. Koji su to stupnjevi? 

O. Najviši je stupanj biskupstvo, jer sadrži puninu svećeniŠtva, 
zatim je prezbiterijat ili obično svećeništvo, a onda đakont i redovi 
koji se zovu niži. 

(*/817. P. Je li Isus Krist neposredno ustanovio sve 
stupnjeve svetog reda ? 

O. Isus Krist je neposredno ustanovio dva stupnja svetog reda, a to 
je biskupstvo i obično svećeništvo, preko apostola on je ustanovio 
đakonat, iz kojega proistječu ostali niži redovi. 

■ 818. P. Kada je Isus Krist ustanovio svećenički 
red? 


O. Isus Krist je ustanovio svećenički red na Posljednjoj večeri, kad 
je apostolima i njihovim nasljednicima podijelio vlast posvećivanja 
presvete Euharistije. Dan poslije svog uskrsnuća apostolima je 
podijelio vlast otpuštati ili zadržati grijehe, pa ih je time postavio 
prvim svećenicima novoga zakona u svoj punini njihove vlasti. 

mj819. P. Tko je djelitelj ovoga sakramenta? 

O. Djelitelj ovog sakramenta je samo biskup. 

■ 820. P. Je li veliko dostojanstvo kršćanskog 
svećenstva? 

O. Dostojanstvo kršćanskog svećenstva je vrlo veliko zbog 
dvostruke vlasti koju mu je Krist podijelio nad svojim stvarnim i 
svojim otajstvenim Tijelom, to jest Crkvom i zbog božanskog 
poslanja koje je povjerio svećenicima da sve ljude vode u život 
vječni. 

■ 821. P. Je li katoličko svećenstvo potrebno u 
Crkvi? 

O. Katoličko svećenstvo potrebno je u Crkvi, jer bi bez njega 
vjernici ostali bez svete misne žrtve i bez većeg dijela sakramenata, 
ne bi imali nikoga tko bi ih učio kršćanski nauk, te bi ostali kao 
ovce bez pastira na milost i nemilost "vukova" ili ukratko, bez 
svećenika ne bi više postojala onakva Crkva kakvu je Isus Krist 
ustanovio. 

■ 822. P. Prema tome katoličko svećenstvo neće 
nikada prestati na zemlji? 

O. Katoličko će svećenstvo trajati do svršetka svijeta, i to usprkos 
ratu koji protiv njega vode paklene sile, jer je Isus Krist obećao da 
moć pakla nikad neće nadvladati njegovu Crkvu. 

■ 823. P. Je li grijeh prezirati svećenike? 

O. To je težak grijeh, jer prezir i uvrede uperene protiv svećenika 
padaju na samog Isusa Krista koji je rekao svojim apostolima: tko 
vas prezire, mene prezire. 

■ 824. P. Koji cilj mora imati onaj koji prihvaća 
svećenički stalež? 

O. Cilj onoga, koji prihvaća svećenički stalež, mora biti samo slava 
Božja i spasenje duša. 

■ 825. P. Što je potrebno za ulazak u svećenički 
stalež? 

O. Za ulazak u svećenički stalež potrebno je prije svega zvanje, 
koje Bog nadahnjuje. 

■ 826. P. Sto treba učiniti da netko spozna da ga 
Bog zove u svećenički stalež? 

O. Da bi netko spoznao da ga Bog zove u svećenički stalež, 
potrebno je: 1. usrdno moliti Gospodina da očituje što Bog od 
njega želi, 2. savjetovati se sa svojim biskupom i s pametnim i 
razboritim ispovjednikom, 3. marljivo ispitati imamo li 
sposobnosti potrebne za studij, za službe i za obveze toga staleža. 

■ 827. P. Ako bi tko ušao u svećenički stalež bez 
svijesti o Božjem pozivu, bi li time činio zlo? 

O. Ako bi tko ušao u svećenički stalež bez Božjeg poziva, učinio bi 
teško zlo i stavio bi sebe u opasnost vječne propasti. 

■ 828. P. Čine li zlo roditelji koji zbog vremenitih 
razloga savjetuju djeci da prihvate svećenički 
stalež iako ne osjećaju Božji poziv? 

O. Roditelji, koji zbog vremenitih razloga navode djecu da bez 
božanskog poziva prihvate svećenički stalež iako u sebi ne osjećaju 
zvanje čine teški grijeh, time prisvajaju pravo koje je Bog zadržao 
samo za sebe, t.j. birati svoje službenike, a svoju djecu navode u 
opasnost vječne osude. 

■ 829. P. Koje su dužnosti vjernika prema onima 
koji su pozvani primiti sveti red? 

O. Vjernici moraju: 

1. ostaviti svojim sinovima i onima,koji o njima zavise, punu 
slobodu slijediti Božji poziv; 

2. moraju moliti Boga da se udostoji dati svojoj Crkvi dobre 
pastire i gorljive službenike, pa su zbog toga ustanovljeni kvatreni 
dani. 

3. posebno poštovati sve one, koji su po sv. redu posvećeni za 
službu Božju. 

IX. poglavlje 
O sakramentu ženidbe 
§ 1. Narav sakramenta ženidbe. 

C*/830. P. Što je to sakrament ženidbe? 

O. Ženidba je sakrament, ustanovljen od našeg Gospodina Isusa 
Krista, koji ustanovljuje sveto i nerazrješivo sjedinjenje između 
muškarca i žene, daje im milost da se uzajamno i sveto ljube i da 
odgajaju svoju djecu u kršćanskoj vjeri. 

■ 831. P. Tko je ustanovio ženidbu? 

O. Ženidbu je ustanovio sam Bog u zemaljskom raju, a Isus Krist 
ju je u Novom zavjetu podignuo na dostojanstvo sakramenta. 

■ 832. P. Ima li sakrament ženidbe neko posebno 
značenje? 

O. Sakrament ženidbe znači neraskidivo jedinstvo Isusa Krista s 
Crkvom, njegovom zaručnicom i našom ljubljenom majkom. 

■ 833. P. Zašto se kaže da je bračna veza 
neraskidiva? 

O. Kaže se da je ženidbena veza neraskidiva, ili da ženidba prestaje 
jedino smrću jednog od ženidbenih drugova, jer je to tako odredio 
Bog na samom početku, a to je svečano proglasio i Isus Krist naš 
Gospodin. 

■ 834. P. Može li se u kršćanskoj ženidbi odvojiti 
ugovor od sakramenta? 

O. Ne, u kršćanskoj ženidbi ne može se odvojiti ugovor od 
sakramenta, jer za kršćane ženidba nije ništa drugo nego samo 
prirodni ugovor što ga je Isus Krist podignuo na dostojanstvo 
sakramenta. 

■ 835. P. Može li među kršćanima, dakle, postojati 
prava ženidba ako nije sakrament? 

O. Jedina moguća ženidba među kršćanima je sakrament. 


■ 836. P. Kakav je učinak sakramenta ženidbe? 

O. Sakrament ženidbe daje: 1. povećanje posvećujuće milosti, 2. 
udjeljuje posebnu milost da supruzi vjerno ispunjavaju sve 
ženidbene dužnosti. 

§ 2. Službenici, obred i odredbe 

■ j 837. P. Koji su službenici ovog sakramenta? 

O. Službenici ovog sakramenta su sami zaručnici koji izmjenično 
primaju i daju sakrament. 

■ 838. P. Na koji se način daje ovaj sakrament? 

O. Ovaj sakrament koji, čuva prirodu ugovora, daju same 
ugovorne strane, tako što u nazočnosti svoga župnika ili njegova 
delegata, te dvojice svjedoka, izjavljuju svoju volju sjediniti se u 
ženidbi. 

■ 839. P. Čemu dakle služi blagoslov, koji župnik 
daje mladencima? 

O. Blagoslov, koji župnik daje mladencima, nije bitan čimbenik 
sakramenta, ali se daje da se u ime Crkve potvrdi - njihovo 
sjedinjenje i da se uvijek i sve više priziva Božji blagoslov. 

■ 840. P. Koju namjeru mora imati onaj koji 
sklapa ženidbu? 

O. Onaj, koji sklapa ženidbu, mora imati namjeru: 1. vršiti volju 
Božju, koji ga poziva u taj stalež, 2. provoditi svoj život zbog spasa 
svoje duše, 3. odgajati djecu u kršćanskoj vjeri, ako mu ih Bog 
dade. 

■ 841. P. Kako se zaručnici moraju pripremiti da bi 
plodonosno primili sakrament ženidbe? 

O. Da bi plodonosno primili sakrament ženidbe zaručnici moraju: 
1. preporučiti se svim srcem Bogu da spoznaju njegovu volju i od 
njega prime milosti potrebne za taj stalež, 2. posavjetovati se sa 
svojim roditeljima prije nego što dadu riječ, kako to traži posluh i 
poštovanje koje njima dugujemo, 3. pripremiti se za ženidbu 

dobrom ispovijedi, pa čak i s općom ispovijedi čitavog života, ako 
je to potrebno, 4. izbjegavati svaku pogibelj tjelesnih dodira i 
riječi, koje usmjeruju na to. 

■ 842. P. Koje su glavne obveze osoba vezanih 
ženidbom? 

O. Osobe združene u ženidbi moraju: 1. čuvati ženidbenu vjernost 
i ponašati se uvijek i u svemu kršćanski, 2. uzajamno se ljubiti, biti 
strpljivi jedan prema drugome, te živjeti u miru i slozi, 3. ako 
imaju djecu, brinuti se o djeci prema potrebama i odgajati ih 
kršćanski, te dati djeci slobodu da izaberu zvanje na koje ih Bog 
zove. 

§ 3. Uvjeti i zapreke 

■ 843. Što je potrebno za valjano sklapanje 
kršćanske ženidbe? 

O. Da bi ženidba bila valjano sklopljena, bezuvjetno je potrebno, 
da zaručnici budu slobodni od svake smetnje, koja razbija ženidbu, 
te da slobodno izraze svoju ženidbenu privolu pred svojim 
župnikom ili drugim svećenikom kojeg odredi župnik i pred dva 
svjedoka. 

v 

■ 844. P. Sto je potrebno da bi se dopušteno 
sklopila kršćanska ženidba? 

O. Da bi se dopušteno sklopila kršćanska ženidba potrebno je da 
bude slobodna od svih ženidbenih zabrana, zaručnici moraju biti 
poučeni u kršćanskom nauku, moraju biti u stanju milosti, jer bi 
bez toga učinili svetogrđe. 

v 

■ 845. P. Sto su to ženidbene smetnje? 

O. Ženidbene smetnje su one okolnosti zbog kojih ženidba postaje 
nevaljana i nedopuštena. U prvom slučaju govorimo o zaprekama, 
dok u drugom slučaju govorimo o zabranama. 

■ 846. P. Dajte neki primjer zapreka. 


O. Zapreke su npr. krvno srodstvo do četvrtog koljena, duhovno 
srodstvo, svečani zavjet čistoće, razlika u vjeri između krštenih i 
nekrštenih. 

■ 847. P. Dajte neki primjer zabrana. 

O. Zabrane su npr. zabranjeno doba crkvene godine, jednostavni 
zavjet čistoće itd. 

■ 848. P. Moraju li vjernici crkvenoj vlasti prijaviti 
ženidbene smetnje, koje su im poznate? 

O. Vjernici moraju prijaviti crkvenoj vlasti ženidbene smetnje koje 
znaju i to je razlog zbog kojeg župnici napovijedaju sklapanje 
ženidbe. 

■ 849. P. Tko ima vlast odrediti ženidbene smetnje, 
osloboditi od njih i suditi o valjanosti kršćanske 
ženidbe? 

O. Samo Crkva ima vlast odrediti ženidbene smetnje i suditi o 
valjanosti ženidbe između kršćana, isto kao što samo Crkva može 
osloboditi od tih smetnji, koje je ona odredila. 

■ 850. P. Zašto samo Crkva ima vlast odrediti 
ženidbene smetnje i suditi o valjanosti ženidbe? 

O. Samo Crkva ima vlast utvrditi ženidbene smetnje i suditi o 
valjanosti ženidbe te oslobađati od smetnje, koje je postavila, jer u 
kršćanskoj ženidbi nije moguće odvojiti ugovor od sakramenta pa 
tako i ugovor spada pod vlast Crkve, kojoj je sam Krist dao pravo 
donositi zakone i odluke o svetim stvarima. 

■ 851. P. Može li građanska vlast s rastavom 
raskinuti svezu kršćanske ženidbe? 

O. Ne, svezu kršćanske ženidbe ne može raskinuti građanska vlast, 
jer se ona ne može miješati u pitanja sakramenata niti može 
razdvojiti ono što je Bog svezao. 

■ 852. P. Sto je to građanska ženidba? 

O. Građanska ženidba nije ništa drugo nego formalnost koju 

propisuje zakon u namjeri da bi osigurao građanske učinke 
supruzima i njihovu potomstvu. 

■ 853. P. Je li za kršćanina dovoljno sklopiti samo 
građansku ženidbu? 

O. Za kršćanina nije dovoljno sklopiti samo građansku ženidbu, 
jer ta ženidba nije sakrament pa prema tome ni prava ženidba. 

■ 854. P. Ako bi zaručnici živjeli jedan s drugim u 
građanskoj ženidbi, u kojem bi se stanju nalazili? 

O. Ako bi zaručnici živjeli jedan s drugim samo u građanskoj 
ženidbi bili bi stalno u smrtnom grijehu, a njihova bi sveza uvijek 
ostala nezakonita pred Bogom i Crkvom. 

855. P. Treba li sklopiti i građansku ženidbu osim 
crkvene? 

O. Da, treba sklopiti i građansku ženidbu, jer, premda ona nije 
sakrament, ipak služi supruzima i njihovu potomstvu za osiguranje 
građanskih učinaka, koji pripadaju ženidbenoj zajednici. Postoji 
opće pravilo crkvenih vlasti da se ne dopušta sklapanje crkvene 
ženidbe, ako prije toga nije izvršeno ono što traže građanski 
zakoni. 

Peti dio 

O GLAVNIM KREPOSTIMA I DRUGIM 
STVARIMA KOJE KRŠĆANI MORAJU 
ZNATI 

* * * 

I. poglavlje 

O glavnim krepostima 

§ 1. O teološim krepostima 

■ 856. P. Što je krepost? 

O. Krepost je svojstvo duše koje daje neku sklonost, lakoću i 
spremnost da se spozna i čini dobro. 

■ 857. P. Koliko ima glavnih nadnaravnih 
kreposti? 

O. Ima sedam glavnih nadnaravnih kreposti, a to su tri bogoslovne 
i četiri stožerne. 

■ 858. P. Koje su bogoslovne kreposti? 

O. Bogoslovne kreposti su: vjera, ufanje i ljubav. 

■ 859. P. Zašto se vjera, ufanje i ljubav nazivaju 
bogoslovnim krepostima? 

O. Vjera, ufanje i ljubav nazivaju se bogoslovnim krepostima zato 
što se neposredno i potpuno odnose na Boga, koji te kreposti i 
ulijeva u naše duše. 

■ 860. P. Na koji se način bogoslovne kreposti 
neposredno odnose na Boga? 

O. Bogoslovne kreposti neposredno se odnose na Boga zato što 
vjerom prihvaćamo Boga i držimo za istinu sve što je On objavio, 

ufanjem se nadamo da ćemo postignuti vječna dobra koja je Bog 
obećao, a ljubavlju se sjedinjujemo s Bogom i u njemu ljubimo i 
svoga bližnjega. 

■ 861. P. Kada nam Bog ulijeva u dušu bogoslovne 
kreposti? 

O. Bog nam po svojoj dobroti ulijeva u dužu bogoslovne kreposti 
onda kad nas ukrasuje svojom posvećujućom milosti i zato kad 
smo primili krštenje, bili smo obogaćeni ovim krepostima, a s 
njima i darovima Duha Svetoga. 

■ 862. P. Je li dovoljno primiti bogoslovne kreposti 
u krštenju? 

O. Za one koji su došli u doba razuma nije dovoljno u krštenju 
primiti bogoslovne kreposti nego treba izvršiti čine tih kreposti. 

■ 863. P. Kada smo dužni činiti djela vjere, ufanja i 
ljubavi? 

O. Moramo činiti djela vjere, ufanja i ljubavi - 1. kad uđemo u 
doba razuma, 2. više puta tijekom života, 3. u smrtnoj pogibelji. 

§ 2. O vjeri 

■ 864. P. Što je vjera? 

O. Vjera je nadnaravna ulivena krepost po kojoj, radi neizmjerne 
Božje istinitosti, prihvaćamo za istinu sve što je on objavio i što 
nam preko svoje Crkve predlaže vjerovati. 

■ 865. P. Na koji način znamo za istine koje nam 
je objavio Bog? 

O. Znamo za istine koje nam je objavio Bog preko Crkve koja je 
nepogrešiva, to jest preko pape, nasljednika svetoga Petra i preko 
biskupa, apostolskih nasljednika koje je sam Isus Krist poučavao. 

■ 866. P. Jesmo li sigurni u ono, što nas uči sveta 
Crkva? 

O. Posve smo sigurni u ono, što nas uči sveta Crkva, jer je Krist 
svojom riječju zajamčio da se Crkva nikad neće prevariti. 


■ 867. P. Kojim se grijehom gubi vjera? 

O. Vjera se gubi nijekanjem ili hotimičnom sumnjom u bilo koji 
članak vjere, koji nam je predložen vjerovati. 

■ 868. P. Kako se vraća izgubljena vjera? 

O. Izgubljena se vjera vraća pokajanjem za počinjeni grijeh i 
ponovnim vjerovanjem u sve ono, u što vjeruje sveta Crkva. 

§ 3. Božja otajstva 

■ 869. P. Možemo li shvatiti sve vjerske istine? 

O. Ne, ne možemo shvatiti sve vjerske istine, jer su neke od tih 
istina otajstva. 

■ 870. P. Što su to otajstva? 

O. Otajstva su istine koje nadilaze razum, a u koje vjerujemo, 
premda ih ne možemo shvatiti. 

■ 871. P. Zašto moramo vjerovati u otajstva? 

O. Moramo vjerovati u otajstva, jer ih je objavio Bog, koji je 
beskrajna dobrota i istina pa se ne može prevariti, niti može nas 
prevariti. 

■ 872. P. Protive li se razumu otajstva naše vjere? 

O. Otajstva su iznad razuma, ali mu se ne protive. Štoviše, naš 
razum nas uvjerava da je moguće prihvatiti otajstva. 

■ 873. P. Zašto se otajstva ne mogu protiviti 
razumu? 

O. Otajstva se ne mogu protiviti razumu, jer nam je sam Bog dao 
svjetlo razuma i objavio otajstva, a on ne može sam sebi 
proturječiti. 

§ 4. O Svetome pismu 

■ 874. P. Gdje su sadržane istine, koje nam je Bog 
objavio? 

O. Istine, koje nam je Bog objavio, sadržane su u Svetome pismu i 
u Predaji. 

■ 875. P. Što je to Sveto pismo? 

O. Sveto pismo je zbirka knjiga, koje su napisali proroci i sveti 
pisci, apostoli i evanđelisti po nadahnuću Duha Svetoga, koje je 
Crkva prihvatila kao nadahnute. 

■ 876. P. U koliko se dijelova dijeli Sveto pismo? 

O. Sveto se pismo dijeli na dva dijela - Stari i Novi zavjet. 

■ 877. P. Što sadrži Stari zavjet? 

O. Stari zavjet sadrži nadahnute knjige, koje su napisane prije 
dolaska Isusa Krista. 

■ 878. P. Što sadrži Novi zavjet? 

O. Novi zavjet sadrži nadahnute knjige, koje su napisane poslije 
dolaska Isusa Krista. 

■ 879. P. Kojim se imenom obično naziva Sveto 
pismo? 

O. Sveto pismo obično se naziva svetom Biblijom. 

■ 880. P. Što znači Biblija? 

O. Riječ Biblija znači zbirku svetih knjiga, knjigu u punom smislu 
te riječi, knjigu nad knjigama, knjigu napisanu po Božjem 
nadahnuću. 

■ 881. P. Zašto se Sveto pismo naziva knjigom u 
punom smislu te riječi? 

O. Sveto pismo se naziva knjigom u punom smislu te riječi zbog 
uzvišenosti predmeta, kojim se bavi, te zbog začetnika same knjige. 

* 882. P. Može li biti zabluda u Svetome pismu? 

O. U Svetome pismu ne može biti ni jedna zabluda, jer je ono 
cijelo napisano po Božjem nadahnuću, a začetnik svih njegovih 
dijelova je sam Bog. Dakako, to ne znači da se u neke prijepise i 
prijevode Svetoga pisma nije uvukla koja greška prepisivača i 
prevoditelja. Međutim u izdanjima, koje je Katolička Crkva 
pregledala i odobrila, ne može biti zablude u svemu što se odnosi 
na vjeru i ćudorednost. 


■ 883. P. Je li svim kršćanima potrebno čitanje 
Biblije? 

O. Čitanje Biblije nije potrebno svim kršćanima, koje Crkva 
poučava u vjeri, no ipak je vrlo korisno i preporučeno svima. 

■ 884. P. Može li se čitati bilo koji prijevod Biblije 
na narodnom jeziku? 

O. Mogu se čitati samo oni prijevodi Biblije na narodnom jeziku, 
koje je Katolička Crkva priznala kao vjerne i koje je popratila 
svojim odobrenim tumačenjima. 

■ 885. P. Zašto se mogu čitati samo oni prijevodi 
Biblije, koje je odobrila Crkva? 

O. Mogu se čitati samo oni prijevodi Biblije, koje je odobrila 
Crkva, zato žto je ona jedina zakoniti čuvar Biblije. 

■ 886. P. Tko nam pomaže shvatiti pravi smisao 
Svetoga pisma? 

O. Pravi smisao Svetoga pisma možemo spoznati samo po 
uputama Crkve, jer samo Crkva ne može pogriješiti u njegovu 
tumačenju. 

■ 557. P. Sto treba učiniti katolik, ako bi mu koji 
protestant ili koji povjerenik protestanata 
ponudio Bibliju? 

O. Ako bi koji protestant, ili koji njihov povjerenik, ponudio 
nekom katoliku Bibliju, on bi je morao predati svom župniku. 

■ 555. P. Zašto Crkva zabranjuje protestantske 
Biblije? 

O. Crkva zabranjuje protestantske Biblije, jer ili su u čemu 
iskrivljene ili sadrže pogreške. Budući da nemaju crkvenog 
odobrenja ni bilježaka o teže razumljivim mjestima mogu škoditi 
vjeri. To je razlog zbog kojega Crkva zabranjuje isto tako 
prijevode Svetoga pisma, koje je ona već odobrila, ali su pretiskani 
bez tumačenja koje je Crkva odobrila. 

§ 5. O Predaji 

■ 889. P. Kažite mi što je to Predaja? 

O. Predaja je Božja riječ koja nije pisana, nego su je Krist i njegovi 
apostoli usmeno prenijeli, a Crkva ju je kroz vjekove čuvala te je 
tako i do nas došla nepatvorena. 

■ 890. P. Gdje je sadržan nauk Predaje? 

O. Nauk Predaje sadržan je u prvom redu u koncilskim odlukama, 
u spisima svetih otaca, u spisima Svete Stolice, te u riječima i 
obredima svete liturgije. 

■ 891. P. Kako treba cijeniti Predaju? 

O. Predaju treba cijeniti na isti način, kao što cijenimo objavljenu 
riječ Božju u Svetom pismu. 

§ 6 . O ufanju 

■ 892. P. Što je to ufanje? 

O. Ufanje je nadnaravna ulivena krepost, po kojoj želimo i 
očekujemo život vječni, koji je Bog obećao svojim slugama, i sve 
pomoći koje su za to potrebne. 

■ 893. P. Zašto trebamo očekivati od Boga raj i 
potrebnu pomoć da ga postignemo? 

O. Moramo se od Boga nadati da će nam dati raj i pomoći, koje su 
nam za to potrebne, jer je Bog premilosrdan, jer nam je to zaslužio 
naš Gospodin Isus Krist, jer je to obećao svakome tko mu iskreno 
služi, a budući da je on najvjerniji i svemoguć, on se uvijek drži 
svoga obećanja. 

■ 894. P. Koji su uvjeti potrebni za postizanje raja? 
O. Uvjeti koji su potrebni da bismo zadobili raj, jesu: milost Božja, 
dobra djela i postojanost u svetoj ljubavi prema Bogu sve do smrti. 

■ 895. P. Kako se gubi ufanje? 

O. Ufanje se gubi svaki put kad se gubi vjera! Ufanje se također 
gubi grijehom očaja ili preuzetnosti. 

■ 896. P. Kako se ponovno stječe izgubljeno 
ufanje? 

O. Izgubljeno ufanje ponovno se stječe tako da se pokajemo za 
počinjene grijehe i ponovno u sebi stvorimo povjerenje u 
božansku dobrotu. 

§ 7. O ljubavi 

■ 897. P. Što je to krepost ljubavi? 

O. Ljubav je nadnaravna ulivena krepost u našoj duši, kojom 
ljubimo Boga iznad svega i radi njega samoga, a bližnjega kao sami 
sebe iz ljubavi prema Bogu. 

■ 898. P. Zbog čega moramo ljubiti Boga? 

O. Boga moramo ljubiti zbog toga što je On najveće dobro, 
neizmjerno dobar i savršen, a osobito zato, što nam On to 
zapovijeda, kao i zbog svih dobročinstava, koja od njega primamo. 

■ 899. P. Kako treba ljubiti Boga? 

O. Boga treba ljubiti nadasve, svim srcem, umom, svom dušom i 
svim svojim silama. 

■ 900. P. Što to znači ljubiti nadasve Boga? 

O. Ljubiti Boga nadasve znači da Boga moramo ljubiti više nego 
sva druga stvorenja, pa i ona, koja su nam najdraža i najsavršenija 
te da moramo biti spremni sve izgubiti prije negoli njega uvrijediti 
i prestati ga ljubiti. 

■ 901. P. Što znači ljubiti Boga svim srcem? 

O. Ljubiti Boga svim srcem znači posvetiti mu sve svoje osjećaje. 

■ 902. P. Što znači ljubiti Boga svim umom? 

O. Ljubiti Boga svim umom znači usmjeriti prema njemu sve svoje 
misli. 

■ 903. P. Što znači ljubiti Boga svom dušom? 

O. Ljubiti Boga svom dušom znači posvetiti mu sve snage svoje 
duše. 

■ 904. P. Što znači ljubiti Boga svim svojim 
silama? 

O. Ljubiti Boga svim svojim silama znači truditi se da sve više 
rastemo u ljubavi prema njemu i da sva naša djela imaju povod i 
cilj ljubavi prema njemu i želju da mu ugodimo. 

■ 905. P. Zašto moramo ljubiti bližnjega? 

O. Moramo ljubiti bližnjega iz ljubavi prema Bogu, zato što nam 
to Bog zapovijeda, i zato što je svaki čovjek njegova slika. 

■ 906. P. Moramo li ljubiti i svoje neprijatelje? 

O. Da, moramo ljubiti i svoje neprijatelje, jer su i oni naši bližnji, i 
zato što nam je to Isus izričito zapovjedio. 

■ 907. P. Što znači ljubiti bližnjega kao samoga 
sebe? 

O. Ljubiti bližnjega kao sami sebe znači željeti mu i učiniti mu 
dobro, koliko to možemo i koliko želimo sebi samima, a niti mu 
željeti niti mu činiti bilo koje zlo. 

■ 908. P. Kada ljubimo sami sebe kako treba? 

O. Ljubimo sami sebe kako treba, kad nastojimo služiti Bogu i u nj 
polagati svu svoju sreću. 

■ 909. P. Kako se gubi ljubav? 

O. Ljubav se gubi bilo kojim smrtnim grijehom. 

■ 910. P. Kako se ponovno stječe ljubav? 

O. Ljubav se ponovno stječe ako činimo Bogu ugodna djela, da se 
kajemo i ispovijedamo kako treba. 

§ 8. O stožernim krepostima 

■ 911. P. Koje su stožerne kreposti? 

O. Stožerne kreposti su: razboritost, pravednost, jakost i 
trijeznost. 

■ 912. P. Zašto se razboritost, pravednost, jakost i 
trijeznost nazivaju stožernim krepostima? 

O. Razboritost, pravednost, jakost i trijeznost nazivaju se 


stožernim krepostima zato što su uporište i temelj ćudorednih 
kreposti. 

■ 913. P. Što je razboritost? 

O. Razboritost je krepost koja usmjerava svako djelo prema 
određenom cilju i zato traži prikladna sredstva da bi djelo dobro 
uspjelo i da bi bilo ugodno Gospodinu. 

■ 914. P. Što je pravednost? 

O. Pravednost je krepost po kojoj svakom dajemo ono što mu se 
duguje. 

■ 915. P. Što je jakost? 

O. Jakost je krepost koja nas čini smjelima da se ne bojimo 
nikakve opasnosti, ^a ni smrti, zbog toga što služimo Bogu. 

■ 916. P. Sto je trijeznost? 

O. Trijeznost je krepost, kojom zauzdavamo neuredne želje za 
sjetilnim užicima i umjereno se služimo vremenitim dobrima. 

II. poglavlje 

O darovima Duha Svetoga 

■ 917. P. Koliko ima darova Duha Svetoga i koji 
su? 

O. Ima sedam darova Duha Svetoga i to: 1. mudrost, 2. razum, 3. 
savjet, 4. jakost, 5. znanje, 6. pobožnost, 7. strah Božji. 

■ 918. P. Čemu služe darovi Duha Svetoga? 

O. Darovi Duha Svetoga služe da nas učvrste u vjeri, ufanju i 
ljubavi, te da nas učine spremnima za kreposna djela, koja su nam 
potrebna za ostvarenje savršenstva kršćanskog života. 

■ 919. P. Što je to mudrost? 

O. Mudrost je dar kojim uzdižemo svoje misli iznad zemaljskih 
krhkih stvari i promatramo vječne, to jest vječnu istinu, a to je 
Bog, tako da uživamo i ljubimo Njega, u kojemu se nalazi sve naše 
dobro. 

■ 920. P. Što je to razum? 

O. Razum je dar koji nam, koliko je to smrtnom čovjeku moguće, 
olakšava shvaćanje vjerskih istina i božanskih otajstava koje mi 
naravnim svjetlom našeg uma ne možemo shvatiti. 

■ 921. P. Što je to savjet? 

O. Savjet je dar kojim mi u sumnjama i nesigurnostima ljudskog 
života spoznajemo ono što povećava Božju slavu, spasenje naše i 
našega bližnjega. 

■ 922. P. Što je jakost? 

O. Jakost je dar koji nam udahnjuje snagu i odvažnost da bismo 
vjerno opsluživali svete Božje i crkvene zakone i po kojem 
svladavamo sve zapreke i nasrtaje naših naprijatelja. 

■ 923. P. Što je to znanje? 

O. Znanje je dar po kojemu ispravno prosuđujemo stvarne stvari i 
spoznajemo način kako ih treba dobro upotrijebiti i usmjeriti 
prema konačnom cilju, a to je Bog. 

■ 924. P. Što je pobožnost? 

O. Pobožnost je dar kojim štujemo i ljubimo Boga i svece, te 
čuvamo blago i dobrohotno srce prema bližnjemu iz ljubavi prema 
Bogu. 

■ 925. P. Što je to strah Božji? 

O. Strah Božji je dar koji nas potiče poštovati Boga i bojati se 
vrijeđati njegovo božansko veličanstvo i tako nas udaljuje od zla i 
pobuđuje na dobro. 

III. poglavlje 

O evanđeoskim blaženstvima 

■ 926. P. Koliko ima evanđeoskih blaženstava i 
koja su? 

O. O. Ima osam evanđeoskih blaženstava i to: 

1. blaženi siromašni duhom, jer je njihovo kraljevstvo nebesko, 

2. blaženi krotki, jer će oni posjedovati zemlju, 

3. blaženi koji plaču, jer će se utješiti, 


4. blaženi koji gladuju i žeđaju pravde, jer će se nasititi, 

5. blaženi milosrdni, jer će postignuti milosrđe, 

6. blaženi koji su čista srca, jer će Boga gledati, 

7. blaženi mirotvorci, jer će se sinovi Božji zvati, 

8. blaženi koji su progonjeni radi pravednosti, jer je njihovo 
kraljevstvo nebesko. 

■ 927. P. Zašto nam je Isus Krist ponudio 
blaženstva? 

O. Isus Krist nam je ponudio blaženstva da bismo odbacili načela 
ovog svijeta i da bi nas potaknuo ljubiti i provoditi načela njegova 
Evanđelja. 

■ 928. P. Koga svijet naziva blaženim? 

O. Svijet naziva blaženima one koji obiluju bogatstvom i častima, 
koji žive u veselju i koji nemaju prilike bilo što trpjeti. 

■ 929. P. Koji su siromasi duhom, koje Isus Krist 
naziva blaženima? 

O. Siromasi duhom su prema Evanđelju oni čije je srce odvojeno 
od bogatstva, koji se dobro služe bogatstvom, ako ga posjeduju, 
koji ga ne traže zabrinuto ako ga nemaju i koji predano podnose 
gubitak bogatstva, ako im ga tko oduzme. 

■ 930. P. Tko su krotki? 

O. Krotki su oni koji blago postupaju s bližnjima i koji strpljivo 
podnose mane i nepravde koje im bližnji nanosi, te se zbog toga ne 
svađaju, ne ljute i ne osvećuju. 

■ 931. P. Tko su oni koji plaču, a ipak se nazivaju 
blaženima? 

O. Oni koji plaču, a ipak se nazivaju blaženima su oni koji 
predano trpe nevolje i koji se žaloste zbog počinjenih grijeha, zbog 
zla i zbog sablazni koje vide na svijetu, zbog udaljenosti raja i 
opasnosti da ga zauvijek izgube. 

■ 932. P. Tko su oni koji gladuju i žeđaju za 
pravdom? 

O. Oni koji gladuju i žeđaju za pravdom su oni Sto žarko žele sve 
više rasti u Božjoj milosti i u vršenju dobrih i kreposnih djela. 

■ 933. P. Tko su milosrdni? 

O. Milosrdni su oni koji u Bogu i za ljubav Božju ljube svoga 
bližnjega, sažalijevaju ga zbog duhovnih i tjelesnih slabosti i 
nastoje mu pomoći koliko mogu prema svojim snagama i 
prilikama. 

■ 934. P. Koji su ljudi čista srca? 

O. Čista srca su oni ljudi koji ničim nisu privrženi grijehu, od njega 
se drže daleko i osobito izbjegavaju svaku vrstu nečistoće. 

■ 935. P. Tko su mirotvorci? 

O. Mirotvorci su oni koji čuvaju mir s bližnjima i sami sa sobom, 
te se trude izmiriti one koji žive u neslozi. 

■ 936. P. Tko su progonjeni zbog pravde? 

O. Progonjeni su zbog pravde oni, koji strpljivo podnose 
podrugivanja, predbacivanja i progone zbog vjere i zbog zakona 
Isusa Krista. 

■ 937. P. Što znače razne nagrade, koje je u 
blaženstvima obećao Isus Krist? 

O. Sve nagrade, koje je u blaženstvima obećao Isus Krist, označuju 
pod različitim imenima vječnu slavu na nebesima. 

■ 938. P. Osiguravaju li nam blaženstva samo 
vječnu slavu na nebesima? 

O. Blaženstva nam ne osiguravaju samo vječnu slavu na nebesima, 
nego i sredstva da bismo živjeli sretno na ovom svijetu, koliko je to 
moguće. 

■ 939. P. Primaju li oni koji žive po blaženstvima 
neku nagradu i na ovom svijetu? 

O. Svakako, oni koji žive po blaženstvima dobiju neku nagradu već 
i na ovom svijetu, jer uživaju unutrašnji mir i zadovoljstvo, a to je - 
premda nesavršeni - početak vječne sreće. 

■ 940. P. Mogu li se nazivati sretnima oni koji žive 
po načelima svijeta? 

O. Ne, oni koji slijede načela svijeta, nisu sretni, jer nemaju pravog 
duševnog mira i žive u opasnosti osude na vječne muke. 

IV. poglavlje 

O djelima milosrđa 

■ 941. P. Koja su dobra djela o kojima ćemo biti 
osobito ispitivani na sudnjem danu? 

O. Dobra djela, o kojima ćemo osobito biti ispitivani na sudnjemu 
danu su djela milosrđa. 

■ 942. P. Što su djela milosrđa? 

O. Djela milosrđa su ona kojima pomažemo našim bližnjima u 
njihovim tjelesnim i duhovnim potrebama. 

■ 943. P. Koja su tjelesna djela milosrđa? 

O. Tjelesna djela milosrđa su: 

1. nahraniti gladne, 

2. napojiti žedne, 

3. zaodjenuti gole, 

4. primiti putnike, 

5. posjetiti bolesne, 

6. pohoditi utamničene, 

7. pokopati mrtve. 

■ 944. P. Koja su duhovna djela milosrđa? 

O. Duhovna djela milosrđa su: 

1. savjetovati dvoumne, 

2. poučiti neuke, 

3. pokarati grešnike, 

4. utješiti nevoljne, 

5. oprostiti uvrede, 

6. strpljivo podnositi nasilnike, 

7. moliti Boga za žive i za mrtve. 

V. poglavlje 

O grijesima i njihovim glavnim vrstama 

■ 945. P. Koliko ima vrsti grijeha? 

O. Ima dvije vrsti grijeha, to je grijeh izvorski ili istočni i grijeh 
osobni. 

■ 946. P. Što je grijeh izvorski ili istočni? 

O. Izvorski ili istočni grijeh jest onaj, u kojemu se svi rađamo i koji 
smo stekli neposluhom našega prvoga oca Adama. 

■ 947. P. Koje nam je nevolje prouzročio Adamov 
grijeh? 

O. Nevolje zbog Adamova grijeha su: gubitak milosti, gubitak raja, 
neznanje, naklonost zlu, smrt i sve druge nevolje. 

■ 948. P. Kako se briše istočni grijeh? 

O. Istočni grijeh briše se svetim krštenjem. 

■ 949. P. Kakav je osobni grijeh? 

O. Osobni grijeh je onaj koji čovjek, došavši u doba razuma, čini 
svojom slobodnom voljom. 

■ 950. P. Koliko je vrsti osobnih grijeha? 

O. Ima dvije vrsti osobnih grijeha, a to su: smrtni grijeh i laki 
grijeh. 

■ 951. P. Koji je smrtni grijeh? 

O. Smrtni grijeh je prekršaj Božjeg zakona kojim se teško griješi 
protiv svojih dužnosti prema Bogu, prema bližnjemu i prema 
samima sebi. 

■ 952. P. Zašto se zove smrtni grijeh? 

O. Zove se smrtni grijeh, jer nanosi duši smrt time što duša gubi 
posvećujuću milost, koja je život duše, kao što je duša život tijela. 

■ 953. P. Kakvu štetu nanosi duši smrtni grijeh? 

O. 1. smrtni grijeh otima duši milosti i Božje prijateljstvo, 2. zbog 
njega se gubi raj, 3. lišava nas stečenih zasluga i čini nas 


nesposobnima steći nove, 4. čini nas robovima sotone, 5. čini da 
zaslužimo pakao, a k tome i kazne na ovome svijetu. 

■ 954. P. Osim teške stvari što još treba da bi grijeh 
bio smrtan? 

O. Osim teške stvari, da bi grijeh bio smrtni, mora postojati 
potpuna svijest o težini grijeha i slobodna volja sagriješiti. 

■ 955. P. Što je to laki grijeh? 

O. Laki grijeh je lagani prekršaj Božjeg zakona, kojim samo malo 
kršimo dužnosti prema Bogu, bližnjemu i samima sebi. 

■ 956. P. Zašto se zove laki grijeh? 

O. Zato što je lagan u odnosu na smrtni grijeh pa zbog njega ne 
gubimo Božju milost i zato što Bog lako oprašta takav grijeh. 

■ 957. P. Znači li to da se ne treba mnogo obazirati 
na male grijehe? 

O. Takav zaključak doveo bi nas u veliku bludnju, bilo zbog toga 
što je laki grijeh ipak uvreda Bogu, a i zato što duši nanosi nemalu 
štetu. 

■ 958. P. Kakvu štetu nanosi duši laki grijeh? 

O. Laki grijeh 1. slabi i hladi u nama ljubav, 2. stvara naklonost 
prema smrtnom grijehu, 3. čini da zaslužimo velike vremenite 
kazne na ovom svijetu ili na drugom. 

VI. poglavlje 

O glavnim grijesima i drugim težim grijesima 

■ 959. P. Što je to grešna mana? 

O. Mana je loša sklonost duše kojim se bježi od dobra i čini zlo. Ta 
se sklonost stvara čestim ponavljanjem opakih čina. 

■ 960. P. Koja je razlika između mane i grijeha? 

O. Grijeh je čin koji prolazi, dok je mana opaka navika koja nas 
vodi u grijeh. 

■ 961. P. Koji su glavni izvori grijeha? 

O. Ima sedam glavnih izvora grijeha, to su: 1. oholost, 2. škrtost, 3. 
bludnost, 4. srditost, 5. proždrljivost, 6. zavist, 7. lijenost. 

■ 962. P. Kako se pobjeđuju glavni izvori grijeha? 

O. Glavni izvori grijeha pobjeđuju se suprotnim krepostima. Tako 
se oholost pobjeđuje poniznošću, Škrtost darežljivoSću, bludnost 
čistoćom, srditost strpljivoSću, proždrljivost uzdržljivoSću, zavist 
bratskom ljubavlju, lijenost marljivoSću i žarom u služenju Bogu. 

■ 963. P. Zašto se ovi izvori grijeha nazivaju 
glavnima? 

O. Ovi se izvori grijeha nazivaju glavnima, jer su izvori i uzroci 
mnogih drugih mana i grijeha. 

■ 964. P. Koliko je grijeha protiv Duha Svetoga? 

O. Ima šest grijeha protiv Duha Svetoga, a to su: 1. neufanje u 
spasenje, 2. zlo uzdanje u spasenje bez dobrih djela, 3. 
suprotstavljanje poznatoj istini, 4. zavist zbog duhovnog dobra 
bližnjega, 5. otvrdnutost u grijehu, 6. posljednje nepokajanje. 

■ 965. P. Zašto se ti grijesi zovu upravo grijesima 
protiv Duha Svetoga? 

O. Ovi grijesi zovu se upravo grijesima protiv Duha Svetoga, jer se 
čine iz čiste zloće, koja je suprotna dobroti, što se pripisuje Duhu 
Svetome. 

■ 966. P. Koji se grijesi nazivaju grijesima, koji 
vape osvetu pred licem Božjim? 

O. Ima četiri grijeha, koji se nazivaju grijesima, koji vape za 
osvetom pred licem Božjim, a to su: 

1. hotimično ubojstvo, 2. tjelesni grijeh protiv naravi, 3. tlačenje 
siromaha, 4. zadržavanje zaslužene radničke plaće. 

■ 967. P. Zašto se kaže da ovi grijesi vape osvetu 
pred licem Božjim? 

O. Kaže se da ovi grijesi vape za osvetom pred licem Božjim zato 
što to kaže Duh Sveti, i zato što je njihova opačina toliko teška i 
očita, da izaziva najstrože Božje kazne. 

VII. poglavlje 

O posljednjim stvarima i o drugim glavnim 
sredstvima za izbjegavanje grijeha 

■ 968. P. Što se naziva posljednjim stvarima? 

O. Posljednjim se stvarima u svetim knjigama naziva ono, što će 
kao posljednje zadesiti čovjeka. 

■ 969. P.Koje su posljednje stvari svakoga čovjeka? 
O. Četri su posljednje stvari, svakoga čovjeka, a to su: smrt, sud, 
pakao i raj. 

■ 970. P. Zašto se one nazivaju posljednjim 
stvarima, koje će zadesiti čovjeka? 

O. One se nazivaju posljednjim stvarima, jer je smrt posljednje, što 
nam se dogodi na ovom svijetu, Božji sud je posljednje od svih 
sudova koje moramo izdržati, pakao je najveće zlo kojim će se 
kazniti opačine zlih ljudi, dok je raj najveće dobro kojima će biti 
nagrađeni dobri ljudi. 

■ 971. P. Kada moramo misliti na posljednje 
stvari? 

O. Dobro je misliti na posljednje stvari svaki dan, a osobito onda 
kad se ujutro molimo, pošto smo se probudili i navečer prije 
spavanja, uopće u svakoj prilici kad dođemo u napast učiniti kakvo 
zlo, jer ova misao najviše vrijedi da bismo izbjegnuli svaki grijeh. 

VIII. poglavlje 

O preporučenim svakodnevnim kršćanskim 
pobožnostima 

V 

■ 972. P. Sto mora učiniti dobar kršćanin svako 
jutro kada se probudi? 

O. Dobar se kršćanin mora prekrižiti kad se ujutro probudi, 

otvoriti Bogu svoje srce i reći ovakve ili slične riječi: Bože moj, ja 
ti dajem svoje srce i svoju dušu. 

■ 973. P. Sto mora misliti kada ustaje i kad se 
odijeva? 

O. Kad se dobar kršćanin ustaje i odijeva, mora se staviti u Božju 
nazočnost, promisliti da mu ovaj dan može biti i posljednji u 
životu te ustati i obući se sa svom mogućom čednošću. 

■ 974. P. Sto mora činiti dobar kršćanin nakon što 
ustane i obuče se? 

O. Čim ustane i obuče se dobar kršćanin se treba sjetiti Božje 
nazočnosti, kleknuti ako može, pred nekom svetom slikom i 
pobožno reći: "Klanjam ti se Bože moj i ljubim te svim srcem, 
zahvaljujem ti što si me stvorio, što si me učinio kršćaninom i što 
si me čuvao ove noći. Posvećujem ti sva svoja djela i molim te da 
me i danas sačuvaš od grijeha, da me oslobodiš svakog zla." Potom 
treba izmoliti Očenaš, Zdravo Mariju i Vjerovanje, te čine vjere, 
ufanje i ljubavi i popratiti ih živim žarom srca. 

■ 975. P. Koje bi pobožne čine kršćanin trebao 
vrštiti svaki dan? 

O. Kršćanin bi, ako može, morao svaki dan, 1. pobožno sudjelovati 
na svetoj misi, 2. kratko posjetiti presveti sakrament, 3. izmoliti 
jednu trećinu krunice. 

v 

■ 976. P. Sto treba učiniti prije posla? 

O. Prije nego se počne raditi, treba svoj posao prikazati Bogu i reći 
od svega srca: "Gospodine, tebi prikazujem svoj rad, blagoslovi 
me!” 

■ 977. P. S kojim ciljem treba raditi? 

O. Treba raditi na slavu Božju i radi vršenja njegove volje. 

■ 978. P. Sto se dolikuje učiniti prije jela? 

O. Prije jela treba se prekrižiti stojeći na nogama, a potom kazati: 
"Gospodine Bože, blagoslovi nas i hranu koju sada uzimljemo da 
nas uzdržiš u svojoj službi." 


■ 979. P. Sto treba činiti poslije jela? 

O. Poslije jela valja se prekrižiti i kazati: "Hvala ti Gospodine na 
hrani koju si mi dao, daj da budem dostojan sudjelovati na 
nebeskom stolu." 

■ 980. P. Što treba činiti kad osjetimo napast? 

O. Kada osjetimo napast, treba s vjerom zazvati presveto ime 
Isusovo ili Marijino ili žarko reći koju strelovitu molitvu, npr. "daj 
mi milost Gospodine moj, da te nikad ne uvrijedim" ili prekrižiti 
se. Pritom treba ipak paziti da se nitko od nazočnih ne sjeti po 
našim kretnjama da smo u napasti. 

■ 981. P. Kad tkogod spozna ili posumnja da je 
sagriješio, što treba učiniti? 

O. Kad tkogod spozna ili posumnja da je sagriješio, mora odmah 
učiniti djelo skrušenja i pobrinuti se što prije otići na ispovijed. 

■ 982. P. Sto treba učiniti kad se izvan crkve čuje 
znak podizanja hostije na svečanoj misi ili 
blagoslov presvetog sakramenta? 

O. Treba barem u srcu učiniti znak klanjanja i reći npr.: "Budi 
hvaljen i slavljen svaki čas presveti božanski sakrament." 

■ 983. P. Sto treba reći kad se ujutro, o podne ili 
navečer čuje Zdravomarija? 

O. Kad dobar kršćanin čuje Zdravomariju, on će izmoliti molitvu 
"Anđeo Gospodnji” i tri puta Zadravomariju. 

■ 984. P. Sto treba učiniti navečer prije spavanja? 

O. Navečer prije spavanja dolikuje se, kao i ujutro, sjetiti se Božje 
nazočnosti, izmoliti iste molitve, kratko ispitati savjest i zamoliti 
Boga da nam oprosti grijehe počinjene tijekom dana. 

■ 985. P. Sto ćete učiniti prije spavanja? 

O. Prije spavanja prekrižit ću se, promisliti da te noći mogu i 
umrijeti, otvoriti Bogu srce govoreći: "Gospodine Bože moj, 
poklanjam ti sve svoje srce; Presveto Trojstvo daj mi milost da 

dobro živim i dobro umrem, Isuse, Josipe i Marijo, vama 
preporučam svoju dušu." 

■ 986. P. Kako se tijekom dana možemo obratiti 
Bogu osim jutarnje i večernje molitve? 

O. Tijekom dana može se često moliti Boga kratkim molitvama 
koje se zovu "strelovite molitve." 

■ 987. P. Kažite mi koju strelovitu molitvu? 

O. Gospodiile pomozi - Gospodine neka bude volja tvoja - Isuse 
moj želim biti sav tvoj - Isuse moj, smiluj mi se - Slatko srce 
Isusovo, daj da te ljubim sve više. 

■ 988. P. Je li korisno tijekom dana govoriti 
strelovite molitve? 

O. Vrlo je korisno tijekom dana govoriti strelovite molitve, a 
mogu se moliti samo u srcu bez izgovaranja riječi, dok hodamo, 
radimo itd. 

■ 989. P. U čemu se kršćanin može često vježbati 
osim u strelovitim molitvama? 

O. Osim u strelovitim molitvama kršćanin bi se morao vježbati i u 
kršćanskom odricanju. 

■ 990. P. Sto znači odricanje? 

O. Odricanje znači ostaviti za ljubav Božju ono što nam se sviđa i 
prihvatiti ono što nije ugodno našim osjetilima ili samoljublju. 

■ 991. P. Sto treba učiniti kad se presveti 
sakrament nosi bolesniku? 

O. Kad se bolesniku nosi presveti sakrament, treba se pobrinuti, 
ako je moguće, da bi ga vjernici čedno i sabrano pratili, ako li to ne 
mogu, treba učiniti čin klanjanja, gdje god se nađu i reći: "Utješi 
Gospodine ovog bolesnika i daj mu milost da se prilagodi tvojoj 
presvetoj volji i da ozdravi." 

■ 992. P. Sto ćete učiniti kad čujete mrtvačko 
zvono? 

O. Kad čujemo mrtvačko zvono, dobro je, ako nam je moguće, 
pratiti mrtvo tijelo u kršćanskom sprovodu i sudjelovati u 
zajedničkim molitvama toga svetog obreda, ako nam pak to nije 
moguće, preporučimo Gospodinu svojim molitvama tu besmrtnu 
dušu misleći pritom i na to da će i nama trebati molitve drugih, 
kad se i mi nađemo u tom istom stanju. 

■ 993. P. Što ćete učiniti, kad doznate za čiju smrt? 
O. Kad doznam za čiju smrt, reći ću "Iz dubine" ili" Pokoj vječni" 
za njegovu dušu i obnoviti misao na smrt. 

O BLAGDANIMA GOSPODNJIM, 
BLAŽENE DJEVICE MARIJE I SVETACA 

* * * 

Prvi dio 

O BLAGDANIMA GOSPODNJIM 

* * * 

I. poglavlje 

O došašću 

#i.p. Zašto se četiri tjedna prije Božića nazivaju 
došašćem? 

O. Četiri tjedna prije Božića nazivaju se došašćem, a to znači doba 
dolaska, jer se u to doba Crkva sprema dostojno proslaviti 
uspomenu na prvi dolazak Isusa Krista na ovaj svijet svojim 
vremenitim rođenjem. 

■ 2. P. Sto nam sveta Crkva predlaže za 
razmatranje u došašću? 

O. Crkva nam u došašću predlaže razmatrati četiri stvari: 1. 
obećanja kojima nam je Bog navijestio da će nam poslati Mesiju 
radi našeg spasenja, 2. čežnje starih otaca, koji su uzdisali za 
njegovim dolaskom, 3. propovijed sv. Ivana Krstitelja koji je 
pozivao narod na pokoru da bi ga pripremio da prihvati Mesiju, 4. 
posljednji dolazak Isusa Krista u slavi kada će suditi žive i mrtve. 


■ 3. P: Što moramo činiti u došašću da bismo 
udovoljili namjerama Crkve? 

O. Da bismo u došašću udovoljili namjerama Crkve, treba nam 
činiti pet stvari: 1. razmišljati u živoj vjeri i sa žarkom ljubavlju o 
velikom dobročinstvu utjelovljenja Božjega Sina, 2. priznati svoju 
bijedu i veliku potrebu za Isusom Kristom, 3. moliti ga uporno da 
dođe da bi se rodio i duhovno rastao u nama sa svojom milošću, 4. 
pripremiti mu put pokorničkim djelima, a osobito primanjem 
svetih sakramenata, 5. misliti često na njegov posljednji strašni 
dolazak i u tom smislu uskladiti naš život s njegovim presvetim 
životom, da možemo s njim dijeliti njegovu slavu. 

II. poglavlje 

O Božiću 

* 4. P. Koja je svetkovina Božić? 

O. Božić je svetkovina koja je ustanovljena da bi se proslavila 
uspomena vremenitog rođenja Isusa Krista. 

■ 5. P. Po čemu je svetkovina Božića osobita i 
različita od svih ostalih svetkovina? 

O. Božić ima dvije osobitosti po kojima se razlikuje od svih ostalih 
svetkovina: 1. po drevnom crkvenom običaju o predvečerjima 
služba se Božja slavi po noći uoči svetkovine, 2. svaki svećenik na 
taj dan služi po tri mise. 

■ 6. P. Zašto je Crkva željela sačuvati običaj 
obavljati službu Božju u noći Božića? 

O. Crkva je željela sačuvati običaj služenja mise u božičnoj noći, 
da bi sa živom zahvalnošću obnovila uspomenu na onu noć u kojoj 
se božanski Spasitelj rodio, pa je time započelo djelo našega 
spasenja. 

■ 7 . P. Što nam Crkva predlaže razmišljati na tri 
božične mise? 

O. U Evanđelju prve božične mise Crkva nam predlaže razmišljati 
da je presveta Djevica krenula sa svetim Josipom iz Nazareta u 
Betlehem prijaviti se po carskoj zapovijedi. S obzirom da nije 
imala drugoga stana ona je rodila Isusa Krista u štali i položila ga 
na slamu, to jest u životinjske jaslice. U Evanđelju druge mise 
predlaže nam razmišljati kako su Isusa posjetili neki siromašni 
pastiri kojima je anđeo objavio da se Isus rodio. U Evanđelju treće 
mise predlaže nam razmišljati da je to dijete rođeno u vremenu od 
Marije Djevice, oduvijek bio Božji Sin. 

■ 8. P. Sto hoće Crkva time što predlaže da 
razmišljamo o vjerskim tajnama triju božičnih 
misa? 

O. Predlažući nam razmatrati o otajstvima triju božičnih misa, 
Crkva nastoji zahvaliti božanskom Spasitelju, što je zbog našeg 
spasenja postao čovjekom, priznati ga zajedno s pastirima i 
klanjati mu se kao pravom Sinu Božjem slušajući pouke koje on 
šutljivo daje preko svih okolnosti svoga rođenja. 

■ 9. P. Sto nas Isus uči o okolnostima svoga 
rođenja? 

O. O okolnostima svog rođenja Isus nas uči odricati se svjetskih 
taština, a cijeniti siromaštvo i patnje. 

■ 10. P. Jesmo li dužni slušati tri mise na Božić? 

O. Dužni smo slušati samo jednu misu na Božić, ali je dobro 
slušati sve tri, da bismo bolje slijedili nakane sv. Crkve. 

■ 11. P. Sto moramo činiti na Božić da bismo u 
potpunosti slijedili nakane sv. Crkve? 

O. Da bismo bolje slijedili nakane sv. Crkve, na Božić moramo 
učiniti sljedeće četiri stvari: 1. pripremiti predvečerje Božića 
postom i sabranošću, koja će biti veća od obične, 2. očistiti dušu 
dobrom ispovijedi i željom primiti Gospodina, 3. sudjelovati, ako 
je to moguće, na noćnim svetim službama i svim trima božićnim 

misama razmišljajući mnogo o otajstvu koje se slavi, 4. učiniti na 
taj dan djela kršćanskog milosrđa prema svojim mogućnostima. 

III. poglavlje 

O obrezanju Gospodinovu 

■ 12. P. Kakva je svetkovina obrezanje 
Gospodinovo? 

O. Obrezanje Gospodinovo je svetkovina ustanovljena da bi se 
proslavila uspomena na krv koju je Isus prolio prvih dana svog 
života. 

■ 13. P. Što je po Starom zavjetu bilo obrezanje? 

O. Obrezanje je prema Starom zavjetu bio obred koji je ustanovio 
Gospodin da bi označio one koji su pripadali puku Božjem i da bi 
se razlikovali od nevjernika. 

■ 14. P. Je li Isus Krist bio podvrgnut zakonu 
obrezanja? 

O. Isus Krist sigurno nije bio podložan zakonu obrezanja, jer je to 
bio zakon za sluge i grešnike, a Isus je bio pravi Sin Božji i izvor 
zakona pa je bio sama svetost. 

■ 15. P. Zašto je Isus Krist ipak želio biti obrezan, 
iako nije bio dužan? 

O. Isus Krist je želio biti obrezan, iako nije bio dužan zato, što je 
on nama za ljubav uzeo na sebe naše grijehe pa je želio nositi i 
naše kazne i započeo ih je prati svojom krvlju od prvih dana svoga 
života. 

■ 16. P. Sto se još dogodilo, kad je Isus Krist bio 
obrezan? 

O. On je na obrezanju dobio ime Isus onako, kako je anđeo 
Gospodinov to navijestio presvetoj Djevici i svetome Josipu. 

■ 17. P. Sto znači ime Isus? 

O. Ime Isus znači Spasitelj, a Božji ga je Sin dobio zato, što je 
došao osloboditi nas naših grijeha. 

■ 18. P. Treba li mnogo štovati Isusovo ime? 

O. Isusovo ime treba vrlo mnogo štovati, jer ono označuje našeg 
božanskog Otkupitelja, koji nas je izmirio s Bogom i koji je za nas 
zaslužio život vječni. 

■ 19. P. Sto moramo učiniti da bismo proslavili 
svetkovinu obrezanja onako kako Crkva uči? 

O. Da bismo svetkovinu obrezanja proslavili prema učenju Crkve, 
moramo obaviti četiri stvari: 1. klanjati se Isusu Kristu, zahvaliti 
mu i ljubiti ga, 2. zazivati njegovo sveto ime živom vjerom i 
polagati u nj sve naše nade, 3. izvršiti duhovno obrezanje, koje se 
sastoji u tome da se iz srca ukloni grijeh i svaka neuredna sklonost, 
4. posvetiti Bogu čitavu godinu što počinje, moleći ga da nam dade 
milost da je provedemo u njegovoj božanskoj službi. 

IV. poglavlje 

O Bogojavljenju 

■ 20. P. Kakva je svetkovina Bogojavljenje 
Gospodinovo? 

O. Bogojavljenje je svetkovina ustanovljena da bi se proslavila 
uspomena na tri velika otajstva, od kojih je prvo i glavno 
poklonstvo mudraca, drugo je krštenje Isusa Krista, a treće je 
njegovo prvo čudo na piru u Kani Galilejskoj. 

■ 21. P. Zašto se svetkovina poklonstva mudraca, 
krštenje Isusa Krista i njegova Čuda naziva 
Bogojavljenjem ? 

O. Svetkovina poklonstva mudraca, krštenja Isusa Krista i njegova 
prvoga čuda zove se Bogojavljenje zato, što znači ukazanje ili 
očitovanje, jer u tim otajstvima ljudima jasno očitovana slava Isusa 
Krista. 

■ 22. P. Tko su bili mudraci? 

O. Mudraci su bili ugledne osobe s Istoka, koji su se bavili 
proučavanjem mudrosti. 

■ 23. P. Zašto su se mudraci došli pokloniti Isusu 
Kristu? 

O. Mudraci su se došli pokloniti Isusu Kristu zato što se pojavila 
nova zvijezda po kojoj su po božanskom nadahnuću, prepoznali da 
je to znak rođenja židovskog kralja i Spasitelja ljudi. 

■ 24. P. Gdje su se mudraci došli pokloniti Isusu 
Kristu? 

O. Mudraci su se došli u Betlehem pokloniti Isusu Kristu. 

■ 25. P. Kako su mudraci znali, da je Krist rođen u 
Betlehemu? 

O. Mudraci su otišli u Jeruzalem, glavni grad Judeje, gdje je bio 
Božji hram i tamo su doznali od svećenika, da se Mesija mora 
roditi u Betlehemu, prema proročanstvima. 

■ 26. P. Tko je mudrace odveo u Betlehem pošto 
su otišli iz Jeruzalema? 

O. Pošto su mudraci izišli iz Jeruzalema, zvijezda, koju su već bili 
vidjeli na istoku odvela ih je u Betlehem. Ta zvijezda ih je vodila 
idući ispred njih i nije se zaustavila, dok nisu došli na mjesto gdje 
je bilo božansko dijete. 

■ 27. P. Sto su učinili mudraci, kad su našli Isusa 
Krista? 

O. Našavši Isusa mudraci su mu se poklonili i prikazali mu zlato, 
tamjan i smirnu. Time su ga priznali pravim Bogom, kraljem i 
pravim čovjekom. 

■ 28. P. Sto moramo učiniti da bismo dostojno 
proslavili svetkovinu Bogojavljetija prema učenju 
sv. Crkve? 

O. Da bismo dostojno proslavili Bogojavljenje prema učenju sv. 

Crkve, moramo učiniti četiri stvari - 1. u pozivu mudraca, koji su 
bili prvi pogani pozvani spoznati Isusa Krista prepoznati, početke 
našeg poziva na vjeru i zahvaliti Bogu, što nas je učinio kršćanima, 
2. moliti Boga da bi proširio veliki dar vjere na one koji nemaju 
vjere, 3. pobuditi u sebi ljubav prema Kristu i odlučiti se spremno 
slijediti božanska nadahnuća, 4. prikazati mu po primjeru 
mudraca, neki prilog naše pobožnosti kao milodar, molitvu ili 
kršćansko odricanje. 

V. poglavlje 

O nedjeljama sedamdesetnice, šezdesetnice i 
pedesetnice 

29. P. Koje se nedjelje nazivaju sedam- 
desetnicom, šezdesetnicom ipedesetnicom? 

O. Nedjeljom sedamdesetnice, šezdesetnice i pedesetnice nazivaju 
se sedma, šesta i peta nedjelja prije Muke. 

■ 30. P. Zašto Crkva u doba od sedamdesetnice 
do Velike subote izostavlja na misi Aleluja, a 
svećenik nosi ljubičasto misno ruho? 

O. Crkva od nedjelje sedamdesetnice do Velike subote izostavlja 
na misi Aleluja, taj uzvik radosti, i upotrebljava ljubičasto misno 
ruho, tu boju tuge, zato da tim znakovima tuge udalji vjernike od 
ispraznih svjetovnih radosti i uvede ih u pokorničko raspoloženje. 

■ 31. P. Sto nam Crkva predlaže razmišljati na 
bogoslužju u tjednima sedamdesetnice, šezde¬ 
setnice i pedesetnice? 

O. U bogoslužju tjedna sedamdesetnice Crkva napominje pad 
naših praroditelja u grijeh i njihovu pravednu kaznu. U bogoslužju 
šezdesetnice napominje opći potop koji je Bog poslao kao kaznu 
grešnicima. U bogoslužju u prva tri dana pedesetnice napominje 

Abrahomov poziv i nagradu koju nam je Bog dao zbog njegove 
poslušnosti i njegove vjere. 

■ 32. P. Zašto se upravo u doba sedamdesetnice, 
šezdesetnice i pedesetnice, usprkos nakanama sv. 
Crkve, opažaju više nego u drugo doba, veliki 
neredi u jednom dijelu kršćanskih vjernika? 

O. U to doba se više nego inače vide neredi u jednom dijelu 
kršćana zbog sotonske opakosti, koja se protivi crkvenim 
uredbama zbog toga Crkva čini najveće napore da bi navela 
kršćane da žive prema prohtjevima svijeta i tijela. 

* 33. P. Što moramo raditi da bismo uskladili svoje 
vladanje s crkvenim uputama u pokladno doba? 

O. Da bismo u doba poklada uskladili svoje vladanje s crkvenim 
uputama treba se držati daleko od pogibeljnih prizora i zabava, 
većom marljivošću moliti i činiti žrtve i ponekad izvanredno 
posjetiti presveti oltarski sakrament, osobito kad je izložen na 
javno klanjanje, a sve to da bismo nadoknadili nerede koji u to 
doba Boga vrijeđaju. 

* 34. P. Što treba učiniti, ako se nađemo u prilici 
sudjelovati na nekoj pogibeljnoj zabavi u doba 
poklada? 

O. Ako bi se tkogod našao u kakvoj opasnoj zabavi u doba 
poklada, najprije mora tražiti pomoć, božanske milosti da bi 
izbjegnuo svaki grijeh, a onda se povući skromno i suzdržano i 
poslije toga sabrati svoj duh u razmatranju bilo kojega 
evanđeoskog načela. 

VI. poglavlje 

O korizmi 

* 35. P. Što je to korizma? 

O. Korizma je doba posta i pokore koje je Crkva ustanovila prema 
apostolskoj tradiciji. 

■ 36. P. U koju je svrhu ustanovljena korizma ? 

O. Korizma je ustanovljena: 1. da bismo upoznali dužnost pokore 
u cijelom životu, čemu je prema svetim očima, korizma prava slika; 
2. da bismo na neki način nasljedovali strogi Isusov post od 
četrdeset dana u pustinji, 3. da bismo se pokorom pripremili 
proslaviti Uskrs Sto svetiji. 

■ 37. P. Zašto se prvi dan korizme naziva 
pepelnicom? 

O. Prvi dan korizme naziva se pepelnicom jer taj dan Crkva posipa 
glave svojih vjernika blagoslovljenim pepelom. 

■ 38. P. Zašto Crkva na početku korizme posipa 
blagoslovljenim pepelom? 

O. Na početku korizme Crkva posipa blagoslovljenim pepelom da 
bismo se sjetili kako smo stvoreni od pepela i kako ćemo se smrću 
vratiti u pepeo, te da se ponizimo i činimo pokoru zbog naSih 
grijeha dok za to imamo vremena. 

■ 39. P. S kakvim raspoloženjem moramo primiti 
blagoslovljeni pepeo? 

O. Blagoslovljeni pepeo moramo primiti skrušenim i poniznim 
srcem i svetom odlukom da ćemo korizmu provesti u djelima 
pokore. 

■ 40. P. Što moramo učiniti da bismo dobro 
proveli korizmu u skladu s uputama sv. Crkve? 

O. Da bismo dobro proveli korizmu u skladu s uputama sv. Crkve, 
moramo učiniti četiri stvari: 1. točno provoditi post i odricati se ne 

samo nedopuštenih i opasnih stvari, nego po mogućnosti i onih 
dopuštenih, kao što je, npr. ograničenje zabava; 2. moliti, davati 
milostinju i činiti druga djela kršćanskog milosrđa prema 
bližnjemu više nego u drugo doba, 3. slušati riječ Božju i to ne 
samo zbog običaja ili znatiželje, nego zbog ozbiljne želje ostvariti 
istine o kojima slušamo, 4. pripremiti se uporno na ispovijed, da bi 
nam post bio zaslužniji i da se bolje pripremimo za uskrsnu 
pričest. 

■ 41. P. U čemu se sastoji post? 

O. Post se sastoji u tome da jedemo samo jedanput na dan te se 
uzdržimo od zabranjene hrane. 

■ 42. P. Je ti u dane posta, osim jednog obroka 
dnevno, zabranjena bilo kakva druga okrepa? 

O. U dane posta Crkva dopušta laganu okrepu navečer ili u podne, 
ako se glavni obrok uzima navečer. 

■ 43. P. Tko mora postiti? 

O. Post obvezuje sve koji su navršili dvadeset i jednu godinu i nisu 
na zakonit način spriječeni. 

■ 44. P. Jesu ti oni, koji nisu dužni postiti, potpuno 
oslobođeni od odricanja? 

O. Oni koji nisu dužni postiti, nisu oslobođeni od odricanja, jer 
nitko nije oslobođen opće dužnosti pokore. Zato se oni moraju 
odricati u drugim stvarima prema svojim snagama. 

VII. poglavlje 

O Svetom tjednu 

§ 3. Općenito o Svetom tjednu 

■ 45. P. Zašto se posljednji tjedan korizme naziva 
svetim? 

O. Posljednji tjedan korizme naziva se svetim zato, što se u njemu 
slavi uspomena na najveća otajstva koja je Isus Krist učinio za naše 
otkupljenje. 

■ 46. P. Koje otajstvo spominjemo na Cvjetnu 
nedjelju? 

O. Na Cvjetnu nedjelju sjećamo se svečanog ulaska Isusa Krista u 
Jeruzalem šest dana prije njegove muke. 

■ 47. P. Zašto je Isus želio svečano ući u Jeruzalem 
prije svoje muke? 

O. Isus Krist je prije svoje muke, želio svečano ući u Jeruzalem 
onako kako su to navijestili proroci: 1. da bi ojačao svoje učenike 
dajući im na taj način jasni dokaz da se dobrovoljno podvrgava 
muci, 2. da bi nas poučio, da će on svojom smrću nadvladati 
sotonu, svijet i tijelo te nam otvoriti ulaz u nebo. 

■ 48. P. Koje se otajstvo slavi na Veliki četvrtak? 

O. Na Veliki četvrtak slavi se ustanovljenje presvetog sakramenta 
euharistije. 

■ 49. P. Koje se otajstvo slavi na Veliki petak? 

O. Na Veliki petak se spominjemo muke i smrti Spasiteljeve. 

■ 50. P. Koja se otajstva časte na Veliku subotu? 

O. Na Veliku subotu se časti pokop Isusa Krista, njegov silazak u 
limb (predpakao), a poslije znaka "Slava Bogu na visini" počinje 
slavlje njegova slavnog uskrsnuća. 

■ 51. P. Sto moramo učiniti da bismo Veliki tjedan 
proveli prema uputama sv. Crkve? 

O. Da bismo proveli Veliki tjedan po zamisli sv. Crkve moramo 
učiniti tri stvari: 1. sjediniti post s najvećom unutrašnjom 
sabranošću i žarkom molitvom, 2. neprestano razmišljati 
skrušenim duhom o mukama Isusovim, 3. sudjelovati, ako je 
moguće, na svetim obredima u tom istom duhu. 

§ 2. O nekim obredima Svetoga tjedna 

■ 52. P. Zašto se nedjelja Velikog tjedna naziva 
cvjetnom? 

O. Nedjelja Velikog tjedna naziva se cvjetnom zbog procesije koja 

se obavlja na taj dan, u kojoj vjernici nose u ruci maslinovu ili 
palminu grančicu. 

■ 53. P. Zašto se na Cvjetnu nedjelju priređuje 
procesija spalminim ili maslinovim grančicama? 

O. Na Cvjetnu nedjelju priređuje se procesija s maslinovim ili 
palminim grančicama na uspomenu slavnog ulaska Isusa Krista u 
Jeruzalem, kad ga je pratilo mnoštvo s palminim grančicama u 
ruci. 

■ 54. P. Zašto se na povratku procesije Cvjetne 
nedjelje tri puta udara na vrata Crlcve prije nego 
što se ona otvore? 

O. Na povratku procesije Cvjetne nedjelje udara se tri puta na 
crkvena vrata prije nego se otvore, da se time kaže kako je raj bio 
zatvoren zbog Adamova grijeha, pa nam je Isus Krist svojom 
smrću zaslužio ulazak u raj. 

■ 55. P. Tko je došao Isusu ususret, kad je slavno 
ušao u Jeruzalem? 

O. Prigodom Kristova slavnog ulaska u Jeruzalem ususret mu je 
išao mali puk i djeca, a ne gradski poglavari. Bog je tako odredio 
da bismo spoznali kako su poglavari zbog svoje oholosti postali 
nedostojni slave našeg Gospodina, koji ljubi jednostavnost, 
poniznost i nevinost. 

■ 56. P. Zašto od Velikog četvrtka do Velike subote 
ne zvone zvona? 

O. Od Velikog četvrtka do Velike subote ne zvone zvona u znak 
velikog bola zbog muke i smrti našega Spasitelja. 

■ 57. P. Zašto se na Veliki četvrtak čuva velika 
posvećena hostija? 

O. Na Veliki četvrtak čuva se velika posvećena hostija: 1. da bismo 
se mogli osobito klanjati sakramentu euharistije na dan kad je ona 
ustanovljena, 2. da se može izvršiti bogoslužje Velikog petka na 
kojem svećenik ne posvećuje hostiju. 

■ 58. P. Zašto se na Veliki četvrtak poslije mise 
ogoljuju oltari? 

O. Poslije mise na Veliki četvrtak oltari se ogoljuju, da bismo se 
sjetili kako je Isus Krist bio svučen do gola da bi ga bičevali i 
raspeli i da bismo se naučili, da zbog dostojnog slavljenja njegove 
muke i mi moramo svući starog čovjeka, a to znači svaku grešnu 
svjetovnu sklonost. 

■ 59. P. Zašto se na Veliki četvrtak peru noge? 

O. Na Veliki četvrtak se peru noge: 1. da bismo obnovili 
uspomenu na čin poniznosti Isusa Krista, koji se prignuo i oprao 
noge svojim apostolima; 2. jer je on sam pozvao apostole, a preko 
njih i vjernike neka slijede njegov primjer; 3. da bi nas poučio kako 
treba očistiti svoje srce od svake ljage i da jedni prema drugima 
vršimo svoje dužnosti milosrđa i kršćanske poniznosti. 

■ 60. P. Zašto vjernici na Veliki četvrtak posjećuju 
presveti sakrament u više crkava javno u 
procesijama ili pojedinačno? 

O. Vjernici idu na Veliki četvrtak posjetiti presveti sakrament u 
više crkava na uspomenu bolova koje je podnio Isus Krist na više 
mjesta, kao u vrtu, u Kaifinoj kući, u Pilatovoj i Herodovoj kući te 
na Kalvariji. 

■ 61. P. Kakvim duhom treba obilaziti crkve na 
Veliki četvrtak? 

O. Na Veliki četvrtak ne valja obilaziti crkve zbog znatiželje, zbog 
običaja ili zabave nego u iskrenoj skrušenosti zbog svojih grijeha, 
koji su pravi razlog smrti našeg Otkupitelja. Moramo osjećati 
pravu sućut zbog njegovih muka i razmišljati o njegovim patnjama, 
npr. u prvoj crkvi o onome što je on pretrpio u vrtu, u drugoj ono 
što je pretrpio na Pilatovoj sudnici i tako u drugim crkvama. 

■ 62. P. Zašto Crkva na Veliki petak osobito moli 
Gospodina za sve vrste ljudi, pa čak i za 
neznabošce i Židove? 

O. Na Veliki petak Crkva moli osobito za sve vrste ljudi, da bi 
pokazala kako je Krist umro za sve ljude i da bi izmolila plod 
njegove muke za dobro cijelog svijeta. 

■ 63. P. Zašto se na Veliki petak svečano klanjamo 
križu? 

O. Na Veliki petak svečano se klanjamo križu jer je Isus Krist toga 
dana pribijen na križ, pa ga je i posvetio svojom krvlju. 

■ 64. P. Ako li se klanjanje duguje samo Bogu, 
zašto se onda klanjamo križu? 

O. Mi se klanjamo samo Bogu, a naše klanjanje križu odnosi se na 
Isusa Krista, koji je na njemu umro. 

■ 65. P. Sto treba osobito razmatrati u obredima 
Velike subote? 

O. U obredima Velike subote treba posebno misliti na blagoslov 
uskrsne svijeće i na krsni zdenac. 

■ 66. P. Sto je to uskrsna svijeća? 

O. Uskrsna svijeća označuje sjaj i slavu koju je uskrsnuli Krist 
donio svijetu. 

■ 67. P. Zašto se na Veliku subotu blagoslivlja 
krsni zdenac? 

O. Krsni zdenac blagoslivlja se na Veliku subotu zato što se u 
stara doba na taj dan, kao i u predvečerje Duhova, svečano dijelilo 
krštenje. 

■ 68. P. Sto moramo činiti dok se blagoslivlja krsni 
zdenac? 

O. Dok se blagoslivlja krsni zdenac, moramo zahvaliti Bogu što 
nas je pripustio krštenju i obnoviti obećanja koja smo mu dali. 

VIII. poglavlje 

O Uskrsu 

■ 69. P. Koje se otajstvo slavi na svetkovinu 
Uskrsa? 

O. Na svetkovinu Uskrsa slavi se otajstvo uskrsnuća našeg 
Gospodina Isusa Krista, to jest, slavimo što se toga dana njegova 
presveta duša ponovno sjedinila sa svojim tijelom od kojega ga je 
bila odijelila smrt, slavimo njegov novi, slavni i besmrtni život. 

■ 70. P. Zašto Crkva slavi svetkovinu Uskrsa s 
toliko svečanosti i veselja i tako nastavlja u 
cijeloj osmini? 

O. Blagdan Uskrsa Crkva slavi s toliko svečanosti i tako nastavlja u 
cijeloj osmini zbog uzvišenosti otajstva kojim je dovršeno naše 
otkupljenje, pa je taj blagdan temelj naše vjere. 

■ 71. P. Ako nas je Isus Krist otkupio svojom 
smrću, kako je onda njegovo uskrsnuće završni 
čin našeg otkupljenja? 

O. Isus Krist nas je svojom smrću oslobodio grijeha i pomirio s 
Bogom, a svojim uskrsnućem otvorio nam je put u život vječni. 

■ 72. P. Zašto se kaže da je Kristovo uskrsnuće 
temelj naše vjere? 

O. Kristovo uskrsnuće zove se temeljem naše vjere, jer nam je 
svojim uskrsnućem Isus Krist dao glavni dokaz svoga božanstva i 
istinitosti naše vjere. 

■ 73. P. Odakle naziv Pasha, kojim se označava 
svečanost Isusova uskrsnuća? 

O. Naziv Pasha kojim se označava uskrsnuće Isusa Krista, potječe 
od jednoga najsvečanijeg blagdana Staroga zavjeta, ustanovljenog 
na uspomenu prolaza anđela koji je pomorio egipatske prvijence i 
na uspomenu čudesnog oslobođenja Božjeg naroda iz egipatskog 

ropstva, koje je bilo slika našega oslobođenja od sotonskog 
ropstva. Tu su svečanost slavili Židovi uz mnoge obrede, a osobito 
žrtvom i blagovanjem janjeta. Mi to danas slavimo prije svega 
tako, što primamo pravog jaganjca, koji je žrtvovan za naše 
grijehe. 

v 

■ 74. P. Sto znači riječ Pasha? 

O. Pasha znači prolaz, a u Starom zavjetu odnosi se na prolaz 
anđela koji je, da bi faraona prisilio da pusti Božji narod na 
slobodu, usmrtio prvijence Egipćana, ali je preskočio židovske 
kuće koje su bile označene krvlju janjeta, koje je bilo žrtvovano 
dan prije. Na taj su način Židovi ostali pošteđeni od toga biča 
Božjega. U Novom zavjetu to znači da je Isus Krist prešao iz smrti 
grijeha u život milosti. 

■ 75. P. Sto moramo učiniti da bismo dostojno 
proslavili Uskrs? 

O. Da bismo dostojno proslavili Uskrs moramo učiniti dvije stvari: 
1. klanjali se u svetoj radosti i živoj zahvalnosti uskrsnulom Isusu 
Kristu; 2. uskrsnuti u duhu zajedno s njim. 

■ 76. P. Sto to znači uskrsnuti u duhu zajedno s 
Isusom Kristom? 

O. Uskrsnuti u duhu zajedno s Isusom Kristom znači: kao što je 
Isus Krist svojim uskrsnućem započeo novi život, nebeski i 
besmrtni, tako i mi moramo započeti novi život u duhu, tako da se 
potpuno i zauvijek odrečemo grijeha i svega onoga što nas navodi 
na grijeh, ljubeći samo Boga i sve ono što vodi k Bogu. 

■ 77. P. Sto znači riječ "aleluja", koja se tako često 
čuje na laj sveti dan i uopće u uskrsno doba? 

O. Riječ aleluja znači hvalite Boga! To je bio usklik židovskog 
naroda o svetkovinama. Zato Crkva tu riječ toliko puta ponavlja u 
doba velike radosti. 

■ 78. P. Zašto se u uskrsno doba moli stojeći? 

O. U uskrsno se doba moli stojeći u znak radosti i slikovitosti 
uskrsnuća Gospodinova. 

IX. poglavlje 

O ophodu na dan svetoga Marka i na tri dana "manjih 
molitava" ("rogacijuna"). 

■ 79. P. Što Crkva čini na dan jv. Marka i na tri 
dana "manjih molitava"? 

O. Na dan sv. Marka i na tri dana "manjih molitava" Crkva čini 
svečane ophode i molitve da bi "dala zadovoljštinu i pridobila 
Božju naklonost, da bi nam oprostio grijehe, da bi od nas udaljio 
kazne, blagoslovio plodove zemlje koji se počinju pojavljivati te se 
pobrinuo za naše duhovne i vremenite potrebe. 

■ 80. P. Potječu li ophodi jv. Marka i molitvenih 
dana od starine? 

O. Ophodi sv. Marka i molitvenih dana vrlo su stari, puk je 
običavao ići u tim ophodima bosih nogu i pravim pokorničkim 
duhom u vrlo veliku broju ostavljajući svaki drugi posao samo da 
bi mogao sudjelovati u njima. 

■ 81. P. Sto mi činimo u litanijama koje se pjevaju 
u tim i drugim sličnim procesijama? 

O. U litanijama svetih: 1. molimo milost Presvetog Trojstva, a da 
bismo bili uslišani mi se posebno obraćamo Isusu Kristu ovim 
riječima: Kriste čuj nas, Kriste usliši nas; 2. zazivamo zaštitu 
Djevice Marije, anđela i svetaca u nebu govoreći: molite za nas; 3. 
iznova se obraćamo Isusu Kristu i molimo ga da nas zbog svega što 
je učinio za naše spasenje oslobodi svih zala, a osobito grijeha tako 
što kažemo: oslobodi nas Gospodine! 4; molimo ga da nam dade 
dar prave pokore i milost da ustrajemo u njegovoj svetoj službi pa 
molimo sve crkvene redove za jedinstvo i sreću čitavog Božjega 
naroda govoreći: tebe molimo, čuj nas, 5; završavamo ovu molitvu 

riječima kojima se počinje, t.j. s molitvom da nam se Bog smiluje 
pa iznova kažemo Gospodine, smiluj se, itd. 

■ 82. P. Na koji način moramo sudjelovati u 
ophodima? 

O. U ophodima moramo sudjelovati: 1. uredno i pravim duhom 
pokore i molitve, pjevajući tiho i pobožno ono što pjeva Crkva ili 
ako ne znamo pjevati sjedinjujući se srcem i moleći u sebi, 2. idući 
skromno i sabrano, ne gledajući ni lijevo ni desno i ne 
razgovarajući bez potrebe, 3. imajući živo povjerenje da Bog sluša 
naše uzdahe i zajedničke molitve te da će nam dati ono što je 
potebno kako za dušu tako i za tijelo. 

■ 83. P. Zašto u ophodima najprije ide križ? 

O. U ophodima najprije ide križ da iz toga naučimo kako moramo 
uvijek imati pred očima raspetog Isusa Krista, da bismo usmjerili 
svoj život i svoja djela prema njegovu primjeru, da bismo ga 
nasljedovali u njegovoj muci, te da bi strpljivo podnosili kazne, 
koje će nas snaći. 

X. poglavlje 

O Uzašašću Gospodinovu 

■ 84. P. Što se slavi na blagdan Uzašašća? 

O. Na blagdan Uzašašća slavi se dan na koji je Isus Krist u 
nazočosti svojih učenika svojom moći uzašao na nebo četrdeset 
dana poslije svog uskrsnuća. 

■ 85. P. Zašto je Isus uzašao na nebo? 

O. Isus je uzašao na nebo: 1. da uzme u posjed vječno kraljevstvo 
koje je stekao svojom smrću; 2. da nama pripremi mjesto i da bude 
posrednik i odvjetnik u Oca; 3. da pošalje Duha Svetoga svojim 
apostolima. 

■ 86. P. Je li na dan Uzašašća sam Isus uzašao na 
nebo? 

O. Isus nije sam uzašao na nebo na dan Uzašašća, nego su s njim 
ušle duše drevnih otaca koje je on oslobodio iz limba. 

■ 87. P. Kako se nalazi Isus na nebu? 

O. Isus Krist sjedi na nebu s desna Bogu Ocu. On je kao Bog 
jednak Ocu u slavi, a kao čovjek uzdignut je nad sve anđele i svece 
i postao Gospodar svih stvari. 

■ 88. P. Sto moramo učiniti da bismo dostojno 
proslavili svetkovinu Uzašašća? 

Da bismo dostojno proslavili svetkovinu Uzašašća moramo učiniti 
tri stvari: 1. klanjati se Isusu na nebu kao našem posredniku i 
odvjetniku, 2. potpuno odvojiti svoje srce od ovoga svijeta, kao od 
mjesta progonstva i težiti jedino za rajem kao našoj pravoj 
domovini, 3. odlučiti nasljedovati Isusa Krista u poniznosti, 
odricanju i trpljenju da bismo mogli imati dijela u njegovoj slavi. 

■ 89. P. Sto moraju činiti vjernici u razdoblju 
između Uzašašća i Duhova? 

O. U razdoblju između Uzašašća i Duhova vjernici će se po 
primjeru apostola pripremati primiti Duha Svetoga, u sabranosti 
duše te postojanom i žarkom molitvom. 

* 90. P. Zašto se o Uzašašću poslije čitanja 
Evanđelja na svečanoj misi gasi, a zatim i skida 
uskrsna svijeća ? 

O. Na Uzašašću se poslije Evanđelja na svečanoj misi gasi, a 
poslije i skida uskrsna svijeća, da bi se time pokazao Kristov 
odlazak od apostola. 

XI. poglavlje 

O svetkovini Duhova 

■ 91. P. Koje se otajstvo u Crkvi časti svetkovinom 
Duhova? 

O. Svetkovinom Duhova časti se otajstvo dolaska Duha Svetoga. 


■ 92. P. Zašto se svetkovina dolaska Duha Svetoga 
zove Duhovi (grčki Pentekoste) ? 

O. Svečanost dolaska Duha Svetoga zove se Duhovi, a grčki 
Pentekoste, jer to znači pedeseti dan. Duhovi, naime, dolaze 
pedeset dana poslije Uskrsa Isusa Krista. 

■ 93. P. Nisu li Duhovi bili svetkovina Staroga 
zavjeta? 

O. Duhovi su bili vrlo velika svetkovina u Židova i slika onog 
blagdana, koji sada slave kršćani. 

■ 94. P. U koju je svrhu ustanovljen židovski 
blagdan pedesetnice? 

O. Židovski blagdan pedesetnice bio je ustanovljen na uspomenu 
zakona koji im je Gospodin dao na brdu Sinaju uz gromove i 
munje. Taj zakon napisan je na kamenim pločama pedeset dana 
poslije prve Pashe, dakle, poslije oslobođenja Židova iz egipatskog 
sužanjstva. 

■ 95. P. Na koji je način u kršćanskim Duhovima 
ispunjeno ono, što je bilo najavljeno u slici 
židovske svetkovine pedesetnice? 

O. Ono što je bilo u slici najavljeno u židovskoj svetkovini 
pedestnice, ispunjeno je i u kršćanskim Duhovima tako, što je 
onda Duh Sveti sišao na apostole i druge Isusove učenike 
okupljene s Djevicom Marijom na jednom mjestu, pa je u njihova 
srca utisnuo novi zakon posredovanjem svoje božanske ljubavi. 

■ 96. P. Sto se dogodilo silaskom Duha Svetoga? 

O. Silaskom Duha Svetoga čuo se zvuk s neba poput jakog vjetra, 
poslije čega su se vidjeli plameni jezici nad glavama svih koji su 
bili okupljeni u dvorani. 

■ 97. P. Kakav je bio učinak silaska Duha Svetoga 
na apostole? 

O. Duh Sveti sišavši nad apostole sve ih je ispunio mudrošću, 
snagom, ljubavlju i obiljem svih svojih darova. 

■ 98. P. Sto se opazilo gledajući apostole pošto su 
bili ispunjeni Duhom Svetim? 

O. Pošto su bili ispunjeni Duhom Svetim apostoli, koji su dotada 
bili neuki, počeli su shvaćati najdublja otajstva Svetoga pisma. 
Dok su dotada bili plašljivi, kad je trebalo propovijedati vjeru 
Isusa Krista, sada su postali hrabri, govorili su više jezika i činili 
velika čudesa. 

■ 99. P. Koji je bio prvi plod apostolskih 
propovijedi poslije silaska Duha Svetoga? 

O. Prvi plod njihovih propovijedi poslije silaska Duha Svetoga bilo 
je obraćenje triju tisuća ljudi poslije propovijedi sv. Petra na 
Duhove. Poslije toga su se još mnogi obraćali. 

■ 100. P. Je li Duh Sveti poslan samo apostolima? 
O. Duh Sveti nije poslan samo apostolima nego i Crkvi i svim 
vjernicima. 

■ 101. P. Što čini Duh Sveti u Crkvi? 

O. Duh Sveti Crkvu oživljuje i uzdržava je neprestanom svojom 
pomoći. Odatle nepobjedivost Crkve u svim progonima, odatle 
njezina pobjeda nad svim neprijateljima, čistoća njezina 
naučavanja i duh svetosti koji u Crkvi prebiva usred pokvarenosti 
svijeta. 

■ 102. P. Kada vjernici primaju Duha Svetoga? 

O. Vjernici primaju Duha Svetoga u svim sakramentima, a osobito 
u sakramentu krizme i u svetom redu. 

■ 103. P. Sto moramo učiniti o svetkovini Duhova? 
O. O svetkovini Duhova moramo obaviti četiri stvari: 1. Klanjati 
se Duhu Svetom; 2. moliti ga da dođe k nama i da nam donese 
svoje darove; 3. pristupiti dostojno svetim sakramentima; 4. 
zahvaliti božanskom Spasitelju, što nam je poslao Duha Svetoga 


onako kako je on to obećao i što je dovršio sva otajstva i veliko 
djelo ustanovljenja Crkve. 

XII. poglavlje 

O svetkovini Presvetoga Trojstva 

■ 104. P. Kada Crkva slavi svetkovinu Presvetog 
Trojstva? 

O. Crkva slavi Presveto Trojstvo svaki dan u godini, a prije svega u 
nedjelje. Međutim, posebna svečanost slavi se prve nedjelje poslije 
Duhova. 

■ 105. P. Zašto Crkva prve nedjelje poslije Duhova 
posebno slavi svetkovinu Presvetog Trojstva? 

O. Prve nedjelje poslije Duhova Crkva slavi blagdan Presvetog 
Trojstva zato, da bismo shvatili kako je svrha Isusovih otajstava i 
silaska Duha Svetoga bila spoznati i častiti Presveto Trojstvo u 
duhu i istini. 

■ 106. P. Što znači Presveto Trojstvo? 

O. Presveto Trojstvo znači da je Bog jedan, te da ima tri božanske 
osobe koje se stvarno razlikuju: Otac, Sin i Duh Sveti. 

■ 107. P. Bog je prečisti Duh. Zašto se onda 
Presveto Trojstvo predočuje u vidljivu obliku? 

O. Bog je najčišći duh, ali se tri božanske osobe predočuju u 
stanovitim slikama da bismo spoznali neka svojstva i čine koji se 
tim osobama pripisuju, ili način na koji su se one ponekad 
prikazale. 

■ 108. P. Zašto se Bog Otac prikazuje kao starac? 

O. Bog Otac prikazuje se kao starac, da bi se time pokazala 
njegova božanska vječnost, a i zato što je on prva božanska osoba 
Presvetog Trojstva i izvor drugih dviju osoba. 

■ 109. P. Zašto se Sin Božji prikazuje u ljudskom 
liku? 

O. Sin se Božji prikazuje u ljudskom liku zato što je on pravi 
čovjek, budući da je uzeo ljudsku narav radi našega spasenja. 

■ 110. P. Zašto se Duh Sveti prikazuje u liku 
golubice? 

O. Duh Sveti prikazuje se u liku golubice, jer je on u tom liku sišao 
nad Isusa Krista, kad ga je sv. Ivan krstio. 

v 

H 111. P. Sto ćemo učiniti o svetkovini Presvetog 
Trojstva? 

O. O svetkovini presvetog Trojstva moramo učiniti pet stvari: 1. 
pokloniti se otajstvu jednoga Boga u tri božanske osobe, 2. 
zahvaliti Presvetom Trojstvu na svim vremenitim i duhovnim 
dobročinstvima, koja smo primili, 3. posvetiti se Bogu i potpuno se 
predati njegovoj božanskoj providnosti, 4. razmišljati kako smo s 
krštenjem ušli u Crkvu i postali udovima Isusa Krista po zazivu i 
silom imena Oca i Sina i Duha Svetoga, 5. odlučiti da ćemo 
ubuduće uvijek pobožno činiti znak križa Čime očitujemo to 
otajstvo i da ćemo sa živom vjerom i željom slaviti Presveto 
Trojstvo izgovarajući one riječi, koje Crkva tako često ponavlja: 
Slava Ocu i Sinu i Duhu Svetome. 

XIII. poglavlje 

O svetkovini Tijelova 

■ 112. P. Koji se blagdan slavi u četvrtak poslije 
svetkovine Presvetog Trojstva? 

O. U četvrtak poslije svetkovine Presvetog Trojstva slavi se 
svetkovina presvetog sakramenta, odnosno Tijelovo. 

■ 113. P. Zar se ustanovljenje presvetog 
sakramenta ne slavi na Veliki četvrtak? 

O. Crkva slavi ustanovljenje presvetog sakramenta na Veliki 
četvrtak, ali, budući da je ona u to doba zaokupljena prije svega 

slavljenjem Isusove muke, smatrala je da treba ustanoviti drugi i 
posebni blagdan, kojim će se ovo otajstvo slaviti s potpunom 
radošću. 

■ 114. P. Na koji način možemo častiti otajstvo 
koje se slavi na blagdan Tijelova ? 

O. Da bismo častili otajstvo koje se slavi na blagdan Tijelova, 
potrebno je: 1. pristupiti s posebnom pobožnošću i žarom svetoj 
pričesti i živo zahvaliti Bogu, što je svakome od nas darovao ovaj 
sakrament, 2. sudjelovati u ovoj svetkovini i u cijeloj osmini, ako 
možemo, u svetom obredu, a osobito u misnoj žrtvi i često 
posjećivati Isusa u sakramentalnim prilikama. 

■ 115. P. Zašto se o blagdanu Tijelova presveta 
euharistija svečano nosi u procesiji? 

O. Na blagdan Tijelova svečano se nosi presveta euharistija u 
procesiji, 1. da time častimo presveto čovještvo našega Gospodina, 
koji je sakriven u sakramentalnim prilikama, 2. da oživimo vjeru i 
povećamo pobožnost vjernika prema toj tajni, 3. da proslavimo 
pobjedu, koju je dao svojoj Crkvi nad neprijateljima svoga 
sakramenta, 4. da na neki način popravimo uvrede, koje čine 
neprijatelji naše vjere. 

■ 116. P. Kako treba ići za tjelovskom procesijom? 
O. Za tjelovskom procesijom treba ići: 1. vrlo sabrano i čedno, ne 
gledajući ni lijevo ni desno i ne razgovarajući s nikim, 2. s 
namjerom da svojom pobožnošću častimo pobjedu Isusa Krista, 3. 
da od njega ponizno molimo oproštenje zbog nedostojnih pričesti 
i svih zloupotreba ovoga božanskog sakramenta, 4. s osjećajima 
vjere, povjerenja ljubavi i zahvalnosti prema Isusu Kristu 
nazočnom u posvećenoj hostiji. 

XTV. poglavlje 

O svetkovini posvećenja crkve 

■ 117. P. Što je svetkovina posvećenja? 

O. Posvećenje je svečanost ustanovljena da bismo proslavili 
uspomenu posvećenja stolnih i drugih crkava, koje su posvećene. 

■ 118. P. Sto je to posvećenje crkava? 

O. Posvećenje crkava je vrlo svečani obred, kojim biskup za službu 
Božju posvećuje zgrade, koje nazivamo crkvama. On ih time 
odvaja od svake svjetovne uporabe i pretvara u kuće Božje i mjesta 
za molitvu. 

■ 119. P. Zašto se crkve posvećuju s toliko 
svečanosti? 

O. Crkve se svečano posvećuju: 

1. da se nadahnu vjernici na dužno poštovanje svetih mjesta, 2. da 
nas podsjeti da smo krštenjem i krizmom i mi posvećeni Bogu, te 
smo tako postali živim hramom Duha Svetoga. Stoga moramo 
poštovati Gospodina koji u nama stanuje i čuvati svoju dušu od 
grijeha i nastojati da bude puna kršćanskih kreposti, 3. da 
povećavamo poštovanje i ljubav prama Katoličkoj Crkvi, koju 
tvore vjernici okupljeni u divnomu jedinstvu, kao kamenje 
sagrađenih hramova, 4. jer su crkve slika raja, u kojima se pred 
Isusom Kristom sjedinjujemo s anđelima i sa svecima u vječnom 
slavlju, kojim oni slave Boga. 

■ 120. P. Zašto se svake godine obnavlja spomen 
posvećenja crkve? 

O. Spomen posvećenja crkve obavlja se svake godine: 1. da bismo 
zahvalili Bogu na velikom dobročinstvu što se udostojao stanovati 
u našim hramovima, uslišiti naše molitve, hraniti nas svojom 
riječju i činiti sudionicima svetih sakramenata, 2. da bi u nama 
pobudio pobožnost i poštovanje kojima u crkvi moramo 
sudjelovati u božanskim otajstvima. 

V 

■ 121. P. Sto moramo učiniti da bismo u skladu s 
crkvenim uputama proslavili blagdan posvećenja 
crkve? 

O. Da bi smo u skladu s crkvenim uputama proslavili svetkovinu 
posvećenja crkve moramo: 1. odlučiti biti marljivi u pohađanju 
crkve, koja je kuća molitve i da tamo budemo uvijek pobožni 
slaveći Boga u duhu i istini, 2. moliti da nam oprosti svako 
nepoštovanje i druge propuste koje smo napravili, 3. misliti na to 
da smo i mi živi Božji hram i pobrinuti se da se očistimo od svake 
ljage, te da ne učinimo ništa što nas može okaljati. 

■ 122. P. Sto treba učiniti prigodom obljetnica 
krštenja i krizme s obzirom da su to dani u koje 
smo bili posvećeni Bogu? 

O. Prigodom obljetnica krštenja i krizme treba: 1. obnoviti krsne 
zavjete potvrđene na krizmi, a to znači vjerovati u Boga i Isusa 
Krista i vršiti njegov zakon bez ljudskih obzira, 2. ponovno se 
odreći grijeha, ispraznosti i pokvarenih načela ovoga svijeta, 3. 
klanjati se sa svim žarom Duhu Svetom, koji stanuje u nama po 
svojoj milosti. 

Drugi dio 

O SVEČANIM BLAGDANIMA BLAŽENE 
DJEVICE MARIJE I SVETACA 

* * * 

I. poglavlje 

O svečanim blagdanima Djevice Marije, i u prvom 
redu Bezgrešnog začeća 

■ 123. P. Koje su najveće svetkovine među 
blagdanima koje Crkva slavi u čast Djevice 
Marije i majke Božje? 

O. Među svetkovinama koje Crkva slavi u čast Djevice Marije 
najsvečanije su: Bezgrešno Začeće, Rođenje, Navještenje, 
Prikazanje u hramu i Uznesenje na nebo. 

■ 124. P. Kada se slavi svetkovina Bezgrešnog 
Začeća? 

O. Svetkovina Bezgrešnoga Začeća slavi se osmog prosinca. 

■ 125. P. Zašto se slavi svetkovina Bezgrešnog 
začeća Djevice Marije? 

O. Svetkovina Bezgrešnog Začeća Djevice Marije slavi se zbog 
toga, što je ona, kako nas uči vjera, po posebnim povlasticama i 
zaslugama Isusa Krista našeg Otkupitelja bila posvećena Božjom 
milošću od prvog časa svoga začeća i tako izuzeta od istočnoga 
grijeha. 

■ 126. P. Kada je Crkva proglasila člankom vjere, 
da je začeće Djevice Marije bilo bezgrešno, t.j. da 
ona nije imala istočnoga grijeha? 

O. Dana 8. prosinca 1854. Papa Pio IX. dogmatskom je bulom u 
suglasju sa svim katoličim biskupima svečano proglasio kao članak 
vjere Bezgrešno Začeće presvete Djevice. 

■ 127. P. Zašto je Bog podario Djevici Mariji 
povlasticu Bezgrešnog Začeća? 

O. Bog je podario Mariji Djevici povlasticu Bezgrešnog Začeća 
zato, što je dolikovalo Isusovoj svetosti i uzvišenosti, da Djevica, 
koja je bila određena da mu postane majkom, ne bude niti jednoga 
časa podređena sotoni. 

■ 128. P. Koje su nakane sv. Crkve u slavljenju 
svetkovine Bezgrešnog Začeća? 

O. Nakane sv. Crkve u slavljenju Bezgrešnog Začečća jesu: 1. 
pobuditi u nama živu zahvalnost prema Bogu koji je tom velikom 
povlasticom uzvisio Djevicu Mariju, 2. oživjeti našu vjeru o 
Marijinu izuzeću od istočnoga grijeha, 3. shvatiti koliko Bog cijeni 
i ljubi čistoću i svetost duše, 4. sve više povećavati našu pobožnost 
prema Mariji. 

II. poglavlje 

O rođenju Djevice Marije 

■ 129. P. Kada Crkva slavi blagdan rođenja 
Djevice Marije? 

O. Crkva slavi blagdan rođenja Djevice Marije osmog dana 
mjeseca rujna. 

■ 130. P. Zašto se slavi blagdan rođenja Djevice 
Marije? 

O. Crkva slavi blagdan rođenja Djevice Marije, jer je ona od svog 
rođenja bila najsvetija od svih stvorenja i jer je bila predodređena 
za majku Spasiteljevu. 

■ 131. P. Slavi li se blagdan rođendana samo za 
Djevicu Mariju? 

Blagdan rođendana slavi se za Djevicu Mariju i za svetog Ivana 
Krstitelja. Ovdje ipak treba napomenuti da Blažena Djevica nije 
samo rođena u milosti, nego je u milosti i začeta, dok se za svetog 
Ivana Krstitelja može samo kazati da je bio posvećen prije nego 
što se rodio. 

■ 132. P. Kakav je život provela blažena Djevica? 

O. Blažena Djevica živjela je vrlo skromno, iako je potjecala od 
roda kralja Davida. Živjela je siromašno i povučeno, ali je pred 
Bogom bila velika, nikad nije griješila, čak ni male grijehe i stalno 
je rasla u milosti. 

v 

■ 133. P. Čemu se treba osobito diviti u krepostima 
blažene Djevice? 

O. Od kreposti blažene Djevice osobito se treba diviti njezinu 
zavjetu djevičanstva, koji je ona napravila u svojoj ranoj mladosti. 
Takav zavjet prije nije bio poznat. 

■ 134. P. Sto moramo učiniti o blagdanu Gospina 
rođendana? 

O. O blagdanu Gospina rođendana moramo učiniti četiri stvari: 1. 
zahvaliti Bogu na jedinstvenim darovima i povlasticama kojima ju 
je Bog odlikovao iznad ostalih stvorova, 2. moliti ga po njezinu 
zagovoru, da u nama razori kraljevstvo grijeha da bismo postali 
vjerni i postojani u njegovoj božanskoj službi, 3. štovati Marijinu 
svetost i radovati se s njom njezinoj veličini, 4. nastojati slijediti je 
u brižljivu čuvanju Božje milosti i vježbanju u krepostima, a 
osobito u njezinoj poniznosti i čistoći zbog kojih je i bila dostojna 
začeti Isusa u svojoj prečistoj utrobi. 

III. poglavlje 

O navještenju Djevice Marije 

v t 

U 135. P. Sto se slavi na dan Manjina navještenja? 
O. Na blagdan Marijina navještenja slavi se najava anđela 
Gabrijela Mariji, da je izabrana za majku Sina Božjega. 

■ 136. P. Gdje se je nalazila blažena Djevica, kad 
joj se ukazao anđeo Gabrijel? 

O. Prigodom ukazanja anđela Gabrijela Marija se nalazila u 
galilejskom gradu Nazaretu. 

■ 137. P. Na koji je način anđeo Gabrijel 
pozdravio Mariju kad joj se ukazao? 

O. Kad se je anđeo Gabrijel ukazao Djevici Mariji obratio joj se 
riječima, kojima je i mi pozdravljamo svaki dan: "Zdravo Marijo, 
milosti puna, Gospodin s tobom, blagoslovljena ti među ženama." 

■ 138. P. Kako se je ponašala presveta Djevica kad 
je čula riječi anđela Gabrijela? 

O. Na riječi anđela Gabrijela presveta Djevica se smela, jer je čula 
da je netko pozdravlja novim i izvrsnim naslovima, za koje je ona 
sebe držala nedostojnom. 

■ 139. P. Koje je kreposti blažena Djevica 
pokazala prigodom navještenja anđela 
Gabrijela? 

O. Prigodom navještenja anđela Gabrijela blažena Djevica je 
pokazala osobito: divnu čistoću, duboku poniznost, vjeru i 
savršenu poslušnost. 

■ 140. P. Kako je prigodom navještenja anđela 
Gabrijela Djevica Marija pokazala svoju veliku 
ljubav prema čistoći? 

O. Prigodom navještenja anđela Gabrijela Djevica je Marija 
pokazala svoju veliku ljubav prema čistoći nastojanjem da sačuva 
svoje djevičanstvo, nastojanjem koje je pokazala upravo u času, 
kad je čula da je određena za dostojanstvo majke Božje. 

■ 141. P. Kako je Djevica Marija pokazala svoju 
duboku poniznost u času navještenja anđela 
Gabrijela? _ 

O. U času navještenja anđela Gabrijela Djevica je Marija pokazala 

svoju duboku poniznost riječima: "Evo službenice Gospodnje", što 
je izgovorila kad je postala majkom Božjom. 

■ 142. P. Kako je Djevica Marija pokazala svoju 
vjeru i poslušnost prigodom navještenja anđela 
Gabrijela? 

O. Prigodom navještenja anđela Gabrijela Djevica je Marija 
pokazala svoju vjeru i poslušnost rekavši: "Neka mi bude po riječi 
tvojoj." 

■ 143. P. Sto se dogodilo u času, kad je Djevica 
Marija pristala biti majkom Božjom? 

O. U času, kad je Marija pristala da bude majkom Božjom, druga 
božanska osoba Presvetog Trojstva utjelovila se u njezinoj utrobi 
uzevši dušu i tijelo, kako imamo i mi, po djelovanju Duha Svetoga. 
B 144. P. Sto nas uči presveta Djevica u svom 
navještenju? 

O. U svom navještenju presveta Djevica Marija uči: 1. djevice 
visoko cijeniti blago svoga djevičanstva, 2. sve nas čisto se i 
ponizno pripraviti za primanje Isusa Krista u svetoj pričesti i 
spremno se pokoravati volji Božjoj. 

fl 145. P. Sto moramo učiniti na blagdan 
Navještenja Marijina? 

Na blagdan Navještenja Djevice Marije moramo učiniti tri stvari: 
1. duboko se klanjati Riječi utjelovljenoj radi našeg spasenja i 
zahvaliti joj na tom velikom dobru, 2. čestitati blaženoj Djevici na 
dostojanstvu Majke Božje, koje je zadobila, i častiti je kao našu 
gospodaricu i odvjetnicu, 3. odlučiti da uvijek s velikim štovanjem i 
pobožnošću molimo anđeoski pozdrav, koji se obično naziva 
Zdravomarijom. 

IV. poglavlje 

O Očišćenju Djevice Marije 

B 146. P. Kakav je to blagdan Očišćenja Djevice 
Marije? 

O. Očišćenje Marije Djevice je svetkovina ustanovljena na spomen 
dana, kad je Djevica otišla u jeruzalemski hram izvršiti zakon 
očišćenja i prikazati svog božanskog sina Isusa Krista. 

B 147. P. Kakav je to bio zakon očišćenja? 

O. Zakon očišćenja bio je Mojsijev zakon koji je obvezivao sve 
žene da se poslije porođaja očiste u hramu prikazivanjem neke 
žrtve. 

fl 148. P. Je li presvetu Djevicu obvezivao zakon 
očišćenja? 

O. Presvetu Djevicu nije obvezivao zakon očišćenja, jer je postala 
majkom po djelovanju Duha Svetoga sačuvavši svoje djevičanstvo. 
B 149. P. Zašto se onda presveta Djevica 
podvrgnuta zakonu očišćenja, ako je on nije 
obvezivao? 

O. Presveta Djevica podložila se zakonu očišćenja na koji nije bila 
obvezna, da bi nam dala primjer poniznosti i poslušnosti Božjem 
zakonu. 

B 150. P. Što je presveta Djevica prikazala u hramu 
u povodu svoga očišćenja ? 

O. S obzirom na to da je presveta Djevica bila siromašna, 
prigodom svog očišćenja prikazala je u hramu žrtvu siromašnih 
majki, a to je bio par grlica ili golubova. 

B 151. P. Zašto je presveta Djevica na dan svog 
očišćenja prikazala Isusa Krista u hramu? 

O. Presveta Djevica je na dan očišćenja prikazala Isusa Krista u 
hramu jer je stari zakon obvezivao roditelje da svoje prvorođene 

prikažu Bogu, te da ih nakon toga otkupe određenim novčanim 
iznosom. 

■ 152. P. Zašto je Bog ustanovio taj zakon o 
prikazanju prvorođenih? 

O. Bog je ustanovio zakon o prikazanju prvorođenih da bi se 
njegov narod uvijek sjećao, kako je bio oslobođen iz egipatskog 
sužanjstva, kad je anđeo pomorio sve egipatske prvorođence, a 
poštedio židovske. 

■ 153. P. Kakvo se čudo dogodilo kad je Krist bio 
prikazan u hramu? 

O. Kad je Krist bio prikazan u hramu, sveti starac Šimun i sveta 
udovica Ana u njemu su prepoznali pravoga Mesiju. 

■ 154. P. Sto je Simun učinio kad je mali Isus bio 
prikazan u hramu? 

O. Kad je mali Isus bio prikazan u hramu, Šimun ga je uzeo na 
ruke, zahvalio Bogu i otpjevao pjesmu "Sada otpusti" kojom je 
izjavio da umire zadovoljan što je vidio Spasitelja i prorekao je 
suprotnosti koje će Isus Krist podnijeti i muke koje će iskusiti 
njegova sveta Majka. 

v t t 

■ 155. P. Sto je učinila proročica Ana kad je Isus 
bio prikazan u hramu? 

O. Kad je Isus Krist bio prikazan u hramu, proročica je Ana 
hvalila i zahvaljivala Bogu, što je poslao Spasitelja na svijet i o 
tome je govorila svima koji su očekivali njegov dolazak. 

■ 156. P. Sto moramo naučiti od otajstava 
očišćenja Djevice Marije i Isusova prikazanja? 

O. Od otajstava Marijina očišćenja i Isusova prikazanja u hramu 
moramo naučiti osobito tri stvari: 1. točno izvršavati Božji zakon i 
ne tražiti izlike kako bismo izbjegavali njegovo izvršavanje, 2. 
željeti samo Boga i prikazati se njemu da bismo vršili njegovu 
svetu volju, 3. vrlo cijeniti poniznost i često se čistiti pokorom. 

■ 157. P. Što bi majke i očevi trebali učiniti o 
blagdanu očišćenja? 

O. Očevi i majke morali bi o blagdanu očišćenja prikazati svoju 
djecu Bogu i moliti ga da im udijeli milost da ih kršćanski 
odgajaju. 

■ 158. P. Zašto se na dan očišćenja ide u procesiji s 
upaljenim svijećama? 

O. Na dan očišćenja ide se u procesiji s upaljenim svijećama u ruci 
na uspomenu putovanja presvete Djevice iz Betlehema u 
jeruzalemski hram s malim Isusom na rukama i na spomen radosti, 
koju su pokazali sveti Šimun i Ana, kad su se susreli s Isusom. 

■ 159. P. Kako moramo ići za procesijom na 
blagdan očišćenja? 

O. Sudjelujući u procesiji na blagdan očišćenja, moramo obnoviti 
svoju vjeru u Isusa Krista, koji je naše pravo svjetlo, i moliti ga da 
nas prosvijetli svojom milošću da bismo bili dostojni da jednog 
dana uđemo u hram slave po zagovoru njegove presvete Majke. 

V. poglavlje 

O Uznesenju Marijinu 

■ 160. P. Što Crkva slavi o blagdanu Uznesenja 
presvete Djevice? 

O. Crkva o blagdanu Uznesenja presvete Djevice slavi smrt i 
slavno uznesenje Djevice Marije na nebo. 

* 161. P. Je li s Marijinom dušom uzašlo na nebo i 
njezino tijelo? 

O. Pobožni vjernici općenito vjeruju, da je s dušom Djevice Marije 
na nebo uzašlo i njezino tijelo, iako to Crkva nije proglasila kao 
članak vjere. 

■ 162. P. Na kakvu je slavu uzvišena Djevica 
Marija na nebu? 

O. Djevica je Marija uzvišena nad svim anđeoskom zborovima i 
nad svim svetima u nebu, kao kraljica neba i zemlje. 

■ 163. P. Zašto je Djevica uzvišena nad svim 
stvorenjima? 

O. Djevica je na nebu uzvišena nad svim stvorenjima, jer je majka 
Božja i jer je od svih stvorova najponiznija i najsvetija. 

■ 164. P. Što moramo učiniti na blagdan Marijina 
Uznesenja? 

O. Na blagdan Marijina Uznesenja moramo: 1. radovati se zbog 
njezina slavnog Uznesenja i uzvišenja, 2. štovati je kao našu 
Gospodaricu i našu odvjetnicu pred svojim božanskim Sinom, 3. 
moliti je da nam u Boga izmoli milost da provodimo svet život te 
se na taj način pripremimo na smrt i zaslužimo da nas pomaže i 
štiti da budemo imali udjela u njezinoj slavi. 

■ 165. P. Kako možemo zaslužiti Marijinu zaštitu? 
O. Marijinu zaštitu možemo zaslužiti ako nasljedujemo njezine 
kreposti, a osobito Čistoću i poniznost. 

■ 166. P. Moraju li se i grešnici pouzdavati u 
Marijinu zaštitu? 

O. I grešnici se moraju pouzdati u Marijinu zaštitu, jer je ona 
majka milosrđa i utočište grešnika, da im od Boga isprosi milost 
obraćenja. 

VI. poglavlje 

O blagdanima anđela 

■ 167. P. Na koje dane Crkva slavi blagdan 
anđela? 

O. Crkva slavi blagdan svetog Mihovila i svih anđela dvadeset i 
devetog rujna, a drugog listopada slavi blagdan anđela čuvara. 

■ 168. P. Zašto Crkva o blagdanu svih anđela 
osobito časti svetog Mihovila? 

O. Na blagdan svih anđela Crkva osobito časti svetog Mihovila, jer 
ga priznaje poglavicom svih anđela i svojim zaštitnikom. 

■ 169. P. Sto moramo učiniti da u svetosti 
proslavimo blagdan anđela? 

O. Da bismo u svetosti proslavili blagdan svih anđela moramo: 1. 
zahvaliti Bogu na milosti, što im je dao, da su mu ostali vjerni, dok 
su se protiv njega pobunili Lucifer i njegovi sljedbenici, 2. moliti 
ga da nam udijeli milost nasljedovanja njihove vjernosti i njihove 
gorljivosti za Božju slavu, 3. štovati ih kao prvake nebeskih dvora i 
kao naše zaštitnike i posrednike u Boga, 4. moliti ih da Bogu 
prenesu naše molitve i da nam on dade svoju božansku pomoć. 

■ 170. P. Kakve anđele nazivamo anđelima 
čuvarima? 

O. Anđelima čuvarima nazivamo anđele koji nas čuvaju i vode 
putem spasenja. 

■ 171. P. Kako znamo da imamo anđele čuvare? 
Znamo da imamo anđele čuvare po Svetom Pismu i po naučavanju 
Crkve. 

■ 172. P. Na koji način nam pomaže anđeo čuvar? 
O. Anđeo čuvar: 1. pomaže nam dobrim nadahnućima i sjećajući 
nas na naše dužnosti, vodi nas dobrim putem, 2. prikazuje Bogu 
naše molitve i postiže nam njegove milosti. 

■ 173. P. Sto možemo zaključiti iz onoga što nas 
Crkva uči o anđelima čuvarima? 

O. Iz onoga što nas Crkva uči o anđelima čuvarima moramo izvući 
plod pouke: neprestano zahvaljivati Božjoj dobroti, što nam je dao 
anđele za čuvare a i samima njima za ljubaznu brigu, koju nam 
poklanjaju. 

■ 174. P. U čemu se mora sastojati naša 
zahvalnost anđelima čuvarima? 

O. Naša zahvalnost anđelima čuvarima mora se sastojati u četiri 
stvari: 1. poštovati njihovu nazočnost i ne žalostiti ih nikakvim 

grijehom, 2. spremno slijediti dobre osjećaje koje Bog preko njih 
pobuđuje u našim srcima, 3. moliti sa što više pobožnosti da oni 
naše molitve prihvate i da ih prikažu Bogu, 4. često ih zazivati i 
uzdati se u njih u našim potrebama, a osobito pak onda kad smo u 
napasti. 

VII. poglavlje 

O blagdanu rođenja svetog Ivana Krstitelja 

■ 175. P. Koju svetkovinu Crkva slavi dvadeset i 
četvrti dan mjeseca lipnja? 

O. Na dvadeset i četvrti dan mjeseca lipnja Crkva slavi dan rođenja 
svetog Ivana Krstitelja. 

■ 176. P. Tko je bio sveti Ivan Krstitelj? 

O. Sveti Ivan Krstitelj bio je prethodnik Isusa Krista. 

■ 177. P. Zašto držimo svetoga Ivana Krstitelja 
Isusovim pretečom? 

O. Svetog Ivana Krstitelja držimo Isusovim prethodnikom, jer ga 
je Bog poslao navijestiti dolazak Isusa Krista Židovima i pripraviti 
ih da ga prihvate. 

■ 178. P. Zašto Crkva posvećuje posebnu 
svetkovinu svetom Ivanu Krstitelju i njegovu 
rođenju? 

O. Crkva časti posebnom svetkovinom rođenje svetog Ivana 
Krstitelja, jer je to rođenje sveto i jer je svijetu donijelo mnogo 
svete radosti. 

■ 179. P. Je li sveti Ivan Krstitelj rođen u grijehu 
kao ostali ljudi ? 

O. Sveti Ivan Krstitelj nije rođen u grijehu kao ostali ljudi, jer je 
bio posvećen u utrobi svoje majke, svete Elizabete, u nazočnosti 
Isusa Krista i presvete Djevice. 

■ 180. P. Zašto se svijet razveselio rođenjem 
svetoga Ivana Krstitelja? 

O. Svijet se obradovao zbog rođenja svetog Ivana Krstitelja, jer je 
tim rođenjem naviješteno da će uskoro doći Mesija. 

■ 181. P. Na koji način je Bog priznao svetog Ivana 
Krstitelja prethodnikom Isusa Krista još prije 
njegova rođenja? 

O. Bog je priznao svetoga Ivana Krstitelja, već od njegova rođenja, 
pretečom Isusa Krista, raznim čudesima, a osobito onim kad je 
njegov otac Zaharija bio izgubio govor pa mu se vratio tako da je 
mogao gromko zapjevati pobožnu pjesan "Blagoslovljen Gospodin 
Bog Izraelov", kojom je zahvalio Bogu za ispunjenje obećanja koje 
je dano Abrahamu, da će poslati, Spasitelja i uzradovao se što će 
mu njegov sin biti preteča. 

■ 182. P. Kako je živio sveti Ivan Krstitelj? 

O. Sveti Ivan Krstitelj se još u djetinjstvu povukao u pustinju, gdje 
je proveo najveći dio svog života i s nevinošću svoga ponašanja 
čvrsto je spojio najstrožu pokoru. 

■ 183. P. Na koji je način umro sveti Ivan Krstitelj? 
O. Sveti je Ivan Krstitelj umro tako, što mu je po nalogu Heroda 
Antipe odrubljena glava zbog njegove svete slobode kojom je 
osudio sablažnjivi život toga vladara. 

■ 184. P. Sto moramo nasljedovati u životu svetoga 
Ivana Krstitelja? 

O. U životu svetoga Ivana Krstitelja moramo nasljedovati: 1. 
ljubav prema povučenom životu, poniznosti i odricanju, 2. žar 
kojim je navješćivao i pozivao na ljubav prema Isusu Kristu, 3. 
njegovu vjernost Bogu, što je više volio njegovu slavu i spasenje 
bližnjega od svih ljudskih obzira. 

VIII. poglavlje 

O svetkovini svetog Josipa zaručnika presvete Djevice i 
zaštitnika Crkve 

■ 185. P. Zašto Crkva slavi osobito svečano 
blagdan svetog Josipa? 

O. Crkva slavi tako svečano blagdan svetog Josipa, jer je bio jedan 
od velikih svetaca, zaručnik Djevice Marije, poočim Isusa Krista 
pa je zbog toga proglašen zaštitnikom Crkve. 

■ 186. P. Sto znači: Josip je bio poočim Isusa 
Krista? 

O. Riječi da je Josip bio poočim Isusa Krista znače, da su ljudi u 
njemu gledali Isusova oca, jer je on prema njemu vršio očinske 
dužnosti. 

■ 187. P. Gdje je sveti Josip obično prebivao? 

Sveti Josip je obično prebivao u Nazaretu, malenom gradu u 
Galileji. 

■ 188. P. Sto je sveti Josip bio po zanimanju? 

O. Iako je sveti Josip bio od kraljevskog roda Davidova, bio je 
siromašan i morao je zarađivati kruh radom svojih ruku. 

■ 189. P. Sto nas uči siromaštvo obitelji, u kojoj je 
Isus rođen? 

O. Siromaštvo obitelji Isusa Krista uči nas da oslobađamo svoje 
srce od bogatstva i da rado podnosimo siromaštvo ako to Bog 
hoće. 

■ 190. P. Sto mi vjerujemo o tome, na koju je slavu 
Bog uzdignuo svetoga Josipa u nebo? 

O. Vjerujemo da je Bog uzdignuo svetoga Josipa do najveće slave 
jer je toliko bio istaknut njegov stupanj i njegova svetost na 
zemlji. 

■ 191. P. Kako sveti Josip zaštićuje one koji ga 
štuju? 

O. Zaštita sv. Josipa prema svima, koji su mu pobožni, vrlo je 
velika, jer je teško vjerovati da bi Isus uskratio svoju milost svecu, 
kojemu je na zemlji htio biti podložan. 

■ 192. P. Kakvu posebnu milost možemo očekivati 
od zagovora svetoga Josipa ? 

O. Posebna milost, kojoj se moramo nadati od zagovora sv. Josipa, 
jest milost dobre smrti, jer je on imao sreću umrijeti na rukama 
Isusa i Marije. 

■ 193. P. Što moramo učinti da bismo zaslužili 
zaštitu svetoga Josipa? 

O. Da bismo zaslužili zaštitu svetoga Josipa, moramo ga često 
zazivati, slijediti njegove kreposti, a osobito njegovu poniznost i 
potpuno predanje volji Božjoj koja je uvijek bila pravilo njegovih 
čina. 

IX. poglavlje 

O svetkovinama svetih apostola, a osobito svetog Petra 

i Pavla 

■ 194. P. Tko su bili apostoli? 

O. Apostoli su bili učenici Isusa Krista, koje je on izabrao za 
svjedoke njegova propovijedanja i njegovih čudesa, čuvari njegova 
nauka, osigurani njegovom vlašću i poslani navješćivati Evanđelje 
svim narodima. 

■ 195. P. Koji je bio plod apostolskoh propovijedi? 
O. Plod apostolskih propovijedi bilo je rušenje idolopoklonstva i 
utvrđenje kršćanske vjere. 

■ 196. P. Kojim sredstvima su apostoli naveli 
narode da prihvate kršćansku vjeru? 

O. Apostoli su naveli narode da prihvate kršćansku vjeru time što 

su božansko značenje nauka, koji su propovijedali, potvrđivali 
čudesima, svetošću svog života i napokon postojanošću u mukama 
sve do žrtve svoga života. 

■ 197. P. Zašto se osobito svečano slavi blagdan 
svetog Petra i Pavla? 

O. Blagdan svetog Petra i Pavla slavi se osobito svečano, jer su ta 
dva sveca prvaci apostolskog zbora. 

■ 198. P. Zašto se sveti Petar i Pavao nazivaju 
prvaci među apostolima? 

O. Sveti Petar i Pavao nazivaju se prvacima među apostolima zato, 
što je sam Krist izabrao svetog Petra da bude glava apostola i 
čitave Crkve, a sveti Pavao je više od svih drugih radio na 
propovijedanju Evanđelja i obraćanju pogana. 

■ 199. P. Gdje je bilo sjedište svetoga Petra? 

O. Prvo sjedište svetoga Petra bila je Antiohija, a poslije se 
preselio u Rim, koji je onda bio glavni grad Rimskoga carstva i u 
Rimu su završili dugi i teški napori njegova apostolata slavnim 
mučeništvom. 

■ 200. P. Što slijedi iz toga da je sveti Petar izabrao 
Rim za svoje sjedište i da je tamo umro? 

O. Iz toga što je sveti Petar izabrao Rim za svoje sjedište, slijedi da 
moramo priznati rimskog papu za pravog nasljednika svetoga 
Petra i glavu čitave Crkve, kojemu moramo biti iskreno podložni i 
vjerom prihvaćati nauk koji on proglasi kao Pastir i Učitelj svih 
kršćana. 

■ 201. P. Tko je bio sveti Pavao prije obraćenja? 

O. Prije svog obraćenja sveti je Pavao bio učeni farizej koji je 
progonio Isusovo ime. 

■ 202. P. Kako je sveti Pavao pozvan na apostolat? 
O. Sveti je Pavao pozvan na apostolat na putu u Damask. Tamo 
mu se prikazao Isus pa je od progonitelja Crkve postao gorljiv 
propovjednik Evanđelja. 

U 203. P. Zašto je Isus Krist htio obratiti svetoga 
Pavla ovako velikim čudom? 

O. Isus Krist je htio obratiti svetoga Pavla ovako velikim čudom, 
jer je htio pokazati moć i učinkovitost svoje milosti, koja može 
obratiti i najtvrđa srca na pokoru, a i zato da bude vjerodostojniji 
svjedok. 

■ 204. P. Zašto se blagdan svetih apostola Petra i 
Pavla slave u isti dan? 

O. Blagdan svetih apostola Petra i Pavla slavi se u isti dan, jer oni 
obojica koji su svojom nazočnošću i propovijedanjem posvetili 
Rim, u Rimu su doživjeli mučeništvo, pa su postali slavnim 
zaštitnicima toga grada. 

■ 205. P. Što moramo naučiti od svetih apostola? 

O. Od svetih apostola moramo se naučiti: usklađivati životne 
radnje s načelima Evanđelja, 2. poučavati svetom gorljivošću i 
postojanošću u nauku Isusa Krista one kojima je to potrebno, 3. 
podnositi dragovoljno bilo kakve patnje iz ljubavi prema njegovu 
imenu. 

■ 206. P. Što moramo činiti o blagdanima 
apostola? 

O. Na blagdane apostola moramo -1. zahvaliti Gospodinu, što nas 
je po njima prizvao k vjeri, 2. moliti Boga za milost da po njihovu 
zagovoru sačuvamo čistu vjeru, 3. moliti ga da štiti Crkvu od 
njezinih neprijatelja i da je vode pastiri, koji će biti dostojni 
nasljednici svetih apostola. 

X. poglavlje 

O blagdanu Svih Svetih 

■ 207. P. Koji se blagdan slavi prvog dana mjeseca 
studenog? 

O. Prvog dana mjeseca studenog slavi se blagdan Svih Svetih. 

■ 208. P. Zašto je Crkva ustanovila blagdan Svih 
Svetih? 

O. Crkva je ustanovila blagdan Svih Svetih: 1. da slavi Boga i da 
mu zahvali, što je posvetio svoje sluge na zemlji i što ih je okrunio 
slavom na nebu, 2. da u ovaj dan časti i one svece koji nemaju 
svoga blagdana u godini, 3. da nam pribavi više milosti po većem 
broju zagovornika, 4. da na ovaj dan nadoknadimo propuste koje 
smo tijekom godine učinili o posebnim blagdanima svetaca, 5. da 
nas još više pobudi na kreposti primjerima tolikih svetaca svake 
dobi, zanimanja i spola i uspomenom nagrade koju uživaju na 
nebu. 

v 

■ 209. P. Sto nas treba pobuditi da bismo 
nasljedovali svece? 

O. Na nasljedovanje svetaca mora nas pobuditi razmatranje, da su 
i oni bili slabi i krhki, kao i mi, da su bili podložni istim strastima, 
ali da su pomoću božanske milosti postali sveci onim istim 
sredstvima koja i nama stoje na raspolaganju i da nam je po 
zaslugama Isusa Krista obećana ona ista slava koju oni sada 
uživaju u raju. 

■ 210. P. Zašto se slavi blagdan Svih Svetih s toliko 
svečanosti? 

O. Blagdan Svih Svetih slavi se s tako velikom svečanosti, jer taj 
blagdan obuhvaća sve ostale blagdane u godini koji se slave u čast 
svetaca, pa je slika vječne svetkovine na nebu. 

■ 211. P. Sto moramo učiniti da dostojno 
proslavimo blagdan Svih Svetih? 

O. Da bismo dostojno proslavili blagdan Svih Svetih moramo: 1. 
hvaliti i slaviti Gospodina zbog milosti koju je dao svojim slugama 
i moliti ga da je udijeli i nama, 2. častiti sve svece kao Božje 
prijatelje i zazivati s više povjerenja njihovu zaštitu, 3. odlučiti da 
ćemo nasljedovati njihov primjer da bismo jednog dana sudjelovali 
s njma u istoj slavi. 

XI. poglavlje 

O spomenu vjernih pokojnika 

■ 212. P. Zašto poslije blagdana Svih Svetih Crkva 
slavi uspomenu na sve vjerne pokojnike? 

O. Poslije svetkovine Svih Svetih Crkva spominje sve vjerne 
pokojnike, koji su u čistilištu, jer je dolično, da vojujuća Crkva, 
poslije nego je općim i svečanim blagdanom počastila i zazvala 
zaštitu pobjeđujuće Crkve, ide u pomoć trpećoj Crkvi općim i 
svečanim bogoslužjem za sve mrtve. 

■ 213. P. Kako možemo pomoći dušama vjernih 
pokojnika? 

O. Dušama vjernih pokojnika možemo pomoći molitvama, 
milodarima i dobrim djelima, ali prije svega svetom misnom 
žrtvom. 

■ 214. P. Za koje duše na spomendan svih vjernih 
pokojnika moramo namijeniti naše molitve 
prema odredbi sv. Crkve? 

O. Na dan uspomene na sve vjerne pokojnike moramo namijeniti 
molitve ne samo za duše naših rođaka, prijatelja i dobrotvora, 
nego i za sve ostale duše što se nalaze u čistilištu. 

■ 215. P. Kakav će nam plod dati uspomena na 
sve vjerne pokojnike? 

O. Uspomena na sve vjerne pokojnike dat će nam ove plodove: 1. 
pomisao da i mi moramo uskoro umrijeti i doći pred Božji sud, 
gdje ćemo mu morati položiti račune za čitav naš život, 2. veliku 
odbojnost prema grijehu misleći kako ga Bog strogo kažnjava u 
drugom životu i u životu zadovoljiti njegovu pravdu djelima 
pokore zbog učinjenih grijeha. 

XII. poglavlje 

Svetkovina svetih zaštitnika 

■ 216. P. Koje svece nazivamo svojim zašti¬ 
tnicima? 

O. Zaštitnicima nazivamo one svece kojih ime nosimo, naslovnike 
župa, zaštitnike biskupija, mjesta i države u kojoj živimo ili zanata 
koji obavljamo. 

■ 217. P. Kako moramo častiti svece zaštitnike? 

O. Svece zaštitnike moramo častiti tako da što svetije proslavimo 
njihove blagdane, zazivamo ih u nevolji te da ih nasljedujemo. 

■ 218. P. Što moramo učiniti da dobro proslavimo 
svetkovine svojih svetih zaštitnika? 

O. Da bismo dobro proslavili blagdan svojih svetih zaštitnika 
moramo se uzdržati od svake nedopuštene zabave i usmjeriti se na 
djela milosrđa i vjere. 

■ 219. P. Koja posebna djela milosrđa moramo 
činiti o blagdanima svojih svetih zaštitnika? 

O. Na blagdane svojih svetih zaštitnika moramo pobožno i čista 
srca pristupiti svetim sakramentima i sudjelovati u službi Božjoj. 


KRATKA POVIJEST 

RELIGIJE 

* * * 

Načela i temeljni pojmovi 

* * * 

1. Budući da je Bog premudro rasporedio sve stvari, koje je 
stvorio s konačnom svrhom da mu dadu slavu očitovanjem 
njegovih božanskih savršenosti i čovjek je osobito u vidljivom 
svijetu, morao promicati i ispuniti tu svrhu, prema svojoj razumnoj 
naravi, slobodnim djelima svoje volje, tako da Boga upozna i ljubi 
i da mu služi i na taj način postigne nagradu, koju će mu Bog 
poslije dati. Ova duhovna sveza ili općeniti zakon, po kojemu se 
čovjek po svojoj naravi nalazi povezan s Bogom, zove se naravna 
religija. 

2. Međutim, budući da je Bog zbog svoje dobrote želio čovjeku 
pripremeti mnogo veću i uzvišeniju nagradu, nego što je to čovjek 
mogao misliti i željeti, i budući da ga je želio učiniti sudionikom 
svoje vlastite sreće, zbog toga za tu svrhu naravna religija više nije 
bila dovoljna, pa je sam Bog htio poučiti Čovjeka njegovim 
vjerskim dužnostima. Iz toga se razumije da je religija od početka 
morala biti objavljena, odnosno da ju je Bog morao otkriti 
čovjeku. 

3. Bog je zapravo objavio religiju Adamu i prvim patrijarsima, 
koji su se nizali jedan za drugim, pa su je lako mogli prenositi 
živeći zajedno dugim životom, dok Bog nije razvio jedan narod, 
koji će čuvati njegovu objavu sve do dolaska Spasitelja Isusa 

Krista, utjelovljene Božje riječi, koji je nije ukinuo, nego ju je 
izvršio, usavršio i povjerio Crkvi da je čuva kroz sve vijeke. 

Sve to dokazuje povijest religije koja se, to možemo reći, 
miješa s poviješću čovječanstva. Stoga je jasno da su sve one koje 
se nazivaju religijama, izvan jedine prave, od Boga objavljene, o 
kojoj govorimo, tek puke ljudske izmišljotine i iskrivljenosti prave 
istine, od koje su neke sačuvale jedan dio, ali je i taj pomiješan s 
mnogim zabludama. 

4. Što se tiče sekta, koje su se odvojile od svete, katoličke, 
apostolske i rimske Crkve, njih su uvijek pokretali i podržavali 
umišljeni ljudi koji su napustili osjećaj crkvene općenitosti pa su 
hotimično i tvrdoglavo slijedili neku zabludu, svoju ili tuđu, protiv 
vjere - to su krivovjerci: S druge pak strane oholi ljudi i željni 
vlasti koji su sebe držali prosvjetljenijima od svete Crkve, povukli 
su za sobom jedan dio njezine djece, da - protiv riječi Isusa Krista - 
razbiju katoličko jedinstvo te se odvoje od Pape i biskupa koji su s 
njim sjedinjeni, a to su raskolnici. Međutim, vjerni kršćanin 
katolik, koji svoj um pokorava Božjoj riječi, koju u ime svete 
Crkve propovijedaju zakoniti pastiri, te koji ispunjava vjerno sveti 
božanski zakon, sigurno ide putem koji ga vodi posljednjem cilju i 
što se više poučava u vjeri, to bolje shvaća razumnost svoje vjere. 

5. To je doista bio način, koji je Bog ustanovio za neprekidno 
prenošenje religije: susljedno trajno priopćivanje ljudi između 
sebe, tako da se istina, koju su naučavali stariji na isti način 
prenosi na potomstvo. To je moralo trajati i poslije nego što su 
jedan dio božanskog zakona, po Božjoj volji, tijekom vremena u 
knjige napisali pisci, koje je On sam nadahnuo. 

Ove knjige, napisane po Božjem nadahnuću, zovu se Sveto 
pismo, svete knjige ili Sveta biblija. Knjige se dijele na Stari zavjet, 
a to su one, koje su napisane prije dolaska Isusa Krista, i Novi 
zavjet su one koje su bile napisane poslije njegova dolaska. 

6. Ovdje zavjet znači savez, ugovor koji je Bog učinio s ljudima: 
on će ih spasiti po obećanom Otkupitelju ali uz uvijet da budu 

vjerovali njegovoj riječi i da se budu pokoravali njegovim 
zakonima. 

Stari je ugovor Bog najprije sklopio s Adamom i Noem, a 
potom osobito s Abrahamom i njegovim potomstvom. Taj je savez 
tražio vjeru u budućeg Otkupitelja ili Mesiju i ispunjavanje 
zakona, koji je Bog dao na početku, a poslije ga je proglasio svom 
narodu preko Mojsija. 

Novi ugovor, poslije dolaska Isusa Krista Otkupitelja i 
Spasitelja našega, Bog je sklopio sa svima onima koji primaju 
znak, koji je on ustanovio, a to je krštenje, te koji u nj vjeruju i 
poštuju njegov zakon, koji je sam Krist došao usavršiti i ispuniti 
propovijedajući ga osobno i poučavajući izravno svoje apostole. 
Oni su, primivši zapovijed od božanskog učitelja posvuda 
propovijedali sveto evanđelje, to zaista propovijedali svojim 
glasom i to prije negoli je bilo napisano, kao što je kasnije i bilo 
napisano po božanskom nadahnuću. Međutim, niti su svi apostoli, 
a niti samo oni pisali, a sigurno ni jedni ni drugi nisu napisali sve 
ono, što su vidjeli i čuli. 

7. Po svemu što smo rekli i po onomu što smo spomenuli u br. 
5, može se shvatiti najveća važnost božanske Predaje, koja je ona 
ista riječ, koju je Bog živim glasom objavio prvim svojim 
poslanicima, od kojih je došla do nas neprekidnim nasljedstvom. 
Stoga se na tu riječ oslanja vjera posve pravilno kao na najčvršći 
temelj. 

8. Ovu božansku Predaju zajedno sa Svetim pismom, a to je 
potpuno cijela Božja riječ, pisana i prenesena usmeno, povjerio je 
Isus Krist svom javnom, stalnom i nepogrešivom čuvaru, a to je 
sveta, katolička i apostolska Crkva, koja, utemeljena upravo na toj 
božanskoj predaji i oslonjena na vlast, koju je dobila od Boga, i na 
obećanoj pomoći i vodstvu Duha Svetoga, propisuje koje knjige 
sadrže božansku objavu, tumači Sveto pismo, određuje točni 
smisao kad god se o čemu pojavi sumnja, odlučuje u stvarima, koje 
se odnose na vjeru i ćudoređe i prosuđuje bez priziva o svim 

pitanjima, koja bi - s obzirom na njihovu najvišu važnost - mogla 
bilo u čemu zavesti u zabludu misli i osjećaje vjernih kršćana. 

9. Ovakav sud pripada djelokrugu jednoga izabranog dijela u 
Crkvi, koji se zove crkveno učiteljstvo, to jest Crkva koja naučava, 
koji je u početku bio sastavljen od apostola, a poslije od njihovih 
nasljednika biskupa na čelu s Papom, to jest s rimskim 
Prvosvećenikom i nasljednikom svetoga Petra. Vrhovni svećenik, 
kojemu je Isus Krist udijelio istu nepogrešivost, koju je podijelio 
Crkvi, a ta mu je nepogrešivost potrebna da čuva jedinstvo i 
čistoću nauka, kad govori ex cathedra, dakle kao pastir i učitelj 
svih kršćana, može donijeti sve odluke i sve zaključke, koji se 
odnose na vjeru i ćudoređe što mu nitko ne može pobijati, a da 
time ne odbaci i samu vjeru. On uvijek može vršiti svoju vrhovnu 
vlast u svemu, što se odnosi na disciplinu i dobro upravljanje 
Crkvom i svi ga vjernici moraju slušati iskrenim poštovanjem 
pameti i srca. U poslušnosti ovoj vrhovnoj vlasti Crkve i Vrhovnog 
svećenika koja nam izlaže vjerske istine, propisuje crkvene zakone 
i naređuje sve što je potrebno za njezinu dobru upravu, nalazi se 
pravilo naše vjere. 

Prvi dio 

Sažetak povijesti Staroga zavjeta 

* * * 

Stvaranje svijeta 

10. U početku je Bog stvorio nebo i zemlju sa svim što nebo i 
zemlja sadrže. Premda je ovo veliko djelo mogao izvršiti u jedan 
jedini čas, htio je ipak svijet stvoriti u šest vremenskih razdoblja, 
koja Sveto pismo naziva danima. 

Prvi dan je rekao: neka bude svjetlo i nastalo je svjetlo, drugi je 
dan stvorio nebeski svod, treći je odijelio vode od zemlje, a zemlji 
je zapovjedio da na njoj raste trava, cvijeće i svaka vrst plodova, 
četvrti dan je stvorio sunce, mjesec i zvijezde, peti je stvorio ribe i 
ptice, šesti dan je stvorio sve ostale životinje, a onda je napokon 
stvorio i čovjeka. 

Bog je sedmi dan prestao stvarati pa je taj dan nazvan subotom, 
a to znači odmorom, a poslije je po Mojsiju naredio židovskom 
narodu, da taj dan bude posvećen Gospodinu. 

Stvaranje muškarca i žene 

11. Bog je stvorio čovjeka na svoju sliku i priliku i to ovako: 
tijelo mu je učinio od zemlje, a onda mu je udahnuo u lice 
besmrtnu dušu. 

Bog je prvom čovjeku dao ime Adam, što znači učinjen od 
zemlje, i smjestio ga na mjesto puno ljepote koje se zvalo 
Zemaljski raj. 

12. Adam je međutim bio sam. Ali, Bog je želio da ima društvo 
i suprugu pa je učinio da Adam duboko zaspi. Dok je spavao, Bog 
mu je izvadio jedno rebro i od toga rebra napravio ženu i dao je 

Adamu. On ju je primio sa zahvalnom ljubavlju i nazvao je Evom, 
što znači život, jer Eva je trebala postati majkom svih ljudi. 

O anđelima 

13. Prije čovjeka, koji je najsavršenije biće čitava vidljivog 
svijeta, Bog je stvorio beskrajan niz drugih bića čija je narav bila 
viša od čovjekove i koji su se zvali anđelima. 

14. Anđeli su bića bez opipljiva oblika, jer su čisti duhovi 
stvoreni tako da postoje bez ikakva tijela, također su stvoreni od 
Boga na njegovu sliku, sposobni da ga upoznaju i ljube te slobodni, 
da rade dobro i zlo. 

15. U doba kušnje mnogi su od tih duhova ostali Bogu vjerni, 
ali neki su od njih sagriješili. Njihov je grijeh bila oholost. Oni su 
naime željeli biti slični Bogu i nisu željeli ovisiti o njemu. 

16. Vjerni duhovi, nazvani dobri anđeli ili "nebeskim 
duhovima", jednostavno "anđeli", bili su nagrađeni vječnom 
srećom u raju. 

17. Nevjerni duhovi nazvni đavli ili "demoni", sa svojim vođom 
nazvanim Lucifer ili Sotona, bili su istjerani iz raja i osuđeni na 
pakao za svu vječnost. 

Grijeh Adama i Eve i njihova kazna 

18. Bog je stvorio Adama i Evu u savršenom stanju nevinosti, 
milosti i sreće, stoga su bili izuzeti od smrti i od svake duševne i 
tjelesne bijede. 

19. Bog im je dopustio jesti od svih plodova u zemaljskom raju, 
ali im je samo zabranio okusiti plodove jednog stabla koje je raslo 
usred zamaljskog raja i koje Sveto pismo naziva "drvetom spoznaje 
dobra i zla". Tako je to drvo nazvano, jer bi Adam i Eva, da su bili 
poslušni, tim drvetom, stekli svako dobro, to jest obilje milosti i 
sreće, a u slučaju neposluha oni bi izgubili svoje savršenstvo za 
sebe i za svoje potomstvo, iskusili bi zlo, i to ne samo duhovno, 
nego i tjelesno. 

Bog je htio da ga Adam i Eva u znak te poslušnosti priznaju za 
Gospodina i Gospodara. 

Sotona, zavidan zbog njihove sreće, počeo je napastovati Evu, 
šaptati joj služeći se zmijom i poticati je da prekrši primljenu 
zapovijed. Eva ubere zabranjeno voće, okusi ga i navede i Adama 
da i on kuša i tako oboje sagriješiše. 

20. Ovaj je grijeh proizveo za njih, kao i za čitavi ljudski rod, 
najkobnije učinke. 

Adam i Eva izgubili su posvećujuću milost, Božje prijateljstvo i 
pravo na raj, pa su postali robovima sotone i zaslužili pakao. 
Gospodin ih je osudio na smrt, potjerao ih je iz onoga mjesta 
uživanja, tako da su morali zarađivati kruh u znoju svoga lica uz 
neizbrojne muke i umore. 

21. Adamov se grijeh proširio na sve njegovo potomstvo, osim 
djevice Marije. To je grijeh s kojim se rađamo i koji se zove istočni 
grijeh. 

22. Istočni grijeh je ljaga na našoj duši od početka našeg 
postojanja. Ta ljaga čini nas Božjim neprijateljima, sotonskim 
robovima, isključenima zauvijek iz raja te podložnima smrti i svim 
drugim nevoljama. 

Obećani Otkupitelj 

23. Bog ipak nije ostavio Adama i njegovo potomstvo u tome 
nesretnom stanju. U svom beskrajnom milosrđu on mu je ubrzo 
obećao Spasitelja ili Mesiju, koji će doći i spasiti ljudski rod od 
robavanja sotoni i od grijeha te mu zaslužiti raj. To je obećanje 
Bog više puta ponovio patrijarsima i židovskom narodu glasom 
svojih proroka. 

Adamovi sinovi i patrijarsi 

24. Pošto su Adam i Eva protjerani iz zemaljskog raja, dobili su 
dvoje djece kojima su dali ime Kain i Abel. 

Kad su odrasli Kain se posvetio zamljoradnji, dok je Abel 
postao pastir. Bog je pokazao da više voli Abelove žrtve paljenice, 

jer mu je on, pobožan i nevin, prikazivao najbolje žrtve svoga 
stada, a Kainove je žrtve, koji mu je prikazivao plodove zemlje, 
odbacivao. Kain, pun ljutine i zavisti na brata, poveo ga je sa 
sobom na šetnju u polje, nasrnuo na nj i ubio ga. 

25. Bog je htio utješiti Adama i Evu zbog Abelove smrti, pa im 
je dao drugog sina, kojega su nazvali Set, a on je bio dobar i 
bogobojazan. 

Adam je tijekom svoga dugog života od 930 godina imao još 
mnogo sinova i kćeri, koji su se množili pa su malo po malo 
napučili zemlju. 

26. Među Setovim potomcima i drugom Adamovom djecom 
stari oci brojnog potomstva postajali su glavarima plamena, koja 
su nastala od sinova i njihovih unuka. Oni su bili i njihovi knezovi 
i suci i svećenici. Povijest ih časti časnim imenom patrijarha. 
Providnost im je davala vrlo dugi život, da bi mogli naučiti 
potomke o objavljenoj vjeri i da bi čuvajući vjernost tradiciji o 
Božjim obećanjima, ovjekovječili vjeru u budućeg Mesiju. 

Opći potop 

27. Tijekom vjekova Adamovi su se potomci izopačili pa se 
tako zemlja napunila opačina i nepoštenja. 

Videći tu veliku pokvarenost Bog je najprije zaprijetio ljudima 
kaznama, a potom ih je i kaznio općim potopom. Tada je Bog 
poslao kiše, koje su neprekidno padale četrdeset dana i četrdeset 
noći, dok nisu pod vodom ostale najviše planine. 

Svi su se ljudi utopili, jedino se Noa spasio sa svojom obitelji. 

28. Noa je po Božjoj zapovijedi sto godina prije općeg potopa 
počeo graditi korablju, a to je posebna vrst broda, u koju je onda 
ušao on sa svojom ženom i sa svojim sinovima Šemom, Hamom i 
Jafetom i njihovim ženama kao i sa životinjama, koje mu je Bog 
označio. 

Babilonska kula 

29. Noevi potomci su se brzo množili i uskoro ih je bilo toliko, 

da nisu mogli ostati svi zajedno pa se moralo misliti kako će se 
podijeliti. Ali, prije nego što će se podijeliti odlučili su sagraditi 
kulu, koja će biti tako visoka da će sezati do neba. Njihov je rad 
brzo napredovao, ali je Boga uvrijedila njihova oholost, pa je sišao 
i pomrsio im jezike tako da se oholi graditelji više nisu mogli 
razumjeti među sobom, pa su se morali razići a da nisu završili svoj 
veliki naum. 

Ta je kula nazvana Babel, a to znači zabuna. 

Puk Božji 

30. Poslije općeg potopa ljudi nisu dugo ostali vjerni Bogu, 
nego su se vrlo brzo vratili svojim opačinama, štoviše, došli su do 
toga, da su počeli gubiti poznavanje pravoga Boga i predavati se 
"idolatriji" to jest priznavati i klanjati se stvorenim stvarima kao 
Bogu. 

31. Tada je Bog izabrao jedan narod, koji će čuvati pravu vjeru 
na zemlji. S tim je narodom upravljao posebnom providnosti i 
brinuo se da ga očuva od opće izopačenosti. 

Počeci Božjeg naroda. Obnova drevnog saveza s 
Abrahamom 

32. Za praoca i začetnika svog naroda Bog je izabrao čovjeka iz 
Kaldeje koji se zvao Abraham, a koji je bio potomak starih 
patrijarha iz Eberova koljena. Narod koji je od njega potekao zove 
se židovskim narodom. 

Abraham je bio ostao pravedan usred svoga naroda, koji se bio 
predao štovanju idola. Da bi ga Bog sačuvao u njegovoj 
pravednosti, naredio mu je da iziđe iz svoje zemlje i da se preseli u 
zemlju Kanaan, koja se još zove i Palestina, obećavši mu da će ga 
učiniti praocem velikog naroda, te da će se Mesija roditi iz njegova 
potomstva. 

U potvrdu Božje riječi Abrahamova je žena Sara dobila sina 
Izaka, iako je već bila u poodmakloj dobi. 

33. Bog je htio iskušati vjernost i poslušnost svoga sluge, zato 

mu je naredio da žrtvuje toga svoga jedinoga sina, kojega je silno 
ljubio i na kojemu su počivala Božja obećanja. Abraham je ipak 
bio toliko siguran u ta obećanja, da se nije nimalo pokolebao u 
svojoj vjeri, nego se je, kako stoji u Svetome pismu, nadao protiv 
nade, pa je pripremio sve što treba za žrtvu, koju je namjeravao 
izvršiti. Ali anđeo mu. je tada zadržao ruku, a Bog ga je 
blagoslovio, da bi nagradio njegovu vjernost i navijestio mu je da 
će od toga njegova sina poteći Otkupitelj svijeta. 

34. Kad je Izaku bilo četrdeset godina, oženio se svojom 
rođakinjom Rebekom, koja mu je rodila dva sina: Ezava i Jakova. 

Ezav je bio prvorođenac i njemu je pripadao očev blagoslov. 
Ali, Gospodin je odredio da Izak blagoslovi Jakova, a ne Ezava 
čemu je vješto poslužila i Rebeka, a i sam Ezav je već prije toga bio 
ustupio svome bratu svoje pravo prvorođenca. 

35. Jakov je poslije toga morao bježati iz kuće zbog Ezavova 
gnjeva i nastanio se u Aranu, kod svoga strica Labana, koji mu je 
dvije svoje kćeri - Liju i Rahelu dao za žene te se poslije dvadeset 
godina vratio vrlo bogat s brojnom obitelji. 

Na svom povratku kući i prije nego se je izmirio s bratom, na 
putu je imao viđenje, u kojemu je njegovo ime Jakov promijenjeno 
u Izrael. 

36. Jakov je bio otac dvanaestorice sinova. Posljednja dvojica, 
Josip i Benjamin bili su Rahelini sinovi. 

Među Jakovljevim sinovima najmudriji i najuljudniji bio je 
Josip, a njega je otac i najviše volio. Ali, zbog toga su ga njegova 
braća zamrzila, pa su ga zbog te mržnje najprije htjeli ubiti, a 
poslije su ga prodali nekim ismaelitskim trgovcima koji su ga 
odveli u Egipat i tamo ga prodali Putifaru, faraonovu dvoraninu. 

Jakov i njegovi sinovi u Egiptu 

37. Josip je u Egiptu sa svojim krepostima vrlo brzo osvojio 
naklonost i poštovanje svog gospodara. Međutim, njega je poslije 
gospodarica oklevetala, pa je bio bačen u zatvor. U tamnici je 
ležao dvije godine, i to toliko dok nije protumačio faraonu, t.j. 


egipatskom kralju dva sna i prorekao mu da će poslije sedam 
godina obilja doći sedam gladnih godina. Tada ga je faraon 
oslobodio i on je postao egipatskim potkraljem. 

U doba dok je vladalo obilje, Josip je spremao velike zalihe, pa 
kad je glad počela mučiti zemlju, Egipat je imao mnogo hrane. 

Jakov je žudio zagliti svoga ljubljenog sina pa je otišao, a kralj 
mu je dodijelio zamlju Gesen da tamo boravi sa svojima. 

38. Tada su ljudi sa svih strana morali ići u Egipat u kupovinu 
žita, a i Jakov je morao poslati svoje sinove u Egipat. Oni su došli 
Josipu, ali ga nisu prepoznali. On je, međutim njih prepoznao i 
kad im se očitovao naredio im je da u Egipat dovedu oca i čitavu 
njegovu obitelj. Jakov je žudio zagrliti svoga ljubljenoga sina pa je 
otišao, a kralj mu je dodijelio zemlju Gesen da tamo boravi sa 
svojima. 

39. Poslije 17 godina boravka u Egiptu Jakov je na smrti 
okupio oko sebe svojih dvanaest sinova i s njima dva Josipova sina, 
koji su se zvali Efraim i Manase pa im je preporučio da se vrate u 
zemlju Kanaan i da ne ostave njegove kosti u Egiptu, sve ih je 
napose blagoslovio, a Judi je prorekao da kraljevsko žezlo, 
odnosno vrhovna vlast, neće otići od njegova potomstva sve do 
dolaska Mesije. 

v 

Židovsko sužanjstvo u Egiptu 

40. Jakovljeve potomke, koji su se zvali Židovi ili Izraelci 
Egipćani su neko doba poštovali i podnosili. Međutim, kad su se 
namnožili i postali velikim narodom, neki drugi faraon, koji je 
vladao poslije, počeo ih je tlačiti jarmom najkrućeg sužanjstva i 
osuđivati pa čak i bacati u rijeku Nil svu njihovu tek rođenu mušku 
djecu. 

Moj sije oslobađa Židove 

41. Židovski bi narod bio čitav izginuo u tom strahovitom 
sužanjstvu u Egiptu i ne bi bio ponovno vidio zemlju Kanaan, da 
ga Bog nije čudesno spasio iz ruku okrutnih tlačitelja. 

42. Jedno židovsko dijete, koje se zvalo Mojsije, po providnosti 
je spasila iz nilskih voda faraonova kći te ga je poučavala i odgajala 
na kraljevskom dvoru svoga oca. 

Njime se Bog poslužio da bi oslobodio svoj narod i po njemu 
ispunio obećanja, koja je dao Abrahamu. 

43. Kad je Mojsije odrastao, Bog mu je zapovjedio neka 
zajedno sa svojim bratom Aronom ode faraonu i od njega traži 
odredbu da se svi Židovi puste i slobodno iziđu iz Egipta. Ali, 
faraon je to odbio. Tada je Mojsije, da bi pobijedio njegovo 
otvrdnulo srce, a "naoružan" samo sa šibom potresao Egipat s 
deset strašnih kazni, koje su se poslije nazvale "egipatska zla". 

Posljednja je kazna bila najteža, jer je anđeo počevši od ponoći 
pobio sve prvorođence u Egiptu od kraljeva sina do svih Egipćana 
i to ne samo ljudi nego i prvence životinja. 

44. U noći, u kojoj je došlo do tog pomora, Židovi su po Božjoj 
zapovijedi prvi put proslavili svetkovinu Pashe to jest Gospodinov 
prolaz. Taj je obred sam Bog propisao: svaka je obitelj morala na 
taj dan zaklati po jedno janje bez mane i njegovom krvlju označiti 
kućni prag, da bi kuća na taj način ostala spašena prigodom 
anđelova prolaza. Meso je trebalo ispeći i trebalo ga je jesti u 
putničkoj odjeći sa štapom u ruci, kao ljudi spremni za odlazak. 

Taj je jaganjac bio slika neokaljanog jaganjca Isusa, koji će 
svojom krvlju spasiti sve ljude od vječne smrti. 

45. Kad su faraon i Egipćani vidjeli smrt svoje djece, počeli su 
zaklinjati Židove da odu, štoviše, dali su im sve srebro i zlato, kao i 
sve ostalo što su od njih tražili. Židovi su otišli i poslije tri dana 
došli su na obale Crvenoga mora. 

Prijelaz preko Crvenoga mora 

46. Faraon se je vrlo brzo pokajao, što je pustio Židove otići iz 
svoje zemlje pa je za njima poslao potjeru sa svojom vojskom, koja 
ih je dostignula na obalama mora. 

Ohrabrivši narod, koji se je bio prestrašio viđeći egipatsku 
vojsku, Mojsije je pružio svoju šibu nad more i vode su se 

razdvojile od obale do obale sve do dna, otvorivši Izraelcima dug 
put, kojim su prošli po suhu tlu. 

47. Međutim faraon zagrižen u svojoj opakosti krenuo je tim 
istim putem za njima, ali tek što je stupio na morsko dno vode su 
se spustile i potopile sve ljude i konje, tako da su svi poginuli. 

v 

Zidovi u pustinji 

48. Prošavši Crveno more Židovi su ušli u pustinju i bili bi za 
vrlo kratko doba stigli u obećanu zemlju Palestinu, da su slušali 
božanski zakon i zapovijedi svoga predvodnika Mojsija. No budući 
da su oni više puta kršili dužnosti i dizali pobune, Bog ih je 
zadržao 40 godina u pustinji. Tu su izginuli svi stariji koji su izišli 
iz Egipta osim dvojice - Kaleba i Jošue. 

Za sve to vrijeme Bog je Židovima proviđao hranu, koja je 
sličila na slanu u bijelim i sitnim zrncima, a zvala se mana. Ona je 
svake noći pokrivala zemlju, a oni su je skupljali ujutro. Međutim 
u noći prije subote, a subota je Židovima bila blagdan, mana nije 
pala, ali se zato u petak ujutro skupljalo dvostruko više mane, 
nego drugih dana. Bog im je za piće proviđao vodu, koja je često i 
na čudesan način izvirala iz stijena, po kojima je Mojsije udarao 
šibom. 

Veliki oblak, koji ih je danju štitio od sunca, noću se pretvarao 
u plameni stup, koji ih je obasjavao i kazivao im put i tako ih cijelo 
vrijeme pratio kroz pustinju. 

Deset Božjih zapovijedi 

49. Trećega mjeseca poslije izlaska iz Egipta Židovi su došli na 
obronke brda Sinaja. Tu se je dogodilo, da im je kroz munje i 
gromove Bog govorio i proglasio im svoj zakon u deset zapovijedi 
napisanih na dvije kamene ploče koje je Mojsije primio na vrhu 
brda. 

. 50. Međutim, kad je Mojsije sišao s brda poslije 40 dana 
razgovora s Gospodinom, vidio je, da se njegov narod vratio 
idolopoklonstvu i da se klanja zlatnom teletu kao Bogu. Videći 

toliku nezahvalnost i bezbožnost, zahvaćen svetom revnošću 
razbije ploče zakona, zlatno tele pretvori u prah, te smrću kazni 
sve glavne počinitelje toga teškog grijeha. 

Mojsije se tada ponovno uspeo na brdo, molio je oproštenje od 
Gospodina, Gospodin mu je dao druge ploče svoga zakona. Kad je I 

silazio narod je bio zadivljen gledajući na njegovu čelu dvije zrake 
svjetla, koje su mu davale sjaj i slavu. 

v ' 

Šator i kovčeg 

51. Na podnožju Sinaja Mojsije je po Božjoj zapovijedi i prema 

Božjim propisima izradio šator i kovčeg. „ 

Šator je bio velik platneni krov poput hrama, a dizao se usred ( 

logora, u kojem su se Židovi zaustavili. 

Kovčeg je bio izrađen od skupocjena drva pokrivena iznutra i 
izvana zlatom. U taj su kovčeg poslije bile pohranjene kamene 
ploče zakona, jedna posuda mane iz pustinje i procvjetati Aronov 
štap. 

52. Židovi su često mrmljali u pustinji, bunili se protiv Mojsija i 

protiv Boga i time na sebe navukli teške kazne. Medu te kazne i 

treba spomenuti otrovne zmije od čijeg je ujeda umrlo mnogo 
ljudi. Ipak mnogo ih se i pokajalo pa su se spasili gledajući na 
brončanu zmiju, koju je Mojsije podignuo na drvu tako da je 
izgledala kao križ. Snaga ovoga znaka najavila je snagu koju će 
poslije imati Kristov križ, koji će izliječiti rane grijeha. 

Jfošua i ulazak si obećanu Zemlju - 

53. Pošto je Gospodin držao Židove 40 godina u pustinji, 
napokon ih je uveo u obećanu zemlju. 

Mojsije ju je vidio izdaleka, ali nije u nju ušao - naslijedio ga je 
Jošua kao vladar naroda. 

54. Židovi su slijedeći kovčeg prešli preko rijeke Jordan, čije su 
se vode bile zaustavile da ih puste proći kroz svoje korito. Najprije 
su zauzeli grad Jerihon, zatim su osvojili zemlju Kanaan i pokorili 
sve narode, koji su živjeli u toj zemlji, pa su je podijelili na 

dvanaest dijelova, koliko su sami imali plemena. Tako je Bog 
preko svoga naroda kaznio te narode zbog njegovih teških 
opačina. 

Izraelska su plemena uzela imena po Jakovljevim sinovima, a 
to su: Zabulon, Dan, Neftali, Gad, Ašer i Benjamin, te po 
Josipovim sinovima, a to su: Efraim i Manaše. 

Pleme Levi, međutim, nije uzelo dijela zemlje. Bog ih je pozvao 
na svećeničku službu, pa im je mjesto zemaljske baštine on sam 
htio biti posjed i baština. Iz Judina plemena rodio se poslije 
Otkupitelj svijeta, onako kako je to Jakov prorekao na smrti. 

Job 

55. U ono doba živio je u Idumeji knez, vrlo bogat i pravedan a 
zvao se Job. On se bojao Boga i čuvao se da ne čini zlo. Bog je 
međutim od njega želio učiniti uzor strpljivosti u najvećim 
nevoljama života pa je dopustio da ga sotona iskuša nečuvenim 
patnjama. U nekoliko dana Job je izgubio svoja neizmjerna 
imanja, pomrla je njegova brojna obitelj, a i on je bio okužen 
zloćudnim čirevima po svem tijelu. Pod pritiskom svih tih nesreća 
Job nije sagriješio nestrpljivošću, nego se bacio ničice na zemlju, 
poklonio se Bogu i rekao: "Gospodin je dao, Gospodin je uzeo, 
blagoslovljeno ime Gospodinovo." Bog ga je nagradio zbog 
njegove smirenosti, blagoslovio ga, vratio mu zdravlje i učinio ga 
bogatijim nego prije nesreće. 

Sve je ovo sjajno opisano u jednoj od svetih knjiga pod 
naslovom Job. 

v 

Zidovi pod vlašću sudaca 

56. Kad su Židovi postali gospodarima Palestine pod Jošuinim 
vodstvom više je nisu napustili. Prema Mojsijevu zakonu njime su 
upravljali najprije, pučki starješine, a onda suci i poslije njih 
kraljevi. 

Suci su bili ljudi koje je s vremena na vrijeme birao Bog da bi 
oslobodio Židove, kad bi za pokoru svojih grijeha pali u ropstvo 

svojih neprijatelja. Među njima nalazimo i dvije žene - Debora i 
Jaela. 

57. Najistaknutiji suci bili su Samson i Samuel. Samson je bio 
čovjek neobične i čudesne snage, koji je mnogo godina zadavao 
jade Filistejcima, moćnim neprijateljima Božjim. 

Ali, kad je bio izdan izgubio je svoju veliku snagu, pa je 
ostatkom svojih snaga srušio hram svojih neprijatelja i pod njim 
ostao mrtav zajedno s većinom svojih neprijatelja. 

Samuel, posljednji sudac, pobijedio je Filistejce, po Božjem je 
nalogu okupio nezadovoljni narod koji je tražio kralja, i pred 
narodom za kralja izabrao i posvetio Šaula iz plemena 
Benjaminova. To je bio prvi kralj čitavog židovskog naroda. 

v 

Zidovi pod kraljevima 

58. Mnogo godina vladao je Šaul, ali ga je Bog odbacio poslije 
prve dvije godine zbog njegova velikog neposluha. Zbog toga je 
pomazan i posvećen za kralja mladić po imenu David iz plemena 
Judina koji se brzo i vrlo proslavio zato što je u dvoboju ubio 
filistejskog gorostasa Golijata, koji se je rugao s Božjim pukom 
svrstanim za borbu. 

59. Kad je Šaul bio pobijeđen od Filistejaca, sam se ubio. Za 
njim na prijesotlje dođe David, koji je vladao Božjim narodom 40 
godina. On je napokon osvojio čitavu Palestinu, pobijedio 
nevjernike, koji su još ostali, i zavladao gradom Jeruzalemom, pa 
ga je izabrao za svoje sjedište i za glavni grad svoga kraljevstva. 

60. Davida je naslijedio njegov sin Salomon koji je bio 
najmudriji čovjek, što je ikada postojao. Sagradio je hram u 
Jeruzalemu pa je dugo i slavno vladao, ali, posljednjih godina 
svoga života, zaveden od tuđinskih žena, štovao je idole pa se 
mnogi boje, da nije zaslužio život vječni. 

Podjela kraljevstva 

61. Kralja Salomona naslijedio je njegov sin Roboam. Ne želeći 
smanjiti težak teret poreza i nameta, koji je bio uveo njegov otac, 


izazvao je pobunu deset plemena, koji su za svog poglavara izabrali 
Jeroboama vođu pobunjenika, a Roboamu su ostala samo dva 
plemena, Judino i Benjaminovo. Tako se židovski narod našao 
podijeljen u dva kraljevstva, to su bili: kraljevstvo Izraelovo i 
Judino. Ova se dva kraljevstva nisu više ujedinila, i svako je 
kraljevstvo išlo svojim putem. 

Izraelovo Kraljevstvo i njegova propast 

62. Devetnaest je izraeskih kraljeva vladalo većim dijelom 
naroda, to jest s deset plemena, 254 godine. Svi su ti kraljevi bili 
opaki i svi su se klanjali idolima, kojima su htjeli privući i veći dio 
svoga naroda. Na kraju je ovaj narod kažnjen zbog svojih poroka i 
opačina tako, što je asirski kralj Salmanasar srušio njegovo 
kraljevstvo, pa je dio toga naroda raspršio, a dio odveo u asirsko 
sužanjstvo. Tako je Izraelovo kraljevstvo propalo da se nikad više 
ne obnovi (722. god prije Krista). 

Tada su poslani mnogi neznabošci da bi napučili tu zemlju, a 
njima su se poslije pridružili neki izraelski povratnici i zli Židovi. 
Oni su se zajedno spojili u jedan narod koji se nazvao 
samaritanskim. Samaritanci su bili žestoki neprijetelj židovskog 
naroda. 

Među Izraelcima koji su odvedeni u sužanjstvo u Ninivu, glavni 
grad Asirije, bio je i sveti čovjek Tobija, o kojem čitamo u svetim 
knjigama posebnu povijest, koja je prikladna da bismo naučili 
visoko častiti sveti strah Božji i vršiti odredbe njegove providnosti. 

Judino Kraljevstvo i babilonsko sužanjstvo 

63. Dvadeset kraljeva iz plemena Judina vladalo je ukupno 388 
godina. Neki su bili dobri i pobožni, ali su neki bili opaki. 

64. U doba Manašea jednoga od posljednjih judejskih kraljeva, 
dogodilo se ono, o čemu čitamo u knjizi Juditinoj. Judita je ubila 
Holoferna, vojskovođu asirskog kralja onoga vremena i tako 
oslobodila grad Betuliju i čitavu Judeju. 

Poslije je drugi asirski kralj, imenom Nabukodonozor, 

dokrajčio Judino kraljevstvo. On je osvojio Jeruzalem i razorio ga 
do temelja zajedno sa Salomonovim hramom. Zarobio je i 
oslijepio Šedeciju, posljednjeg kralja, i narod odveo u babilonsko 
sužanjstvo. 

Danijel 

65. Za doba babilonskog sužanjstva živio je prorok Danijel. 
Zajedno je s drugim mladim Židovima bio izabran, odgojen i 
poslije određen kralju za osobnu službu. Svojim krepostima stekao 
je požtovanje i naklonost Nabukodonozora, osobito pošto mu je 
protumačio san, koji je on sanjao, i poslije zaboravio. 

Iako ga je kralj volio, Danijel nije bio pošteđen od progona 
svojih neprijatelja, koji su ga optuživali zbog neposluha kralju, jer 
se klanjao svome Bogu. Ti su ga neprijatelji uspjeli optužiti i baciti 
u jamu punu lavova, koji ga ipak na čudesni način nisu ni taknuli. 

Kraj babilonskog sužanjstva i povratak Židova u 
Judeju 

66. Sedamdeset godina trajalo je babilonsko sužanjstvo, a onda 
im je Cir vratio slobodu. U domovinu ih je vratio Zorobabel (538. 
prije Krista) pa su obnovili Jeruzalem i njegov hram u čemu su ih 
podupirali kraljevski doglavnik Nehemija i prorok Agej. 

67. Ipak se svi Židovi nisu vratili u domovinu. Među onima koji 
su ostali u tuđini bila je po Božjoj odredbi Estera, koju je kralj 
Ahasver izabrao za svoju ženu. Ona je potom spasila svoj narod od 
uništenja, na koje ga je osudio kralj potaknut od svog doglavnika 
Hamana, koji je mrzio Mardokeja, kraljičina strica. 

68. Kad su se Židovi vratili u domovinu, postali su vjerni 
Gospodinu. Živjeli su po svojim zakonima, priznavajući za 
narodnog poglavara svoga velikog svećenika, pod većom ili 
manjom ovisnosti nekada od perzijskih, a nekada od sirijskih 
kraljeva ili od egipatskih, već prema tome kakva im je bila sreća u | 
oružju. 

69. Među tim kraljevima neki su Židove ostavljali na miru, dok I 

su ih drugi progonili sileći ih da se vrate idolopoklonstvu. 
Najokrutniji tiranin bio je Antioh Epifan, sirijski kralj, koji je 
objavio zakon, po kojem su svi njegovi podanici pod prijetnjom 
smrtne kazne morali prihvatiti pogansku vjeru. Tada je mnogo 
Židova pristalo i pokorilo se, ali je njih mnogo više ostalo čvrsto i 
sačuvalo vjernost Bogu, od kojih su mnogi umrli mučeničkom 
smrću. 

Tako se je dogodilo svetom starcu Eleazaru i sedmorici braće 
Makabejaca i njihovoj majci. 

Makabejci 

70. Tada su ustali neki neustrašivi branitelji vjere i nezavisnosti 
svoje domovine protiv vlasti bezbožnog i okrutnog Antioha, 
kojima je stao na čelo svećenik imenom Matatija, sa svojih pet 
sinova, koji su bili kreposni i hrabri kao i on. Najprije se povukao 
u planinu i okupivši druge hrabre ljude oko sebe, sišao je s planine 
i porazio tlačitelje. 

71. Juda nazvan Makabej, Matatijin sin, nastavio je voditi rat, 
koji je otpočeo njegov otac pa je uz pomoć Božju i svoje braće 
uspio kratkotrajno uspostaviti kraljevstvo nazvano makabejsko. 

Oni su 128 godina upravljali Judejom kao prvosvećenici i 
knezovi, a poslije i kao kraljevi. 

Taj veliki vođa, koji se u Svetom pismu naziva i prejakim 
čovjekom, dao je uzoran primjer pobožnosti prema pokojnicima i 
svečano je utvrdio vjeru u čistilište time što je skupio veliku svotu 
novca i poslao u Jeruzalem da se prikažu pokloni i žrtve u čast 
poginulima u svetome ratu. Narod ga je blagoslivljao zbog mnogih 
njegovih pobjeda, a neprijeteljima je bio strah i trepet. Međutim 
na kraju neprijatelji su ga svladali te ostavljen na cjedilu od svojih 
umro je junačkom smrću s oružjem u ruci 161. godine prije Krista. 
Judu Makabejca naslijedila su njegova braća Jonatan i Šimun, a 
potom sin ovoga Ivan Hirkan, koji je vladao slavno i sretno s 
mnogo mudrosti. 

72. Njegovi sinovi i nasljednici nisu slijedili kreposti, starijih, 
bili su nesložni i zapleli su se u nesretne prepirke sa svojim 
moćnim susjedima. Tako je za malo vremena Judeja izgubila svoju 
snagu i ugled, pa je malo pomalo pala pod vlast Rimljana. 

Rimljani i propast judejskog kraljevstva 

73. Rimljani su najprije pokorili Judeju i obvezali je na 
plaćanje danka, a poslije kratka vremena za kralja su im postavili 
stranca Ileroda Velikoga, koji je tako bio nazvan zbog nekih 
sretnih pothvata, iako pred licem povijesti nije bio velik. Povijest 
ne prešućuje i ne obilazi njegove podlosti, koje je učinio da se 
dočepa žuđene vlasti. Herod je progonio maloga Isusa u njegovu 
djetinjstvu. Gledajući izvana bio je sretan, ali je živio i umro kao 
vrlo nesretan čovjek, a takav je redoviti završetak svih 
progonitelja. 

Poslije njega vladali su nad područjem različite veličine tri 
njegova sina i dva unuka. Slava im je bila kratka, jer im se 
kraljevstvo brzo promijenilo u običnu pokrajinu Rimskog Carstva, 
kojom je u ime carstva vladao carski namjesnik. 

Proroci 

74. Bog je u nastojanju da svoj narod uzdrži u vršenju zakona, 
da ga potiče na tu dužnost i osobito da ga čuva od idolopoklonstva 
kojemu je bio sklon u svako doba uzdizao izvanredne ljude, koji se 
zovu proroci, a oni su po Božjem nadahnuću najavljivali buduće 
događaje. 

75. Neki od tih proroka, kao Ilija i Elizej, nisu ostavili ništa 
napisano, ali uspomenu na njih i na njihova djela čuva sveta 
povijest Božje objave. Ostali proroci, njih 16, ostavili su napisana 
svoja proročanstva, koja su sačuvana u Svetom pismu. 

76. Četiri proroka, to su bili: Jeremija, Danijel, Ezekijel i Izaija 
nazivaju se velikima, jer su njihova proročanstva obilnija, ostalih 
dvanaest naziva se malima, jer su njihova proročanstva manja. 


KRATKA POVIJEST RELIGIJE 


77. Glavna zadaća proroka bila je održavati živo sjećanje na 
Gospodinovo obećanje da će doći Mesija i pripremati ljude da ga 
dočekaju i prepoznaju. Oni su stoljećima unaprijed najavili točno 
doba kada će doći, štoviše točno su opisali okolnosti njegova 
rođenja, života, muke i smrti, tako da nam se čini, kad čitamo 
cjelinu proročanstava, da su ti proroci zapravo više povjesničari 
nego proroci. 

Neka proročanstva koja se odnose na Mesiju 

78. Evo nekih proročanstava, koja se odnose na vrijeme 
Mesijina dolaska: 

Prorok Danijel je potkraj babilonskog sužanjstva jasno 
najavljivao da će Mesija doći, da će živjeti, da će ga Židovi odbaciti 
i ubiti poslije sedamdeset tjedana godina i da će malo poslije toga 
Jeruzalem biti razoren, te da će Židovi biti rastjerani i bez 
mogućnosti da se svi povežu u jedan narod. 

79. Proroci Hagaj i Malahija najavljivali su Židovima da će 
Mesija doći u drugi hram i to prije njegova rušenja. 

Prorok Izaija je opisao mnoge pojedinosti rođenja i života 
Mesijina, pa je najavio da će se poslije njegova dolaska neznabošci 
obratiti. 

80. Događaji koje se navijestili ovi i drugi proroci, potpuno su 
se ispunili. Ispunilo se je sedamdeset tjedana, Jeruzalem je bio 
razrušen, bio je srušen drugi hram, Židovi su bili i još su uvijek 
raspršeni po svijetu, poganski su se narodi obratili (svi koji su se 
pokrstili), prema tome moralo se dogoditi, da je Mesija došao. Još 
više sva su proročanstva imala svoj zaključak u osobi našeg 
Gospodina Isusa Krista i samo u njemu, prema tome on je bio 
pravi, obećani Mesija. 

Drugi dio 

Sažetak povijesti Novoga zavjeta 

* * * 

Navještenje Marijino 

81. Za vrijeme kralja Heroda, kojega su nazivali Velikim, 
živjela je u Nazaretu, malom gradiću u Galileji, sveta djevica 
imenom Marija, udata za Josipa, kojega Evanđelje naziva 
pravednikom. Iako su oboje potjecali od judejskih kraljeva, i 
prema tome od koljena Davidova, oni su bili siromašni i uzdržavali 
su se svojim radom. 

82. Bog je ovoj djevici poslao arkanđela Gabrijela koji ju je 
pozdravio rekavši joj milosti puna i najavio joj da će postati 
majkom Otkupitelja svijeta. Kad je Marija vidjela i čula anđela, 
najprije se smela, a onda mu je odgovorila: Evo službenice 
Gospodnje, neka mi bude po riječi tvojoj. U tom se času Sin Božji 
utjelovio po Duhu Svetome u njezinoj prečistoj utrobi i ostajući 
pravi Bog, započeo je živjeti kao pravi čovjek. Tako je počelo 
otkupljenje ljudskoga roda. 

Posjet svete Elizabete i rođenje svetog Ivana Krstitelja 

83. U razgovoru s arkanđelom Marija je čula da će njezina 
rođakinja Elizabeta, žena svećenika, koji se zvao Zaharija, iako u 
poodmakloj dobi, također roditi dijete. Marija je otišla sa svetom 
brigom u posjet svojoj rođakinji u judejska brda, želeći se s njom 
radovati i pomagati joj. Tri je mjeseca ostala kod nje i pomagala 
joj kao ponizna službenica. 

U toj je prigodi Marija odgovorila na pozdrav svoje rođakinje, 
koja ju je, nadahnuta Duhom Svetim, pozdravila kao Majku Božju. 

Tada je ona izrekla onu uzvišenu pjesmu - "Veliča duša moja" - 
koju Crkva vrlo često pjeva. 

84. Elizabetin sin bio je Ivan Krstitelj, sveti prethodnik 
Mesijin. 

Isusovo rođenje i okolnosti ovog vrlo velikog događaja 

85. U ono je vrijeme bila proglašena naredba, kojom je car 
August tražio da se popišu svi podanici Rimskog carstva. Tada su 
se svi morali prijaviti u gradu iz kojega potječe njihov rod. Marija i 
Josip, koji su bili od Davidova koljena, morali su otići u Betlehem, 
gdje se rodio David. Međutim, kako nisu našli mjesta u 
gostinjcima, jer je vrlo mnogo svijeta došlo prijaviti se, oni su se 
zaustavili u nekoj špilji koja je služila kao štala i bila je u b lizini 
grada. 

86. Dogodilo se je, da je na tom mjestu oko pola noći Sin Božji, 
koji je postao čovjekom i koji je došao na svijet spasiti ljude, rođen 
od Djevice Marije, koja ga je zamotala u siromašne pelenice i 
položila u jaslice, t.j. u korito iz kojeg se hranila stoka. 

One noći prikazao se anđeo nekim pastirima, koji su bdjeli u 
okolici i čuvali svoje stado, i navijestio im da se rodio Spasitelj 
svijeta. Pastiri su začuđeni potrčali u štalu, tamo su našli svetoga 
Djetića i prvi mu se poklonili. 

Poslušnost Isusova i njegove presvete Majke zakonu 

87. Osmoga dana poslije rođenja Djetić je bio obrezan, jer je 
tako propisivao zakon. Tada je dobio ime Isus, onako kako je 
Anđeo kazao Mariji, kad joj je navijestio otajstvo utjelovljenja. 

I Marija je poštujući zakon, iako to nije morala, kad se navršilo 
četrdeset dana došla s Isusom u hram na obred očišćenja i 
prikazala za sebe žrtvu koju su prikazivale siromašne žene, par 
grlica ili golubica, a za Isusa cijenu otkupnine. 

88. U hramu se našao sveti starac, koji se zvao Šimun. Tom je 
starcu objavio Duh Sveti da neće umrijeti prije negoli vidi Krista 
Gospodina. On uzme na ruke božansko Dijete i priznavši ga za 

svoga Otkupitelja, pun rodosti blagoslovi ga i pozdravi nježnom 
pjesmom - "Sad otpusti" - koju Crkva pjeva na svršetku dnevne 
molitve časoslova svakoga dana. 

U taj čas došla je i neka vrlo pobožna stara udovica, koja je 
ugledavši božansko dijete uskliknula u svom srcu i o njemu 
govorila svima, koji su očekivali otkupljenje Izraela. 

Mudraci 

89. Poslije Isusova rođenja došla su u Jeruzalem tri Mudraca s 
istoka i pitali gdje je rođen židovski kralj. 

U zemlji, u kojoj su živjeli, opazili su neobičnu zvijezdu i po toj 
zvijezdi su prema jednom drevnom proročanstvu, poznatom na 
istoku, spoznali da se u Judeji morao roditi onaj, kojega su narodi 
toliko očekivali pa nadahnuti od Boga idući putem koji im je 
označivala zvijezda, došli su mu se pokloniti. 

Tada je u Jeruzalemu vladao Herod nazvan Veliki, častohlepan 
i okrutan čovjek. Vrlo se uznemirio kad je čuo ove riječi Mudraca, 
pa se počeo raspitivati kod svećeničkih poglavara gdje se trebao 
roditi Mesija. Doznavši da su proroci kazali da će se roditi u 
Betlehemu, tamo je poslao Mudrace i preporučio im, neka se 
spremno vrate k njemu, pretvarajući se da bi i on želio poći tamo i 
pokloniti se rođenom Djetetu. 

Mudraci su otišli i uskoro se zvijezda (koja je iščeznula nad 
Jeruzalemom) ponovno pojavila i vodila ih prema boravištu 
božanskog Djeteta u Betlehemu i tu se zaustavila. Oni uđoše i 
nađoše Dijete s Marijom, njegovom majkom, padoše ničice i 
pokloniše mu se te otvorivši svoje blago darovaše mu zlato, tamjan 
i mirisnu pomast, čime su ga priznali Bogom i smrtnim čovjekom. 
Preko noći u snu su bili opomenuti neka više ne idu Herodu, pa su 
se drugim putem vratili u svoju zemlju. 

Pokolj nevine djece i bijeg u Egipat 

90. Herod je uzalud čekao Mudrace, a kad je vidio da su ga 
prevarili, razjario se pa je u svojoj divljoj i lukavoj okrutnosti 

naredio da se u Betlehemu i okolici pobiju svi dječaci mlađi od 
dvije godine, nadajući se da će među njima ubiti i Isusa. 

Malo prije toga anđeo se u snu prikazao Josipu da bi ga 
upozorio i naredio mu neka pobjegne u Egipat. Josip ga je 
poslušao pa je pobjegao s Marijom i Isusom u Egipat, gdje je ostao 
sve do Herodove smrti. Onda mu se anđeo ponovno objavio u snu 
i on se vratio, ali ne u Betlehem u Judeji, nego u Nazaret u 
Galileji. 

Isusova rasprava u hramu 

91. Kad je Isusu bilo dvanaest godina, roditelji su ga odveli u 
Jeruzalem prigodom svetkovine Pashe, koja je trajala sedam dana. 
Poslije svetkovine otišli su prema običaju, u skupinama: Marija sa 
ženama, a Josip s muškarcima, prema Nazaretu. Dječaci su mogli 
putovati sa ženama, ili s muškarcima. Kad su se poslije jednog 
dana hoda Marija i Josip ponovno našli, spazili su da Isusa nema ni 
s njim ni s njom. Uzalud su ga tražili u rođaka i prijatelja, a potom 
su se vrlo zabrinuti ponovno vratili u Jeruzalem i našli ga treći dan 
u hramu kako sjedi zajedno s pismoznancima, kako ih pita i sluša 
što govore. Majka ga je s blagim prijekorom upitala, zašto ga je 
trebalo tražiti. Odgovor koji joj je dao, bio je prva izjava o njegovu 
božanstvu: - Zašto ste me tražili? Zar niste znali, da ja moram biti 
u onome, što je Oca moga? 

Poslije toga Isus se vratio s njima u Nazaret. Od toga dana pa 
do njegove tridesete godine Evanđelje ne izvješćuje više ni o 
jednom njegovu događaju, nego svu povijest tih godina sažimlje u 
ovim riječima: Isus je živio u poslušnosti Mariji i Josipu, rastao je 
u dobi, u mudrosti i milosti pred Bogom i pred ljudima. 

Budući da je Isus u Nazaretu proveo sve vrijeme svoga 
skrovitog života, bio je nazvan Isus Nazarećanin. 

Isusovo krštenje i post u pustinji 

92. Ivan, sin Zaharijin i Elizabetin, određen od Boga za 

Mesijina preteču i za pripravu Židova na Isusov dolazak, bio se 
povukao u pustinju gdje je živio pokornički. 

Kad je došao čas početka njegova poslanja, izišao je Ivan 
odjeven u devinu kožu s kožnim pojasom na obalu rijeke Jordana, 
gdje je počeo propovijedati i krstiti. Pozivao je: pokoru činite, jer 
seje približilo kraljevstvo nebesko. 

Jednog dana izišao je i Isus iz mnoštva. Njemu je već bilo 
trideset godina i trebalo je da se počne očitovati svijetu. 

Ivan ga je odmah prepoznao, htio se povući, ali je poslušao 
Isusovu zapovijed pa ga je krstio. I čim je Isus izišao iz vode, 
otvoriše se nebesa, Duh Sveti je u obliku golubice sišao na nj, a s 
neba se začuo glas, koji je govorio: Ovo je sin moj ljubljeni. 

Primivši krštenje, Duh Sveti je Isusa odveo u pustinju, gdje je 
proveo četrdeset dana i noći bdijući, posteći i moleći se. U toj 
prigodi htio je biti na razne načine napastovan od sotone da bi nas 
poučio kako treba pobijediti napasti. 

Prvi Isusovi učenici i njegovo prvo čudo 

93. Poslije takve pripreme Isus se vratio na rijeku Jordan da bi 
započeo svoj javni život. Tamo je Ivan i dalje propovijedao. 
Vidjevši Isusa uskliknuo je: Evo jaganjca Božjeg, evo onoga koji 
oduzima grijehe svijeta. Ova i druga svjedočenja u prilog Isusu 
ponovila su se i sljedećeg dana pa su se Isusu pridružila dva 
Ivanova učenika. Željeli su slijediti božanskog učitelja, a on ih je 
zadržao kod sebe. Jedan od njih imenom Andrija susreo je jednog 
od svoje braće, koji se zvao Šimun i odveo ga Isusu. Ovaj ga 
pogleda u lice i reče: "Ti si Šimun sin Jonin. Od sada ćeš se zvati 
Petar." To su bili njegovi prvi učenici. 

94. Isusa su slijedili i mnogi drugi, koje je on pozvao, kao 
Jakov, Ivan, Filip, Matej, ili oni koje su privukle njegove riječi. Na 
početku se oni nisu neprestano zadržavali s njime, nego poslušavši 
njegove govore, vraćali su se obiteljima i svojim poslovima. Ali, 
poslije nekog vremena ostavili su sve i više ga nisu napuštali. 

Isus je s nekima od njih jednom bio pozvan na svadbu u Kani 


Galilejskoj. Na tu je svadbu bila pozvana i njegova majka Marija. 
Tom je prigodom, na zagovor svoje majke, pretvorio veću količinu 
vode u izvrsno vino. To bijaše Isusovo prvo čudo i tim čudom, 
kojim je objavio svoju slavu i u vjeri utvrdio svoje učenike. 

Izbor dvanaestorice apostola 

95. Isus je među svojim učenicima izabrao dvanaestoricu i 
nazvao ih apostolima, da bi stalno bili s njime i da bi ih slao 
propovijedati. To su bili: Šimun, kojega je on prozvao Petar, 
njegov brat Andrija, Jakov i Ivan, sinovi Zebedejevi, Filip, 
Bartolomej, Matej, Toma, Jakov Alfejev sin, Juda Tadej, Šimun 
Kananejac i Juda Iskariot, koji ga je poslije izdao. Krist je kao 
glavu apostola izabrao Šimuna, ili Petra, koji će poslije biti njegov 
namjesnik na zemlji. 

Isusovo propovijedanje 

96. Isus je u pratnji apostola, a katkada su mu oni bili i 
prethodnica, kroz pune tri godine više puta obišao čitavu Judeju i 
Galileju propovijedajući Evanđelje i utvrđujući svoje riječi 
neizmjernim brojem čudesa. 

Osim toga, subotom je ulazio u sinagoge i tamo naučavao, 
premda, kad mu se za to pružila prigoda, nije se ustezao na bilo 
kojem mjestu davati i svoje učiteljske opomene. Čitamo da su za 
njim išla mnoštva ljudi, pa je propovijedao ne samo u kućama i po 
trgovima, nego i na otvorenom polju, na brdima, u pustinjama, na 
morskoj obali i čak na moru, služeći se Petrovom lađom. 

Slavna propovijed o osam blaženstava zove se upravo 
propovijed na gori po mjestu gdje ju je izrekao. 

Krist je govorio više primjerima nego riječima. Učenici, 
zadivljeni njegovim dugim molitvama, pitali su ga jednog dana 
neka i njih nauči moliti. Isus ih je tada naučio moliti uzvišenu 
molitvu Očenaš. 

97. Isus se u svojim poukama, iz različitih razloga, među kojima 
je bila i želja prilagoditi se sposobnosti većeg dijela svojih 


238 


239 




KRATKA POVIJEST RELIGIJE 


slušatelja i naravi istočnih naroda, služio vrlo često parabolama, to 
jest prispodobama. Jednostavne su i uzvišene prispodobe o 
rasipnom sinu, o milosrdnom Samaritancu, o dobrom pastiru, o 
deset talenata, o deset djevica, o raskošnom bogatašu, o nevjernom 
upravitelju, o sluzi koji nije htio oprostiti, o vinogradarima, o 
pozvanima na svadbu, o gorušičinu zrnu, o sijaču, o farizeju i 
cariniku, o radnicima, o kukolju i o drugima koje dobri kršćani 
znaju jer slušaju njihova tumačenja na nedjeljnoj misi u svojim 
župama. 

v 

Čudesni učinak Otkupiteljeve riječi i moći 

98. Isusu su poslije propovijedi obično prilazili bolesnici svake 
vrsti: nijemi, gluhi, uzeti, slijepi, gubavi i on im je svima ponovno 
vraćao zdravlje. 

Nije samo išao u sinagoge i sijao svoje milosti i svoja 
dobročinstva, nego gdje god bi se zatekao, kad god bi mu se pružila 
prilika, pomogao bi nevoljnicima, koje su mu u velikom broju 
vodili sa svih strana Palestine i okolnih zemalja, jer se je i u Siriji 
širio glas o njegovim čudesima. Osobito su mu dolazili oni koji su 
bili opsjednuti đavlom, a tih u to doba nije bilo malo, i on ih je 
oslobađao od zlih duhova koji su iz njih izlazili vičući: Ti si Krist, 
Sin Božji! 

99. Dvaput je s nekoliko komada kruha čudesno umnoženima 
nahranio mnoštvo, koje je za njim išlo u pustinju. Na vratima 
grada Naima oživio je umrlog sina jedne udovice, kojeg su već 
nosili na pokop. Malo prije svoje muke oživio je i Lazara, koji je 
bio umro prije četiri dana i već je u grobu zaudarao. 

100. Beskrajan je broj njegovih čudesa i vrlo su uzbudljivi 
načini, na koje ih je izvodio a sva je ta čuda učinio u tri godine svog 
propovijedanja kako bi time pokazao da on govori po zapovijedi 
Božjoj, da je on Mesija kojega su očekivali patrijarsi i navješćivali 
proroci, da je on pravi Sin Božji. Takvim se pokazao u svomu 
preobraženju po sjaju svoje slave i po glasu svoga Oca, koji ga je 
proglasio svojim ljubljenim Sinom. 

Videći takva i tolika čudesa mnogi su se obratili i slijedili ga, 
mnogi su mu klicali i nekada su željeli učiniti ga kraljem. 

Otvoreni rat protiv Isusa 

101. Sva Isusova veličanstvena djela uzbudila su već od početka 
zavist pismoznanaca, farizeja, uglednika, svećenika i narodnih 
vođa. Ta se je zavist povećavala preko mjere, kad je on počeo 
javno otkrivati njihovo licemjerje ili ih prekoravati zbog njihovih 
mana. Odmah su ga počeli progoniti i klevetati govoreći čak da je 
u njemu sotona. Nastojali su ga uhvatiti u riječima bilo da ga na taj 
način ozloglase pred narodom, ili da ga optuže pred rimskim 
namjesnikom. Njihova zavist porasla je osobito kad je oživio 
Lazara pa se silno povećao broj Židova koji su u nj vjerovali. Tada 
su održali vijećanje i odlučili ga ubiti, a veliki svećenik Kaifa čak je 
rekao: potrebno je da jedan čovjek umre za narod da ne bi izginuli 
svi. Ovim je riječima zapravo izrekao proročanstvo a da to nije ni 
znao, jer se upravo Isusovom smrću spasio svijet. 

Uzrok krajnje mržnje i Judina izdaja 

102. Njihova je mržnja konačno dosegnula vrhunac uoči četvrte 
Pashe, što je Isus proveo u Jeruzalemu otkad je počeo javno 
propovijedati. Grad je bio pun stranaca, koji su u Jeruzalem došli 
zbog te svečanosti. Isus je, sjedeći na magaretu, pobjednički ušao u 
Jeruzalem i bio burno pozdravljen od puka, koji mu je izišao 
ususret noseći palmine i maslinove grančice, dok su prostirali 
svoju odjeću po putu, a neki su rezali grančice stabla i bacali ih na 
cestu. 

103. Tada su se narodne starješine i svećenički poglavari sastali 
u kući velikog svećenika Kaife i odlučili uhvatiti Isusa na prijevaru 
i tajno, jer su se bojali nereda u narodu. 

Nije dugo trebalo čekati na priliku. Juda Iskariot, jedan od 
dvanaestorice apostola, obuzet zloduhom pohlepe za novcem, 

ponudio se da će predati svog božanskog učitelja u ruke njegovih 
neprijatelja za trideset srebrnjaka. 

Posljednja večera Isusa Krista i ustanovljenje 
sakramenta euharistije 

104. Došao je dan, kad je trebalo žrtvovati i jesti vazmeno janje. 
U određeni sat, Isus je došao na mjesto gdje su Petar i Ivan, koje je 
on poslao, sve pripremili za večeru i postavili stol. 

105. Na toj posljednjoj večeri Isus je ljudima dao najveći dokaz 
svoje ljubavi za njih time što je ustanovio sakrament euharistije. 

Muka Kristova 

106. Poslije večere božanski je Spasitelj izišao s apostolima iz 
grada i putem je nježno razgovarao s njima dajući im najuzvišenije 
savjete. Kao i obično otišao je u vrt Getsemani, gdje je toliko 
mislio na svoju skoru muku, molio i predao se svom vječnom Ocu, 
znojio se krvavim znojem, dok ga je anđeo tješio. 

107. Tada je došao Juda izdajnik na čelu čete plaćenika 
naoružanih sabljama i toljagama i poljubio Isusa. To je bio 
dogovoreni znak, po kojem će oružanici prepoznati Isusa. 

Apostoli su se tada od straha razbježali, a zločinci su Isusa 
uhvatili i vezali, na različite načine su ga mučili, vukli su ga 
najprije svećeničkom poglavaru Ani, a zatim velikom svećeniku 
Kaifi, koji je iste noći sazvao Veliko vijeće i ono ga je proglasilo 
krivcem, koji zaslužuje smrtnu kaznu. 

108. Pošto je bilo završeno vijećanje sudaca, Isus je bio 
prepušten zločincima, koji su ga u toj noći divljački pogrđivali i 
zlostavljali. 

Te je iste noći i Petar ražalostio Isusovo srce, jer ga je tri puta 
zatajio. Ali, kad ga je u susretu Isus pogledao, trgnuo se i gorko 
zaplakao, kajući se zbog tog grijeha do kraja svoga života. 

109. Sljedećeg dana opet se sastalo Veliko vijeće, pa je Isus bio 
odveden rimskom namjesniku Ponciju Pilatu, a on je bio izložen 
pritisku naroda koji je želio da Isusa osudi na smrt. Pilat je shvatio 


da je Isus nevin, uvidio je opakost Židova i pokušao ga spasiti. 
Kako je zbog Pashe trebalo pomilovati jednog razbojnika, narodu 
je prepustio da izabere između Isusa i razbojnika Barabe. Ali, 
narod je izabrao Barabu!... 

Poslije, kad je Pilat doznao da je Isus Galilejac, poslao ga je 
Herodu Antipi, a on ga je dočekao s prezirom i postupao s njim 
kao s luđakom, pa ga je napokon otpremio natrag odjevena za 
porugu u bijelu haljinu. Na kraju ga je Pilat krvnicima dao 
bičevati, a oni su mu cijelo tijelo pretvorili u veliku ranu te mu s 
groznom uvredom nabili na glavu trnovu krunu a na leđa crvenu 
krpu i u ruku trstiku pa su ga tukli, ismijavali i pozdravljali kao 
kralja. 

Sve to još nije bilo dovoljno da bi zadovoljilo bijes njegovih 
neprijatelja i uzbuđenu svjetinu, pa ga je Pilat osudio na smrt 
razapinjanjem na križ. 

110. Isus je tada morao na svojim ramenima nositi teški drveni 
križ sve do brda Kalvarije. Tamo su ga svukli do gola, dali mu piti 
ocat pomiješan sa žuči i napokon ga pribili na križ i podignuli ga 
između dvojice razbojnika i tako je uz strašne uzdahe i muke, 
poslije tri sata preteške smrtne borbe, izdahnuo moleći za svoje 
ubojice, koji ga nisu prestajali vrijeđati. Čak su mu već umrlome 
probili srce udarcem oštrog koplja. 

111. Nikakav ljudski um ne može zamisliti, ni jezik izraziti 
koliko je Isus morao trpjeti u noći kad je bio uhićen, dok su ga 
vukli od jednog do drugog suda, u bičevanju, u ranjavanju glave 
trnovom krunom, u razapinjanju i konačno u dugoj smrtnoj borbi. 
Samo ljubav, koja je bila uzrokom svega toga, može dati blijedu 
sliku tih patnji u srcima, koja su mu bila zahvalna. 

Njegova majka Marija pratila je s nadljudskom hrabrošću smrt 
svoga božanskog Sina i sjedinila je cijepanje svoga srca s njegovim 
mukama za otkupljenje ljudskog roda. 

Kao u životu, tako je i u smrti nebeski Otac učinio da zasja 
božanstvo Isusa Krista, pa dok je on visio na križu, sunce je 

pomrčalo, zemlja se pokrila gustim mrakom, a kad je Isus 
izdahnuo, zemlja se potresla, zastor se hrama razderao od vrha do 
dna i neki su pokojnici izišli iz svojih grobova i ukazali se mnogim 
ljudima u Jeruzalemu. 

Isusov ukop i uskrsnuće, te njegovo uzašašće na nebo 

112. Isus je bio raspet i umro u petak, a iste večeri, prije zalaska 
sunca skinut je s križa i pokopan u novi grob, koji je bio zapečaćen 
i osiguran stražom, zbog straha da njegovi učenici ne bi ukrali 
njegovo tijelo. 

U zoru sljedećeg dana po suboti čuo se jak potres. Isus je 
slavno i pobjednički izišao iz groba. Najprije se prikazao 
Magdaleni, a potom apostolima koje je želio ohrabriti i utješiti. 
Neki sveti oci misle da se je on najprije ukazao svojoj presvetoj 
majci. 

113. Isus je ostao na zemlji još četrdeset dana poslije svog 
uskrsnuća i nekoliko se puta ukazivao svojim učenicima i s njima 
razgovarao. Tako je na čudesan način hrabrio apostole, učvršćivao 
ih u vjeri, priopćivao im najuzvišenije poruke i davao posljednje 
opomene. I napokon, četrdesetog dana on je okupio svoje učenike 
na Maslinskoj gori, blagoslovio ih i u njihovoj nazočnosti na 
vidljivi se način dignuo sa zemlje i uzišao na nebo. 

Silazak Duha Svetoga - proroštvo apostola 

114. Apostoli, koji su slijedili upozorenja svog božanskog 
učitelja, odmah su se povukli u dvoranu posljednje večere u 
Jeruzalemu i tamo su deset dana u molitvi čekali Duha Svetoga, 
kojega im je Isus obećao i koji je sišao na njih u obliku plamenih 
jezika ujutro desetog dana, koji se naziva Duhovi. 

115. Apostoli su tada, postavši drugi ljudi, započeli govoriti 
različitim jezicima, već prema tome kako je na njih utjecao Duh 
Sveti. Videći taj divan prizor, prilazili su im ljudi iz svih naroda, 
koji su se tih dana bili okupili u Jeruzalemu. Petar je tada održao 


govor o proročanstvima, koja su se ostvarila u osobi Isusa Krista i 
o njegovim čudesima pa se toga dana obratilo tri tisuće ljudi. 

Nekoliko dana poslije, isti je Petar s apostolom Ivanom, poslije 
čudesnog ozdravljenja hroma čovjeka od rođenja, govoreći 
velikom mnoštvu Zidova, drugih pet tisuća ljudi privukao vjeri. 

Apostoli nisu propovijedali samo u Jeruzalemu, nego i u cijeloj 
Judeji pa je broj vjernika naglo rastao. 

116. Zbog toga su narodne starješine i svećenički poglavari vrlo 
brzo počeli progoniti apostole. Pozvali su ih i oštro opomenuli 
zabranivši im govoriti o Isusu. Ali, oni su im odgovorili: Mi ne 
možemo šutjeti o onome što smo vidjeli i čuli; vi samo prosudite je 
li pravo slušati ljude, a ne pokoravati se Bogu. Tada su ih bacili u 
tamnicu i zlostavljali ih. Đakona svetog Stjepana zasuli su 
kamenjem, ali su apostoli bili sretni što su bili dostojni trpjeti za 
Isusa Krista, postajali su sve smioniji za propovijedanje tako da je 
broj obraćenika sve više rastao. 

Apostol Pavao 

117. Najslavniji Židov, koji se je obratio Evanđelju, bio je 
Savao, poslije prozvani Pavao, rođen u Tarzu, koji je najprije bio 
žestoki neprijatelj i progonitelj kršćana, ali kad ga je pogodila 
božanska moć, on je postao "Posuda izabrana" najrevniji i 
najdjelatniji apostol. 

Nevjerojatno je, koliko je ovaj miljenik milosti putovao, trudio 
se i stradao da bi proširio ime i nauk Isusa Krista među 
neznabošcima, zbog čega je stekao naziv "učitelja naroda". 

Propovijedao je vjeru ne samo sredstvima ljudskog uma i 
mudrosti, nego i Božjom krepošću, koja se potvrđivala čudesima, 
obraćao je narode, premda su ga neprijatelji križa Kristova uvijek 
optuživali. Takve optužbe dovele su ga po Božjoj providnosti u 
Rim, gdje je mogao propovijedati Evanđelje Zidovima, koji su 
tamo živjeli i neznabošcima. Nakon dugih putovanja tamo se je 
vratio i okrunio svoj apostolski život mučeništvom - glava mu je 

odrubljena pod istim carem Neronom pod kojim je i sveti Petar 
bio razapet. 

118. Od njega je ostalo 14 poslanica napisanih i upućenih 
uglavnom onim Crkvama koje je on utemeljio. Te su poslanice još 
jedan znak apostolskog poslanja, koje mu je dao Isus Krist, jer su 
te poslanice napisane, kako to opaža sveti Augustin, s takvom 
širinom, jasnoćom, dubinom i duhovnim ukusom da otkrivaju 
Božje nadahnuće. 

Apostoli se razilaze po svijetu 

119. Pošto su apostoli propovijedali Evanđelje u Judeji prema 
Isusovoj naredbi, razišli su se po svijetu da bi propovijedali 
Evanđelje. Sveti Petar, glavar apostolskog zbora, otišao je u 
Antiohiju. Baš u tom gradu su se sljedbenici Isusa Krista počeli 
nazivati kršćanima. Iz Antiohije je sveti Petar otišao u Rim, koji je 
odredio za svoje sjedište i to sjedište više nije prenosio u drugo 
mjesto. On je bio i ostao rimski biskup pa je u tom gradu i umro 
mučeničkom smrću pod carem Neronom, kako smo prije naveli. 

Nasljednici svetoga Petra na rimskoj stolici naslijedili su 
vrhovnu vlast, koju je Gospodin dao Petru to jest neprevarljivog 
učitelja čitave Crkve, izvornog vršitelja cjelovite crkvene vlasti, 
zaštitnika i branitelja svih kršćana. Njegovi se nasljednici i s 
pravom nazivaju "papa", što znači "otac", a slijedili su bez prekida 
jedan drugoga na Petrovoj stolici do dana današnjega. 

120. Svi su ostali apostoli složno i jednodušno, u zajednici sa 
svetim Petrom, propovijedali posvuda istu vjeru. Ljudi su se 
obraćali, napuštali idolopoklonstvo i tako se svijet u vrlo kratko 
doba napunio kršćanima, kojima su za upravu apostoli postavljali 
biskupe da nastavljaju njihovu službu. 

Treći dio 

Kratki obrisi crkvene povijesti 

* * * 

Progoni i mučenici 

121. Kršćanska je vjera morala ipak proći kroz vrlo teške 
kušnje, da bi postalo jasno kako potječe od samoga Boga i da je 
sam Bog podupire. U prva tri stoljeća svog postojanja t.j. kroz 300 
godina protiv učenika Isusa Krista bjesnjelo je mnogo strahovitih 
progonstava po naredbama rimskih careva. 

Progoni koji su bili upereni protiv kršćana, nisu bili neprestani 
i stalni, nego su se nakon određenih zatišja ponavljali. Tada se je 
tražilo da kršćani pruže dokaze za svoju vjeru, da iskazuju vanjsko 
obredno čašćenje poganskih božanstava, a kad su to odbijali, bili 
su izloženi svim uvredama, kaznama i mučenjima, koje ljudska 
zloća može izmisliti, pa konačno i smrti. 

122. Kršćani ipak nisu, izazivali svoje neprijatelje. Oni su se 
okupljali na pobožnosti i na sudjelovanje u božanskoj žrtvi, i to 
ponajviše u podzemnim, tamnim i pustim mjestima koji i danas 
postoje u Rimu i drugdje i zovu se počivališta ili katakombe ali se 
nisu uspijevali zaštititi od smrtnih pogibelji. Vrlo je veliko 
mnoštvo od njih prolijevanjem svoje krvi dalo svjedočanstvo za 
vjeru Isusa Krista, za koju su umrli apostoli i oni koji su ih 
nasljedovali. Zbog toga se oni nazivaju mučenicima ili na grčkom 
martirima, što znači svjedocima. Crkva je priznavala ove drage 
žrtve za vjeru, skupljala je njihova tijela, pokapala ih na svetim 
mjestima te im iskazivala čast oltara. 

Konstantin i crkveni mir 

123. Crkva nije imala trajnog mira do cara Konstantina, koji je 
pobijedio svoje neprijatelje i ohrabren nebeskim znakom izdao 

zapovijed po kojoj je svakome bilo slobodno pristupiti kršćanskoj 
vjeri. Kršćanima se tada vraćala njihova imovina, koja im je bila 
zaplijenjena, i nitko ih više nije smio napadati zbog njihove vjere, 
nisu više smjeli biti isključeni iz državnih službi, bilo im je 
dopušteno graditi crkve, a car im je za crkve davao potporu. 

Tada su bili pušteni svi kršćani, koji su zbog svoje vjere bili 
bačeni u tamnicu. Kršćani su sada počeli slaviti javnim 
svečanostima zajednička bogoslužja tako da su se i nevjernici 
osjetili ponukanima slaviti pravoga Boga. 

124. Svladavši svoga posljednjeg suparnika Konstantin je ostao 
jedini gospodar Rimskog Carstva i križ je Isusa Krista zasjao na 
carskim barjacima. 

Konstantin je poslije podijelio carstvo na istočno i zapadno, pa 
je Bizant na Bosporu postao novim glavnim gradom koji je on 
uljepšao i nazvao Konstantinopolis (god. 330 poslije Krista). Ovaj 
glavni grad uskoro je postao drugim Rimom zbog carskog ugleda, 
koji se je tu nalazio. 

Duh oholosti i želja za novošću proželi su neke visoke crkvene 
dostojanstvenike koji su željeli biti iznad Pape i nad čitavom 
Kristovom Crkvom. Odatle su počela neslaganja i svađe koje su 
potrajale stoljećima, dok nije došlo do kobnog raskola, kojim se je 
Istok odvojio od Zapada (IX. st.) i time u velikom dijelu prestao 
priznavati božansku vlast, koji je Krist udijelio papi, kao Petrovu f 
nasljedniku i svome namjesniku na zemlji. 

Hereze i koncili 

125. Dok je Crkva izlazila pobjedonosna iz vanjskog rata protiv 

poganstva i pobjeđivala svoje okrutne progone, na nju su počeli 1 

napadati unutrašnji neprijatelji, pa je morala izdržati unutrašnji 

rat, koji je bio pogibeljniji. Bila je to duga i teška borba, koju su i 

zametnuli i vodili zli kršćani, izopačena djeca Crkve. Ta borba još 
nije došla do kraja, ali je sigurno da će Crkva iz te borbe izići kao 
pobjednica, prema nepogrešivoj riječi svoga božanskog 
utemeljitelja, koji je rekao svom namjesniku na zemlji, apostolu 

Petru: Ti si Petar (stijena) i na toj stijeni sagradit ću svoju Crkvu i 
vrata paklena neće je nadvladati (Mt, 16,18). 

126. Već su se u apostolsko doba pojavili opaki ljudi, koji su iz 
koristoljublja i častohleplja ometali i kvarili u puku čistoću vjere 
opakim zabludama. Njima su se oduprli apostoli svojim 
propovijedima, pismima i nepogrešivim osudama na prvom 
saboru, koji se održao u Jeruzalemu. 

127. Odonda duh mraka nije zaustavio svoje otrovne napadaje 
na Crkvu i na božanske istine koje ona najsigurnije čuva, nego je 
neprestano izmišljao nova krivovjerja i napao jednu za drugom sve 
dogme kršćanske vjere. 

128. Između ostalih krivovjerja osobito su zloglasna: Sabellius, 
koji je pobijao i dogmu o Presvetom Trojstvu; Manes, koji je 
nijekao jedinstvo Božje i dopustio mogućnost da čovjek ima dvije 
duše; Arij nije htio priznati božanstvo Isusa Krista; Nestorij nije 
priznavao da je presveta Djevica Marija majka Božja pa je u Isusu 
razlikovao dvije osobe; Eutih je dopuštao da Isus Krist ima samo 
jednu narav; Macedonij je pobijao božanstvo Duha Svetoga; 
Pelagij je napao dogmu o istočnom grijehu i o potrebi milosti; 
Ikonoklasti su odbacivali štovanje svetih slika i svetačkih relikvija; 
Berengarij je osporio stvarnu nazočnost Isusa Krista u presvetom 
sakramentu; Jan Hus je zanijekao prvenstvo svetoga Petra i 
rimskoga pape i napokon veliko krivovjerje protestantizam u XVI. 
st. koje su naučavali i proširili osobito Luther i Calvin. Ovi su 
novotari odbacili božansku Predaju i svu objavu sveli samo na 
Sveto pismo, a Sveto pismo su izuzeli iz zakonitog učiteljstva 
Crkve, da bi ga bez ikakva smisla prepustili slobodnom tumačenju 
bilo koga tko je Bibliju htio čitati. Time su razorili sve temelje 
vjere i izložili svete knjige zloupotrebi neznanja i preuzetnosti i 
tako otvorili pristup svim zabludama. 

129. Protestantizam ili reformirana vjera, kako su je nazivali 
njezini utemeljitelji, mnogo je pridonijela širenju zabluda s 
učinkom pustošenja duša. 

130. Katolička Crkva je u borbi, koja traje već 20 stoljeća, 
neprestano branila sveti poklad istine, koji joj je Bog povjerio i 
štitila je vjernike protiv otrova krivovjernih nauka. 

131. Nasljedujući svete apostole Crkva se svaki put kad to treba 
zbog javnih potreba, sastaje na ekumenski ili opći sabor, na kojem 
se čistom jasnoćom definira katolička istina, koju ona predlaže kao 
vjersku dogmu svojoj djeci, te istodobno odbacuje iz svog krila 
krivovjernike koje udara kaznom izopćenja i osuđuje njihove 
zablude. 

Ekumenski ili opći sabor je svečani zbor na koji rimski biskup 
poziva sve biskupe cjelokupnog kršćanstva i druge crkvene 
uglednike. Papa predsjedava tom zboru, nekada osobno, a nekada 
preko svojih legata. Takvom zboru, na kojemu je okupljeno čitavo 
crkveno učiteljstvo, obećano je sudjelovanje Duha Svetoga i 
njegove su odluke o vjeri i ćudoređu, pošto ih papa potvrdi, 
sigurne i neprevarljive kao i Božja riječ. 

132. Koncil, koji je osudio protestantizam, bio je sveti 
Tridentinski koncil, koji se tako naziva po gradu u kojem je 
održan. 

133. Poslije ove osude protestantizam su počele rastakati klice 
raspada, koje je protestantizam nosio u svom organizmu. Počelo je 
napuštanje njegovih redova i stvaranje sve više novih sekta, koje su 
se dijelile na sve manje skupine. Danas protestantizam više ne 
označuje jedinstvenu vjeru, nego u sebi sadrži različite vrsti 
zabluda koje ga udaljuju od Katoličke Crkve. 

134. Protestantski duh, se i dalje širio pa su se pojavili mnogi 
ljudi koji su stvarali ili promicali takve teorije koje su potpuno 
izvrtale vjeru, ćudorednost, kao i svaki božanski i ljudski ugled. 

135. Papa Pio IX. koji je u Sillabusu osudio mnogo krivih 
mišljenja tih vrlo smionih kršćana, sazvao je novi ekumenski sabor 
u Rimu da bi stavio sjekiru na korijen toga zla. Taj je koncil sretno 
započeo svoje slavno i blagotvorno djelo na prvim sjednicama, 
koje su održane u bazilici Svetog Petra u Vatikanu (zbog čega se 


ovaj koncil i zove vatikanskim), ali je 1870. g. zbog događaja tog 
doba morao prekinuti svoje zasjedanje. 

136. Treba se nadati, kad se smiri oluja, koja časovito uzbuđuje 
Crkvu, da će rimski biskup moći nastaviti i završiti providnosno 
djelo svetoga koncila i pošto budu poražene zablude, koje danas 
tresu Crkvom i građanskim društvom, da će se katolička istina brzo 
u punom sjaju novog svjetla, koja će obasjati svijet svojom 
vječnom slavom. 

Napomene i upute za proučavanje vjere u povijesti 

Crkve 

137. Ovdje završava naš kratki pregled, jer nije moguće slijediti 
korak po korak crkvena zbivanja, koja su isprepletena s političkim 
događajima, a da se ne izreknu neke stvari, koje nisu prikladne 
običnom shvaćanju, te da se ne promaši cilj ovih stranica. 

Vjernik dobre volje treba se pobrinuti za neki priručnik 
crkvene povijesti od katoličkog pisca. Neka se u tu svrhu posluži 
savjetom svoga župnika ili učenog ispovjednika. Takav priručnik 
treba čitati u duhu kršćanske jednostavnosti i poniznosti, pa će 
vidjeti kako u njegovoj majci Crkvi sjaju oznake kojim je Isus Krist 
označio svoju pravu Crkvu, koju je on utemeljio, to jest da je ona 
jedna, sveta, katolička i apostolska. 

138. Jedna - Jedinstvo će Crkve jasno vidjeti u stalnom 
ispovijedanju vjere, ufanju i ljubavi. Vidjet će u 20 stoljeća života, 
uvijek mladog i cvatućeg, koliko ih Crkva broji, tolike naraštaje, 
tolika mnoštva ljudi, različitih po svojoj naravi, narodnosti i jeziku, 
sjedinjenih u jednom društvu, kojim uvijek upravlja ista i vječna 
hijerarhija, kako ispovijedaju isto vjerovanje, kako se jačaju istim 
nadama, kako sudjeluju u zajedničkim molitvama, u istim 
sakramentima pod vodstvom zakonitih Pastira. Vidjet će crkvenu 
hijerarhiju, što se sastoji od tisuća biskupa i svećenika, koju na 
okupu čvrsto drži sveza jedinstva u zajedništvu i poslušnosti Papi, 
kao božanski ustanovljenoj glavi, koja toj hijerarhiji daje božanske 
pouke da je prenesu narodu u savršenom jedinstvu naučavanja. 

Odakle takvo čudesno jedinstvo? Od nazočnosti i pomoći Isusa 
Krista, koji je rekao apostolima da je on s njima do svršetka 
svijeta. 

139. Sveta - Vjernik će čitati ispravnim srcem crkvenu povijest i 
vidjeti kako blista svetost Crkve ne samo u bitnoj svetosti njezine 
nevidljive glave Isusa Krista, u svetosti sakramenta, nauka, vjerskih 
udruga i velikog broja njezinih članova, nego i u obilju božanskih 
darova, svetih karizmi, proročanstava i čudesa, kojima Gospodin 
(uskraćujući ih svim ostalim vjerskim zajednicama) hoće pred 
licem svijeta pokazati, kako blista dar svetosti, kojim je isključivo 
urešena njegova jedina Crkva. 

Tko s pravom nakanom čita crkvenu povijest, ostaje zadivljen 
gledajući vidljivo djelo božanske Providnosti, koje Crkvi dijeli 
svetost i život, te k tome bdije da se to čuva. To je Crkva koja je od 
prvih stoljeća svog postojanja podizala velike ljude, koji su slava 
kršćanstva, i koji su, puni mudrosti i nadnaravne kreposti, 
pobjedonosno pobijali krivovjerja i zablude u mjeri kako su 
nastajale. Sveti oci i naučitelji blistat će kao zvijezde, prema 
riječima Pisma, na vijeke vjekova. Njihovim jednodušnim i općim 
slaganjem Crkva se je uvijek služila u priznavanju Predaje i smisla 
Svetoga pisma. 

Isto tako iznenađuje, kako su se po djelu Providnosti uvijek na 
pravom mjestu i u pravo doba pojavljivale ustanove redova onih 
redovničkih obitelji, koje je Crkva potvrdila i blagoslovila, i u 
kojima je od četvrtog stoljeća cvao kršćanski život i nastojanja da 
se postigne evanđeosko savršenstvo, provodeći u život evanđeoske 
savjete u svetim zavjetima čistoće, siromaštva i poslušnosti. 

Iz povijesti se vidi da su se te redovničke obitelji tijekom 
stoljeća uvijek obnavljale i slijedile jedna drugu, a tako je to i 
danas, a njihova je svrha bila uvijek prilagođena raznolikosti 
vremena i potreba tih vremena: molitva ili poučavanje, obavljanje 
apostolske službe ili različito i mnogostruko izvršavanje 
milosrdnih djela. Te su obitelji, kao i sveta majka Crkva, vrlo često 


bile žrtvama žestokih progona, koji ih često i za neko doba 
ukidaju. Međutim, kako te ustanove pripadaju srži sv. Crkve po 
ostvarivanju evanđeoskih savjeta, one ne mogu posve nestati. Već 
je dokazano da njih nevolje čiste i pomlađuju te rađajući se na 
drugom mjestu, množe se i donose sve obilnije plodove, a uvijek 
ostaju neiscrpivim vrelom svetosti u Crkvi. 

140. Katolička - Vjernik će sa žaljenjem pročitati da su se 
tijekom stoljeća mnogi kršćani, ponekad i čitavi narodi, bijedno 
odvojili od crkvenog jedinstva, ali će vidjeti i to, da je Bog slao 
drugim narodima svjetlo Evanđelja po apostolskim ljudima kojima 
je on sam isto kao i apostolima povjerio privoditi duše spasenju. 
Vjernik će se ipak utješiti kad vidi da se Bog i u našem stoljeću 
udostojao povjeriti takav apostolat stotinama i tisućama svećenika, 
redovnika iz svih redova, djevica njemu posvećenih, koji na 
brodovima i u željeznicama, obilaze zemlje i mora, staroga i 
novoga svijeta, šireći kraljevstvo Isusa Krista. Bila bi zabluda 
povjerovati hvastanjima nevjernika koji kažu da se katolicizam 
gasi u svijetu, te da se ljudi sada sve više brinu o napretku znanosti 
i umjetnosti nego o vjeri. 

Statistike, naprotiv, jasno kažu da se ukupan broj katolika na 
pet kontinenata, i usprkos progonima i teškoćama svake vrste, 
svake godine povećava, te se možemo nadati, ako se olakšaju i 
razviju prometna sredstva, da na svijetu neće više biti mjesta gdje 
ne bi postojala bar skromna crkvica, a oko siromašnog misionara 
skupina kršćana dušom i srcem povezanih sa svojom braćom u 
svijetu, a preko biskupa ili apostolskih vikara zakonito poslanim 
od Svete Stolice, spojenih u istom jedinstvu vjere i zajedništva. To 
se zove općenitost ili katolicitet Crkve. Samo Katolička Crkva 
može se nazvati katoličkom, a to će reći općenitom u vremenu i 
prostoru. 

141. Apostolska - Vjernik će vidjeti listajući crkvenu povijest da 
su se jedan za drugim uz neopisive poteškoće izmjenjivali mnogi 
rimske pape, a svi su dolazili u osobi Petra i nosili iste povlastice, 

koje je Petru dao Isus Krist. Oni su prenosili duhovnu vlast 
nasljednicima i drugih apostola, od kojih se nikad ni jedan nije 
odvojio od Petra, isto kao što se ni danas nijedan od njih ne bi 
mogao odvojiti od Rimske Stolice, a da time ne prestane biti 
članom Crkve. Eto, zbog toga se Crkva zove apostolskom. 

142. U crkvenoj povijesti vjernik će naučiti kako se 
prepoznavaju i izbjegavaju neprijatelji Crkve i vjere. Tijekom 
stoljeća on će susresti udruženja ili tamna i tajna društva, koja su 
se osnivala pod različitim imenima, ne zato da slave vječnoga, 
dobrog i svemogućeg Boga, nego da unište njegovo štovanje i da to 
zamijene sa štovanjem sotone, Sto je nevjerojatno, ali istinito. 

Čitatelj se povijesti neće čuditi, što su zakoniti nasljednici 
svetoga Petra, na kojem je Isus Krist utemeljio svoju Crkvu, bili ili 
su to još uvijek predmet mržnje, rugla i odbojnosti svim 
krivovjercima i nevjernicima, da bi tako iz veće blizine sličili na 
božanskog učitelja, koji je rekao: "ako su mene progonili i vas će 
progoniti." Čitatelj će međutim vidjeti, da istina, koja proizlazi iz 
povijesti jest ova: Prvi su pape kroz više stoljeća zavrijedili biti 
uzdignuti na čast oltara, jer su mnogi od njih prolili svoju krv za 
vjeru. Gotovo svi drugi blistali su uzvišenim darovima mudrosti i 
kreposti i bili su uvijek spremni naučavati, braniti i posvećivati 
kršćanski narod, bili su kao i njihovi prethodnici uvijek spremni i 
život dati da bi posvjedočili za Božju riječ. Zar je važno što je 
nekoliko papa bilo manje dostojnih na vrhovnoj stolici, na kojoj je 
i najmanja ljaga preteška? Ta nije li i među apostolima jedan bio 
opak!? Bog je to dopustio da bi pokazao svoju moć uzdržavanja 
Crkve držeći čovjeka nepogrešivim u naučavanju, premda je 
pogrešiv u osobnom djelovanju. 


DODATAK 

OSNOVNE MOLITVE 

Znak svetoga križa 

U ime Oca i Sina i Duha Svetoga. Amen 

Oče naš 

Oče naš, koji jesi na nebesima, 
sveti se ime tvoje. 

Dođi kraljevstvo tvoje. 

Budi volja tvoja kako na nebu tako i na zemlji. 

Kruh naš svagdanji daj nam danas, 

i otpusti nam duge naše kako i mi otpuštamo dužnicima našim. 
I ne uvedi nas u napast, 
nego izbavi nas od zla. Amen. 

Slava Ocu 

Slava Ocu i Sinu i Duhu Svetomu. 

Kako bijaše na početku, 

tako i sada i vazda i u vijeke vjekova. Amen. 

Zdravo Marijo 

Zdravo, Marijo, milosti puna, 

Gospodin s tobom, 
blagoslovljena ti među ženama 
i blagoslovljen plod utrobe tvoje, Isus. 

Sveta Marijo, Majko Božja, 

moli za nas grešnike 

sada i na čas smrti naše. Amen. 

Apostolsko vjerovanje 

Vjerujem u Boga, Oca svemogućega. 

Stvoritelja neba i zemlje. 

I u Isusa Krista, Sina njegova jedinoga, 

Gospodina našega, 

koji je začet po Duhu Svetom, 

rođen od Marije Djevice, 

mučen pod Poncijem Pilatom, 

raspet, umro i pokopan, 

sašao nad pakao, 

treći dan uskrsnuo od mrtvih; 

uzašao na nebesa, 

sjedi o desnu Boga Oca svemogućega, 

N odonud će doći suditi žive i mrtve. 

Vjerujem u Duha Svetoga, 

Svetu Crkvu katoličku, 
općinstvo svetih, 
oproštenje grijeha, 
uskrsnuće tijela 
i život vječni. 

Amen. 

Zdravo Kraljice* 

Zdravo, Kraljice, Majko milosrđa, živote, slasti i ufanje naše, 
zdravo! 

K tebi vapijemo prognani sinovi Evini. 

K tebi uzdišemo tugujući i plačući u ovoj suznoj dolini. 

Svrni, dakle, Zagovornice naša, one svoje milostive oči na nas 
te nam poslije ovoga progonstva pokaži Isusa, blagosloveljni 
plod utrobe tvoje. - O blaga, o mila, o slatko Djevice Marijo. 

Molitva anđelu čuvaru* 

Anđele čuvaru mili, svojom snagom me zakrili. Prema Božjem 


obećanju čuvaj mene noću, danju. Osobito pak me brani da mi 
dušu grijeh ne rani. A kad s ovog svijeta pođem, sretno da u nebo 
dođem da se ondje s tobom mogu vijekom klanjat dragom Bogu. 

Ispovijest vjere Hrvata katolika* 

Čvrsto vjerujem u Boga Oca i Sina i Duha Svetoga. Životom 
želim potvrditi svoj krsni savez s Bogom i tako obnoviti sveti 
pradjedovski zavjet vjere u Isusa Krista i vjernosti Katoličkoj crkvi. 
Svoju odluku polažem u bezgrješno Srce presvete Bogorodice 
-Marije. Amen. 

Čin vjere 

Vjerujem čvrsto sve 
što je Isus Krist učio 

i što sveta Katolička crkva predlaže vjerovati, 
jer si to objavio ti, Bože, koji si nepogrješivo istinit. 

U toj vjeri želim živjeti i umrijeti. 

O Bože, umnoži moju vjeru! 

Čin ufanja 

Ufam se u te, Bože moj, 

da ćeš mi po zaslugama Isusove muke i smrti 

i po mojim dobrim djelima, 

učinjenim tvojom pomoću, 

oprostiti grijehe i dati nebesku slavu. 

A to se ufam zato 

jer si to obećao ti, Bože moj, 

koji si u svojem obećanju stalan i vjeran. 

O Bože, učvrsti moje ufanje! 

Čin ljubavi 

Ljubim te, Bože moj, 

svim svojim srcem i dušom više nego sve drugo na svijetu 
jer si dostojan svake ljubavi; 
i radi tebe ljubim svoga bližnjega kao sama sebe. 

O Bože, užezi ognjem svoje ljubavi moje srce! 

Savršeno pokajanje* 

Milosrdni Bože moj, 

ja se kajem sa svim srcem za sve svoje grijehe. 

Ne kajem se samo što sam griješeći kaznu zaslužio 

nego se najviše kajem i žao mi je 

da sam uvrijedio tebe, dobrotu neizmjernu. 

Odlučujem tvrdo s tvojom svetom pomoću 
da te neću više nikada uvrijediti 
i da ću se čuvati bližnje grješne prigode. 

Jutarnja molitva 

Slavim te, Gospodine, ti si jutro i večer, početak i svršetak 
vremena. Zahvaljujem ti za noćni mir i za svjetlo novoga dana. 

Tebi pripada tijelo i duša, od tebe dolazi sve što se događa. 
Gospodine, Isuse Kriste, svjetlo svijeta, ti si put kojim danas 
idem, ti si istina koja me vodi, ti si život koji nalazim. 

Daj mi svoju ljubav da te promatram u ljudima. Daj mi 
strpljivosti i sačuvaj me u svojoj ljubavi. 

Večernja molitva 

U tvoje ruke predajemo duh svoj. Ti si nas otkupio, Gospodine, 
Bože vjerni. Čuvaj nas ove noći svojom milošću, zakloni nas u 
sjenu svojih krila. Hvaljen bio koji bijaše, koji jest i koji dolazi. 
Hvala mu i slava uvijeke. Amen. 

TEMELJNE ISTINE KRŠĆANSKE VJERE 


_USedam svetih sakramenata 1 

1. Krštenje (krst) 

2. Potvrda (krizma) 

3. Euharistija (sv. pričest) 

4. Pomirenje (ispovijed, pokora) 

5. Bolesničko pomazanje 

6. Svećenički red 

7. Ženidba 

Sedam darova Duha Svetoga 

1. Mudrost 

2. Razum 

3. Savjet 

4. Jakost 

5. Znanje 

6. Pobožnost 

7. Strah Božji 

Tri bogoslovne kreposti 

1. Vjera 

2. Ufanje 

3. Ljubav 

Glavne ćudoredne kreposti 

1. Razboritost 

2. Pravednost 

3. Jakost 

4. Umjerenost 

v 

Četiri posljednje stvari 

1. Smrt 

2. Sud 

3. Pakao 

4. Raj 


TEMELJNE NORME KRŠĆANSKOG 
ŽIVOTA 



1. Ja sam Gospodin Bog tvoj; nemaj drugih bogova uz mene. 


2. Ne izusti imena Gospodina Boga svoga uzalud. 


3. Spomeni se da svetkuješ dan Gospodnji. 


4. Poštuj oca i majku, da dugo živiš i dobro ti bude na zemlji. 

5. Ne ubij. 


6. Ne sagriješi bludno. 


7. Ne ukradi. 


8. Ne reci lažna svjedočanstva. 

9. Ne poželi tuđeg ženidbenog druga. 

10. Ne poželi nikakve tuđe stvari. 

Dvije zapovijedi ljubavi 


1. Ljubi Gospodina Boga svoga svim srcem svojim, svom dušom 
svojom i svim umom svojim. 

2. Ljubi bližnjega svoga kao samoga sebe. 


Osam blaženstava 

1. Blaženi siromašni u duhu, jer je njihovo kraljevstvo nebesko. 

2. (3) Blaženi žalosni, jer će se utješiti. 

3. (2) Blaženi krotki, jer će baštiniti zemlju. 

4. Blaženi koji gladuju i žeđaju pravde, jer će se nasititi 
(pravde). 

5. Blaženi milosrdni, jer će milosrđe postići. 

6. Blaženi koji su čista srca, jer će gledati Boga. 

7. Blaženi miroljubivi, jer će se zvati sinovi Božji. 

8. Blaženi koji su prognani radi pravednosti, jer je njihovo 
kraljevstvo nebesko. 

Pet zapovijedi crkvenih 

1. Svetkuj zapovijedane blagdane i slušaj pobožno svetu misu u 
nedjelju i zapovijedane blagdane. 

2. Posti zapovijedane poste i u određene dane ne mrsi. 

3. Svake se godine najmanje jedanput ispovijedi i o Uskrsu 
pričesti. 

4. (5) Drži se ženidbenih zakona svete Crkve. 

5. (4) Dopinosi za crkvene potrebe. 

Sedam tjelesnih djela milosrđa 

1. Gladna nahranili 

2. Žedna napojiti 

3. Siromaha odjenuti 

4. Putnika primiti 

5. Bolesna i utamničenika pohoditi 

6. Zarobljenike i prognanike pomagati 

7. Mrtva pokopati 

Sedam duhovnih djela milosrđa 

1. Dvoumna savjetovati 

2. Neuka poučiti 

3. Grešnika pokarati 

4. Žalosna i nevoljna utješiti 

5. Uvredu oprostiti 

6. Nepravdu strpljivo podnositi 

7. Za žive i mrtve Boga moliti 

Sedam glavnih grijeha 

1. Oholost 1 

2. Škrtost 

3. Bludnost < 

4. Zavist 

5. Neumjerenost u jelu i piću 

6. Srditost 

7. Lijenost 

Šest grijeha protiv Duha Svetoga 

1. Ufati se preuzetno u milosrđe Božje 

2. Zdvajati o milosti Božjoj 

3. Protiviti se priznatoj istini kršćanske vjere i 

4. Zavidjeti bližnjemu milost Božju 

5. Odbijati tvrdokorno spasonosne opomene i 

6. Ustrajati u nepokori 

v 

Četiri u nebo vapijuća grijeha 

1. Hotimično ubojstvo 

2. Sodomski grijeh (protunaravni grijeh bludnosti) 

3. Tlačenje ubogih, udovica i sirota 

4. Uskraćivanje zaslužene radničke plaće. 

Izvor: Slavimo Boga, VerlagJosefKnecht, Frankfurt amMain, 1982. 

Mjesta sa zvjezdicom: Mali put u život, Marija, Split, 1991. 


Bilješke: 


Veliki katekizam 

474. Sadašnja formulacija Pet općih crkvenih zapovijedi nalazi se u 
dodatku "Molitve i obrasci." 

483. - 493. U sada važećoj disciplini druga crkvena zapovijed 
propisuje "Posvetiti dane pokore prema odredbama Crkve". 

U praksi treba paziti na sljedeće: 

1. Svi vjernici dužni su činiti pokoru prema božanskom zakonu. 

2. Prema crkvenoj zapovijedi treba se držati sljedećih pravila: 

a) korizmeno doba zadržava svoje pokorničko značenje. 

b) obvezatno treba držati za dane pokore sve petke kroz godinu i 
srijedu Pepelnicu. 

c) na te je dane propisano uzdržavanje od mesa svakome tko je 
navršio 14 godina. Na srijedu Pepelnicu i na Veliki petak osim 
obveze nemrsa naređen je post za sve koji su navršili 21, a nisu ušli 
u 60 godinu. 

3. Zakon nemrsa zabranjuje jesti meso, ali ne jaja, mlijeko i 
mliječne proizvode i začine sa životinjskim mastima. Zakon posta 
propisuje samo jedan obrok dnevno, ali ipak dopušta još dva mala 
obroka jela, kao potporu za dnevni rad. 

4. Biskupi imaju ovlasti promijeniti potpuno ili djelomično nemrs 
i post u druge oblike pokore, kao što su djela milosrđa ili 
obavljanje pobožnosti. Ovakvu promjenu mogli su donijeti 
talijanski biskupi svojim vjernicima u stvarima nemrsa, ali ne u 
doba korizme. 

499. Obveza vršenja nedjeljne dužnosti u vlastitoj župi nije više na 
snazi. 

505. Sadašnja zabrana da se svečano slavi ženidba u došašću do 
Božića i u korizmi vrijedi od početka došašća do Božića uključno i 
od početka korizme pa do Uskrsa uključno. 

572. Novi obred krštenja djece daje roditeljima, ne više kumovima, 
prvo mjesto u slavljenju sakramenta. Sada roditelji drže dijete na 
krsnom zdencu i odgovaraju zajedno s kumovima na svećenikova 
pitanja. 

583. Sakrament potvrde sada se daje mazanjem krizme (ulja) na 
čelu, što se čini polaganjem ruke i riječima sakramentalne 
formule: "Primi pečat dara Duha Svetoga" (Cost. Ap. Divinae 
consortium naturae, 15-VIII-1971). 

585. "Lagani udarac" nije više propisan u obredu koji je na snazi. 
589. Novi obred određuje da dob za krizmu malenih, koji su bili 
kršteni kao djeca, bude pomaknuta na sedmu godinu, osim ako 
Biskupske konferencije iz pastoralnih razloga ne odrede drugačije. 

Za Italiju za sada vrijedi odluka "na pokus", koja određuje dob od 
10-11 godina kao dob za krizmu. 

595. Disciplina koja je danas na snazi priznaje duhovno srodstvo 
između kuma i krizmanika, ali ga ne drži više, što još uvijek vrijedi 
za krsnog kuma, zaprekom za vjenčanje. Treba ipak napomenuti 
da se danas, suprotno od onoga što se tražilo prije, preporuča da 
kum na krizmi bude onaj isti koji je bio kum na krštenju, da bi se 
time naglasila sveza između ova dva sakramenta. 

628, 633, 634 i 635. Sadašnja disciplina znatno ublažuje nekadašnju 
strogost u pogledu euharistijskog posta. Odluke Svete 
kongregacije za bogoslužje od 21. lipnja 1973. određuju sljedeće: 

1. Za primanje sakramenta sv. pričesti mora proći jedan sat od jela 
i svakog pića osim vode. 

2. Doba euharistijskog posta ili uzdržanje od hrane i pića skraćuje 

se otprilike na oko četvrt sata: 

a) za bolesnike koji leže u bolnicama ili kod kuće, čak i ako nisu 
prisiljeni ležati u postelji, 

b) za vjernike u poodmakloj dobi, bilo da su u svojim kućama ili u 
staračkim domovima, 

c) za oboljele svećenike, čak i ako nisu prisiljeni ležati ili za one 
stare, bilo da čitaju misu ili primaju svetu pričest, 

d) za osobe koje se brinu o bolesnicima ili starcima te za osobe 
vezane s onima o kojima se drugi brinu, a žele se s njima pričestiti, 
kad ne mogu, bez poteškoća, poštovati euharistijski post od jednog 
sata. 

646. Vidi bilj. 499. 

678. Nedavni dokumenti crkvenog učiteljstva uče da su bitne 
sljedeće riječi formule odrješenja: "Ja te odrješujem od tvojih 
grijeha u ime Oca i Sina i Duha Svetoga" (vidi Dekret Svete 
kongregacije za bogoštovlje od 2. prosinca 1973). 

803. Papa Pavao VI. je apostolskom konstitucijom nauka o 
oprostima od I. siječnja 1967. odredio da djelomični oprosti više 
nisu vezani na dane ili godine. Vjernik koji učini kakvo djelo, za 
koje je vezan djelomičan oprost dobiva, osim otpusta vremenite 
kazne, koju dobiva svojim djelom, isto takav oprost od kazne 
posredovanjem Crkve. 

806. U smislu navedene apostolske konstitucije djelomični ili 
potpuni oprosti mogu se uvijek po izboru namijeniti i za 
pokojnike. 

816. Papa Pavao VI. reformirao je disciplinu svetog reda svojim 
motuproprijem Ministeria quaedam od 15. kolovoza 1972. pa je 
ukinuo subđakonat i niže redove (ostiarijat, lektorat, esorvistat i 
akolitat). Umjesto nižih redova ustanovio je službu lektora i 
akolita, kojima su predane službe koje su prije bile pripadale 
subđakonima. Ove se službe mogu povjeriti i laicima, koji nisu 

kandidati za svećeništvo. Ostaju dakle tri reda božanske ustanove, 
a to su: biskupski red, obično svećeništvo i đakonat. 

830. "Napominjemo, da mi za valjanu ženidbu upotrebljavamo 
riječ: ženidba, kojom se označuje sakramenat ženidbe, a ne riječ: 
brak, koju u novije doba često upotrebljavaju svjetovni pravnici, a 
koja nije po duhu hrvatskog jezika niti u sebi sadrži posvećenog, 
sakramentalnog značenja kršćanske ženidbe." (Dr. o. Ante Crnica: 
Priručnik kanonskog prava Katoličke crkve, Zagreb 1945. str. 194; 
ovu napomenu uvrstio je teološki lektor.) 

855. Čak i u zemljama katoličke tradicije nestala je konfesionalna 
vlast i umjesto nje pojavila se liberalna vlast, što je dovelo do 
odvajanja Crkve od države. Država više nije priznavala crkvenu 
ženidbu. U tim je prilikama potrebno da se uz crkvenu ženidbu 
sklopi i građanska da bi se time zajamčili građanski učinci ženidbe. 
Konkordat, koji u Italiji vrijedi od 1929, ipak je u Italiji učinio 
građansku ženidbu suvišnom s obzirom da talijanska država 
priznaje građanski učinak crkvene ženidbe. 

882. Tvrdnja sadržana u posljednjoj rečenici odgovora nema 
apsolutne vrijednosti. Odobrena izdanja sigurno daju jamstva, ali 
crkveni cenzor nije nepogrešiv i mogao bi potvrditi i pogreške. 

Naputak o svetkovinama 
Gospodinovim, Blažene Djevice 
Marije i svetaca 

4. itd. U današnjem kalendaru poslije doba došašća dolazi božično 
doba, koje počinje božičnim predvečerjem, a završava nedjeljom, 
koja pada poslije 6. siječnja. U nedjelju kroz božičnu osminu danas 
se slavi blagdan Svete obitelji. Na božičnu osminu (1. siječnja) slavi 
se svetkovina svete Božje Majke, dakle, ne više Obrezanje 
Gospodinovo. Na taj dan slavi se i uspomena i na presveto ime, 
Isus koje je toga dana dobio. U nedjelju poslije Bogojavljenja, sa 

zaključkom božičnog doba, slavi se svetkovina Gospodinova 
krštenja, a 2. veljače mjesto Očišćenja Marijina slavi se Prikazanje 
Gospodinovo. 

29. Nedjelje sedamdesetnice, šezdesetnice i pedesetnice ukinute su 
i danas vrijede kao nedjelje kroz godinu. Ovo doba od 33 ili 34 
tjedna čini cijelinu uz prekid korizme i uskrsnog doba - koja 
zamjenjuje ono, što smo prije nazivali "doba poslije Bogojavljenja" 
i "doba po Duhovima". 

33. i 34. Nošnja u naše doba, koje je bogatije sredstvima, i 
slobodnije u nazorima, ne pokazuje svoje opačine samo u doba 
karnevala. Široka obnova poganstva, koja prožimlje svaki čas 
današnjega života, od vjernika traži neprestana svjedočanstva, kao 
u doba prvih kršćana. 

35. itd. Vidi bilješke 483 - 493. Velikog katekizma. 

90. U današnjoj liturgijskoj disciplini uskrsno doba počinje 
svečanim uskrsnim predvečerjem i završava Duhovima, dakle 
nedjeljom i nema više svoju oktavu. Zbog jedinstva uskrsnog doba 
svijeća ostaje uz oltar do Duhova-, a onda se nosi u krstionicu gdje 
se pali na slavljima krštenja. 

161, Uznesenje Blažene Djevice Marije proglasio je dogmom vjere 
Pio XII. 1950. g. 

